
ET  BIDRAG  TIL  OPLYSNING  OM  FORHOLDENE 
I  DE  NORDAMERIKANSKE  FRISTATER 


AF 


CARL  FISCHER-HANSEN,  L.  L.  B. 


KØBENHAVN 
GYLDENDALSKE  BOGHANDELS  FORLAG 

FR.  BAGGES   BOGTRYKKERI 
1903 


Fru  EMILIE  LILLELUND, 

født  FISCHER. 

Om  Dig,  kære  Tante  Emilie,  samler  sig  de  bedste  Minder 
fra  min  Barndomstid  i  Danmark.  Og  saa  rige,  smukke  og 
lykkelige  er  de,  at  mangen  en  mørk  Dag  i  Amerika  blev  lysere, 
fordi  de  tindrede  over  den. 

Ofte  har  jeg  tænkt  paa  at  sende  Dig  et  eller  andet,  som 
paa  én  Gang  kunde  minde  Dig  om  min  Kærlighed  og  Hen- 
givenhed og  tillige  give  Dig  et  Billede,  eller  i  det  mindste  et 
Omrids,  af  de  Forhold,  hvorunder  jeg  lever  hér. 

Jeg  kunde  vel  sagtens  have  fundet  noget  bedre  end  denne 
Bog,  men  jeg  tror,  det  vil  glæde  Dig  at  høre  lidt  om  den 
Verden,  hvor  nu  begge  „Julies  Børn"  har  deres  Hjem,  og  der- 
for tilegner  jeg  Dig  denne  Bog  i  Kærlighed  og  Taknemlighed. 

New  York,  den  15de  Avgust  1902. 

Din  Søstersøn 

CARL. 

,The  mighty  west  shall  bless  the  East, 
and  sea  shaU  answer  sea, 

And    Mountain    into   Mountain   call: 
Praise  God  for  we  are  free." 
John  G.  Whittier. 

vad  er  Amerika?  Det  korrekte  Svar  er  natur- 
ligvis: den  Verdensdel,  som  er  beliggende  paa  den  vest- 
lige Halvkugle  og  som  bestaar  af  Nord-  og  Syd- Amerika; 
men  naar  man  i  daglig  Tale  nævner  Amerika,  mener 
man  i  Almindelighed  ikke  Verdensdelen  Amerika,  men 
derimod  den  Part  deraf,  som  kaldes  de  Forenede  Stater 
i  Nord-Amerika  (the  United  States  of  America),  den 
største  eksisterende  Republik,  med  et  Fladeindhold  af 
3,692,125  eng.  Kvadratmile  og  76,215,129  Indbyggere*), 
med  en  overordentlig  interessant,  om  end  kort  historisk 
Fortid,  med  en  smuk  og  indflydelsesrig  Stilling  i  Nu- 
tiden og  med  en  Fremtid,  saa  lys  og  løfterig,  at  det 
synes  helt  vanskeligt  for  Fantasien  at  tegne  den  mere 
flimrende.  Det  er  dette  „Amerika",  eller  rettere  for- 
skellige af  dets  Institutioner  og  forskellige  dér  herskende 
Tilstande  og  Forhold,  som  vil  blive  omtalt  i  denne  I3og. 
Der  tales  hyppigt  i  Evropa  om  de  Forenede  Stater 
;^anske  paa  samme  Maade,  som  man  taler  om  England, 
Frankrig  eller  Tyskland,  det  vil  sige:  man  betragter 
det.     som     var    de    én   Stat    med   én    Konstitution,    én 

•)  Med  Kolonierne:  Porto  Rico,  Filippinerne,  Guam  ogTutuila 
bliverArealet3,846,019Kv.MileogIndbyggerantallet84,^3,069. 
Fischer-Hansen:   Fra  Amerika.  1 


Repræsentation,  ét  Sæt  af  Love,  gældende  overalt  i  Landet, 
og  med  en  exekutiv  Magt  i  Spidsen  for  det  Hele.  Dette 
er  let  forklarligt,  thi  udadtil  præsenterer  de  Forenede 
Stater  en  samlet  Front  og  optræder  i  alle  udenrigske 
Anliggender  som  én  Nation.  Men  indadtil  ser  Billedet 
helt  anderledes  ud.  Det  viser  os  45  forskellige  og  i  en 
betydelig  Grad  uafhængige  Stater,  foruden  6  Territorier, 
og  enhver  af  disse  45  Stater  har  sin  egen  Forfatning, 
sin  egen  lovgivende  Forsamling,  sine  egne  Love,  sine 
egne  Domstole,  civile  og  kriminale,  og  sin  egen  Guver- 
nør, der  er  aldeles  uafhængig  af  Unionens  Præsident. 
Det  er  disse  45  selvstændige  Stater,  der  i  Henseende  til 
forskellige  Statsforhold  gaar  op  i  en  højere  Stats  Enhed 
og  saaledes  danner  Unionen,  som  derfor  kan  siges  at 
være  en  Republik  af  Republiker. 

Gennem  denne  Sammenslutning  kommer  enhver 
Amerikaner  til  ligesom  at  tjene  to  Herrer:  han  er  Bor- 
ger i  to  Samfund,  baade  i  sin  Stat  og  i  de  Forenede 
Stater,  han  lever  under  to  Regeringer,  Statsregeringen 
og  den  federale  Regering,  og  han  maa  lystre  to  Sæt  af 
Love,  som  dog  naturligvis  angaar  forskelligartede  Lov- 
givningsæmner  og  derfor  ikke  kommer  i  indbyrdes  Kon- 
flikt. 

Det  er  ved  denne  dobbelte  Statsorganisation,  at  de 
Forenede  Stater  bliver  forskellig  fra  en  hvilkensomhelst 
evropæisk  Statsdannelse,  Schweitz  ikke  undtagen,  og 
ganske  naturligt  paatrænger  sig  én  det  Spørgsmaal: 
Hvorfra  kom,  og  hvilke  Omstændigheder  hidførte  denne 
ejendommelige  Dobbelt-Organisation  ? 

Skønt  den  konstitutionelle  Bygning,  hvori  det  ame- 
rikanske Folk  skulde  bo,  og  en  amerikansk  Nationalitet 
skulde  fødes,  ikke  fik  en  fast  endelig  Form  før  i  1787, 
kan  det  dog  med  Sandhed  siges,  at  Grundstenen  til  den 
blev  lagt  allerede  i  1765.  I  det  Aar  samledes  nemlig 
Repræsentanter  for  ni  af  de  tretten  engelske  Kolonier 
langs  med  Atlanterhavets  Kyst  i  New  York.  I  1774  var 
tolv    og    fra   1775    alle  tretten  Kolonier  repræsenterede. 


Deres  egentlige  Formaal  var  ganske  vist  kun  at  organi- 
sere en  samlet  Modstand  mod  den  Undertrykkelse,  som 
Georg  III  i  den  engelske  Krones  Navn  udøvede  mod 
Kolonierne,  men  allerede  i  1776  besluttede  denne  For- 
samling, som  da  mødte  i  Philadelphia,  at  Kolonierne 
skulde  løsrive  sig  fra  Englands  Herredømme,  og  den 
berømte  Ualhængighedserklæring  (the  declaration  of 
independence)  vedtoges  den  2den  Juli  og  underskreves 
og  offentliggjordes  den  4de  s.  M.  Dette  historiske  Akt- 
stj'kke,  som  Børnene  i  Skolerne  maa  lære  udenad  og 
som  paa  en  Maade  ligesom  er  bleven  en  Del  af  enhver 
Amerikaners  Kød  og  Blod,  oplæses  med  megen  Venera- 
tion rundt  om  i  Landet  hvert  Aar  paa  den  4de  Juli, 
hvilken  Dag  er  de  Forenede  Staters  største  og  med  al- 
mindelig Deltagelse  fejrede  Festdag.  Dokumentet  be- 
gynder saaledes: 

„Naar  Begivenhedernes  Gang  tvinger  et  Folk  til 
,at  løse  de  politiske  Baand,  hvormed  det  har  været 
„bundet  til  et  andet,  og  at  indtage  blandt  Jordens 
„Magter  den  selvstændige  Plads  og  Stilling,  hvortil 
„Naturens  Love  og  Guds  Love  berettiger  det,  da  kræ- 
„ver  en  sømmelig  Agtelse  for  andres  Meninger,  at  det 
„skal  opgive  de  Grunde,  der  har  bevæget  det  til  Ad- 
„skillelsen. 

„Vi  anser  disse  Sandheder  for  at  være  selvind- 
„ lysende:  at  alle  Mennesker  er  skabt  lige;  at  de  at 
»deres  Skaber  er  udstyrede  med  visse  ukrænkelige 
„Rettigheder;  at  blandt  disse  er  Liv,  Frihed  og  Ar- 
„bejde  for  egen  Lykke;  at  Menneskene  for  at  sikre 
»disse  Rettigheder  har  indstiftet  Regeringer,  der  støtter 
„deres  Magt  og  Myndighed  paa  de  regeredes  Sam- 
„tykke;  at  det  er  Folkets  Ret,  naarsomhelst  en  Rege- 
„ringsform  bliver  ødelæggende  for  disse  Formaal,  at 
„forandre  eller  afskaffe  den  og  at  indføre  en  ny  Re- 
„gering,  bygget  paa  de  anførte  Principer  og  givet  en 
.saadan  Form,  som  Folket  maatte  synes  at  være  bedst 

„skikket  til  Fremme  af  dets  Sikkerhed  og  Lykke. 
„Klogskab  byder  imidlertid,  at  man  ikke  af  lette  og 
„forbigaaende  Aarsager  skal  forandre  Regeringer,  som 
„længe  har  bestaaet,  og  Erfaringen  har  derfor  ogsaa 
„vist,  at  Menneskene  er  mere  tilbøjelige  til  at  lide, 
„saalænge  Onderne  er  taalelige,  end  til  at  tage  sig 
„selv  til  Rette  ved  at  afskaffe  de  tilvante  Former. 
„Men  naar  en  lang  Kæde  af  Krænkelser  og  Overgreb, 
„der  uafvigelig  forfølger  det  samme  Maal,  klart  og 
„tydeligt  røber  den  Plan,  at  nedtrykke  Folket  i  ab- 
„solut  Despotisme,  da  er  det  dets  Ret  og  dets  Pligt  at 
„afkaste  en  saadan  Regering  og  at  drage  Omsorg  for 
„nye  Vogtere  af  deres  Sikkerhed  i  Fremtiden.  Under 
„disse  Lidelser  har  Kolonierne  taalmodigt  sukket, 
„indtil  Nødvendigheden  nu  tvinger  dem  til  at  forandre 
„deres  hidtidige  Reger ingssy stem.  Den  nuværende 
„storbritanniske  Konges  Historie  er  en  Historie  af 
„gentagne  Krænkelser  og  Overgreb,  der  alle  direkte 
„stiler  imod  Oprettelsen  af  et  absolut  Tyranni  over 
„disse  Kolonier.  Forat  bevise  dette,  fremlægger  vi  for 
„den  upartiske  Verden  de  efterfølgende  Kendsger- 
„ninger:" 

Derefter  følger  disse  Kendsgerninger,  fremsatte  i  17 
Anklagepunkter  mod  den  engelske  Konge  for  Under- 
trykkelse, Krænkelser  etc,  hvorefter  Dokumentet  fort- 
sætter : 

„Paa  ethvert  Trin  af  disse  Undertrykkelser  har 
„vi  paa  den  ydraygste  Maade  ansøgt  om  Bedring,  men 
„vore  gentagne  Henvendelser  er  kun  blevne  besva- 
„rede  med  nye  Krænkelser.  En  Fyrste,  hvis  Karakter 
„er  saaledes  brændemærket  af  enhver  Handling,  der 
„betegner  en  Tyran,  er  uskikket  til  at  være  Regent 
„over  et  frit  Folk. 

„Ej  heller  har  vi  ladet  det  mangle  paa  Henven- 
„delser  til  vore  britiske  Brødre.     Vi  har  advaret  dem 


„Tid  efter  anden  mod  Forsøg  paa  gennem  deres  Lov- 
«givning  at  anmasse  sig  en  uberettiget  Indflydelse 
„over  os.  Vi  har  mindet  dem  om  Omstændighederne 
.ved  vor  Udvandring  hertil  og  Bosættelse  her.  Vi 
^har  appelleret  til  deres  medfødte  Retfærdighedsfølelse 
„og  Højsind,  og  vi  har  besvoret  dem  ved  vor  fælles 
.Herkomsts  Baand  at  misbillige  disse  Overgreb,  som 
„uundgaaeligt  vilde  forstyrre  vore  Forbindelser  og 
„Samkvemmet  med  os.  Men  de  har  været  døve  for 
.Retfærdighedens  og  Blodets  Røst.  Vi  maa  derfor 
„bøje  os  for  den  Nødvendighed,  som  fordrer  vor  Ad- 
.skillelse,  og  vi  betragter  dem,  som  vi  betragter  den 
„øvrige  Menneskeslægt:  Fjender  i  Krig,  Venner  i  Fred. 
„Hvorfor  vi,  Repræsentanter  for  de  Forenede 
„Stater  af  Amerika,  forsamlede  i  almindelig  Kongres, 
„og  kaldende  Verdens  højeste  Dommer  til  Vidne  paa 
„Oprigtigheden  af  vore  Hensigter,  i  Navnet  af  og  med 
„Bemyndigelse  af  disse  Koloniers  gode  Folk  højtidelig 
„vitterliggør  og  erklærer,  at  disse  forenede  Kolonier 
„er  og  med  Rette  bør  være  fri  og  uafhængige  Stater; 
„at  de  er  løste  fra  alt  Undersaatsforhold  til  den  bri- 
„ tiske  Krone,  og  at  al  politisk  Forbindelse  mellem 
„dem  og  Storbritannien  er  og  bør  være  aldeles  opløst; 
„og  at  de  som  fri  og  uafhængige  Stater  har  fuldkom- 
„men  Magt  til  at  erklære  Krig,  slutte  Fred,  indgaa 
„Alliancer,  oprette  Handelsforbindelser  og  foretage  alle 
„andre  Handlinger  og  Ting,  hvortil  uafhængige  Stater 
„er  berettigede.** 

I  det  følgende  Aar  gav  Kongressen  i  „Articles  of 
Confederation  and  Perpetual  Union"  Sammenslutningen 
mellem  disse  uafhængige  Kolonier  dens  første  lovmæs- 
sige Udtryk,  hvori  det  bestemt  fremhæves,  at  den  en- 
kelte Stat  forbeholder  sig  sin  Suverænitet,  sin  Frihed, 
sin  Uafhængighed  og  overhovedet  enhver  Magt,  Juris- 
diktion og  Ret,  som  ikke  ved  selve  Konfederations-Akten 
er  udtrykkelig  overgivet  til  de  Forenede  Stater  forsam- 

lede  i  Kongres.     Denne  Unions-Akt  blev  dog  først  ratifi- 
ceret af  alle  de  enkelte  Stater  i  1781. 

Strængt  taget  var  imidlertid  endnu  ingen  National- 
Regering  organiseret.  Dertil  manglede  den  hidtil  dan- 
nede Union  saa  at  sige  baade  Hoved  og  Hale.  Der  var 
en  Forsamling,  i  hvilken  enhver  Stat  var  repræsenteret 
ved  én  Stemme,  men  den  havde  paa  den  ene  Side 
ingen  udøvende  Repræsentanter  og  paa  den  anden  Side 
ingen  direkte  Forbindelse  med  den  enkelte  Borger. 
Penge  kunde  saaledes  denne  Regering  ikke  erholde  uden 
ved  Hjælp  af  Ydelser  fra  de  enkelte  Stater.  Efterat 
Krigen  med  England  var  endt  i  1783,  tabte  den  derfor 
hurtigt  sin  Brugbarhed  og  følgelig  sin  Myndighed. 

Man  begyndte  at  føle,  at  det  var  noget  bedre  og 
navnlig  noget  stærkere,  man  trængte  til.  Følgen  var, 
at  Afsendinge  fra  fem  Stater  i  1786  forsamlede  sig  i 
Annapolis,  i  Staten  Maryland,  for  blandt  andet  at  finde 
Midler  til  at  sætte  Fælles-Regeringen  i  Stand  til  at  gribe 
ind  og  ordne  alle  kommercielle  Forhold.  Denne  For- 
samling fordømte  de  eksisterende  Tilstande  meget  skarpt, 
men  kom  dog  ikke  videre  end  til  at  foreslaa  en  ny  og 
større  Forsamling,  der  skulde  møde  det  følgende  Aar  i 
Philadelphia  for  at  diskutere  visse  nødvendige  Foran- 
dringer i  selve  Konstitutionen.  I  denne  ny  Forsamling, 
der  begyndte  Forhandlingerne  den  25de  Maj  1787  med 
Georg  Washington  som  sin  Præsident,  mødte  det  bedste, 
som  de  forhenværende  Kolonier  ejede  af  prøvet  Indsigt 
og  politisk  Erfaring.  Disse  Repræsentanters  Instrukser 
gik  ganske  vist  kun  ud  paa  at  revidere  Konfederations- 
Artiklerne  og  at  foreslaa  Forandringer,  der  senere  skulde 
forhandles  paa  selve  Konfederationens  Kongres;  men 
med  et  Mod,  der  fandt  sin  Belønning,  besluttede  de 
mødende  sig  til  at  se  bort  fra  disse  Instrukser,  og  de 
udarbejdede  en  hel  ny  Konstitution,  som  skulde  billiges 
af  selve  Folket  ved  Afstemning  i  Staterne. 

Denne  Forsamling,  i  historisk  Henseende  sikkert 
den  betydningsfuldeste,   der  nogensinde  har  siddet,  be- 


stod  af  55  Afsendinge,  men  kun  39  af  dem  underskrev 
straks  Konstitutionen.  Forsamlingen  sad  i  fem  Maa- 
neder,  og  dens  Møder  var  hemmelige.  Upaatvivlelig 
stod  det  ikke  klart  for  alle  dens  Medlemmer,  at  de  stod 
i  Begreb  med  at  danne  en  ny  Nation,  men  en  Ide  herom 
begyndte  dog  at  dæmre  for  adskillige  af  dem.  Saaledes 
sagde  Mr.  Wilson:  „Ved  at  antage  denne  Konstitution 
„skal  vi  en  Gang  udvikle  en  national  Karakter,  men 
„dertil  er  vi  endnu  for  afhængige  af  andre." 

Alle  Repræsentanterne  talte  Engelsk,  og  med  Und- 
tagelse af  nogle  faa  Katoliker  fra  Maryland  bekendte 
de  sig  alle  til  den  protestantiske  Religion.  Grundlaget 
for  hele  deres  Retsbevidsthed  og  Retsliv  var  den  fortrin- 
lige engelske  „common-law",  men  selve  England  hadede 
de  alle  som  én.  Deres  Livsstillinger  og  Livsvilkaar  var 
ellers  forskellige  nok.  Nogle  ejede  Slaver;  andre  Skibe, 
andre  igen  kunde  man  træffe  bag  Ploven  eller  paa 
Værkstedet.  Industri,  i  Ordets  snævrere  Forstand,  var 
der  meget  lidt  af. 

Konstitutionen,  som  skulde  træde  i  Kraft,  saasnart 
den  var  vedtaget  i  ni  Stater,  blev  forelagt  til  Forhandling 
og  sat  under  Afstemning  i  alle  Staterne,  og  med  nogle  faa 
Forandringer  vedtoges  den  i  dem  alle  i  Løbet  af  1788. 
Den  første  Onsdag  i  Marts  1789  traadte  den  virkelig  i  Kraft, 
og  dermed  var  den  dobbelte  Organisation,  der  er  saa 
karakteristisk  for  de  Forenede  Stater,  fuldbyrdet.  En 
Forbunds-Regering,  en  virkelig  National-Regering,  var 
dannet,  bindende  de  enkelte  Stater  sammen  til  en  Enhed 
ved  for  visse  Fonnaal,  men  ogsaa  kun  for  dem,  at  ordne 
deres  indbyrdes  Retsforhold  og  trædende  i  direkte  For- 
hold til  den  enkelte  Borger  i  Unionen  uden  at  gribe 
ind  i  hans  Stilling  til  den  enkelte  Stats  Regering.  En 
Regering  af  Folket,  ved  Folket  og  for  Folket,  som 
Præsident  Lincoln  saa  træffende  karakteriserede  den  i 
sin  berømte  Tale  paa  Slagmarken  ved  Gettysburg  i  1863. 

Naturligvis  omfatter  og  regulerer  Forbunds-Konsti- 
tutionen   kun   saadanne  Regerings-Funktioner,    admini- 


strative,  lovgivende  eller  dømmende,  som  er  fælles  for 
den  hele  Nation.  Dertil  hører  Krig  og  Fred,  Traktater 
med  og  overhovedet  Forholdet  til  fremmede  Magter, 
Hær  og  Flaade,  Forbunds-Domstole,  indenrigs  (mellem 
Staterne)  og  udenrigs  Handel,  Pengevæsen,  Maal  og 
Vægtsystem,  Forlagsret  og  Patentret,  det  hele  Postvæsen, 
deri  indbefattet  Postvejene,  al  Beskatning  for  disse  For- 
maal  og  for  Bestridelsen  af  Omkostningerne  ved  Forbunds- 
Regeringen,  Beskyttelse  af  enhver  Borger  mod  ukonsti- 
tutionel Lovgivning  fra  den  enkelte  Stats  Side  o.  s.  v. 

Konstitutionen  skal  selvfølgelig  respekteres  af  enhver 
af  Staterne,  og  alle  Tvivlsmaal  om  Forstaaelse  af 
denne  Kontrakt  mellem  dem  er  hidtil  fredeligt  bleven 
forelagt  og  afgjort  af  Unionens  Højesteret,  hvis  Afgørelse 
ufravigeligt  er  bleven  respekteret.  Kun  i  et  eneste  Til- 
fælde, nemlig  da  Spørgsmaalet  om,  hvorvidt  en  Stat  er 
berettiget  til  at  trække  sig  ud  af  Kontraktsforholdet  — 
udmelde  sig  af  Unionen  —  kom  op,  blev  Højesteret 
ikke  spurgt,  men  Kanonerne  maatte  afgøre  Tvisten. 
Den  langvarige,  blodige  og  kostbare  Borgerkrig  (1861 — 65) 
blev  —  formelt  i  al  Fald  —  ført  paa  dette  Spørgsmaal, 
og  da  Nordstaterne,  der  hævdede,  at  en  Udmeldelse 
(a  secession)  er  i  Strid  med  Konstitutionen,  gik  af  med 
Sejren,  blev  dermed  den  Fortolkning  slaaet  fast  som 
den  rigtige. 

I  Spidsen  for  den  federale  Regering  staar  Præsi- 
denten, og  Maaden,  paa  hvilken  han  vælges,  er  i  alle 
sine  Enkeltheder  bestemt  ved  selve  Konstitutionen.  Hver 
Stat  vælger  ligesaa  mange  Valgmænd,  som  den  har 
Repræsentanter  i  begge  Afdelinger  af  Kongressen,  og 
disse  Valgmænd  samles  saa  et  Sted  i  Staten  og  vælger 
der  Præsident  og  Vicepræsident,  hvilke  ikke  begge  maa 
være  bosiddende  i  samme  Stat.  Resultatet  skal,  for- 
seglet, adresseres  til  de  Forenede  Staters  Regering  og 
tilsendes  Senatets  Præsident,  som  derpaa  i  Overværelse 
af  Medlemmerne  af  begge  Kongressens  Afdelinger  aabner 
Indberetningerne  fra  alle  Staterne. 

Præsidenten  vælges  for  fire  Aar,  og  han  kan  ikke 
afsættes  uden  ved  „impeachment"  o:  Anklage,  vedtaget 
af  Repræsentanthuset,  og  derpaa  følgende  Procedure  for 
og  Domfældelse  af  Senatet  under  Forsæde  af  Justitiarius 
i  Unionens  Højesteret.  Til  Domfældelse  udkræves  kva- 
lificeret Majoritet:  to  Tredjedele  af  de  mødende  Senatorer. 
Kun  én  Gang  i  de  Forenede  Staters  Historie  har  der 
været  anlagt  en  saadan  „Rigsretssag"  mod  en  Præsident, 
nemlig  i  1868  mod  den  daværende  Præsident  Andrew 
Johnson,  som  imidlertid  slap  for  at  blive  dømt,  rigtig- 
nok med  Nød  og  næppe,  idet  der  kun  manglede  én 
Stemme  i  den  betingede  Majoritet;  35  Senatorer  stemte 
for  Domfældelse,  medens  19  Senatorer  modsatte  sig  den. 
„Rigsretten"  kan  kun  dømme  Præsidenten  til  Afskedi- 
gelse, idet  den  alene  tager  Sigte  paa  Embedet;  men 
han  kan  endvidere  dømmes  af  de  almindelige  Domstole 
til  almindelig  Straf  for  den  Forbrydelse,  han  maatte 
have  begaaet. 

Konstitutionen  er  tavs  med  Hensyn  til  Spørgsmaalet 
om  en  Præsident  kan  genvælges.  Skønt  det  anses  for 
tilladt,  gaar  den  almindelige  Opfattelse  ud  paa,  at 
ingen  bør  opstilles  til  Valg,  som  to  Gange  har  været 
Præsident. 

Præsidenten  residerer  i  de  Forenede  Staters  Hoved- 
stad, Washington  —  beliggende  i  Distriktet  Colombia, 
som  er  Staternes  Fælleseje  — ,  i  „The  Executive  Man- 
sion**,  til  daglig  Brug  sædvanlig  kaldet  „det  hvide  Hus". 
Det  cr  en  ganske  beskeden  Bygning,  opført  i  den  i  sin 
Tid  meget  yndede  saakaldte  Kolonial-Stil,  men  Beliggen- 
heden er  smuk  og  Udsigten  over  Potomac  Floden  hen- 
rivende. Præsidenten  har  intet  Hof,  ingen  Garde,  ingen 
Kammerherrer  og  ingen  opvartende  Kavallerer.  Hans 
Hustru  kaldes  „the  first  lady  of  the  land",  men  hun 
har  ingen  officiel  Stilling,  Rang  eller  Titel. 

Præsidentens  aarlige  Gage  er  50,000  Dollars.  Sam- 
menlignet med,  hvad  en  evropæisk  Monark  oppebærer 
i  Apanage,    er  denne  Gage  unægtelig  ringe,    thi  baade 

hans  Myndighed  og  hans  Ansvar  er  betydelig  større  end 
nogen  Monarks. 

Hvis  Præsidenten  dør  eller  bliver  afsat,  træder 
Vice-Præsidenten  straks  ind  i  hans  Plads  og  overtager 
Embedet.  Han  vælges  samtidigt  med  og  paa  samme 
Maade  som  Præsidenten;  men  i  Almindelighed  er  hans 
Stilling  uden  synderlig  Betydning.  Hans  eneste  offi- 
cielle Funktion  bestaar  i  at  præsidere  over  Senatet,  og 
han  har  ingen  Stemmeret,  undtagen  naar  Stemmerne  er 
ligelig  delte. 

Præsidenten  er  endvidere  Øverstkommanderende  over 
de  Forenede  Staters  Hær  og  Flaade  og  ligeledes  over 
de  enkelte  Staters  Milits,  naar  denne  indkaldes  til  Tje- 
neste for  selve  de  Forenede  Stater.  Han  afslutter  Trak- 
tater med  fremmede  Magter,  dog  ikke  uden  først  at 
have  hørt  Senatets  Mening  og  opnaaet  dets  Samtykke, 
hvilket  i  dette  Tilfælde  ikke  kan  gives  ved  simpel 
Stemmeflerhed,  men  kun  naar  de  to  Tredjedele  af 
Senatorerne  stemmer  derfor.  Han  udnævner  Gesandter, 
Konsuler,  Højesteretsdommere  og  alle  andre  højere 
Unions-Embedsmænd,  dog  ligeledes  kun  med  Senatets 
Samtykke.  Han  har  en  udstrakt  Benaadningsret,  men 
kun  overfor  saadanne  Forbrydere,  som  har  forbrudt  sig 
mod  selve  Unionslovene.  Denne  Forret  kan  han  dog 
ikke  benytte,  hvor  Domfældelse  er  sket  paa  Grundlag 
af  det  foran  omtalte  „impeachment",  hvilken  kan  be- 
sluttes, foruden  mod  Præsidenten  og  Vicepræsidenten, 
mod  alle  civile  Embedsmænd.  Det  er  kun  i  „Rigsrets- 
sag" mod  selve  Præsidenten,  at  Justitiarius  i  Højesteret 
skal  præsidere,  men  i  alle  Tilfælde  udkræves  den  samme 
betingede  Majoritet  for  Domfældelse,  ligesom  Straften 
ved  den  nævnte  politiske  Domstol  kun  kan  blive  Em- 
bedsfortabelse. 

Endelig  kan  Præsidenten  sammenkalde  ekstraordi- 
nære Kongresser,  og  enhver  Lov  eller  Beslutning  af 
Kongressen  kan  han  nægte  at  stadfæste;  dog  har  han 
kun  suspensiv  Vetoret,    idet  Kongressen,    naar  den  for- 

kastede  Lov  er  tilbagesendt,  med  to  Tredjedels  Majoritet 
i  begge  Afdelinger  atter  kan  vedtage  den,  og  den  træder 
da  uden  videre  i  Kraft. 

Strængt  taget  er  der  i  de  Forenede  Staters  Regering 
ikke  noget,  man  kan  kalde  et  Kabinet.  Præsidenten 
har  sine  Ministre,  men  en  saadan  Minister  er  kun  Ho- 
vedet for  et  vist  Departement ;  han  har  ikke  Sæde  i  den 
lovgivende  Forsamling,  og  det  er  Præsidenten,  der  bæ- 
rer Ansvaret  for  Ministrenes  Embedshandlinger. 

I  Washingtons  Dage  var  der  kun  fire  saadanne 
Departementer  eller  Ministerier,  nemlig  Statsministeriet, 
Finansministeriet,  Krigsministeriet  og  Justitsministeriet, 
og  Chefen  for  hvert  Departement  førte  Titlen  af  Sekre- 
tær. I  1798  oprettedes  der  imidlertid  et  Marine-Departe- 
ment, i  1829  et  Post-Departement,  i  1849  et  Indenrigs- 
Departement  og  i  1888  et  Agerdyrknings-Departement. 
Disse  otte  Sekretærer  eller  Ministre,  der  ofte  gaar  under 
Navn  af  ^Præsidentens  officielle  Familie",  danner  altsaa, 
hvad  man  kunde  kalde  hans  Kabinet. 

Præsidenten  vælger  vel  selv  sine  Ministre,  men  Ud- 
nævnelserne maa  stadfæstes  af  Senatet.  Hver  Minister 
oppebærer  en  Gage  af  8000  Doll.  om  Aaret,  ingen 
Pensionsret  er  knyttet  til  denne  Post.  Præsidenten  har 
Ret  til  at  afskedige  dem.  Den  væsentligste  Forskel 
mellem  Ministrene  og  andre  Embedsmænd  i  Statens 
Tjeneste  er  den,  at  de  tager  Del  i  Præsidentens  Raad- 
slagninger  og  betragtes  som  hans  fortrolige  Raadgivere. 
Statsministeren  indtager  den  fornemste  Plads  i  Kabi- 
nettet, og  hans  Embede  var  i  forrige  Tider  hyppigt 
Trappetrinet,  der  førte  op  til  selve  Præsidentstolen. 
James  Madison,  James  Monroe  og  John  Quiney  Adams 
var  saaledes  alle  Stats-Sekretærer,  inden  de  blev  Præsi- 
denter. Nu  derimod  synes  den  Anskuelse  at  herske, 
at  Statsminister-Embedet  snarere  er  en  Hindring  for 
at  opnaa  Præsident- Værdigheden.  Ledelsen  af  Statens 
Udenrigs- Politik  er  Stats-Sekretærens  fornemste  Opgave. 

De   Forenede  Staters  lovgivende  Forsamling,    Kon- 

gressen,  bestaar  af  to  Afdelinger,  Senatet  og  Repræsen- 
tanthuset, der  hver  har  sin  bestemt  udprægede  Ka- 
rakter. 

Senatet  er  sammensat  af  to  Repræsentanter  for 
hver  Stat;  de  er  valgte  for  seks  Aar  af  vedkommende 
Stats  lovgivende  Forsamling  og  kan  genvælges.  Da  der 
for  Øjeblikket  er  45  Stater,  er  der  altsaa  90  Senatorer. 
En  Tredjedel  træder  af  hvert  andet  Aar,  hvorved  den 
hele  Forsamling  fornyes  i  Løbet  af  6  Aar,  men  saa- 
ledes,  at  der  altid  er  to  Gange  saa  mange  gamle,  forret- 
ningsvante, tradition-bærende  Medlemmer  til  Stede  som 
nye  eller  nylig  ankomne. 

Senatets  Funktioner  er  baade  lovgivende,  ekse- 
kutive og  dømmende.  Et  Lovforslag,  vedtaget  af  Senat 
og  Repræsentanthus,  bliver  Lov,  „aet  of  Gongress", 
enten  naar  det  underskrives  af  Præsidenten,  eller  naar 
han  undlader  at  underskrive  og  tilbagesende  det  mere 
end  10  Dage  efter,  at  det  er  bleven  ham  tilstillet  fra 
Kongressen.  Som  ovenfor  omtalt  kan  et  vedtaget  Lov- 
forslag ogsaa  blive  til  Lov  mod  Præsidentens  Protest, 
naar  det,  efter  at  han  har  sendt  det  tilbage  til  Kon- 
gressen for  ny  Overvejelse,  vedtages  i  begge  Afdelinger 
med  kvalificeret  Majoritet.  Senatets  eksekutive  Funk- 
tioner bestaar  i  at  bekræfte  eller  forkaste  de  af  Præsi- 
denten foretagne  Udnævnelser  af  Unions-Embedsmænd, 
saasom  Ministre,  Gesandter,  Højesteretsdommere  o.  s.  v. 
og  i  at  bekræfte  eller  forkaste  med  en  kvalificeret 
Majoritet  —  to  Tredjedele  —  de  af  Præsidenten  fore- 
slaaede  Traktater.  Endelig  kan  Senatet,  som  ovenfor 
omtalt,  konstituere  sig  som  Domstol  i  Tilfælde  af 
„  impeachment " . 

Medens  hver  Stat  er  ligelig  repræsenteret  i  Senatet, 
nemlig  ved  to  Medlemmer,  Senatorer,  gør  Uligheden 
mellem  Staterne  sig  bestemt  gældende  i  Repræsentant- 
huset, hvor  den  enkelte  Stat  repræsenteres  simpelthen 
efter  sit  Folketal,  saaledes  som  dette  er  konstateret  ved 
den    sidst     stedfundne    tiaarige    officielle    Folketælling. 

Medlemmer  af  Repræsentanthuset,  hvis  Antal  for  Tiden 
er  357,  vælges  hvert  andet  Aar,  altid  i  et  Aar,  der  har 
et  lige  Tal,  og  saaledes  falder  hvert  andet  Repræsentant- 
Valg  altid  sammen  med  Præsident- Valg,  en  Omstændig- 
hed, der  er  af  højeste  Retydning,  naar  et  Folk  virkelig 
skal  regere  sig  selv,  idet  der  ellers  er  Fare  for,  at  Lan- 
dets Styrelse  opløser  sig  i  lutter  Forvirring  mellem 
uforenelige  Modsætninger. 

I  Repræsentanthuset  skal  alle  Skatteforslag  og  Penge- 
bevillinger forelægges  først,  og  Anklageretten  mod  Præ- 
sidenten, Vice-Præsidenten  og  andre  civile  Embeds- 
mænd tilkommer  dette  Ting.  Formanden  kaldes  „the 
Speaker**.  Pladsen  som  saadan  giver  stor  Værdighed, 
lønnes  med  8000  Doll.  om  Aaret  og  staar  i  Rang  med 
Dommerne  i  Højesteret. 

Demokraterne  sidder  til  højre  for  Formanden,  Re- 
publikanerne til  venstre.  Det  talende  Medlem  henvender 
sin  Tale  til  Formanden,  men  naar  Henvendelsen  und- 
tagelsesvis sker  direkte  til  et  enkelt  bestemt  Medlem  af  For- 
samlingen, betegnes  Medlemmet  ikke  ved  Navn,  men 
simpelthen  som  „the  gentleman  from  New  York",  eller 
hvad  nu  den  Stat  maatte  hedde,  som  vedkommende 
repræsenterer.  Talens  Længde  er  indskrænket  til  en 
Time,  og  ingen  kan  tale  mere  end  én  Gang  om  den 
samme  Sag  uden  udtrykkelig  Tilladelse  fra  Forsam- 
lingen, hvilken  Tilladelse  dog  sjældent  nægtes. 

Antallet  af  Lovforslag,  der  forelægges  Kongressen, 
løber  aarlig  op  til  mange  Tusinde.  I  den  sidste  Kon- 
gres var  Antallet  12,152. 

Ethvert  Kongresmedlem  oppebærer  et  aarligt  Veder- 
lag af  5000  Dollars  og  har  Ret  til  at  holde  sig  en  Sekretær, 
der  faar  100  Dollars  om  Maaneden  i  Gage.  Hyppigt  er 
Sekretæren  en  nær  Paarørende  af  Kongresmedlemmet. 
Kongressens  Medlemmer  har  en  langt  betydeligere  Ind- 
flydelse end  en  dansk  Rigsdagsmand.  Mange  Embeder 
besættes  i  Overensstemmelse  med  Ønsket  af  Kongres- 
medlemmet fra  vedkommende  Kreds. 

Medens  Repræsentanthusets  Forretningsorden  giver 
nøje  Regler  for  Diskussionen  og  for  sammes  Afslutning, 
eksisterer  der  ingen  Ordning  i  den  Henseende  for  Se- 
natet, og  ethvert  Forsøg  paa  at  vedtage  Regler  derom 
er  hidtil  strandet.  Denne  Mangel  paa  Afslutningsret 
(closure  eller  cloture)  er  enkelte  Gange  bleven  misbrugt, 
og  en  mindre  rosværdig  Obstruktionspolitik  —  filibu- 
stering,  som  den  kaldes  i  Amerika  —  er  bleven  dreven 
i  den  Hensigt,  ved  en  trættende  Udhaling  af  Diskus- 
sionen at  tvinge  det  stærkere  Modparti  til  at  give  efter, 
helt  eller  delvis. 

Senatorernes  Antal  er  90  (to  for  hver  Stat),  medens 
Antallet  af  Repræsentanthus-Medlemmer  var  357;  men 
ved  Lov  af  16de  Januar  1901  blev  Antallet  forøget  til 
386,  idet  den  nye  Folketælling  blev  lagt  til  Grund  for 
Fastsættelsen  af  Antallet.  Nedenstaaende  Liste  viser 
Antallet  fra  hver  af  de  45  Stater: 


Tidligere.  Nu. 

Alabama    9  9 

Arkansas   6  7 

California 7  8 

Colorado 2  3 

Connecticut  ....  4  5 

Delaware 1  1 

Florida 2  3 

Georgia 11  11 

Idaho 1  1 

Illinois 22  25 

Indiana 13  13 

Jowa 11  11 

Kansas 8  8 

Kentucky 11  11 

Louisiana 6  7 

Maine 4  4 

Maryland 6  6 

Massachusetts...  13  14 


Tidligere.  Nu. 

Michigan 12  12 

Minnesota 7  9 

Mississippi 7  8 

Missouri 15  16 

Montana 1  1 

Nebraska  ......  6  6 

Nevada 1  1 

New  Hampshire.  2  2 

New  Jersey 8  10 

New  York 34  37 

North  Carolina. .  9  10 

North  Dakota  . .  1  2 

Ohio 21  21 

Oregon 2  2 

Pennsylvania  ...  30  32 

Rhode  Island ...  2  2 

South  Carolina.  .  7  7 

South  Dakota  . .  2  2 

Tidligere.    Nu.  Tidligere.    Nu. 

Tennessee 10  10  Washington 2  3 

Texas 13  16  West  Virginia  .  .  4  5 

Utah 1  1  Wisconsin 10  11 

Vermont 2  2  Wyoming 1  1 

Virginia 10  10 

En  Kongres  varer  i  to  Aar.  Den  nuværende  kaldes 
den  syv  og  halvtredsindstyvende,  den  begyndte  den  4de 
Marts  1901  og  ender  den  4de  Marts  1903.  Republi- 
kanerne har  Majoritet  i  begge  Ting;  56  findes  i  Senatet 
og  198  i  Repræsentanthuset,  medens  der  kun  er  29 
Demokrater  i  Senatet  og  153  i  Repræsentanthuset.  I 
Henseende  til  Kongresmedlemmernes  borgerlige  Virk- 
somhed stiller  Forholdet  sig  saaledes: 

Sagførere 290 

Landmænd 21 

Bankierere 21 

Fabrikanter 14 

Redaktører  og  Journalister  ...  12 

Købmænd 8 

Resten 81 

bestaar  af  Mænd  i  højst  forskellige  Livsstillinger. 

Ingen  kan  vælges  til  Senator,  som  ikke  har  naaet 
30  Aars  Alderen  og  i  9  Aar  har  været  Borger  i  de 
Forenede  Stater.  Han  maa  have  Bopæl  i  den  Stat, 
hvor  han  vælges.  Ingen  kan  blive  valgt  til  Repræsen- 
tanthuset,  som  ikke  er  25  Aar  gammel  og  i  7  Aar  har 
været  Borger  i  Staterne.  Han  skal  ogsaa  være  bo- 
siddende i  den  Stat,  hvori  han  vælges. 

Formelt  set  er  de  to  Ting  —  Senatet  og  Repræsen- 
tanthuset —  ligestillede,  idet  intet  Forslag  kan  blive  til 
Lov,  medmindre  det  vedtages  i  samme  Skikkelse  af 
begge  Ting.  Alligevel  er  det  mindre,  men  vel  discipli- 
nerede Senat   det    dominerende  Ting,    hvilket   forøvrigt 

er  stik  imod,  hvad  Konstitutionens  Forfattere  ventede. 
De  gik  nemlig  ud  fra,  at  den  Omstændighed,  at  Huset 
kom  til  at  bestaa  af  et  større  Antal  Medlemmer  end 
Senatet,  og  at  det  mere  direkte  repræsenterede  Flertallet 
af  Befolkningen,  vilde  —  særlig  naar  det  støttedes  af 
de  mest  indflydelsesrige  Stater  —  faa  stor  Betydning 
ved  Afgørelsen  af  saadanne  Spørgsmaal,  hvor  de  to 
Ting  stod  i  Opposition  til  hinanden.  Men  det  er  slet 
ingen  Overdrivelse  at  paastaa,  at  Repræsentanthuset  nu 
er  reduceret  til  en  temmelig  ubetydelig  Faktor  i  Poli- 
tiken. Finanslove  skal  ganske  vist  først  fremlægges  og 
behandles  dér,  men  Senatet  er  berettiget  til  at  stryge, 
hvad  det  finder  for  godt,  og  til  at  foreslaa  nye  Bevil- 
linger som  Ændringer  til  Loven.  Denne  Ret  har  Senatet 
benyttet  i  en  saadan  Udstrækning,  at  Bestemmelsen  om 
Førsteforelæggelsen  er  bleven  ganske  betydningsløs.  Paa 
den  anden  Side  har  Senatet  gjort  sin  Myndighed  i  Hen- 
seende til  Approbation  af  præsidentielle  Udnævnelser  af 
Embedsmænd  gældende  i  videst  mulige  Omfang.  Tem- 
melig hyppigt  har  Senatet  nægtet  Stadfæstelse,  og  det 
er  i  Virkeligheden  nu  kommet  saa  vidt,  at  ingen  Præ- 
sident tør  vove  at  foretage  en  Udnævnelse,  medmindre 
Senatoren  for  den  paagældende  Stat  først  har  bifaldet 
Udnævnelsen.  Ligeledes  benytter  Senatet  fuldt  ud  sin 
Ret  til  at  nægte  Approbation  af  Traktater,  indgaaet  af 
Præsidenten  med  fremmede  Magter.  Paa  disse  Maader 
og  ogsaa  fordi  kun  de  dygtigste,  mest  erfarne,  mest  uaf- 
hængige og  rigeste  Politikere  vælges  til  Senatet,  har 
dette  Ting,  ja  hver  enkelt  Senator,  opnaaet  en  umaade- 
lig  Avtoritet  og  Anseelse,  med  hvilken  Repræsentant- 
huset og  dets  Medlemmer  aldeles  ingen  Sammenligning 
taaler. 


DE  ENKELTE  STATER 


Ua  de  13  Republiker  —  Delaware,  Pennsylvania, 
New  Jersey,  Georgia,  Connecticut,  Massachusetts,  Mary- 
land, South  Carolina,  New  Hampshire,  Virginia,  New 
York,  North  Carolina  og  Rhode  Island  —  i  Slutningen 
af  det  attende  Aarhundrede  enedes  om,  i  rigtig  Erken- 
delse af  Vigtigheden  af  Sætningen  „united  we  stand, 
divided  we  fair,  at  danne  the  United  States  of  America, 
var  hver  enkelt  af  disse  Republiker  fuldkommen  uaf- 
hængig og  i  Besiddelse  af  alle  de  Rettigheder,  der  sær- 
tegner en  suveræn  Stat.  Det  var  nogle  af  disse  Suve- 
rænitets-Rettigheder, som  de  afstod  til  de  Forenede 
Stater,  og  det  var  den  saaledes  overdragne  Myndighed 
me^i  de  af  samme  udspringende  Forpligtelser,  der  dan- 
nede Unionens  egentlige  Grundlag. 

En  lignende  Ordning  har  fundet  Sted  ved  Indlem- 
melsen af  syv  af  de  senere  optagne  Stater.  De  var 
nemlig  ogsaa  uafhængige  Republiker,  da  Optagelsen 
fandt  Sted.  Dette  har  derimod  ikke  været  Tilfældet 
med  de  andre,  senere  tilkomne.  Stater,  og  Indlemmelsen 
af  disse  er  derfor  foregaaet  noget  anderledes.  Sagen  er 
icmlig  den,  at  de,  førend  de  blev  Stater,  var  organi- 
erede    Landsdele,     Territorier,    der    tilhørte    Unionen. 

Fischer- Hansen:   Vr»  Anwrika.  2 

Først  efter  at  de  i  nogen  Tid  —  undertiden  længe, 
undertiden  kort  —  havde  været  Territorier,  tillod  man 
dem  at  indtræde  i  Unionen,  og  samtidig  med  Indlem- 
melsen blev  de  Stater  —  det  ene  var  en  Betingelse  for 
eller  en  Følge  af  det  andet.  Men,  da  disse  nye  Stater 
aldrig  havde  været  i  Besiddelse  af  Suverænitet,  kunde 
de  selvfølgelig  heller  ikke  —  saaledes  som  de  første  13 
Stater  gjorde  —  afgive  nogle  af  de  dertil  knyttede  Ret- 
tigheder til  Unionen.  Her  blev  Forholdet  i  Virkelig- 
heden det,  at  de  Forenede  Stater,  idet  de  tillod  Befolk- 
ningen i  det  vedkommende  Territorium  at  vedtage  en 
Konstitution  og  paa  Grundlag  deraf  tillod  Territoriet  at 
indtræde  i  Unionen  som  Stat,  forbeholdt  sig  lignende 
suveræne  Rettigheder  i  Forhold  til  denne  Stat,  som  de 
havde   erholdt   fra  de  13  Stater,   der  dannede  Unionen. 

Denne  Forskellighed  i  Maaden,  hvorpaa  Unionen 
har  erholdt  de  den  tilhørende  Prærogativer,  har  dog 
ingensomhelst  Betydning  paa  den  enkelte  Stats  Rets- 
stilling til  Unionen;  thi  denne  Stilling  er  for  hver  en- 
kelt Stats  Vedkommende  ganske  og  aldeles  den  samme. 

Det  vigtigste  Træk  i  Unionen  er,  at  den  kun  er 
bleven  udstyret  med  visse,  i  de  Forenede  Staters  Kon- 
stitution nærmere  betegnede  Rettigheder,  medens  al 
øvrig  suveræn  Magt  og  Myndighed  absolut  tilkommer 
den  enkelte  Stat,  der  har  sin  egen  Grundlov  —  Kon- 
stitution —  og  sin  egen  selvstændige,  lovgivende,  døm- 
mende og  udøvende  Myndighed. 

Det  bliver  hver  enkelt  Stats  Sag  at  bestemme,  hvor- 
ledes dens  Konstitution  skal  se  ud,  og  Unionen  kan 
egentlig  ikke  forlange  andet,  end  at  Forfatningen  skal 
være  republikansk.  Den  enkelte  Stat  kan  ikke  slutte 
Alliancer  eller  føre  Krig  paa  egen  Haand;  ikke  slaa 
Mønt,  skønt  den  kan  gøre  Gæld  og  betale  eller  stryge 
den,  ganske  som  den  lyster;  ikke  paalægge  Indførsels- 
eller  Udførsels- Afgifter  uden  Unions-Regeringens  Minde; 
ikke   krænke  eller   forfordele  nogen  i  hans  Rettigheder 

som  Borger   af  de  Forenede  Stater.     Som  tidligere  om- 
talt kan  heller  ingen  Stat  udtræde  af  Unionen. 

De     enkelte    Staters    Regeringsform    og    Regerings- 
maskineri  er  i  alt  væsentligt  en  Gentagelse  af  den  Type, 
der    er    givet    i    selve    Unionsregeringen.      Regeringens 
Sæde   er  i  Almindelighed  ikke  den  største  By  i  Staten; 
f.  Eks.    i   Staten  New  York  ikke  Byen  New  York,   men 
Albany;  i  Pennsylvania  ikke  Philadelphia,  men  Harris- 
burg;   i   Illinois  ikke  Chicago,   men  Springfield  o.  s.  v. 
Den  eksekutive  Magt  er  lagt  i  Hænderne  paa  en  Guver- 
nør,   der   for   den  Sags  Skyld   gerne   kunde  være  kaldt 
Stats-Præsident.     Han  saavelsom  en  Vice-Guvernør,  kal- 
det Lieutenant-Guvernør,  vælges  ved  almindeligt  Folke- 
valg.    I  nogle  Stater  vælger  Guvernøren  selv  sine  Mini- 
stre, i  andre  Stater  vælges  de  af  Folket,  samtidigt  med 
at    Guvernøren    vælges.      Lieutenant-Guvernøren    præsi- 
derer   i    Senatet.     Den    lovgivende    Forsamling,    som    i 
Almindelighed    kaldes   the  General   Assembly  —  i  New 
York  Stat   hedder  den   dog  the  State  Legislature  —  og 
som  bestaar  af  to  Kamre,  vælges  ligeledes  ved  alminde- 
ligt Folkevalg.     New  York  State  Legislature   bestaar    af 
,the  Senate",  med  50  Senatorer  (for  Tiden  35  Republi- 
kanere og  15  Demokrater),  og  „the  Assembly"  med  150 
Repræsentanter  (for  Tiden  106  Republikanere,  44  Demo- 
krater).    Dommerne   til    de   forskellige   civile  og  krimi- 
nale  Domstole  vælges  ogsaa  ved  almindeligt  Folkevalg. 
Ved  disse  Statsvalg  træffer  man  den  samme  Lidenskab, 
de  samme  Intriger,  den   samme  Voldsomhed,   som  ved 
Unionsvalgene.    Sagen  er,  at  for  en  amerikansk  Politiker 
gaar  Vejen  op  til  Unionspolitiken  gennem  Statspolitiken. 
En   Mand    kan    ikke  drømme   om   at  blive  til  noget  i 
Unionen,   for  han  er  blevet  noget  i  Staten,   hvortil  han 
hører,    og    mange    af  Unionens  Præsidenter    har   været 
Statsguvemør    forst.     Af  de  seneste  Præsidenter   havde 
saaledes    Grover   Cleveland,    Wm.    Mc.    Kinley    og   Th. 
Roosevelt  været  Guvernører. 

Staternes   lovgivende  Forsamlinger    har   bl.  a.    fuld 

2* 


20 


Myndighed  med  Hensyn  til  Bestemmelse  af  Valgret  for 
Befolkningen ;  Vedtagelse  af  civile  Love  og  af  Skattelove 
samt  af  Lovenes  Udførelse.  Fremdeles  Regulering  af 
Fængselsvæsenet,  af  Arbejde,  af  Undervisningsvæsenet, 
af  Salg  og  Udskænkning  af  spirituøse  Drikke,  af  Jagt 
og  Fiskeri  samt  af  Udstedelse  af  Bevillinger  til  Aktiesel- 
skaber. Der  er  en  almindelig  Tendens  overalt  iblandt  Be- 
folkningen til  at  indskrænke  den  lovgivende  Forsamlings 
Myndighed  og  Virkefelt,  og  istedetfor  lade  alle  vigtige 
Sager  afgøre  ved  direkte  Afstemning  af  alle  Vælgere  i 
Staten.  I  alle  Stater,  undtagen  4,  tilkommer  der  Guver- 
nøren suspensivt  Veto. 

De  enkelte  Stater  har  saa  godt  som  ingen  Embeds- 
mænd uden  for  Dommerstanden,  hvilket  er  ganske  na- 
turligt, naar  man  erindrer,  at  Post-  og  Toldvæsenet 
samt  Hær  (undtagen  Stats-Militsen)  og  Flaade  sorterer 
under  Unionen,  og  at  Præsterne  vælges  af  Menighederne 
og  Lærerne  af  Kommunerne.  Da  Jærnbanerne  og  Tele- 
grafvæsenet er  i  private  Hænder,  findes  heller  ingen 
Statsembedsmænd  dér.  Af  Embedsmænd,  som  Staten 
har,  kan  nævnes  en  Inspektør  (kaldet  Superintendent) 
for  Bankvæsenet,  for  Assurancevæsenet,  for  Fængsels- 
væsenet og  for  Undervisningsvæsenet,  samt  en  Inspektør 
for  de  offentlige  Arbejder. 

Hver  enkelt  Stat  holder  meget  stærkt  paa  sin  Uaf- 
hængighed og  Selvstændighed  og  tillader  ikke  Avtori- 
teterne  fra  en  anden  Stat  at  blande  sig  i  dens  indre 
Anliggender  eller  at  komme  ind  i  den  og  lægge  Haand 
paa,  hvad  der  findes,  være  sig  Personer  eller  Gods. 
Har  saaledes  f.  Eks.  en  Person  begaaet  en  Forbrydelse 
i  New  York  og  derefter  begivet  sig  over  i  den  tilgræn- 
sende Stat  Connecticut,  saa  kan  Politiet  fra  New  York 
ikke  gaa  ind  i  Connecticut  og  anholde  ham,  ja  Politiet 
i  Connecticut  vil  ikke  engang  gøre  dette,  medmindre  der 
foreligger  nogen  Sandsynlighed  for,  at  han  er  Gernings- 
manden. Men  selv  om  Politiet  i  Connecticut  anholder 
den  paagældende  Person,  vil  en  Udlevering  (a  rendition 

som  det  kaldes)  dog  ikke  finde  Sted  mod  den  an- 
holdtes Protest,  forend  Domstolene  i  Connecticut  har 
dekreteret  en  saadan,  hvilket  kun  vil  ske  efter  at 
anklagede  med  sagkyndig  Bistand  har  haft  Lejlighed 
til  at  tale  sin  Sag,  og  kun  naar  vægtige  Beviser 
foreligger  mod  den  anholdte.  Det  vil  saaledes  ses,  at 
det  er  ligesaa  vanskeligt  og  forbunden  med  ligesaa 
stor  Vidtløftighed  at  faa  en  „rendition"  som  en 
^extradition**  o:  Udlevering  fra  en  af  Staterne  til  en 
udenlandsk  Magt,  med  hvem  en  Traktat  om  Extradition 
er  oprettet. 

Ved  en  flygtig  Rejse  over  Kontinentet  fra  Ocean  til 
Ocean,  f.  Eks.  fra  New  York  til  San  Francisco,  —  en 
Rejse,  der  tager  omtrent  5  Dage  med  de  hurtigste 
Tog  —  mærker  man  ikke  ret  meget  til,  at  man  passerer 
elleve  forskellige  Stater.  Sproget  og  Pengene,  Posten 
og  Telegrafen  er  alle  Vegne  ens.  Noget  lignende 
gælder  om  Lekture  og  Konversation,  thi  de  ledende 
Blade,  de  bedste  Rejsebøger,  de  nyeste  Romaner  gaar 
over  hele  Unionen,  og  i  hver  enkelt  Stat  er  Politiken 
farvet  af  de  to  store  Parti-Dannelser:  Republikanerne 
og  Demokraterne.  Intetsteds  møder  den  rejsende  for- 
skellige Uniformer  —  eller  rettere  sagt,  han  møder  slet 
ingen  Uniformer,  thi  de  faa  militære,  Amerika  har,  er 
garnisonerede  i  afsides  liggende  Forter  — ,  intetsteds 
kommer  Toldvæsenet  for  at  rode  omkring  i  hans  Kufferter. 
Naar  undtages,  at  han  ikke  kan  faa  spirituøse  Drikke  ser- 
veret, medens  Rejsen  gaar  gennem  nogle  enkelte  af 
Staterne,  er  der  i  Omgivelserne  intet,  som  bringer  ham 
til  at  tænke  paa,  al  det  er  elleve  forskellige  Stater,  han 
efterhaanden  kører  igennem,  mere  end  han  vilde  tænke 
paa  Sognene  og  Amterne  ved  at  rejse  fra  København 
til  Korsør. 

Men  alligevel  vil  en  mere  indgaaende  Betragt- 
ning afsløre  ikke  faa  og  ret  betydelige  Forskellig- 
heder mellem  Staterne,  særlig  i  Henseende  til  Lovene 
og  til  Beboernes  Levevis,   og  dette   vil   neppe  forundre 

nogen,    naar  det  erindres,    at  Befolkningen  er  sammen- 
sat,   i    en    forholdsvis   kort  Tid,    af  modstridende   Ele- 
menter:  af  Indvandrere  fra   alle  Lande  i  Evropa  og  af 
Meksikanere,  Negre,  Indianere  og  en  Del  Asiater,  navn- 
lig Kinesere   og  Japanere.      Det   maa   snarere  forundre, 
at    Forskellighederne    ikke    er    større    og    mere    frem- 
trædende   end    de  er,    naar   man  endvidere  tager  i  Be- 
tragtning,   at  Befolkningen  er  spredt  over  et  Land  med 
en  Udstrækning   fra  Øst  til  Vest    af  over  3000  Mile  — 
ligesaa    langt    som   fra   New   York   til  Irland  —  og   fra 
Syd    til   Nord    af  over  1500  Mile  —  ligesaa   langt  som 
fra  København  til  Konstantinopel  — ,  samt  at  der  i  tid- 
ligere Tid    paa    forskellige  Steder  gjaldt  forskellig  Ret: 
den  spanske  i  Staterne  Florida,  Texas  og  Kalifornia  samt 
i  Territorierne  Arizona  og  New  Meksiko;   den  franske  i 
det  fra  Frankrig  i  1803  erhvervede  Territorium  Louisiana 
—  omfattende    alt    det  Land,    der   nu   danner  Staterne 
Louisiana,   Arkansas,   Missouri,   Iowa,  Minnesota,  Nord- 
og  Syd-Dakota,    Kansas,    Nebraska,   Wyoming   og  Mon- 
tana  — ;   og  den  engelske  i  de  andre  Egne  af  Unionen. 
Det    allerede    opnaaede    beundringsværdige    Resultat    i 
Henseende   til   Ensartethed   i  Befolkningens  Levevis   og 
Tænkemaade    skyldes   vistnok   særlig   den  angelsaksiske 
Races    stærkt    samlende  Indflydelse,    og   uden  Tvivl  vil 
denne  Indflydelse   bidrage  til,    at  de  Ujævnheder,    som 
endnu  findes,  efterhaanden  bliver  yderligere  udglattede. 
Det  skal  i  denne  Forbindelse  noteres,  at  de  forskel- 
lige Staters  Sagfører-Foreninger    i    den   senere  Tid  har 
optaget  paa  deres  Program  Tilvejebringelse  af  Ensartet- 
hed  i  Staternes  Lovgivning,   og   at   deres  Virksomhed  i 
saa  Henseende  allerede  har  baaret  god  Frugt. 

Her  skal  omtales  nogle  af  Forskellighederne  i  de 
enkelte  Staters  Love.  Medens  Fuldmyndighed  (21  Aars 
Alderen)  overalt  er  en  ufravigelig  Betingelse  for  Udøvelse 
af  Valgret,  varierer  de  øvrige  Betingelser  herfor  meget 
betydeligt.  I  omtrent  Halvdelen  af  Staterne  fordres 
Borgerret  og  i  Connecticut  tillige,  at  vedkommende  kan 

læse  det  engelske  Sprog,  i  Massachusetts  maa  han 
baade  kunne  læse  og  skrive;  i  Mississipi  forlanges,  at 
han  skal  kunne  læse  og  forstaa  Forfatningen.  I  mange 
af  Staterne  behøves  Borgerret  ikke;  det  er  nok,  at  man 
har  erklæret,  at  det  er  ens  Hensigt  at  blive  Borger.  I 
alle  Stater  maa  vedkommende  have  haft  Bopæl  i  den 
paagældende  Stat  et  vist  Tidsrum,  men  det  varierer 
meget  —  fra  3  Maaneder  til  2  Aar.  Kun  i  4  Stater,  nem- 
lig Colorado,  Idaho,  Utah  og  Wyoming,  har  Kvinder 
samme  Valgret  som  Mændene.  I  forskellige  Stater  har 
dog  Kvinder  Valgret  i  lokale  Forhold. 

I  mange  Stater  er  Ægteskab  mellem  Hvide  og  Negre 
forbudt,  i  andre  tillige  mellem  Hvide  og  Indianere  og 
atter  mellem  Hvide  og  Mongoler.  De  fleste  Stater  fore- 
skriver en  Alder  af  21  for  Mændenes  Vedkommende  og 
18  for  Kvindernes  som  Betingelse  for  Indgaaelse  af 
Ægteskab,  men  i  nogle  Stater  gælder  andre  Regler. 
I  New  York  f.  Eks.  er  henholdsvis  18  og  16  Aar  til- 
strækkelig, og  i  South  Carolina  er  14  og  12  Aars  Al- 
deren nok.  Nogle  Stater  fordrer  Samtykke  af  Forældre 
eller  Værger,  i  andre  stilles  ikke  en  saadan  Fordring. 
Skilsmisselovene  er  vidt  forskellige.  I  de  fleste  Stater 
kan  Skilsmisse  faas  ikke  alene  paa  Grund  af  Hor,  men 
ogsaa  paa  Grund  af  Desertion,  Drikfældighed,  Idømmelse 
af  Strafarbejde  og  grusom  Behandling.  I  New  York  kan 
Skilsmisse  kun  faas  i  Tilfælde  af  Hor. 

Separation  kan  faas  i  alle  Staterne  paa  Grund  af 
Mishandling;  i  New  York  Stat  tillige  for  grusom  Be- 
handling, Desertion  m.  v.  I  alle  Stater,  undtagen  New 
York,  faar  et  udenfor  Ægteskab  født  Barn  ægte  Barns 
Rettigheder,  naar  F'orældrene  indgaar  Ægteskab. 

I  New  York  og  flere  andre  Stater  er  der  indrømmet 
den  gifle  Kvinde  en  Ret  til  en  Tredjedel  af  Mandens 
faste  Ejendomme  (denne  Ret  kaldes  „dower**);  i  andre 
Stater,  f.  Eks.  Idaho,  Kansas,  Minnesota,  North-  og 
South-Dakota,  Washington  o.  11.,  kendes  denne  Ret  der- 
imod ikke. 

Gyldige  Testamenter  kan  i  Reglen  enhver  fuldmyn- 
dig Person  oprette.  I  nogle  Stater  er  det  dog  tilstræk- 
keligt at  være  18  Aar,  og  i  Georgia  kan  endog  en  14- 
aarig  Person  oprette  fuldgyldigt  Testamente. 

En  af  New  Yorks  Jernbanekonger  døde  for  kort 
Tid  siden  og  efterlod  sig  en  Formue  paa  ni  Millioner 
Dollars.  Det  var  hans  Ærgærrighed  at  blive  mindet 
som  Stamfaderen  til  en  af  de  rigeste  Mænd  i  Verden, 
og  det  lod  sig  gøre,  regnede  han  ud,  paa  følgende 
Maade:  I  sit  Testamente  bestemte  han,  at  hans  Enke 
skulde  have  en  aarlig  Indtægt  af  50,000  Dollars  og 
hans  eneste  Søn  en  aarlig  Indtægt  af  100,000  Dollars, 
medens  Resten  skulde  henlægges.  Hans  Sønnesøn 
skulde  ligeledes  kun  have  100,000  Dollars  om  Aaret,  og 
hvis  Formuen  i  Mellemtiden  blev  sikkert  anlagt  og  vel 
bestyret,  vilde  Sønnesønnens  Søn  komme  i  Residdelse  at 
en  Verdens-Formue. 

Saadan  et  Testamente  kan  imidlertid  ikke  gøres  i 
Staten  New  York,  idet  denne  Stats  Love  forbyder  at 
binde  en  Formue  for  mere  end  to  Liv,  og  da  den  paa- 
gældende Krøsus  nu  havde  boet  og  levet  hele  sit 
Liv  i  New  York,  maatte  han  nødvendigvis  omgaa  denne 
Bestemmelse,  og  han  flyttede  derfor  nogle  Uger  før  sin 
Død  til  Staten  Connecticut,  hvis  Love  ingen  saadan 
Bestemmelse  indeholder,  og  oprettede  Testamentet  der. 
Enken  og  Sønnen  gjorde  imidlertid  Indsigelse  imod 
Testamentets  Gyldighed,  og  Domstolene  skal  nu  afgøre 
det  Spørgsmaal,  hvor  Testator  egentlig  boede  og  havde 
sit  Hjem,  thi  derpaa  kommer  det  hele  an.  Var  det 
Connecticut,  kan  der  ikke  rokkes  ved  Testamentet;  var 
det  New  York,  er  Testamentet  ugyldigt,  og  de  ni  Mil- 
lioner vil  blive  delt  mellem  Enken  og  Sønnen. 

Et  andet  Eksempel  paa,  hvorledes  Forskellen  mel- 
lem de  enkelte  Staters  Love  kan  bruges  til  saaledes  at 
omgaa  Loven,  at  man  næsten  fristes  til  at  sige,  at  der 
derved  gøres  Nar  af  den:  Fru  A.  bliver  skilt  fra  sin 
Mand,    og    i    selve  Skilsmisse-Akten   staar   der,    at  han 

ikke  kan  indgaa  noget  nyt  Ægteskab,  saalænge  hans 
fraskilte  Hustru  er  i  Live.  Dette  gaar  for  sig  i  Byen 
New  York,  Staten  New  York.  En  Time  efter  gaar  han 
med  Færgen  over  Hudson-Floden  til  Jersey  City  i  Staten 
New  Jersey,  og  der  bliver  han  viet  til  en  anden  Kvinde. 
Efter  en  anden  Times  Forløb  vender  han  tilbage  til 
New  York  med  sin  nye  Hustru  og  opslaar,  hvis  det  saa 
behager  ham,  sin  Bopæl  lige  overfor  sin  forrige  Hustrus 
Vinduer,  uden  at  Autoriterne  i  Staten  New  York  i 
Qærneste  Maade  kan  drage  ham  til  Ansvar  for  paa  en 
saa  drastisk  Maade  at  have  omgaaet  Forbudet  i  en 
Skilsmissedom. 

I  na^sten  alle  Stater  kan  „the  homestead"  o:  det 
Hus  med  tilhørende  Grund,  som  en  Mand  bebor,  ikke 
angribes  af  hans  Kreditorer,  forsaavidt  dettes  Værdi 
ikke  overstiger  et  vist  Beløb  og  i  det  Tilfælde  kun  for 
den  overstigende  Værdi.  Beløbet  er  imidlertid  højst 
forskelligt  i  de  forskellige  Stater.  I  New  York,  New 
Jersey  og  Connecticut  f.  Eks.  er  det  fastsat  til  $  1000,  i 
Califomia  $  5000,  i  Missouri  $  3000,  i  Nebraska  og  i 
Colorado  $  2000  o.  s.  v.  I  Indiana,  Maryland  og  Rhode 
Island  har  Skyldneren  derimod  aldeles  ingen  „Home- 
steads'^-Ret. 

I  alle  Stater  har  Skyldneren  tillige  Ret  til  at  und- 
tage en  Del  af  sit  rørlige  Gods  fra  Eksekution  og  Fallit- 
behandling.  Men  Omfanget  af  dette  Gods  varierer 
orermaade  meget.  I  New  York  omfatter  det:  nødven- 
dige Husholdningsgenstande,  Værktøj,  et  Spand  Heste, 
Mahler  og  Beger  af  Værdi  ikke  over  250  Dollars;  Føde- 
varer, der  er  bestemt  til  Familiens  Brug,  Foder  til 
Hestene  for  90  Dage,  hvis  Ejeren  er  Familiefader  eller 
en  Kvinde,  Begravelsesplads,  forsaavidt  den  ikke  er 
over  Vi  Acres  Størrelse,  samt  saadanne  Assurancebeløb, 
der  skal  betales  til  et  Medlem  af  F'amilien.  Endvidere 
taamange  Penge,  der  udgør  60  Dages  Løn,  forsaavidt 
Skyldneren  er  en  Mand,  der  ernærer  sin  Familie  ved 
•it    personlige   Arbejde.     I  Delaware    derimod    omfatter 

denne  Undtagelsesret :  Familie-Bibel  og  Bibliotek,  Fa- 
milie-Malerier, Skolebøger,  Stolestade  i  Kirken,  Begra- 
velsesplads, Redskaber  for  $  50,  Symaskine  og  andre 
Løsøregenstande  til  en  Værdi  af  $  200.  Ved  at  sam- 
menligne de  Genstande,  som  en  Skyldner  maa  undtage 
i  disse  to  Stater,  faar  man  et  Indtryk  af  stor  Religiøsitet 
i  Delaware,  medens  New  York  synes  at  tage  Tingene 
fra  en  mere  praktisk  Side.  Staten  Maryland  synes 
ikke  at  have  videre  stor  Medlidenhed  med  Skyldnere. 
Ikke  alene  tilstaar  den  ingen  Homesteads-Ret,  men 
den  tillader  kun  Skyldnere  at  undtage  for  $  100. 

Denne  Undtagelsesret  (right  of  exemption)  er  i  de 
fleste  Stater  obligatorisk,  men  i  nogle  Stater  kun  de- 
klaratorisk,  hvilket  har  til  Følge,  at  Skyldnerne  i  de 
sidstnævnte  Stater  hyppigt  ved  Gældsforholdets  Stiftelse 
maa  frafalde  denne  Undtagelses-Ret  og  derfor  bliver 
ganske  forarmede,  naar  Eksekution  eller  Konkurs  rammer 
dem. 

Med  Hensyn  til  Aktielovgivningen  skal  omtales,  at 
i  de  fleste  Stater  maa  Aktiekapitalen  i  et  Selskab  være 
saa  stor  som  det  skal  være;  nogle  Stater  har  derimod 
lovgivet  fra  et  helt  andet  Synspunkt.  I  Virginia  maa 
Aktiekapitalen  ikke  overstige  5  Millioner,  og  Massachu- 
setts tillader  i  Almindelighed  kun  Oprettelse  af  Aktie- 
selskaber, naar  Aktiekapitalen  ikke  overstiger  1  Million 
Dollars.  I  de  fleste  Stater  kan  Aktieselskaber  fortsætte 
deres  Virksomhed,  saalænge  de  lyster;  men  i  Minnesota, 
Utah,  Washington  og  Wyoming  kun  i  50  Aar,  medens 
Michigan  og  North  Carolina  kun  tillader  et  Aktieselskab 
at  leve  i  30  Aar. 

I  de  fleste  Stater  kan  der  faas  Bevilling  (license) 
til  at  udskænke  spirituøse  Drikke,  men  i  nogle  er  en 
saadan  Handel  og  Udskænkning  forbudt,  og  i  andre  er 
den  Afgift,  som  skal  svares  for  at  erholde  en  saadan 
Bevilling,  saa  høj,  at  den  næsen  har  en  præventiv 
Virkning.  Som  Følge  heraf  vil  man  f.  Eks.  paa  en 
Jernbanetur    tværsover   Kontinentet    kunne  opleve   flere 

Besynderligheder.  Den  Rejsende,  som  den  ene  Dag  har 
købt  en  Flaske  Vin  eller  01  til  sit  Maaltid,  vil  den 
næste  Dag  forgæves  paany  bestille  Vin  eller  01.  Op- 
varteren vil  fortælle  ham,  at  det  er  Søndag,  og  at  den 
Stat,  hvorigennem  de  kører,  paa  denne  Dag  har  forbudt 
Udskænkning  af  spirituøse  Drikke.  Næste  Dag  vil  han 
til  sin  Middag  atter  bestille  og  faa  en  Flaske  Vin;  men 
om  Aftenen  oplever  han  en  ny  Skuffelse,  idet  han  be- 
stiller en  Flaske  01.  Opvarteren  vil  sige  ham,  at  nu 
passerer  de  en  Stat,  som  aldeles  har  forbudt  Udskænk- 
ning af  stærke  Drikke.  Næste  Dag  vil  han  maaske 
atter  være  istand  til  at  slukke  Tørsten  i  01,  og  Op- 
varteren, som  nu  er  bleven  mere  familiær  og  opmærk- 
som, vil  sandsynligvis  spørge  ham,  om  han  ikke  vil 
k«be  en  eller  flere  Flasker  til,  og  naar  den  Rejsende 
forundret  sparger  hvorfor,  vil  han  fortælle  ham,  at  de 
snart  atter  vil  komme  til  en  „tør"  Stat,  men  at  den 
Rejsende  selvfølgelig  har  Lov  til  hvorsomhelst  at  drikke 
det  01,  som  han  i  Forvejen  har  købt  og  betalt  i  en 
Stat,  hvor  Ølsalg  er  tilladt.  Den  Rejsende  følger  na- 
turligvis Vinket  og  kan,  medens  Toget  farer  gennem 
den  .lørre**  Stat,  delikatere  sig  med  sit  eget  01,  medens 
andre,  uindviede  Rejsende  maa  nøjes  med  mindre  sti- 
mulerende Drikke. 

Det  er  ved  Loven  tilladt  at  beregne  Renter  af  kon- 
traheret Gæld,  men  den  tilladte  Rentefod  er  meget  for- 
skellig, saaledes  i  New  York,  Kentucky,  Maryland,  New 
Jersey  og  Pennsylvania  6  pro  Cent  pro  anno,  i  Illinois 
7,  i  Indiana,  Iowa,  Michigan,  Missouri  og  Ohio  8, 
Kansas,  Minnesota,  Nebraska,  Wisconsin  og  Oregon  10 
og  North  Dakota  endog  12  pro  Cent  pro  anno.  I  Cali- 
fornien, Colorado,  Massachusetts,  Nevada  og  Utah  er 
der  aldeles  ikke  fastsat  nogen  Grænse  for  Rentefoden 
ved  Kontrakt,  heller  ikke  i  Connecticut,  men  her  kan 
man  dog  ikke  faa  Dom  for  mere  end  6  pro  Cent  p.  a., 
om  end  højere  Rente  gyldig  var  vedtaget.  —  Hvor  der 
ikke  foreligger  nogen  kontraktmæssig  vedtagen  Rentefod, 

bliver  Renten  ved  Dom  fastsat  til  den  derfor  lovbestemte 
Rate,  som  er  i  Illinois  5,  i  New  York,  New  Jersey, 
Connecticut,  Pennsylvania,  Indiana,  Michigan,  Iowa, 
Wisconsin  og  Ohio  6,  i  Californien,  Minnesota,  Ne- 
braska og  Oklahoma  7  og  i  Colorado  og  Utah  8  pro 
Cent  pro  anno. 

De  civilretlige  Følger  af  Aager  er  ogsaa  højst  for- 
skellige. I  mange  Stater  tabes  kun  Aagerrenten;  i  andre 
Stater,  som  Illinois,  Nebraska  og  North  Carolina,  tabes 
derimod  hele  Renten  og  i  Arkansas  og  New  York  tabes 
endog  baade  Kapital  og  Rente. 

Forskellige  Regler  gælder  med  Hensyn  til  Forældelse 
af  Gæld.  Medens  Præskriptionsfristen  for  Domskrav, 
Vekselbreve  og  Regningskrav  er  henholdsvis  20,  6  og  6 
Aar  i  New  York,  New  Jersey,  Massachusetts,  Wisconsin 
og  Rhode  Island,  er  den  i  Colorado  resp.  6,  6  og  3 
Aar,  California  5,  4  og  2  Aar,  Illinois  7,  10  og  5  Aar, 
Indiana  20,  10  og  6  Aar,  Iowa  20,  10  og  5  Aar,  Kansas 
5,  5  og  3  Aar,  Kentucky  15,  15  og  2  Aar,  Michigan  6, 
6  og  6  Aar,  Minnesota  og  North  Dakota  10,  6  og  6 
Aar,  Missouri  10,  10  og  5  Aar,  Nebraska  5,  5  og  4  Aar, 
Pennsylvania  5,  6  og  6  Aar,  Utah  8,  6  og  4  Aar.  I 
Connecticut  er  Fristen  for  Regningskrav  6  Aar,  „nego- 
tiable"  Veksler  6  Aar,  andre  Veksler  17  Aar. 

Ogsaa  paa  Jærnbanevæsenets  Omraade  er  der  For- 
skel paa  de  enkelte  Staters  Love,  baade  i  Henseende  til 
Anlæg,  Drift,  Takster  etc,  og  dette  kan  naturligvis 
volde  Bryderier  navnlig  for  de  Baner,  som  gaar  gennem 
flere  Stater,  idet  de  selvfølgelig  maa  have  Koncession 
fra  hver  enkelt  Stat  og  maa  iagttage  Lovene  dér.  I  de 
bredere  Lag  af  Befolkningen  —  særligt  i  de  sydlige  og 
vestlige  Stater  —  hersker  der  en  stærk  Uvillie  mod 
Jernbaneselskaberne.  De  har  ganske  vist  gavnet  Landet 
uhyre,  men  Folk  er  nu  engang  mere  tilbøjelige  til  at 
fordømme  end  til  at  lovprise,  og  nægtes  kan  det  heller 
ikke,  at  Jærnbanerne  og  deres  Ophavsmænd  har  mange 

slemme  Debetposter  paa  deres  Konto  med  det  ame- 
rikanske Folk. 

Saaledes  er  mange  Jærnbane-Koncessioner,  paastaas 
det,  opnaaet  gennem  kolossale  Bestikkelser  af  mindre 
samvittighedsfulde  Medlemmer  at  de  lovgivende  For- 
samlinger og  af  eksekutive  Embedsmænd,  og  ved  saa- 
danne  fordømmelige  Midler  er  tillige  uhyre  Land- 
strækninger bleven  erhvervede  af  Jærnbaneselskaber, 
uden  at  Regeringen  har  faaet  noget  som  helst  Vederlag 
derfor. 

Ved  Anlæg  af  Jærnbaner  er  heller  ikke  saa  sjældent 
store  og  grove  Misligheder  begaaet  mod  de  mange, 
som  var  troskyldige  nok  til  at  betro  deres  Spare- 
skillinger til  Entreprenørerne,  og  disse  er  i  hvert  Fald, 
som  Regel,  gaaet  ud  af  Forretningen  som  hovedrige 
Ifend. 

Jærnbanedirektører  har  ogsaa  hyppigt  misbrugt 
deres  Stilling  ved  paa  forskellig,  mer  eller  mindre 
fordømmelig  Maade  at  foraarsage  uhyre  Spekulation 
paa  Børserne  i  den  paagældende  Jærnbanes  Aktier  for 
derigennem  at  berige  sig  selv  paa  Aktionærernes  Be- 
kostning. 

Ogsaa  de  Folk,  som  bor  i  Egne,  hvorigennem  en 
Bane  gaar,  har  meget  ofte  haft  god  Grund  til  at  be- 
klage sig  over  stor  Hensynsløshed  fra  Jærnbaneselskabets 
Side,  i  Særdeleshed  i  Henseende  til  ublu  Takster  paa 
Sidebanerne,  og,  hvad  der  er  langt  værre,  over  at 
JsembaQeme  i  mangfoldige  Tilfælde  har  gjort  Forskel 
metJ  Hensyn  til  Taksterne  for  smaa  og  store  Afsendere. 
I  Almindelighed  er  dette  Misbrug  praktiseret  ved  hem- 
melige Rabatkontrakter,  hvorved  en  eller  anden  ind- 
flydelsesrig Producent  er  bleven  sat  i  Stand  til  at  faa 
sit  Proilukt  —  være  sig  Raavarer  eller  færdige  F'abri- 
kata  —  bragt  til  de  forskellige  Markeder  eller  Udskib- 
ningshavne til  en  Pris,  der  var  betydelig  lavere  end  den, 
hans  Konkurrenter  maatte  betale.  Han  har  følgelig  kunnet 
undersælge  dem,  tage  deres  Kunder  fra  dem  og  ruinere 

dem,  og  han  har  derved  opnaaet  Eneherredømme  i  den 
paagældende  Forretningsgren,  hvilket  med  andre  Ord 
vil  sige,,  at  han  for  sig  selv  har  etableret  et  Monopol. 
Det  er  notorisk,  at  saadanne  Monopoler  er  bleven 
skabte,  og  at  mangfoldige  Konkurrenter  er  bleven  for- 
armede paa  den  Maade.  Et  af  de  allerstørste  og  rigeste 
Aktieselskaber  skylder,  siger  man,  sin  glimrende  Frem- 
gang i  de  første  og  vanskeligste  Aar  af  sin  Tilværelse 
en  saadan  Trafik.  Dette  skændige  System  er  naturlig- 
vis forbudt  af  de  enkelte  Stater  og  af  Unionen;  men 
ikke  desto  mindre  florerer  det  i  en  meget  betydelig  Ud- 
strækning til  ubodelig  Skade,  særlig  for  de  smaa  Pro- 
ducenter. 

De  fleste  Staters  Love  forbyder  ligeledes  konkur- 
rerende Jærnbaner  at  indgaa  Overenskomster,  hvorved 
de  forpligter  sig  til  at  holde  éns  Fragttakster  (pooling 
of  freight),  og  dette  er  ogsaa  bleven  forbudt  af  Kon- 
gressen ved  en  Lov  af  1887,  den  saakaldte  Inter-State 
Commerce  Aet;  men  ogsaa  i  denne  Henseende  har 
Jærnb anerne  hyppigt  været  og  er  den  Dag  i  Dag  Lov- 
overtrædere. Saadanne  Kontrakter  indgaas  selvfølgelig 
i  største  Hemmelighed,  og  de  kontraherende  Parter 
maa  stille  et  passende  Depositum  som  Sikkerhed  for 
loyal  Opfyldelse  af  Overenskomsten.  Alligevel  er  det 
notorisk,  at  Jærnbaner  —  eller  dog  nogle  af  deres 
Agenter  —  i  al  Hemmelighed  søger  at  snappe  Forret- 
ning fra  Konkurrenter  ved  at  love  billigere  Fragt- 
takster end  de  kontraktmæssigt  vedtagne. 

Det  maa  indrømmes,  at  den  omtalte  Lovgivning 
og  de  hyppige  Brud  paa  Tro  og  Love  bringer  Jærn- 
banerne  i  en  vanskelig  Stilling;  de  maa  ikke  gøre  For- 
skel paa  Afsenderne  —  men  ved  at  overholde  dette  er 
en  Bane  langt  fra  sikker  paa,  at  Afsenderen  ikke  gaar 
til  et  andet  Jærnbaneselskab  og  dér  i  al  Hemmelighed 
opnaar  Rabat  — ,  og  de  kan  ikke  lovlig  indgaa  rets- 
kraftige Kontrakter  om    „pooling   of  freight"  med  kon- 

kurrerende  Jærnbaner;  og  indgaar  de  alligevel  hemme- 
lige Kontrakter  i  saa  Henseende,  risikerer  de  baade  at 
blive  anklagede  og  haardt  straffede,  saavelsom  at  blive 
snydt  af  en  anden  af  Kontrahenterne.  Disse  uheldige 
Forhold  har  i  den  seneste  Tid  ledet  til  en  ny  Ordning, 
væsentlig  mellem  konkurrerende  Jærnbaner,  den  saa- 
kaldte  „community  of  interest".  Den  mest  udviklede 
Form  for  et  saadant  er  et  Aktieselskab,  organiseret 
alene  med  det  Formaal  at  eje  Aktier  i  andre  Kompagnier. 
Dette  nye  Aktieselskab  udsteder  sine  Aktier  og  tilbyder 
at  bytte  dem  med  Aktier  i  de  Jærnbaneselskaber,  som 
man  tænker  paa  at  kontrollere.  Aktionærerne  i  disse 
Jærnbaneselskaber  opfordres  til  at  indgaa  paa  en  saa- 
dan  Ombytning,  og  saasnart  Flertallet  samtykker,  er 
,the  community  of  interest**  etableret;  thi  det  nye 
Kompagni  kan  saa,  ved  at  vælge  Direktørerne  for  Jærn- 
baneselskabeme,  fuldstændig  kontrollere  disse,  og  et- 
hvert Spergsmaal  om  at  give  Rabat  til  en  Afsender 
bortfalder  dermed,  idet  Jærnbaneselskabet  selvfølgelig 
kan  nødig  har  indrømmet  en  saadan  Rabat.  Naturlig- 
vis vil  saa  heller  intet  af  de  i  Kombinationen  værende 
Jærnbaneselskaber  finde  paa  at  bestemme  en  almindelig 
Nedsættelse  af  Takster  for  at  vinde  Forretning  fra  et  af 
de  andre  Kompagnier  i  Kombinationen  —  „rate  war" 
eller  ,rate  cutting**  som  det  kaldes. 

Et  Aktieselskab  af  denne  Type  er  i  den  allerseneste 
Tid  løbet  af  Stabelen.  Det  fik  Navnet  „the  Northern 
Securities  Company"  med  en  Aktiekapital  af  ikke 
mindre  end  400  Millioner  DoUars,  og  Meningen  er  at 
erhverve  Aktierne  i  følgende  Jærnbaneselskaber: 

Mileantal.  Aktiekapital. 

Northern  Pacific 5,487       $  155,000,000 

Great  Northern 5,417       „   125,000,000 

Chicago,  Burlington  &  Quincy .     7,774       „     98,447,500 


18,678       $  378,447,500 

Aktierne  i  disse  Jærnbaneselskaber  ejes  imidlertid, 
omtrent  ligeligt,  af  to  af  de  store  Jærnbanem agter  i 
Landet,  paa  den  ene  Side  Bankhuset  J.  P.  Morgan  &  Co. 
og  Jærnbanekongen  James  J.  Hill  og  paa  den  anden 
Side  Jærnbanekongen  E.  H.  Harriman  og  Bankhuset 
Kuhn,  Loeb  &  Co.,  og  da  den  sidstnævnte  Side  repræ- 
senterer Flertallet  af  Aktionærerne  i  Union  Pacific  Jærn- 
banen  (5,876  Mile),  hvilken  Bane  igen  kontrollerer 
Southern  Pacific  Company  (8,207  Banemil),  saa  vil  den 
heromtalte  „community  of  interest"  i  Virkeligheden 
omfatte  alle  disse  Baner,  som  tilsammen  danner  et 
Banenet  af  omtrent  33,000  Mile.  En  i  Sandhed  uhyre 
Kombination  med  en  Banelængde  20  Gange  større  end 
de  danske  Baner!  Det  antages  endvidere,  at  det  nye 
Selskab  lidt  senere  hen  har  til  Hensigt  ogsaa  at  er- 
hverve Aktierne,  eller  Flertallet  deraf,  i  følgende  Jærn- 
baneselskaber: Chicago,  Milwaukee  &  st.  Poul  (6,483 
Mil),  Chicago  &  North  Western  (5,562  Mil),  Chicago 
Great  Western  (1,024  Mil)  og  Wisconsin  Central 
(961  Mil). 

Det  gøres  gældende,  at  dette  nye  Kæmpeselskab 
ikke  er  et  „railroad  operating"  Kompagni,  og  at  det 
derfor  ikke  sorterer  under  Lovgivningen  for  Jærnbanerne, 
men  er  et  „security  holding"  Kompagni,  som  sorterer 
under  den  almindelige,  langt  mildere,  Aktieselskabslov- 
givning. Om  Selskabet  imidlertid  ved  denne  noget 
søgte  Forklaring  kan  styre  klar  af  den  bestaaende  Lov- 
givnings Skær  og  kan  „holde"  overfor  Domstolene,  vil 
Tiden  vise;  thi  allerede  nu  har  Guvernørerne  for  flere 
af  de  forskellige  Stater,  hvorigennem  de  paagældende 
Baner  løber,  gjort  Skridt  til  at  bringe  Spørgsmaalet 
for  de  Forenede  Staters  Højesteret  i  Washington.  Be- 
dømt alene  fra  et  praktisk  Synspunkt  tør  det  vistnok 
paastaas,  at  Kombinationen  vil  være  til  stor  Fordel 
ikke  alene  for  Aktionærerne,  men  ogsaa  for  de  Rejsende 
og  Afsenderne,  idet  mere  stabile  og  harmoniske 
Forhold    ved    Driften     af    de    paagældende    Baner    vil 

blive  etablerede,  og  det  ødelæggende  og  demoraliserende 
hemmelige  Rabatsystem  aldeles  blive  opgivet.  Ved 
Arrangementet  er  tillige  den  berygtede  Kamp  om  Kon- 
trollen over  Northern  Pacific  Jærnbaneselskabet  bleven 
afsluttet  paa  en  fredelig  og  særdeles  tilfredsstillende 
Maade  for  begge  de  stridende  Parter,  de  nævnte  to 
mægtige  Jærnbanefraktioner.  Som  bekendt  førte  denne 
Kamp  til  et  „corner"  i  de  ordinære  Aktier  af  nævnte 
Jærnbane,  under  hvilket  en  Aktie,  lydende  paa  100  Dol- 
lars, og  som  nogle  Aar  i  Forvejen  kunde  være  købt  for 
nogle  faa  Dollars,  blev  betalt  med  op  til  1000  Dollars. 
Ikke  alene  de  talrige  Spekulanter,  som,  da  Prisen  paa 
Aktierne  steg  til  en  Højde  langt  udover  deres  virkelige 
Værdi,  havde  solgt  .,short"  (o:  spekuleret  i  et  Kursfald), 
led  uhyre  Tab,  men  mangfoldige  Hausse-Spekulanter  i 
andre  Børspapirer  blev  ogsaa  ruinerede,  idet  ^the  corner" 
gav  Stødet  til  en  pludselig  og  voldsom  Børspanik  den 
9de  Maj  1901,  under  hvilken  mange  Mæglere  næsten 
kastede  Kundernes  BørselTekter  bort  til  urimelig  lave 
Priser.  Da  saaledes  overordentlig  vigtige  Resultater  vil 
opnaas  gennem  den  heromtalte  Kombination,  maa  man 
ønske,  at  the  Northern  Securities  Company  med  Held 
maa  gennemgaa  Ildprøven  ved  Unionens  Højesteret, 
hvilket  utvivlsomt  vil  give  Signalet  til  endnu  mere  om- 
fattende Organisationer  med  „the  community  of  interest" 
som  Formaal. 

En  anden  Maade  at  tilvejebringe  en  „community 
of  interest*  paa,  er  ved  at  to  Jærnbaneselskaber  enes 
om  at  opkebe  Flertallet  af  Aktierne  i  et  tredie  Bane- 
selskab, som  ellers  let  kunde  forstyrre  det  gode  For- 
hold, der  bestaar  mellem  de  to  andre  Selskaber.  De 
enes  dernæst  om  at  vælge  Direktionen  af  det  tredie 
Kompagni,  som  selvfølgelig  vil  stille  sig  nevtralt  og 
gunstigt  til  begge  Jærnbaneselskaber.  Et  saadant  In- 
teressefællesskab er  f.  Eks.  etableret  mellem  de  to  store 
østlige  Baner,  Pennsylvania  og  New  Yorks  Central,  idet 

Fi«cher-llan«eii:    Fra  Amerika.  3 

de  har  erhvervet  Flertallet  af  Aktierne  i  den  betydelige 
Kulbane  Chesapeake  &  Ohio. 

De  historiske  Forudsætninger  har  paa  mange  Steder 
af  Amerika  været  forskellige  lige  fra  de  første  Dage,  og 
man  kan  tydeligt  mærke  dem  endnu;  saaledes  i  Vir- 
ginia og  North  Carolina  mod  Syd,  i  Massachusetts  og 
Connecticut  mod  Nord,  og  i  New  York,  Pennsylvania 
og  Maryland  midt  imellem  dem.  I  visse  Stater  har 
den  irske,  den  tyske  eller  den  skandinaviske  Indvan- 
dring afgivet  det  fremherskende  Element  i  Befolkningen, 
og  det  giver  naturligvis  en  forskellig  Tone,  for  ikke  at 
sige  en  forskellig  Karakter,  i  Statens  offentlige  Liv. 
Der  er  saaledes  Forskelligheder  nok  til  deraf  at  danne 
en  hel  ny  Verden,  men  der  er  ikke  den  mindste  Fare 
for,  at  denne  nye  Verden  skal  blive  sprængt  af  For- 
skellen, der  synes  ligesom  at  fordampe  under  Gløden  af 
den  ene  store  Ide  om  Enheden  og  Unionen.  Dette 
mærker  man  maaske  bedst  ved  store  Møder,  hvor  Re- 
præsentanter fra  alle  de  forskellige  Stater  samles  i  et 
eller  andet  nationalt  Øjemed,  f.  Eks.  for  at  vælge 
Præsident  for  de  næste  fire  Aar.  Alle  Særinteresser 
synes  da  at  være  bleven  efterladt  hjemme  og  Kærlig- 
heden til  Staten  at  være  gaaet  op  i  Kærlighed  til 
Unionen.  Naar  Musiken  ved  saadanne  Lejligheder  in- 
tonerer Nationalsangen,  og  alle  som  én  rejser  sig  og 
med  dyb  Begejstring  istemmer  „my  country  'tis  of  thee, 
sweet  land  of  liberty",  da  er  det  som  sér  man  ét  samlet 
Folk  besjælet  af  én  og  samme  Følelse:  Stolthed 
over  og  Kærlighed  til  det  fælles  store,  frie  og  mæg- 
tige Fædreland. 

Ligesom  de  Forenede  Stater  har  sit  Valgsprog  eller 
Motto,  nemlig:  „E  pluribus  unum"  (en  Enhed  be- 
staaende  af  mange),  eller  ogsaa:  „in  God  we  trust"  (vi 
stole  paa  Gud),  saaledes  har  de  fleste  Steder  deres  eget 
Valgsprog,  ligesom  de  tillige  har  et  Øgenavn  eller  et 
Kælenavn,  hvad  man  nu  vil  kalde  det.  Flaget,  „the 
old  glory"  eller  „the  star  —  spangled  banner",  er  der- 

imod  fælles  og  hyldes  af  den  hele  Befolkning  med  den 
dybeste  og  mest  rørende  Veneration.  Det  har  i  det 
ene  Hjørne  paa  blaa  Bund  ligesaa  mange  hvide  Stjerner, 
som  der  er  Stater  i  Unionen.  Naar  Indlemmelse  af  nye 
Stater  finder  Sted,  maa  følgelig  Antallet  af  Stjærnerne 
forøges.  De  13  Striber,  vekselvis  røde  (syv)  og  hvide 
(seks),  der  forøvrigt  danner  Flaget,  betegner  de  13  op- 
rindelige Stater  i  Unionen. 

Her   er   en  Liste  over  Staternes  Valgsprog  og  Øge- 
navne: 


Navn  paa  Staterne 

Valgsprog 

øge-  eller  Kælenavn 

Alabama 

Here  we  rest 

the  Land  of  flowers 

Arkansas 

Regnant  populi 

the  Bear  State 

Califomia 

Eureka 

the  Golden  State 

Colorado 

Nil  sine  numine 

the  Centennial  State 

Connecticut 

Qui  transtulit  sustinet 

the  Nutmeg  State 

the  Diamond  State  eller 

Delaware 

Independence  and  liberty 

the  blue  here  State 

Florida 

In  God  is  our  trust 

the  Gulf  State 

Georgia 

Wisdom,  justice  and  mode- 

ration 

the  Cracker  State 

minois 

State  sovereignty,  National 

union 

the  Prairie  State 

Indiana 

Intet  Valgsprog 

the  Hoosier  State 

Jowa 

Our  liberties  we  prize  and 
our  rights  we  will  moun- 

tain 

the  Hawkeye  State 

Kansas 

Ad  astra  per  aspera 

the  Garden  of  the  West 

Kentucky 

United   we  stand,   divided 

we  fall 

the  Blue  Grass  State 

Louisiana 

Union  and  confidence 

the  Creole  State 

Maine 

Dirigo 

the  Pine  —  Tree  State 

Maryland 

Crescite  ad  multiplicamini 

the  old  Line  State 

Massachusetts 

Euse  petit  placidam  sub  li- 

bertate  quitem 

the  old  Bay  State 

Michigan 

Si  quæris  peninsulam  amoe- 

nam  circumspice 

the  wolwerinc  State 

Minnesota 

L'Etoile  du  Nord 

the  Gopher  State 
3* 

Navn  paa  Staterne 

Valgsprog 

øge-  eller  Kælenavn 

Missouri 

Sålus   populi  suprema  lex 

esto 

the  Iron  State 

Nebraska 

Equality  before  the  law 

the  black  water  State 

Nevada 

Volens  et  potens 

the  Silver  State 

New 

Hampshire 

Intet  Valgsprog 

the  Granite  State 

New  Jersey 

do. 

the  Mosquito  State 

New  York 

Excelsior 

the  Empire  State 

North  Carolina 

Intet  Valgsprog 

the  Turpentine  State 

Ohio 

Imperium  in  imperio 

the  Buckey  State 

Oregon 

Alis  volat  propriis 

Pennsylvania 

Virtue,     liberty,     indepen- 

dence 

the  Keystone  State 

Rhode  Island 

Hope 

Little  Rhody 

South  Carolina 

Animis  opibusque  parati 

the  Palmetto  State 

Texas 

Intet  Valgsprog 

the  lone  Star  State 

Vermont 

Freedom  and  unity 

the  green  Mountain  State 

Virginia 

Sic  sempre  tyrannis 

the  old  Dominion 

West  Virginia 

Montani  semper  liberi 

the  loyal  highlands 

Wisconsin 

Forward 

the  Badger  State 

TERRITORIERNE 

Af  de  3,692,125  Kvadratmile,  hvoraf  de  Forenede 
Stater  bestaar,  falder  2,786,010  Kv.  M.  paa  de  45  Stater 
og  Resten,  906,115  Kv.  M.,  paa  Territorierne,  hvilke 
bestaar  af  4  organiserede  Territorier,  nemlig  Arizona, 
New  Mexico,  Oklahoma  og  Hawaii,  og  af  2  uorganiserede 
Territorier,  Alaska  og  Indianernes  Territorium.  Des- 
uden er  der  Distriktet  Columbia,  som  bestaar  af  70 
Kv.  Mile  og  er  Staternes  Fælleseje.  I  Forhold  til  Sta- 
terne som  fuldmyndige  kan  de  organiserede  Territorier 
betragtes  som  mindreaarige  og  de  uorganiserede  Terri- 
torier som  umyndige.  Medens  hver  Stat  har  sin  egen, 
af  dens  Borgere  vedtagne.  Konstitution,  saa  har  de  or- 
ganiserede Territorier  kun  en  af  Kongressen  vedtagen 
Akt,   der   stempler  Territoriet  som    organiseret  og  fore-^ 


37 

skriver  sammes  Styrelse.  Guvernøren  saavel  som  Dom- 
merne vælges  for  -4  Aar  af  de  Forenede  Staters  Præsi- 
dent med  Senatets  Approbation.  Den  lovgivende  For- 
samling bestaar  af  to  Kamre  og  vælges  af  Territoriets 
valgberettigede  Borgere.  De  vedtagne  Love  kan  ikke 
alene  blive  „vetoet"  af  Guvernøren,  ganske  som  i  Sta- 
terne, men  kan  ogsaa  tilsidesættes  af  Kongressen.  Terri- 
toriet kan  ikke  sende  Repræsentanter  til  Kongressen, 
ligesom  de  heller  ikke  kan  tage  Del  i  Præsidentvalget. 
Hvert  af  Territorierne  har  dog  Tilladelse  til  at  sende  en 
Delegeret  til  Kongressens  Repræsentanthus,  og  denne  be- 
fuldmægtigede maa  nok  tale  der  i  territoriale  Anlig- 
gender, men  kan  derimod  ikke  deltage  i  nogen  Afstem- 
ning. 

Naar  Befolkningen  i  et  Territorium  efterhaanden  er 
tiltaget  saameget,  at  Antallet  omtrent  er  kommet  paa 
Højde  med  Befolkningen  i  en  Stat,  vil  Kongressen  som 
Regel  lade  det  faa  Adgang  til  Statshøjhed.  Men  nogen  Ret 
til  en  saadan  Ophøjelse  har  Territoriet  ikke.  Optagelsen  i 
Unionen  som  Stat  udsættes  ikke  saa  sjældent  fra  Aar 
til  Aar,  fordi  det  antages,  at  Flertallet  af  Territoriets 
Vælgere  ikke  slutter  sig  til  det  politiske  Parti,  der  er 
ved  Roret.  En  Optagelse  vilde  jo  da  forøge  det  andet 
politiske  Partis  Magt,  hvilket  naturligvis  ikke  stemmer 
med  det  regerende  Partis  Interesser.  Omvendt  bliver  et 
Territorium,  hvis  Vælgere  er  af  samme  Anskuelse  som 
det  regerende  Parti,  let  optaget  i  Unionen  som  Stat. 
Saaledes  blev  Territoriet  Nevada  optaget  i  1864,  skønt 
det  kun  havde  en  Befolkning  af  omtrent  20,000  Ind- 
byggere, medens  delte  endnu  ikke  er  lykkedes  New 
Mexico,  der  har  en  Befolkning  af  omtrent  195,000  Ind- 
byggere og  som  blev  erklæret  organiseret  den  9de  Septbr. 
1850,  ejheller  Arizona  med  123,000  Indbyggere  —  or- 
ganiseret den  24de  Februar  1863  —  og  Oklahoma  med 
398,000  Indbyggere  —  organiseret  den  2den  Maj  1890  — , 
vel  nærmest  fordi  Flertallet  af  Befolkningen  i  disse 
Territorier  er  Demokrater. 

De  endnu  ikke  organiserede  Territorier,  Alaska  og 
Indianernes  Territorium,  har  ingen  lovgivende  Forsam- 
ling, men  styres  af  Embedsmænd,  udnævnte  af  Præsi- 
denten, og  efter  Love,  vedtagne  af  Kongressen. 

Øen  Porto  Rico,  der  i  1898  blev  erobret  fra  Spanien, 
er  endnu  ikke  bleven  erklæret  for  et  organiseret  Terri- 
torium, men  en  Lov  af  12te  April  1900  traf  foreløbige 
Bestemmelser  om  Styrelsen  af  Øen  som  Koloni.  Denne 
Lov  bestemmer  bl.  a.,  at  alle  Øens  Indbyggere,  som 
var  spanske  Undersaatter  den  Ilte  April  1899,  og  deres 
senere  fødte  Børn,  er  Borgere  af  Porto  Rico  med  Und- 
tagelse af  de,  som  valgte  at  bevare  deres  undersaatlige 
Forhold  til  Spanien.  Alle  Love  gældende  paa  Øen,  der 
ikke  er  i  Strid  med  de  Forenede  Staters  Love,  vedbliver 
at  være  i  Kraft. 

Arealet  og  Befolkningen  i  de  Forenede  Stater  for- 
deler sig  saaledes: 


Areal  i  eng. 

Kvadrat  Mile. 

staternes  og  Territoriernes  Navn 

Indbefatter 

Indbyggernes 

baadeLand-og 

Antal 

Vand-Over- 

fladen 

Alabama , .   

51,756 

1,828,697 

Alaska  Ter 

599,446 
113,870 

63,441 

Arizona  Ter 

122,931 

Arkansas  

53,228 

1,311,564 

California 

158,233 

1,485,053 

Colorado  

103,969 

539,700 

Connecticut 

5,612 

908,355 

Delaware 

2,380 

184,735 

Dist.  of  Col 

169 
58,984 

278,718 

Florida 

528,542 

Georgia  

59,436 
83,828 

2,216,331 
161,772 

Idaho   

lUinois  

58,354 

4,821,550 

Indiana 

36,587 

2,516,462 

Indlån  Ter 

31,154 

391,960 

lait... 

1,417,006 

17,359,811 

staternes  og  Territoriernes  Navn 


Areal  i  eng. 
Kvadrat  Mile. 

Indbefatter 
baade  Land-  og 

Vand-Over- 
fladen 


Indbyggernes 
Antal 


Overført. 


Iowa 

Kansas  

Kentucky 

Louisiana   

Maine 

Maryland  . . 
Massachusetss 

Båichigan  

MinnesoU 

Mississippi 

Missouri ... 
Montans . . . 
Nei>rtsks  . 

Nersda  

New  Hampshire 

New  Jersey 

N.  Mexico  T 

New  York 
N.  Carolina 

N.  Dakota 

Ohio 

Oklahoma  T 

Oregon  

Pennsylvania  . . 
Rhode  Island  . . 

S.  Carolina 

South  DakoU . 
Tennessee  . . 

Texas 

Utah   

Vermont ... 

Virginia 

Washington 
W.  Virginia 
Wisconsin  . . 
Wyoming  . . 


,417,006 

17,359,811 

56,270 

2,231,853 

82,236 

1,470,495 

40,332 

2,147,174 

49,626 

1,381,625 

33,039 

694,466 

12,297 

1,190,050 

8,546 

2,805,346 

97,990 

2,420,982 

86,335 

1,751,394 

46,919 

1,551,270 

69,137 

3,106,665 

147,061 

243,329 

77,531 

1,068,539 

110,679 

42,335 

9,377 

411,588 

8,173 

1,883,669 

122,687 

195,310 

53,719 

7,268,012 

62,674 

1,893,810 

70,879 

319,146 

44,464 

4,157,545 

38,958 

398,745 

96,838 

413,536 

45,928 

6,302,115 

1,247 

428,556 

31,048 

1,340,316 

77,580 

401,570 

42,056 

2,020,616 

266,011 

3,048,710 

84,928 

276,749 

9,563 

343,641 

42,330 

1,854,184 

70,574 

518,103 

24,504 

958,800 

65,805 

2,069,042 

97,878 

92,531 

lait. 


3,692,125         76,215,129 

Af  Befolkningen  i  de  Forenede  Stater  var  10,321,000 
Personer  født  i  andre  Lande,  nemlig  i: 


Tyskland 2,666,990 

Irland 1,618,567 

Storbritanien 1,169,626 

Canada  (Engelsk) 785,958 

do.       (Fransk) 395,297 

Sverrig 573,040 

Italien 484,207 

Rusland   474,096 

Polen 383,510 

Norge    336,985 

Østrig 276,249 

Bøhmen 156,991 

Danmark 154,284 

Ungarn 145,802 

Sweitz 115,851 

Holland 105,049 

Frankrig 104,341 

Mexico    103,410 

Kina 81,827 

Finland 62,811 

Portugal 30,618 

Belgien 29,804 

Japan 25,077 

Rumænien 15,041 

Tyrkiet 9,933 

Grækenland 8,564 

Spanien 7,072 


I 

UNIONENS  MØNT-  OG  PENGEVÆSEN 


Intetsteds  i  Verden  er  der  de  sidste  fyrretyve  Aar 
bleven  talt  og  skrevet  saameget  om  Møntsystemer  som 
i  de  Forenede  Stater;  Møntspørgsmaalet  har  indtaget  en 
fremtrædende  Plads  paa  de  forskellige  Partiers  Valg- 
programmer, de  mest  urimelige  Teorier  er  bleven 
fremsat  og  paa  Valgmøder  rundt  omkring  i  Unionen 
drøftet  med  den  Alvor  og  Ilterhed,  som  er  karak- 
teristisk for  Amerikanerne. 

Under  Borgerkrigen  var  der  ingen  Tid  til  at  for- 
dybe sig  i  Teorier;  det  gjaldt  blot  om  i  en  Fart  at  lave 
Penge,  og  da  Regeringen  hverken  havde  Guld  eller 
Sølv,  tyede  den  til  Bogtrykkerpressen.  I  Løbet  af  et 
Aar  —  fra  Februar  1862  til  Marts  1863  —  blev  der 
trykt  Pengesedler  (de  saakaldte  United  States  Notes, 
men  i  daglig  Tale  kaldet  Greenbacks)  for  det  uhyre 
Beløb  af  450  Millioner  Dollars,  hvilke  Pengesedler  ikke 
var  funderet  paa  andet  end  Landets  Kredit.  Men  da 
Krigen  først  var  ovre,  og  Spørgsmaalet  om  Afvikling  af 
den  store  Gæld  naturligt  stillede  sig  i  første  Række, 
kom  Teorierne. 

Den  vildeste  blev  optaget  af  og  med  stor  Styrke  og 
betydelig  Tilslutning  fra  Folkets  Side  forsvaret  af  det 
saakaldte  Greenback-Parti.     Den  gik  ud  paa,  at  Landets 

Penge  udelukkende  skulde  udstedes  af  de  Forenede 
Staters  Regering  og  bestaa  i  uindløselige  Pengesedler 
uden  nogen  Metalbasis  —  Landet  var  jo  stort  og  rigt, 
sagde  de,  og  det  maatte  jo  dog  vel  være  nok.  Heldig- 
vis fik  Spørgsmaalet,  da  det  i  1872  blev  forelagt  Væl- 
gerne til  Afgørelse,  ikke  Flertallets  Billigelse,  og  det 
visnede  derefter  hurtigt  hen. 

Senere  var  det  Bimetallismen  —  Dobbeltmønt- 
foden —  med  den  umulige  Opgave  at  opretholde  en 
fast  Byttepris  paa  Guldet  og  Sølvet,  som  satte  Sindene 
i  Bevægelse  og  blev  vedtaget.  Efterhaanden  som  de 
evropæiske  Magter  gik  over  til  Guldmøntfoden,  og  efter- 
haanden som  Sølvproduktionen  tiltog,  medens  Efter- 
spørgslen aftog,  blev  imidlertid  Opgaven  for  de  For- 
enede Staters  Regering,  at  vedligeholde  den  fastsatte 
Bytteværdi,  vanskeligere  og  vanskeligere,  og  stærk  Tvivl 
i  Henseende  til  Regeringens  Ævne  til  vedblivende  at  op- 
retholde denne  Bytteværdi  bredte  sig  mere  og  mere 
blandt  Befolkningen.  Saa  endelig  kom  Teorien  om  den 
fine  Udmøntning  af  Sølv,  fremsat  af  en  saa  ypperlig 
Taler  som  William  Jennings  Bryan.  Ved  Valgene  i 
1896  blev  dog  denne  vilde  Ide  slaaet  til  Jorden,  rigtig- 
nok for  paany  at  opstaa,  da  Forberedelserne  til  det 
næste  Præsidentvalg  i  1900  begyndte;  men  det  var  dog 
let  at  se,  at  Spørgsmaalet  havde  udspillet  sin  Rolle  og 
ikke  længere  interesserede  Befolkningen.  Ved  Valget 
sidstnævnte  Aar  fik  det  saa  sit  Banesaar,  og  Unionen 
maa  nu  siges  at  være  kommet  ud  af  denne  teoriserende 
Skærsild  med  et  Møntsystem,  som  vel  ikke  er  det 
bedste,  men  dog  maa  karakteriseres  som  særdeles  godt, 
og  som,  naar  Hensyn  tages  til  Landets  umaadelige 
Hjælpekilder,  næppe  nogensinde  vil  bringe  det  i  For- 
legenhed. Et  Lovforslag  foreligger  forøvrigt  nu  i  Re- 
præsentanthuset, hvilket  bl.  a.  tilsigter  at  bortrydde 
de  mindre  væsentlige  Mangler,  der  endnu  klæber  ved 
det  nugældende  System. 

Som  tidligere  omtalt  henhorer  Møntvæsenet  under 
den  federale  Regering. 

Guldet  er  og  har  siden  1834  været  Grundlag  for 
Møntsystemet,  og  Dollaren,  bestaaende  af  25,8  grains 
Guld  af  ^/lo  Finhed:  21^/5  Karat,  hvilket  er  den  samme 
Finhed  som  de  danske  Guldmønter  har,  er  ved  Lov  af 
14de  Marts  1900  erklæret  for  at  være  Værdi-Enheden 
(the  standard  unit  of  value).  Pengene  bestaar  af  Mønter 
(Hovedmønt  og  Skillemønt)  og  Sedler.  Hovedmønterne, 
der  er  lovlig  Betalingsmiddel  i  alle  Forhold,  er: 
Guldmønterne  —  lydende  paa  2V3,  5,  10  og  20  Dollars 
(kaldet  henholdsvis  the  quarter  eagle,  half  eagle,  eagle 
and  double  eagle)  —  og  Sølvmønten,  kaldet  the  silver- 
dollar, hvilken  vejer  412 V2  grains  og  indeholder  37  VU 
grains  fint  Sølv  og  41^4  gr.  Kobberlegering.  Skille- 
mønterne er  enten  Sølv,  Nikkel  eller  Kobber.  Halv- 
dollaren, Kvartdollaren  og  1  O-Centen  (kaldet  the  Dime) 
er  af  Sølv  og  er  kun  lovlig  Betalingsmiddel  op  til  10 
Dollars,  medens  5-Centen,  bestaaende  af  75  pc.  Kobber 
og  25  pc.  Tin  og  Zink,  kun  er  lovlig  Betalingsmiddel 
for  Beløb  op  til  25  cents.  Prægningen  af  Mønterne 
foregaar  ved  Regeringens  Møntsteder  i  Philadelphia,  St. 
Francisco  og  New  Orleans.  Som  Regel  præges  Guld- 
mønterne i  St.  Francisco,  Sølvdollarne  og  Halvdollarne 
i  New  Orleans  og  de  øvrige  Mønter  i  Philadelphia,  som 
er  Landets  Hovedmøntsted.  Der  findes  ogsaa  Møntsteder 
i  Denver  og  Carson  City,  men  de  benyttes  væsentligt 
til  Prøve  af  de  indleverede  Metaller. 

Enhver,  som  til  et  af  disse  Møntsteder  indleverer 
el  hvilketsomhelst  Kvantum  Guld  af  den  ovennævnte 
Finhed  (dog  ikke  af  mindre  Værdi  end  100  Dollars), 
kan  faa  dette  gratis  præget;  indeholder  Guldet  derimod 
ikke  den  foreskrevne  Finhed,  maa  Ejeren  betale  Om- 
kostningerne ved  den  nødvendige  Legering,  hvilken 
Montmesteren  besørger.  Medens  Udmøntningen  af  Guld 
saaledes  kan  fordres  frit  og  i  et  ubegrænset  Kvantum,  er 
dette  ikke  Tilfældet  med  Selvet,  hvilket  kun  maa  ud- 

møntes  for  Regeringens  Regning  og  kun  af  den  Sølv- 
beholdning, som  Regeringen  nu  ejer.  Denne  Beholdning 
beløb  sig  den  1ste  Juli  1900  til  77,454,253  ounces  fint 
Sølv  og  vil,  hvis  den  udmøntes  i  Sølvdollars,  bringe 
100,142,873  Dollars.  Indkøbsprisen  herfor  andrager  kun 
70,079,834  Dollars,  saa  Regeringen  vil  ved  Udmønt- 
ningen tjene  30,063,039  Dollars,  —  ja  endogsaa  mere, 
hvis  en  Del  at  Sølvet  bruges  til  Udmøntning  af  Skille- 
mønt, idet  deres  Vægt,  sammenlignet  med  Sølvdollaren, 
er  7  pc.  mindre  end  denne.  Regeringen  har  ingen  Be- 
myndigelse til  at  indkøbe  mere  Sølv,  og  Kongressen  vil 
næppe  nogensinde  give  en  saadan  Bemyndigelse,  forsaa- 
vidt  Sølvet  maatte  ønskes  for  Prægning  af  Sølvdollars; 
thi  Regeringen  sidder  inde  med  en  uhyre  Beholdning 
af  prægede  Sølvdollars,  nemlig  436,957,000,  for  hvilken 
Sum  den  ganske  vist  har  udstedt  og  sat  i  Cirkulation 
Pengesedler  —  de  saakaldte  Sølvcertifikater  —  til  det 
samme  Beløb ;  men  af  denne  Beholdning  kan  Regeringen 
altid  tage,  hvad  der  maatte  være  nødvendigt  for  Cirku- 
lationen, mod  at  inddrage  et  tilsvarende  Beløb  af  de 
nævnte  Sølvcertifikater.  Da  Befolkningen  foretrækker 
at  bære  Pengesedler  for  den  tunge  Sølvdollars,  vil  en 
saadan  Eventualitet  dog  næppe  nogensinde  indtræffe. 

Op  til  1ste  Juli  1900  var  præget: 

Guldmønter:  $  1,036,031,645,  hvoraf  var  i  Cirku- 
lation $  614,918,881,  medens  $  220,557,185  tilhørte 
Regeringen,  og  $  200,555,469  beroede  i  Regeringens 
Skatkammer  til  Sikkerhed  for  Pengesedler,  de  saa- 
kaldte Guldcertifikater,  udstedte  til  et  lignende  Beløb. 

Sølvdollars:  $  490,618,052,  hvoraf  var  i  Cir- 
kulation $  66,429,476,  medens  $  15,689,229  tilhørte 
Regeringen,  og  $  408,499,347  beroede  i  Skatkammeret 
til  Sikkerhed  for  Pengesedler,  de  saakaldte  Sølvcerti- 
fikater, udstedt  til  et  lignende  Beløb. 

Sølvskillemønter,  kaldet  subsidiary  silver  coins: 
$  82,901,023,  hvoraf  $  76,294,050  var  i  Cirkulation, 
medens  næsten  $  6,606,973  tilhørte  Regeringen. 

Nikkel  og  Kobbermønt,  kaldet  minor  coins  eller 
fractional  currency,  androg  $  6,878,410. 

Retten  til  at  udstede  Pengesedler  tilkommer  den 
federale  Regering  og  Nationalbankerne. 

I.  Den  federale  Regering  er  nu  kun  berettiget  til 
at  udstede  Sedler  i  følgende  to  Tilfælde: 

1)  Mod  fuld  Dækning  enten  i  Guldmønter  eller  i 
Møntguld.  De  herfor  udstedte  Sedler  kaldes  Guldcerti- 
fikater,  og  det  deponerede  Guld  skal  holdes  afsondret 
Ira  Skatkamrets  almindelige  Beholdning,  saa  at  det 
stedse  kan  tjene  som  fuld  Sikkerhed  for  Indløsningen 
af  disse  Sedler.  De  maa  udstedes  i  følgende  Størrelser: 
20,  oO,  100,  500,  1000,  5000  og  10,000  Dollars.  De  er 
kun  lovlig  Betalingsmiddel  overfor  Regeringen,  men  da 
Ombytning  med  Guldmønt  til  enhver  Tid  kan  fordres, 
saa  er  den  Omstændighed  selvfølgelig  uden  praktisk 
Betydning. 

For  Fuldstændigheds  Skyld  bemærkes,  at  Udste- 
delsen af  disse  Sedler  skal  suspenderes  naarsomhelst 
Reservefonden  for  Indløsningen  af  „de  Forenede  Staters 
Sedler**  (de  saakaldte  Greenbacks,  se  nedenfor  under 
\r.  3)  maatte  gaa  ned  og  forblive  under  100  Millioner 
Dollars,  —  denne  Fond  andrager  for  Tiden  150  Millioner 
Dollars  —  ligesom  Finansministeren  er  bemyndiget  til 
at  stanse  saadan  Udstedelse  naarsomhelst  og  saalænge, 
som  der  i  Skatkamrets  almindelige  Kassebeholdning 
maatte  findes  mere  end  60  Millioner  Dollars  af  „de 
Forenede  Staters  Sedler"  og  af  Sølvcertifikater  (se  om 
disse  Sedler  nedenfor  under  Nr.ne  3  &  4). 

Op  til  1ste  Juli  1900  var  udstedt  af  disse  Sedler  for 
200,555,470  Dollars. 

2)  Mod  Indlevering  til  Skatkamret  af  prægede  Sølv- 
dollars, men  derimod  ikke  af  Sølv  i  Masse.  De  Sedler, 
som  udstedes  herfor,  kaldes  Sølvcertifikater ;  men  da  Ud- 
prægningen  af  Sølvdollars,  som  ovenfor  omtalt,  er  be- 
;;rænset,  saa  kan  følgelig  en  Emission  af  Sølvcerlifikater 
udover  hvad  allerede  er  udstedt,  nemlig  for  408,499,347 

Dollars,  kun  omfatte  dels  de  i  Cirkulation  værende 
Sølvdollars,  66,429,476  Dollars,  og  dels  de  Sølvdollars, 
som  Regeringen  Tid  efter  anden  maatte  præge  af  sin 
nuværende  Sølvbeholdning,  77,454,253  ounces  fint  Sølv 
(100,142,873  Dollars). 

Disse  Sedler  udstedes  i  følgende  Størrelser:  1,  2,  5, 
10,  20,  50  og  100  Dollars,  men  de  tre  sidstnævnte 
Slags  Sedler  maa  dog  ikke  overstige  10  pCt.  af  det 
hele  Antal  af  Sølvcertifikaterne.  Ombytning  i  Sølvmønt  — 
men  ikke  i  Guldmønt  —  kan  til  enhver  Tid  fordres. 
De  er  kun  lovlig  Betalingsmiddel  til  Regeringen,  men 
cirkulerer  alligevel  i  den  daglige  Omsætning  ganske 
som  de  andre  Pengesedler. 

Foruden  de  nævnte  to  Slags  Pengesedler,  som  den 
federale  Regering  altsaa  fremdeles  mod  fuld  Metal-Dæk- 
ning kan  udstede  med  de  ovenfor  nævnte  Begræns- 
ninger, hvilke  jo  er  af  stor  Vigtighed  med  Hensyn  til 
Sølvcertifikaterne,  cirkulerer  der  to  andre  Slags  Penge- 
sedler, som  har  ført  en  ganske  overordentlig  stormfuld 
Tilværelse.  De  er  udstedt  af  den  nævnte  Regering,  men 
Emissionen  er  forlængst  sluttet,  og  en  Forøgelse  af 
Seddelbeløbet  er  absolut  ikke  tilladt.  Disse  Sedler 
kaldes  henholdsvis  „de  Forenede  Staters  Sedler"  (United 
States  notes)  og  „Skatkammer  Sedlerne  af  1890"  (treasury 
notes  of  1890)  og  skal  blive  omtalt  hver  for  sig  under 
de  følgende  Afdelinger  3  og  4. 

3.  De  Forenede  Staters  Sedler  (United  States  notes, 
ogsaa  kaldet  „greenbacks",  fordi  de  er  grønne  paa  Bag- 
siden) var  som  bemærket  ikke  baseret  paa  noget  Metal- 
depositum eller  anden  speciel  Sikkerhed.  De  blev  ud- 
stedt af  Nordstaterne  i  1862—63  til  Bestridelse  af 
Udgifterne  ved  Borgerkrigen.  Da  de  den  Gang  ledende 
Finansmænd  ansaa  det  for  umuligt  at  rejse  de  til  Kri- 
gens Fortsættelse  nødvendige  uhyre  Beløb  udelukkende 
ved  Salg  af  Statsobligationer,  greb  de  til  den  Udvej 
at  udstede  disse  Pengesedler,  som  (da  Betaling  med 
Metal    var    ophævet  siden  1.  Januar  1862  og  først  gen- 

optoges  i  December  1878,  og  da  Sedlerne  indeholdt  den 
Erklæring,  at  de  kunde  fordres  ombj^tet  med  6  pCt. 
i  Guld-Statsobligationer  til  pari  Kurs)  i  Virkeligheden 
ikke  var  andet  end  Tvangslaan.  Sedlerne  gjordes  til 
lovlig  Betalingsmiddel  for  al  offentlig  og  privat  Gæld  i 
de  Forenede  Stater,  undtagen  for  Indførselstold,  hvilken 
maatte  betales  i  Guld.  Den  ovennævnte  Ombytningsret 
blev  imidlertid  ophævet  allerede  i  1863,  hvilket  havde 
til  Felge,  at  Værdien  af  Sedlerne  dalede  betydeligt,  og 
en  stor  Stigen  op  og  ned  af  deres  Værdi  fandt  Sted,  sam- 
tidigt med  en  tilsvarende  voldsom  Spekulation  i  Guld, 
hvilket  Metal  Forretningsfolk  havde  Brug  for  til  Beta- 
ling af  Varer,  købte  i  Udlandet,  og  til  Betaling  af 
Tolden  paa  disse  Varer.  At  Armeernes  afvekslende 
Krigslykke  ogsaa  havde  Indflydelse  paa  Værdien  af 
Pengesedlerne,  er  en  Selvfølge.  Guldspekulationen  kul- 
minerede paa  den  „sorte  Fredag"  (den  24.  September 
1869),  paa  hvilken  Dag  en  i  allerhøjeste  Grad  for- 
dømmelig Plan,  udklækket  af  en  lille  Klike  af  hoved- 
rige Spekulanter,  blev  stoppet  i  Farten  ved  en  uventet 
Beslutning  af  Regeringen,  dog  først  efter  at  megen 
Ulykke  var  anrettet  i  Forretningskredsene.  Planen  gik 
ud  paa  at  opkøbe  Guld  paa  Levering,  og,  ved  at  kon- 
trahere om  et  større  Kvantum  Guld,  end  der  i  Virke- 
ligheden fandtes  udenfor  Skatkamret,  at  tvinge  Sælgerne 
til  at  købe  Guld  af  Kliken  til  ublu  Priser  for  at  op- 
fylde deres  Forpligtelser.  Planen  syntes  ogsaa  at  skulle 
lykkes  paa  det  fortræffeligste.  Efter  at  Kliken  i  al 
Stilhed  efterhaanden  og  til  stadig  stigende  Priser  havde 
erhvervet  Købekontrakter  paa  Guld  for  omtrent  100 
Millioner  Dollars,  medens  alt  det  Guld,  der  fandtes 
esten    for  Mississipi    udenfor  Skatkamret,   ikke  oversteg 

I  en  Værdi  af  20  Millioner,  begyndte  den  at  fordre,  at 
Sælgerne  skulde  opfylde  deres  Forpligtelser,  nemlig  le- 
vere Guldet,  og  de  ulykkelige  Sælgere  opdagede  saa  den 
Fælde,  hvori  de  var  gaaet,  lokket  ved  de  stadig  sti- 
gende Priser  paa  Guld.     En  frygtelig  Panik  udbrød  paa 

Guldbørsen  og  i  Forretningskvartererne  i  New  York,  og 
ansete  Forretningsmænd  maatte  i  hundredevis  stanse 
deres  Betalinger  og  ruineredes.  Da  denne  ophidsende 
Bevægelse  var  paa  sit  Højdepunkt  den  nævnte  Dag, 
rygtedes  det,  at  Regeringen  havde  besluttet  at  sælge 
Guld,  hvoraf  der  var  rigeligt  i  Skatkamret,  for  at  komme 
de  mange  betrængte  Forretningsmænd  til  Hjælp  og 
derved  lamme  den  ruinerende  Spekulation,  og  Guld- 
prisen faldt  naturligvis  øjeblikkelig,  hvilket  atter 
ruinerede  nogle  af  Klikens  Medlemmer;  men  mere  nor- 
male Forretningsforhold  blev  alligevel  tilvejebragte  ved 
Regeringens  kloge  Foranstaltning.  Diskontoen  paa 
Pengesedlerne  eller,  om  man  vil,  Agioen  paa  Guld, 
hvilket  jo  i  Virkeligheden  var  et  og  det  samme,  faldt 
dog  ikke  helt  bort,  førend  Indløsningen  til  pari  Kurs 
af  Pengesedlerne  med  „Mønt",  d.  v.  s.  Guld  eller  Sølv, 
begyndte  i  December  1878  i  Henhold  til  en  Lov  af  14. 
Januar  1875,  kaldet  „the  resumption  aet". 

Da  Regeringen  var  berettiget  til  paany  at  sætte  de 
indløste  Sedler  i  Cirkulation  og  stadig  var  nødsaget  til 
at  gøre  dette,  saa  er  denne  Indløsning  vedblivende 
gaaet  for  sig  —  den  „endeløse  Kæde",  som  denne  For- 
retningsgang meget  betegnende  er  kaldet,  —  og  har  til 
Tider,  naar  Evropa  har  draget  meget  Guld  fra  Amerika, 
eller  naar  Regeringens  Ævne  eller  Vilje  til  at  fortsætte 
Omvekslingen  af  Sedlerne  med  Guld  er  bleven  draget  i 
Tvivl  —  foranlediget  enten  ved  Ebbe  i  Regeringens 
Guldbeholdning  eller  ved  Udsigten  til,  at  Sølvpartiet 
skulde  komme  til  Roret,  eller  i  begge  Tilfælde  — ,  an- 
taget betydelige  Dimensioner  og  har  givet  Anledning  til 
meget  alvorlige  Forstyrrelser  i  Handel  og  Vandel,  ja 
har  endog  gentagne  Gange  tvunget  Regeringen  til  at 
optage  nye  Statslaan  for  paa  den  Maade  at  restituere 
Guldbeholdningen. 

Skønt  Emissionerne  af  United  States  Notes  kun 
androg  450,000,000  Dollars,  har  Indløsningen  op  til  1ste 
Januar  1901  dog  beløbet  sig  til  564,147,369  Dollars,  og 

der  er  desuagtet  udestaaende  346,681,016  Dollars.  Dette 
skyldes  den  ovennævnte  Omstændighed,  at  Sedlerne  paany 
blev  udgivet  af  Statskassen.  Men  nu,  efter  at  Loven  af 
14.  Marts  1900  er  udkommen,  vil  disse  Sedler  uden 
Tvivl  komme  til  at  føre  en  overordentlig  rolig  Til- 
værelse; thi  denne  Lov  har  dels  borttaget  enhver  Tvivl 
om  Beskaffenheden  af  den  Mønt,  hvori  Indløsningen 
kan  fordres,  idet  den  erklærer,  at  Seddelejerne  kan 
fordre  Guld;  dels  etableret  en  separat  Guldfond  af  150 
Millioner  til  Bestridelse  af  Indløsningen  af  disse  Sedler 
og  af  Skatkammersedlerne,  som  vil  blive  omtalt  neden- 
for under  Nr.  4,  og  dels  truffet  fuldt  ud  betryggende 
Bestemmelser  for  Tilvejebringelsen  af  yderligere  Guld  til 
denne  Fond  i  Tilfælde  af,  at  den  nogensinde  skulde 
blive  bragt  ned  under  100  Millioner,  nemlig  ved  Salg 
af  Statsobligationer,  lydende  paa  Guld.  Ved  disse  vig- 
tige Bestemmelser  har  Seddelejerne  faaet  fortrinlig  Sik- 
kerhed for,  at  de  altid  vil  kunne  faa  Sedlerne  vekslet  i 
Guld,  og  Frygten  for  ikke  at  kunne  faa  Guld  for 
Sedlerne,  hvilken  tidligere  foraarsagede  Indløsningen, 
maa  hermed  siges  at  være  slaaet  aldeles  til  Jorden. 
Intet  Menneske  vil  længere  finde  paa  at  gaa  til  Stats- 
kassen med  disse  Sedler  for  at  faa  Guld,  med  mindre 
han  virkelig  har  Brug  for  dette  Metal,  og  dette  vil  kun 
hænde,  naar  Guld  maa  eksporteres.  Men  i  saa  Tilfælde 
vil  de  under  Nr.  1  omtalte  Guldcertifikater  være  i 
Stand  til  at  gøre  Tjeneste.  Loven  af  14.  Marts  1900 
bestemmer  tillige,  at  de  Sedler,  som  herefter  maatte  blive 
indløste,  kun  maa  udgives  paany  mod  Guld. 

4)    Skatkammersedlerne  af  1890   (the  treasury  notes 

of  1890;  blev  udstedte  i  Henhold  til  en  Lov  af  14.  Juli 

1890,  den  saakaldte  „Sherman  Aet",  hvilken  beordrede 

[Finansministeren  til  hver  Maaned  at  indkøbe  47«  Million 

ounces    fint    Sølv    til    Markedspris    og    at    betale   dette 

rtv    med   nævnte  Sedler.      De  kunde  fordres  ombyttet 

fmed   „Mønt",   hvilket,   da   „Mønt**  omfatter  baade  Guld- 

ige  og  Sølvdollars,  vil  sige,  at  Finansministeren  havde 

4* 

Ret  til  at  bestemme,  i  hvilken  Slags  Mønt  Indløsningen 
skulde  foregaa.    Denne  Ret  er  dog  aldrig  bleven  udøvet 
i  Praksis,    idet  Seddelejerne   altid  har  kunnet  faa  Guld 
eller   Sølv    efter    deres    eget  Ønske.     Sedlerne    blev   er- 
klæret  for  lovlig  Retalingsmiddel   i   alle  Forhold,    med 
mindre  anderledes  var  udtrykkelig  fastsat  i  Kontrakter. 
I    Overensstemmelse    med    denne    Lov    blev    altsaa 
indkøbt  Sølv  hver  Maaned;  men  istedetfor  at  bringe  Ro 
og  Stabilitet   i   Pengeforholdene    og   i  Prisen    paa  Sølv, 
saaledes  som  Sølvpartiet  havde  profeteret,  foranledigede 
den  stedse  tiltagende  Ophoben  af  Sølv  i  Skatkamret  og 
Kongressens   Sympati   for  Sølvet   en   stor  Uro   i  Befolk- 
ningen   og    mellem    evropæiske    Ejere    af   amerikanske 
Værdipapirer.     Man   frygtede   for,    at  Regeringen,   enten 
frivillig  eller  tvungen  af  Omstændighederne,  skulde  be- 
nytte   sin   Ret    til    at    indløse   Pengesedlerne  (o:  United 
States  notes  og  Treasury  notes  of  1890)    med  Sølv  og 
ligeledes  til  at  betale  Renterne  af  Statsgælden  med  dette 
Metal,  istedetfor,  som  hidtil,  med  Guld,  hvorved  faktisk 
Sølvmøntfoden  vilde  blive  etableret.     Mangfoldige  Ame- 
rikanere  udtog    derfor    deres  Tilgodehavende   af  Spare- 
kasserne og  ombyttede  ved  Statskassen  de  saaledes  ud- 
dragne Pengesedler  med  Guld,   og  Evropæerne  solgte  i 
umaadelige  Kvantiteter,  hvad  de  havde  af  amerikanske 
Obligationer    og  Aktier,    og   inddrog  paa  anden  Maade, 
saavidt  gørligt,  hvad  de  ellers  havde  til  Gode  i  Staterne. 
At  dette  maatte  ende  med  Panik  var  indlysende,  og  en 
saadan  kom  da  ogsaa  med  fuld  Kraft  i  Midten  af  1893. 
Banker  og  Sparekasser,  Jærnbaneselskaber  og  industrielle 
Foretagender    gik    fallit    i    Hobetal,    og    en    almindelig 
Lammelse  af  Handel  og  Vandel  indtraadte.    Præsidenten, 
Grover  Cleveland,  indkaldte  klogelig  en  Ekstra-Kongres, 
som    saa    endelig    den    1ste  November  1893   efter   vidt- 
løftige  Forhandlinger    og    langvarige    og    højst    uparla- 
mentariske Obstruktioner  fra  Sølvpartiets  Side  ophævede 
Loven    af    14.   Juli    1890.     Hermed    stansedes   Paniken, 
Sølvopkøbet    og  Emissionen    af   de    under  nærværende 

Afsnit  omtalte  Skatkammersedler.  Der  var  ialt  udgivet 
Sedler  til  et  Beløb  af  155,931,002  Dollars  for  Køb  af  Sølv, 
og  af  disse  var  op  til  31.  Juli  1901  indløst  109,902,002 
Dollars,  saa  at  kun  46,029,000  Dollars  er  udestaaende. 
I  Henhold  til  den  tidligere  omtalte  Lov  af  14.  Marts 
1900,  skal  de,  efterhaanden  som  de  indkommer  i  Stats- 
kassen, —  enten  derved,  at  de  bliver  indleveret  som 
indløste  eller  gennem  den  almindelige  Forretnings- 
gang —  anulleres,  og  Sølvcertifikater  skal  i  deres  Sted 
udstedes  mod  de  Sølvdollars,  som  er  blevne  udmøntede 
af  det  indkøbte  Sølv.  Den  nævnte  Lov  bestemmer,  at 
Sedlerne  kan  fordres  indløste  i  Guld,  og  at  det  ovenfor 
under  Nr.  3  omtalte  Reservefond  af  150  Millioner  Guld 
ogsaa  skal  benyttes  til  Sikkerhed  for  Indløsningen  af 
de  heromhandlede  Sedler. 

5)  Foruden  de  i  foranstaaende  fire  Punkter  om- 
handlede Pengesedler  har  Nationalbankerne  ved  Lov  af 
8.  Juni  1872  faaet  Ret  til  at  forlange,  at  Finansmini- 
steren skal  udstede  Pengesedler,  dog  ikke  lydende  paa 
mindre  end  5000  Dollars  hver,  mod  at  vedkommende 
Bank  i  Statskassen  deponerer  et  ligesaa  stort  Beløb  af 
United  States  Notes.  Denne  Ret  benyttes  dog  nu  ikke 
mere,  og  de  alt  udstedte  Sedler,  som  kaldes  „currency 
certificates**,  og  som  den  1ste  Juli  1900  kun  beløb  sig 
til  3,700,000  Dollars,  vil  snart  ganske  forsvinde. 

Efter  saaledes  at  have  omtalt  de  forskellige  Penge- 
sedler, som  Regeringen  har  udstedt,  og  de,  som  den 
fremdeles  har  Ret  til  at  udstede,  samt  hvorledes  de  er 
sikrede,  skal  vi  nu  gaa  over  til  at  omtale  den  Seddel- 
Udstedelsesret,  der  tilkommer 

II.    Nationalbankerne. 

Nationalbankerne,  som  i  et  Antal  af  omtrent  4000 
er  spredt  over  hele  Landet,  og  som  nærmere  skal  blive 
omtalt  i  et  senere  Kapitel  om  Bankvæsenet,  er  ved 
den  tidligere  citerede  Lov  af  14.  Marts  1900  bemyndiget 
til  at  udstede  Pengesedler  mod  som  Sikkerhed  for  disse 
at    deponere   i   Statskassen   Statsobligationer    til   et   lig- 

nende  Beløb.  Skulde  Markedsprisen  paa  de  deponerede 
Statsobligationer  gaa  under  pari,  er  vedkommende  Na- 
tionalbank dog  pligtig  til,  paa  Finansministeriets  An- 
fordring, at  deponere  saamange  flere  Statsobligationer 
eller  Penge,  som  er  nødvendige  til  fuld  Dækning  af  de 
af  samme  Nationalbank  udstedte  Sedler.  Ingen  National- 
bank maa  udstede  Sedler  til  et  større  Beløb  end  dens 
indbetalte  Aktiekapital,  Sedlerne  maa  ikke  lyde  paa 
mindre  end  5  Dollars,  og  kun  en  Tredjedel  af  Total- 
beløbet af  vedkommende  Nationalbanks  Sedler  maa 
være  af  denne  Størrelse;  Resten  skal  lyde  paa  10,  20, 
50,  100,  500  eller  1000  Dollars.  Enhver  Ihændehaver 
af  en  Nationalbankseddel  kan  paa  Anfordring  i  Stats- 
kassen, i  dens  Kontorer  i  Washington  D.  C,  faa 
den  vekslet  med  lovlige  Penge.  De  Forenede  Stater 
garanterer  følgelig  Sedlernes  Betaling,  af  hvilken  Grund 
hver  enkelt  Nationalbank  er  pligtig  til  stedse  at  have  i 
Statskassen  et  Depositum,  bestaaende  af  Unionens  Penge, 
stort  5  pCt.  af  Bankens  Seddelcirkulation.  Indløsningen 
kan  selvfølgelig  ogsaa  fordres  uden  Varsel  i  „lovlige" 
Penge  (lawful  money)  i  den  paagældende  Nationalbank, 
og  enhver  Nationalbank  i  følgende  15  Byer:  Albany, 
Baltimore,  Boston,  Cincinnati,  Chicago,  Cleveland,  Detroit, 
Louisville,  Milwaukee,  New  Orleans,  Philadelphia,  Pitts- 
burg,  St.  Louis,  San  Francisko  og  Washington,  er  til- 
lige pligtige  at  opgive  en  Nationalbank  i  New  York 
City,  hvor  Indløsningen  af  dens  Sedler  ogsaa  kan  ske, 
ligesom  enhver  Nationalbank  udenfor  en  af  de  nævnte 
15  Byer  maa  have  en  Nationalbank  i  en  af  disse  Byer 
eller  i  New  York  City,  beredt  til  at  foretage  Indløs- 
ningen af  dens  Sedler.  Sedlerne  er  lovlig  Betalings- 
middel i  alle  Nationalbanker  og  i  alle  offentlige  Kasser, 
undtagen  for  Indførselstold;  men  ellers  ikke.  De  For- 
enede Staters  Regering  kan  saaledes  ikke  benytte  dem 
til  Betaling  af  sin  Obligationsgæld  eller  Renten  deraf. 
De  cirkulerer  naturligvis  i  den  almindelige  Omsætning, 
og  ingen  finder  paa   at  tilbagevise  dem,   fordi  de  ikke 

er  lovligt  Betalingsmiddel  blandt  Publikum,  idet  de 
jo  i  alle  Henseender  er  absolut  sikre  og  kan  forlanges 
ombyttet  med  andre  Penge,  som  er  lovligt  Betalings- 
middel. 

Det  skal  ganske  vist  indrømmes,  at  Statsobligationer 
som  almindelig  Regel  ikke  er  en  akceptabel  Basis  for 
Seddeludstedelse,  men  „ingen  Regel  uden  Undtagelse", 
som  man  siger,  og  en  saadan  Undtagelse  synes  at  være 
fuldt  berettiget  i  nærværende  Tilfælde,  dels  fordi  Sed- 
lerne ikke  kan  fordres  indløste  i  Metal,  men  kun  i 
^lovlige  Penge",  dels  fordi  Omfanget  af  Emissionen  er 
begrænset,  idet  den  er  afhængig  af  Staternes  Obligations- 
gæld  —  hvilken  nu  synes  at  være  stærkt  aftagende  — 
og  af  Størrelsen  af  hver  enkelt  Nationalbanks  Aktie- 
kapital, og  dels  fordi  Sikkerheden  er  saa  fortrinlig,  idet 
den  bestaar  i: 

1)  de  deponerede  Statsobligationer,  betalbare  af  Re- 
geringen i  Guld, 

2)  de  fem  pCt.  i  rede  Penge,  deponeret  i  Stats- 
kassen, 

3)  de  Forenede  Staters  Garanti, 

4)  den  paagældende  Nationalbanks  almindelige  Ak- 
tiver, der  først  og  fremmest  skal  bruges  til 
Dækning  af  Bankens  udestaaende  Pengesedler, 

5)  endvidere  er  Bankens  Aktionærer  ansvarlige  for 
et  Beløb,  ligesaa  stort  som  Aktiekapitalen. 

Den  31.  Juli  1901  var  i  Cirkulation  af  disse  Sedler 
356,152,903  Dollars. 

Udstedelsen  af  Sedlerne  foregaar  paa  den  Maade, 
at  vedkommende  Nationalbank,  efter  at  have  deponeret 
Statsobligationer   til   et  vist  Beløb*),   faar  paa  Begæring 


*)  Enhver  Nationalbank  skal,  førend  den  har  Ret  til  at  be- 
gynde sin  Virksomhed,  og  hvad  enten  den  vil  udstede 
Pengesedler   eller   ikke,   deponere  mindst  50,000  Dollars  i 

udleveret  af  Finansforvaltningen  et  lignende  eller  min- 
dre Beløb  af  Pengeseddelblanketter,  trykte  i  vedkom- 
mende Nationalbanks  Navn,  men  nummererede  og  re- 
gistrerede i  Statskassen  og  forsynet  med  Skatkammer- 
direktørens Kontrasignatur. 

De  saaledes  halvfærdige  Sedler  bliver  derpaa  for- 
synede med  Underskrifter  af  Nationalbankens  Præsident 
og  Kasserer,  hvorefter  de  er  færdige  til  Cirkulation. 

Nationalbanksedlerne  er  brune  paa  Bagsiden,  me- 
dens Statskassens  Sedler  er  grønne. 

Nationalbankerne  maa  betale  en  halvaarlig  Skat  til 
Statskassen  af  Vé  pGt.  af  deres  Seddelcirkulation. 

Dersom  en  Nationalbank  likviderer,  frivilligt  eller 
tvungent,  skal  den  indlevere  til  de  Forenede  Staters 
Skatkammer  i  Statens  Penge  et  Beløb,  som  i  Forbin- 
delse med  de  allerede  deponerede  5  pCt.  svarer  til 
Bankens  Seddelcirkulation,  for  at  Indløsningen  kan  fore- 
tages af  Statskassen.  Det  er  en  Selvfølge,  at  Banken  i 
saa  Tilfælde  faar  tilbagegivet  de  af  den  deponerede 
Statsobligationer. 

Nationalbankerne  er  berettiget  til  at  inddrage 
deres  cirkulerende  Sedler,  men  dog  ikke  for  et  Beløb 
af  over  3,000,000  Dollars  maanedlig  for  alle  Bankerne 
tilsammen. 

III.  Pengeomsætningen  i  de  Forenede  Stater  be- 
sørges dog  ikke  alene  ved  Hjælp  af  de  ovenfor  nævnte 
Mønter  og  Sedler.  Et  andet  Medium  for  Pengeomsæt- 
ningen benyttes  i  en  ganske  overordentlig  Udstrækning, 
og  det  er  Checken.  Enhver,  der  paa  nogen  Maade  kan 
„open  a  bank-occounf  —  d.  v.  s.  indskyde  Penge  i 
Banken  paa  Folio  — ,  gør  dette.  I  New  York  maa  det 
første  Indskud   andrage  mindst  500  Dollars.     Den  Paa- 


Statsobligationer,  med  mindre  Bankens  Aktiekapital  kun 
er  150,000  Dollars  eller  derunder,  i  hvilket  Tilfælde  et 
Depositum,  svarende  til  en  Fjerdedel  af  Aktiekapitalen,  er 
tilstrækkeligt. 

gældende  faar  da  udleveret  en  Bog  med  Checkblanketter, 
og  han  benytter  disse  Blanketter  i  alle  tænkelige  Til- 
fælde, ikke  alene  i  sin  Forretning,  men  ogsaa  i  sine 
private  Forhold.  Derfor  ligger  Forretningerne  sjældent 
med  mere  end  en  ganske  ringe  Pengebeholdning,  et  Par 
Hundrede  Dollars  eller  saa,  hvilke  Penge  kun  bruges 
til  Betaling  af  Smaaudgifler,  medens  alle  andre  Beta- 
linger præsteres  ved  Check.  De  fleste  Forretninger 
forer  derfor  ogsaa  to  Kassebøger;  i  den  egentlige  Kasse- 
bog indføres  kun  alle  Transaktioner  ved  Check,  medens 
der  i  „the  petty  Cashbook",  d.  v.  s.  den  lille  Kassebog, 
føres  Regnskab  over  Smaaudgifter,  betalte  med  kontante 
Penge.  Og  derfor  gaar  Folk  sjældent  med  synderlig 
mange  rede  Penge  hos  sig,  men  derimod  med  deres 
Checkbog,  thi  de  kan  næsten  overalt  betale  med  Check. 

Checken  betragtes  i  retslig  Henseende  ikke  som  en 
Transport  af  en  tilsvarende  Del  af  Checkudstederens 
Depositum  i  Banken,  men  kun  som  en  Ordre  til  Ban- 
ken om  at  betale  til  Overbringeren  eller  til  en  bestemt 
Person  Checkens  Paalydende  ud  af  Udstederens  Tilgode- 
havende hos  Banken.  En  Check  kan  derfor  tilbage- 
kaldes, saalænge  den  ikke  er  bleven  honoreret  af 
Banken.  Dette  er  dog  ikke  Tilfælde,  naar  Checken  er 
bleven  „certified",  d.  v.  s.  forsynet  med  Bankens  God- 
kendelse, hvilken  svarer  til  en  Akcept  af  Banken. 
Checkens  Paalydende  betragtes  nemlig  da  som  udgaaet 
af  Checkudstederens  Konto  i  Banken  og  som  liggende 
til  Checkejerens  Disposition. 

Uden  dette  Checksystem,  benyttet  i  det  umaadelige 
Omfang  som  det  er,  vilde  Pengeomsætningen  i  de  For- 
enede Stater  aldeles  ikke  kunne  bestrides  ved  Hjælp  af 
de  i  Cirkulation  værende  Mønter  og  Pengesedler.  Checken 
er  et  absolut  nødvendigt  Supplement  til  de  egentlige 
Penge,  og  den  letter  i  allerhøjeste  Grad  og  paa  mange 
Maader  Pengeforholdene;  den  sparer  Staten  Anskaffelse 
af  Guld  i  enorme  Kvantiteter  til  Grundlag  af  en  ellers 
nødvendig  Seddelcirkulation  og  er  en  stor  Bekvemmelig- 


II 

hed  for  Forretningsfolk,  idet  den  ikke  alene  er  et  Be- 
talingsmiddel, men  ogsaa  udgør  Bevis  for  Betalingen, 
og  Checksystemet  burde  derfor  ogsaa  søges  indført  blandt 
og  benyttet  af  Befolkningen  i  de  skandinaviske  Lande  i 
langt  større  Omfang,  end  Tilfældet  nu  er. 

Indskud,  betalbar  mod  Check,  androg  i  de  Forenede 
Stater  den  30.  Juni  1899: 

I  Nationalbankerne 2600  Millioner  Dollars. 

I  Statsbankerne 1165         —             — 

I  Trust  Kompagnierne 835         —             — 

Hos  private  Banker 365         —            — 

lait...  4965  Millioner  Dollars, 

og  herunder  er  ikke  indbefattet  de  Beløb,  som  den  ene 
Bank  havde  til  Gode  hos  den  anden. 

Dette  uhyre  Beløb  danner  altsaa  Grundlaget  for  et 
cirkulerende  Medium,  som  alene  er  beskyttet  ved  Ban- 
kens Aktiver,  hvoraf  kun  880  Millioner  var  rede  Penge 
og  Checks,  medens  Resten,  4085  Millioner,  navnlig  be- 
stod af  Udlaan  paa  Anfordring  eller  paa  kort  Tid. 

„Clearing-House-Systemet''.  Kun  meget  faa  af  de 
Checks,  som  udstedes,  bliver  præsenterede  af  Check- 
Modtagerne  i  den  Bank,  paa  hvilken  de  er  trukne. 
Som  Regel  afgives  Checken  af  Modtageren  til  den  Bank, 
hvori  han  har  Konto,  og  dens  paalydende  Beløb  bliver 
der  straks  godskrevet  ham,  idet  dets  rigtige  Indgang 
forudsættes. 

Bankernes  indbyrdes  Mellemværende,  fremkommet 
ved  denne  Check-Cirkulation,  afvikles  ved  Hjælp  af  det 
saakaldte  Clearing-House-System.  Et  Clearing-House 
eksisterer  i  hver  af  de  større  Byer.  I  New  York  ejes 
det  af  „the  associated  Banks  of  New  York  City",  hvil- 
ken Association  omfatter  61  Banker  i  New  York  City, 
nemlig  43  Nationalbanker  og  18  Statsbanker.  Hver 
Dag  efter  endt  Ekspeditionstid  affatter  Bankerne  Lister 
over    de    af    dem    den   Dag    modtagne    og    paa    andre 

Banker  lydende  Checks,  og  næste  Dags  Morgen  sender 
hver  af  disse  Banker  to  af  sine  Assistenter  med  Listerne 
og  de  deri  nævnte  Checks  til  the  Clearing-House,  hvor 
Udveksling  af  disse  Checks  og  Udfindeise  af,  hvad  hver 
enkelt  Bank  skal  betale  eller  have,  finder  Sted  paa  en 
meget  sindrig  og  hurtig  Maade.  De  Banker,  som  skylder, 
maa  betale  inden  Kl.  IV2  Efterm.  til  „the  Clearing- 
House",  som  fra  det  Klokkeslet  udbetaler  Balancerne  til 
Kreditor-Bankerne. 

Ikke  alle  Banker  er  Medlemmer  af  the  Clearing- 
House-Association,  men  de,  som  ikke  er  det,  har  som 
almindelig  Regel  truffet  Aftale  med  Medlemmer  om  at 
klarere  for  dem. 

Her  er  en  lille  Statistik  over  Check-Klareringerne  i 
1900  og  i   1901: 

Dollars.  Dollars. 

New  York 51,964,588,572  77,020,672,494 

Boston 6,299,128,611  7,149,901,648 

Chicago 6,811,052,828  7,414,643,569 

Philadelphia    4,679,455,332  5,296,823,192 

St.  Louis 1,656,343,626  2,112,410,079 

San  Francisco 1,017,115,942  1,134,499,932 

Baltimore 1,072,172,396  1,182,838,784 

Pittsburg 1,189,590,102  1,544,727,990 

Andre  Byer.  .  . 9,867,200,000  1 1,233,708,333 

lait. . .  84,557,000,000  114,190,000,000 

Et  i  Sandhed  svimlende  Beløb!  For  New  York  By 
vil  det  sige,  at  den  daglige  Omsætning  af  Checks  der 
andrager  omtrent  257  Millioner  Dollars.  I  London  er 
den  daglige  Omsætning  kun  omtrent  165  Millioner 
Dollars. 

Unionens  Statsgæld. 


De  Forenede  Staters  Gæld  androg  i  Aaret  1857 
28^2  Million  Dollars.  Ni  Aar  derefter  var  den  stegen 
til  2773  Millioner,  altsaa  en  Forøgelse  i  det  forholdsvis 
korte  Tidsrum  af  omtrent  2744^/2  Million  Dollars  I 
Denne  uhyre  Tilvækst  skyldtes  selvfølgelig  Borgerkrigen. 
Ved  Siden  heraf  havde  Sydstaternes  Regering  under 
dens  korte  Eksistens  paadraget  sig  en  Gæld  af  over 
2000  Millioner  Dollars,  hvilken  Unionsregeringen  al- 
deles afslog  at  paatage  sig,  saa  at  følgelig  Sydstaternes 
Kreditorer  ganske  tabte  dette  enorme  Beløb. 

Fra  1866  blev  Statsgælden  gradvis  formindsket, 
indtil  den  i  1891  var  nedbragt  til  1547  Millioner.  Der- 
efter steg  den  atter  og  androg  den  1.  November  1900 
omtrent  2132^2  Million  Dollars.  Det  tør  vistnok  an- 
tages, at  dette  var  Gældens  Kulminationspunkt,  og  at 
den  fra  nu  af  vil  blive  reduceret  Aar  for  Aar. 

Gælden  inddeles  i  rentebærende  og  ikke  rente- 
bærende. 

Den  rentebærende  Gæld  bestod  den  1.  November 
1900  af: 

5  pCt.   Laanet,  forfalden   1904  36 V2  Million  Dollars. 

4      „           „  „  1907  336V2 

4      „           „  „  1925  I62V2 

3      „           „  „  1908  I2OV2 

2      „           „  „  1930  345V2 


Talt     1001 V2  Million  Dollars. 


Den  ikke  rentebærende  Del  af  Statsgælden  androg 
1131  Millioner  Dollars  og  bestod  i  alt  væsentligt  af 
Seddelgæld,  hvilken  imidlertid  delvis  var  dækket  ved 
separate  Metalbeholdninger,  nemlig  Guld  398^2  Million 
og    Sølv    492  V2    Million,    saa    at    den    udækkede  Stats- 

gæld  kun  androg  omtrent  390  Millioner  Dollars,  me- 
dens Skatkamret  havde  en  Kassebeholdning  af  over 
137  Millioner  Dollars. 

Ved  den  tidligere  omtalte,  overordentlig  vigtige  Lov 
af  14.  Marts  1900  blev  Finansministeren  bemyndiget 
til  at  ombytte,  saavidt  som  Obligationsejerne  maatte 
begære  det,  Obligationerne  for  5  pCt.s  Laanet,  forfaldent 
1904,  med  4  pCt.s  Laanet,  forfaldent  1907,  og  med  3  pCt.s 
Laanet,  forfaldent  1908,  imod  at  levere  Obligations- 
ejerne et  tilsvarende  Beløb  af  Statsobligationer  lydende 
paa  2  pCt.  Rente,  betalbar  i  Guld  1930,  og  til  endvidere 
at  betale  dem  et  Vederlag  for  Ombytningen,  svarende 
til  en  Kapitalværdi  af  Forskellen  mellem  en  Indtægt  af 
2V4  pCt.  af  de  gamle  Obligationer  og  Indtægten  af  de 
nye  Obligationer.  Ved  den  i  Overensstemmelse  hermed 
stedfundne  frivillige  Konvertering  blev  de  ældre  Laan 
reducerede  med  omtrent  313  Millioner  Dollars  til  de 
ovenfor  angivne  Beløb,  og  nye  2  pCt.s  Obligationer  — 
i  daglig  Tale  kaldet  Konsols  —  udgivet  for  3457« 
Million  Dollars,  hvoraf  32V2  Million  var  Vederlag  for 
Ombytningen. 

De  nye  2  pCt.s  Konsols  noteres  for  Tiden  —  April 
1902  —  paa  Fondsbørsen  i  New  York  til  109  a  1097,, 
hvilket  jo  er  en  forbavsende  høj  Kurs  for  et  2  pCt.s 
Papir,  ikke  mindst  i  Sammenligning  med  Priserne  paa 
de  fineste  evropæiske  Statsobligationer,  og  Amerikanerne, 
særligt  Politikerne,  gør  meget  hyppigt  et  stort  Numer 
ud  heraf  og  hævder  med  stor  Svada,  at  den  høje  Kurs 
afgiver  et  uomstødeligt  Bevis  for,  at  de  Forenede  Sta- 
ters Kredit  er  af  betydelig  finere  Kvalitet  end  de  evro- 
pæiske Magters  Kredit.  En  saadan  Konklusion  er  dog 
urigtig.  Unionens  Kredit  er  ganske  vist  absolut  af 
bedste  Sort,  idet  det  jo  er  en  forsvindende  ringe  Stats- 
gæld dette  hovedrige  Land,  med  en  Nationalrigdom  af 
omkring  80,000  Millioner  Dollars,  har  i  Sammenligning 
med  de  evropæiske  Landes  Nationalrigdomme  og  Stats- 

gæld*);  men  alligevel  betragtes  Englands,  Frankrigs  og 
Tysklands  Kredit  dog  uden  al  Tvivl  som  hørende  til 
samme  Kategori  som  de  Forenede  Staters.  Den  om- 
talte Kursforskel  skyldes  i  Virkeligheden  væsentligt 
den  Omstændighed,  at  Regeringen  har  tilsagt  Ejerne  af 
dens  Obligationer  visse  værdifulde  Begunstigelser  og 
Privilegier,  som  naturligvis  forøger  Papirernes  Værdi. 

Nationalbankerne  kan  saaledes  benytte  dem  som 
Basis  for  deres  Seddelemission.  Dette  Privilegium  gør 
Obligationerne  særlig  værdifulde  for  disse  Banker,  som 
dog  kun  maa  udstede  Sedler  til  et  Beløb  lig  med 
Obligationernes  Paalydende,  naar  Markedsprisen  er  i 
det  mindste  pari;  ellers  kun  til  deres  Salgsværdi. 
Bankerne  er  derfor  interesserede  i  at  holde  Prisen  over 
eller  i  det  mindste  til  pari.  Hertil  kommer  den  Om- 
stændighed, at  Nationalbankerne  ved  den  ovenfor  om- 
talte Lov  af  1900  blev  gjort  særligt  interesserede  i  Kon- 
verteringen, idet  den  aarlige  Skat  paa  deres  Seddel - 
cirkulation  blev  nedsat  fra  1  pCt.  til  ^/2  pCt.,  forudsat 
at  deres  Deposita  til  Sikkerhed  for  denne  bestaar  af 
de  nye  2  pCt.  Konsols.  Endelig  maa  det  erindres,  at 
disse  Banker  vilde  have  lidt  et  Tab  —  om  end  kun  et 
nominelt  —  ved  at  indgaa  paa  Konverteringen,  hvis  de 


*)  Hvis  man  tør  stole  paa  de  forhaandenværende  statistiske 
Oplysninger,  stiller  Forholdet  sig  omtrent  saaledes: 

Nationalrigdom.  Statsgæld. 

Storbritanien  ....     58,000  Mill.  DoUars.  3500  Mill.  DoUars. 

Frankrig 47,500      „  ,  6050      „ 

Tyskland 39,500      „  ,  3200      „ 

Rusland 31,500      ,  ,  3600      , 

Danmark  er  et  af  de  bedst  stillede  Lande,  idet  dets 
produktive  Aktiver,  navnlig  Jæmbanernes  Værdi  —  i  alt 
Fald  nominelt  —  overstiger  hele  Statsgælden;  hvis  Dan- 
mark derfor  havde  sit  Jærnbanenet  i  private  Hænder,  saa- 
ledes som  Tilfældet  er  her  i  Amerika,  kunde  det  omtrent 
være  uden  nogensomhelst  Statsgæld. 

ikke  havde  fikseret  Kursen  paa  de  nye  Obligationer  til 
en  Størrelse,  omtrent  svarende  til  Markedsprisen  paa  de 
ældre  Obligationer  minus  Vederlaget,  som  Statskassen 
betalte  for  Ombytningen.  Kursen  paa  de  nye  2  pCt. 
Obligationer  var  dermed  given.  Den  maatte  blive  noget 
over  pari. 

Endvidere  er  Ejere  af  Statsobligationer  fritagne  for 
at  svare  Skat  af  den  Del  af  deres  Formue,  som  be- 
staar  i  disse  Obligationer,  medens  der  ellers  maa  betales 
en  temmelig  betydelig  Formueskat.  I  New  York  an- 
drager denne  Skat  omkring  2^4  pCt.  aarlig  af  Værdien 
af  Skatteydernes  Formue;  sidste  Aar  var  den  2,31733  pCt. 
for  Manhattan  og  2,33853  for  Brooklyn.  Køber  en  Mand 
altsaa  en  4  pCt.  Jærnbaneobligation,  eller  anbringer  han 
sine  Penge  paa  Prioritet  til  4  pCt.  aarlig  Rente,  saa 
har  han  at  afgive  af  denne  Rente  over  Halvdelen  til 
Skattekontoret  og  har  altsaa  i  Virkeligheden  kun  en 
aarlig  Indtægt  af  ikke  en  Gang  2  pCt.  af  sine  Midler. 
Men  denne  Skat  er  han  som  sagt  fritaget  for,  hvis  An- 
bringelsen sker  i  Statsobligationer.  At  denne  Skatte- 
frihed forøger  Værdien  af  disse  Obligationer,  er  en 
Selvfølge,  og  den  vilde  gøre  det  endnu  mere  end  Til- 
fældet er,  hvis  Skatteloven  blev  effektivt  gennemført, 
saa  at  Objekterne  for  Beskatningen  virkelig  ramtes, 
men  dette  maa  desværre  siges  langtfra  at  være  Til- 
fældet. Mangfoldige  Værdier  undgaar  ganske  Lignings- 
avtor  i  telernes  Opmærksomhed,  og  mange  Borgere  und- 
slipper helt  eller  delvis  den  dem  paalignede  Skat  ved 
at  afgive  edelig  Erklæring  om  deres  Formueforhold. 
Skønt  det  er  en  ganske  almindelig  udbredt  Mening 
iblandt  Befolkningen,  saavelsom  i  Pressen,  at  mang- 
foldige af  disse  Erklæringer  umulig  kan  staa  for  en 
grundig  Undersøgelse  af  vedkommende  Formuesforhold, 

r««,i^P  en  saadan  saa  godt  som  aldrig  Sted. 
De   saaledes   omtalte,   til  de  amerikanske  Statsobli- 
ner    knyttede    Begunstigelser    har    naturligvis    kun 

og  det  er  derfor  aldeles  indlysende,  at  ingen  udenlandsk 
Kapitalist  vil  betale  mere  for  de  amerikanske  end  for 
første  Klasses  evropæiske  Statsobligationer. 

De  enkelte  Stater  giver  en  lignende  Skattefritagelse 
for  de  Obligationer,  som  de  udsteder,  og  det  samme 
gælder  Kommunerne.  Dog  gælder  selvfølgelig  Skatte- 
fritagelsen i  saa  Tilfælde  kun  for  de  i  vedkommende 
Stat  eller  Kommune  boende  Obligationsejere. 


PENGEINSTITUTERNE 

i  de  Forenede  Stater  inddeles  i  Bankerne  —  National- 
bankerne og  Statsbankerne  — ,  Trust  Kompagnierne, 
Sparekasserne,  Bygge-  og  Laaneforeningerne  og  Priori- 
tetslaans  Kompagnierne  (the  mortgage  companies).  Kre- 
ditforeningerne er  vidt  forskellige  fra  dem,  vi  kender  i 
Danmark  og  det  evropæiske  Kontinent.  Forskellige 
Forsøg  paa  at  oprette  saadanne  Institutioner  efter  ev- 
ropæisk  Mønster  har  forgæves  været  gjort.  Jordbunden 
^ynes  ikke  at  være  moden  eller  egnet  derfor.  Udlaan 
mod  Pant  i  fast  Ejendom  sker  i  Almindelighed  kun 
mod  Opsigelse  eller  paa  kort  Tid  —  fra  1  til  5  Aar  — 
og  disse  Udlaan  besørges  af  Sparekasserne,  Trust  Kom- 
pagnierne, Assurance-Anstalterne,  særlig  Livsforsikrings- 
selskaberne, og  af  Prioritetslaans  Kompagnierne  samt 
af  private. 


Bankvæsenet. 


Bankforretningerne    besørges    af   Nationalb.-nikrFiie, 

Statsbankerne,  Trust  Kompagnierne  og  de  privalt-  Han- 

ierer.     Nationalbankerne    sorterer    under  den   federale 

ing,    medens    de    paagældende    Staters    Regeringer 

Jurisdiktion  over  de  andre  Pengeinstituter. 

Fischer-Hansen:  Fra  Amerik«.  ^ 

I.  Nationalbankerne.  Oprettelsen  af  disse  blev  til-l 
ladt  ved  Lov  af  25.  Februar  1863.  Hensigten  var  at 
skabe  Institutioner,  som  kunde  udstede  Pengesedler  paa 
Basis  af  Statsobligationer.  Disse  Sedler  ønskede  man 
skulde  fortrænge  de  eneste  den  Gang  eksisterende,  men 
ikke  videre  ansete  Pengesedler,  som  var  udstedt  af 
Banker,  oprettet  under  de  forskellige  Staters  Love  (d.  v.  s. 
Statsbanker),  og  det  anførtes,  at  et  mere  ensartet  Penge- 
seddelsystem derved  vilde  blive  etableret,  og  at  den 
Omstændighed,  at  Pengesedler,  sikrede  ved  Statsobliga- 
tioner, blev  bragt  i  Cirkulation  rundt  omkring  i  alle 
Staterne,  vilde  bibringe  Borgerne  en  Interesse  i  at  be- 
skytte Unionen,  saa  at  dens  Regering  kunde  være  i 
Stand  til  at  opfylde  sine  Gældsforpligtelser.  Den  mest 
paatrængende  Grund  for  Oprettelsen  af  disse  Banker 
var  dog  Ønskeligheden,  for  ikke  at  sige  Nødvendig- 
heden, af  at  skabe  et  Marked  for  Statsobligationerne, 
hvilke  paa  Grund  af  den  herskende  Borgerkrig  og  Stats- 
kassens udtømte  Tilstand  var  vanskelige  at  afsætte  paa 
nogenlunde  rimelige  Vilkaar. 

Loven  af  25.  Febr.  1863  blev  allerede  3.  Juni  1864 
afløst  af  en  Lov,  som  kaldes  „the  National  Bank  Aet",  og 
denne  er  atter  flere  Gange  bleven  ændret,  sidst  ved  den 
vigtige  Lov  af  14.  Marts  1900. 

Lovgivningen  sætter  ingen  Grænser  for  Antallet  af 
Nationalbanker,  som  maa  oprettes.  Fem,  eller  flere 
end  fem.  Personer  har  Ret  til  at  etablere  en  National- 
bank naarsomhelst  og  hvorsomhelst  i  de  Forenede  Sta- 
ter. Der  stilles  ingen  specielle  Fordringer  til  Stifterne, 
hverken  i  pekuniær  eller  borgerlig  Henseende;  men 
derimod  maa  Direktørerne  være  Borgere  i  de  Forenede 
Stater,  og  hver  af  dem  maa  være  Ejer  af  10  Aktier 
paa  100  Dollars  Stykket.  Aktiekapitalen  maa  ikke  være 
under  25,000  Dollars  i  en  Plads  eller  By  paa  ikke  over 
3000  Indbyggere,  50,000  Dollars  i  en  By  paa  ikke  over 
6000  Indbyggere,  100,000  Dollars  i  en  By,  som  har 
over  6000,  men  ikke  over  50,000  Indbyggere,  og  200,000 

Dollars  i  enhver  By,  som  har  over  50,000  Indbyggere. 
En  Nationalbanks  Bevilling  (the  charter)  gives  kun  for 
20  Aar,  men  Fornyelse  opnaas  let  af  Kongressen. 

Før  en  Nationalbank  begynder  sin  Virksomhed, 
maa  dens  Stiftere  i  Unionens  Skatkammer  deponere 
Statsobligationer  lydende  paa  mindst  50,000  Dollars, 
hvis  Bankens  Aktiekapital  er  over  150,000  Dollars,  ellers 
maa  Depotet  andrage  en  Fjerdedel  af  Aktiekapitalen. 
Dette  Depositum  skal  gøres  af  enhver  Nationalbank, 
enten  den  har  i  Sinde  at  udstede  Pengesedler  eller  ikke. 
Det  kan  imidlertid  benyttes  som  Sikkerhed  for  Seddel- 
udstedelsen. Reglerne  herom  er  omtalt  i  Kapitlet  om 
Mønt-  og  Pengevæsenet;  her  skal  blot  anføres,  at  Loven 
oprindelig  kun  tillod  Udstedelse  af  Pengesedler  til  et 
Beløb  svarende  til  90  pCt.  af  Obligationernes  Paalydende, 
men  at  Loven  af  14.  Marts  1900  forandrede  denne  Be- 
stemmelse til  100  pCt. 

Foruden  at  udgive  Pengesedler  er  det  tilladt  Na- 
tionalbankerne at  diskontere  og  negotiere  Veksler  og 
andre  Gældsbeviser,  at  modtage  Pengedeposita,  at  købe 
og  sælge  Mønt,  Metal  i  Masse  og  udenlandske  Veksler, 
og  at  udlaane  Penge  mod  personlig  Sikkerhed.  De 
maa  derimod  ikke  udlaane  mod  Pant  i  fast  Ejendom 
eller  erhverve  fast  Ejendom  uden  til  eget  Brug.  Dette 
Forbud  er  selvfølgelig  motiveret  ved  Ønskeligheden  af, 
at  Bankernes  Aktier  udelukkende  skal  bestaa  i  let 
realisable  Værdipapirer.  De  maa  derfor  heller  ikke 
give  Laan  paa  deres  egne  Aktier,  heller  ikke  købe  eller 
være  Ejere  af  saadanne  Aktier,  medmindre  en  slig 
Transaktion  er  nødvendig  for  at  forebygge  Tab  paa  et 
tidligere  kontraheret  Udlaan.  De  under  saadanne  For- 
hold erhvervede  Aktier  skal  Banken  atter  sælge  inden 
6  Maaneder.  Det  er  endvidere  forbudt  at  udlaane  over 
en  Tiendedel  af  Bankens  Aktiekapital  til  en  enkelt  Per- 


m,  Firma  eller  Aktieselskab. 


^H         Aktionærerne  hæfter  ikke  alene  me<i  Aktiekapitalen  — 
^■hvoraf  i  det  mindste  Halvdelen  maa  indbetales  kontant 

ved  Bankens  Stiftelse  og  Resten  i  10,  eller  færre,  maaned- 
lige  Afdrag  — ,  men  enhver  Aktionær  er  pligtig  til,  om  det 
gøres  fornødent  til  Dækning  af  Bankens  Kreditorer,  at 
indbetale  paa  Anfordring  et  lige  saa  stort  Beløb  som 
hans  Aktiebeløb. 

Dividender  maa  erklæres  halvaarligt  ud  af  Netto- 
overskudet,  hvoraf  imidlertid  10  pCt.  skal  henlægges, 
til  Overskudsfondet  (the  surplus  fund),  indtil  dette  har 
naaet  en  Størrelse  af  en  Femtedel  af  Aktiekapitalen. 
Nuomstunder  er  det  meget  almindeligt,  i  al  Fald  i  de 
større  Byer,  for  at  give  Anseelse  at  begynde  nye  Banker 
og  Trustkompagnier  med  en  „surplus  fund"  ligesaa 
stor,  eller  dog  halv  saa  stor  som  Aktiekapitalen.  Sub- 
skriptionen omfatter  altsaa  baade  Aktiekapital  og  Over- 
skuds- eller  Reservefond. 

Kontrollen  med  disse  Banker  er  henlagt  under  en 
Embedsmand,  kaldet  „the  comptroUer  of  the  currency". 
Han  har  Ret  til,  saa  ofte  han  maatte  anse  det  nød- 
vendigt eller  formaalstj enligt,  paa  vedkommende  Banks 
Bekostning  at  foretage  eller  lade  foretage  en  grundig 
Undersøgelse  af  Bankens  Affærer  og  har  tillige  Ret  til 
at  afhøre  Bankens  Embedsmænd  og  Kontorpersonale. 
Denne  Undersøgelse  bliver  i  Regkn  foretaget  to  Gange 
aarligt.  I  det  mindste  fem  Gange  aarligt  skal  Bankerne 
til  nævnte  Embedsmand  indsende  Indberetning  om  deres 
Status  i  den  Form  og  til  de  Tider,  som  han  foreskriver. 
Rigtigheden  af  Indberetningerne  skal  edelig  bekræftes  af 
Bankens  Præsident  eller  ogsaa  af  Kassereren,  hvem  Lo- 
ven betragter  som  Bankens  eksekutive  Embedsmand, 
og  Indberetningen  maa  attesteres  i  det  mindste  af  tre 
af  Direktørerne.  Statusberetningerne  skal  tillige  offent- 
liggøres. 

Bank-Inspektøren  eller  Kontrolløren,  eller  hvad  man 
nu  paa  Dansk  vil  kalde  Statens  nævnte  Embedsmand,  har 
Ret  og  Pligt  til  at  fordre,  at  en  Bank  skal  sættes  under 
Administration  og  Likvidation  (receivership),  naar  den 
er    insolvent,    eller    naar    dens    Kassebeholdning    („the 

lawful  money  reserve",  hvilken  skal  blive  omtalt  neden- 
for) er  bleven  reduceret  under  det  lovbestemte  Minimum, 
naar  Banken  afslaar  at  indløse  sine  egne  Penge- 
sedler, eller  naar  en  Del  af  Aktiekapitalen  er  tabt  og 
Aktionærerne  ikke  paa  Forlangende  restituerer  samme. 

Ingen  Nationalbank  maa  have  Forretningslokale 
paa  mere  end  ét  Sted.  Oprettelsen  af  Filialer,  enten  i 
den  samme  By  eller  paa  andre  Steder,  er  ikke  tilladt. 
Sporgsmaalet  om  Oprettelsen  af  saadanne  har  hyppigt 
været  fremme  til  Drøftelse,  og  for  Tiden  er  der  et  Lov- 
forslag —  det  saakaldte  Fowierske  —  i  Repræsentant- 
huset, som  gaar  ud  paa  at  tillade  Bankfilialer  over  hele 
Landet.  Stemningen  i  saa  Henseende  er  imidlertid 
meget  delt.  I  Østen  er  den  vistnok  overvejende  for 
Bankfilialer,  medens  de  andre  Landsdele  modsætter  sig 
denne  Bankpolitik,  som  i  Evropa  har  vist  sig  saa  klog 
og  fordelagtig  for  alle  Parter.  Modstanden  er  nærmest 
bygget  paa  Frygt  for,  at  de  store  Banker  i  Østen  — 
—  særlig  i  New  York  City  —  skal  ødelægge  de  lokale 
Banker,  og  for  at  en  gigantisk  Bank-Trust  vil  blive 
Resultatet,  og  denne  Frygt  synes  langtfra  at  være  uden 
Berettigelse.  De  store  østlige  Banker  kan  uden  Tvivl 
drive  Filialer  betydeligt  billigere,  end  de  lokale  Banker 
kan  administreres,  og  er  derfor  i  Stand  til  at  underbyde 
de  lokale  Banker  med  Hensyn  til  Laanevilkaar.  Stati- 
stiken  viser,  at  Administrationsomkostningerne  i  ti  af 
de  største  Banker  i  New  York  City,  sammenlignet  med 
Laanene,  beløb  sig  til  1,68  pCt.,  men  i  ti  Banker  i  Ny 
England,  hver  med  en  Aktiekapital  af  100,000  Dollars, 
derimod  til  3,94  pCt.,  i  ti  Banker  i  Iowa  og  Nebraska, 
hver  med  en  Aktiekapital  af  50,000  Dollars,  til  5,35  pCt. 
og  i  ti  Banker  i  forskellige  Dele  af  Landet,  hver  med 
en  Aktiekapital  af  25,000  Dollars,  endog  til  7  pCt.  Man 
maa  undre  sig  over,  at  disse  Smaabanker  overhovedet 
kan  eksistere,  og  det  er  klart,  at  Laantagerne  maa  biede, 
saa  det  kan  blive  til  noget. 

Selvfølgelig    søges    Forbudet    mod    Oprettelsen    af 

Bankfilialer    omgaaet  —  ganske  som  Tilfældet  er  her  i 
Amerika   med   næsten   alle   andre   Forbud  — ;  hyppigst 
ved  at  Store  Aktionærer  i  en  Bank  erhverver  „the  con- 
trolling    interest"    (Majoriteten    af  Aktierne,    saa    at   de 
kan   styre  Banken,    som   de  lyster)  i  andre  Banker,    og    . 
man  behøver  ikke  at  være  en  stor  Profet  for  at  kunne 
forudsige,    at    en   ikke  fjærn  Fremtid  vil   se  enkelte  af 
Multimillionærerne  have  fuldkommen  Haand-  og  Halsret     •; 
over,    i    det    mindste,    de    ledende  Banker   i   alle  større     ■ 
Byer  i  Unionen."  / 

Enhver  Nationalbank  i  en  af  de  i  Kapitlet  om  > 
Mønt-  og  Pengevæsenet  omtalte  16  Byer,  hvilken  i  denne  ' 
Forbindelse  kaldes  reserve  cities,  skal  altid  have  en 
Kassebeholdning  (a  reserve)  af  mindst  25  pCt.  af  sit 
Deposita.  Af  denne  Kassebeholdning,  som  kaldes  „the 
lawful  money  reserve",  er  det  dog  tilladt,  at  Halvdelen  , 
maa  bero  enten  i  New  York,  Chicago  eller  St.  Louis, 
hvilke  Byer  kaldes  central  reserve  cities.  Det  Deposi-  ' 
tum  af  „lovlige"  Penge,  stort  5  pCt.  af  Bankens  Penge- 
seddelcirkulation, som  altid  skal  være  til  Stede  i  Stats- 
kassen, maa  medregnes  til  Kassebeholdningen.  I 
Nationalbanken  udenfor  de  nævnte  16  Byer  maa  „the 
lawful  money  reserve"  mindst  være  15  pCt.  af  Ind- 
laanene,  ^/g  deraf  maa  dog  bestaa  i  Tilgodehavender 
hos  Nationalbanker  i  de  16  Byer.  Hvis  Reserven  gaar 
ned  under  det  lovbestemte  Minimum,  maa  Banken  ikke 
gøre  Udlaan  eller  købe  andre  Veksler  end  Sigt-Veksler, 
heller  ikke  erklære  Dividende,  før  Reserven  atter  er 
bragt  op  til  den  lovlige  Størrelse,  og  sker  en  saadan 
Restitution  ikke  inden  30  Dage  efter,  at  Bankinspek- 
tøren har  givet  Banken  Tilhold  i  saa  Henseende,  kan 
han  forlange  Banken  taget  under  Administration.  i| 

Nationalbankerne  driver  omtrent  den  samme  Virk- 
somhed som  de  danske  private  Banker;  de  giver  dog 
ingen  Rente  af  de  Indskud,  som  deres  Kunder  gør, 
men  derimod  nok  af,  hvad  Trust  Kompagnier  og 
udenbys  Banker    maatte    have    indestaaende    hos    dem, 

og  Indskudene  er  alle  af  én  Slags,  nemlig  betalbare 
paa  Anfordring.  Bankerne  deltager  ikke  i  Negotiering, 
Overtagelse  eller  Subskriptionsudbydelse  af  Korporations- 
laan  eller  Aktiekapitaler.  Denne  enorme  og  yderst 
profitable  Virksomhed  synes  udelukkende  at  være  for- 
beholdt de  private  Bankhuse.  Ligesom  de  danske  pri- 
vate Banker,  men  modsat  Nationalbanken  i  København, 
har  de  Ret  til  at  nægte  at  modtage  Deposita.  Denne 
Ret  benytter  de  naturligvis  ikke  i  Almindelighed,  men 
paa  den  anden  Side  aabner  de  som  Regel  ingen  Konto, 
førend  vedkommende  stiller  tilfredsstillende  Refe- 
rencer. 

Mange  af  Nationalbankerne  rundt  i  Landet  er  af 
Finansministeriet  bestemt  til  at  modtage  som  Deposi- 
tum Oppebørslerne  fra  Unionens  Embedsmænd,  og  Stats- 
kassen har  paa  den  Maade  en  meget  betydelig  Del  af 
sin  Kassebeholdning  anbragt.  Den  1ste  December  1901 
var  saaledes  deponeret  over  112  Millioner  Dollars. 
For  at  faa  disse  Penge  betroet  maa  vedkommende 
Bank  imidlertid  indlevere  til  Statskassen,  som  særlig 
Sikkerhed,  Statsobligationer,  hvis  Paalydende  i  al  Fald 
ikke  maa  være  ringere  end  Summen  af  de  Penge,  Stats- 
kassen til  enhver  Tid  har  indestaaende  dér. 

Da  Loven  af  14.  Marts  1900  udkom,  var  Antallet 
af  Nationalbanker  3617,  med  Aktiekapitaler  til  Beløb  af 
616,308,095  Dollars,  Statsobligationsdeposita  244,611,570 
Dollars  og  Seddelcirkulation  216,374,795  Dollars.  Den 
31.  Juli  1901  var  Antallet  imidlertid  steget  til  4217, 
med  Aktiekapitaler  til  Beløb  659,556,695  Dollars,  Obli- 
gationsdeposita  329,346,430  Dollars  og  Seddelcirkulation 
327,039,373  Dollars.  Denne  enorme  Tilvækst  af  600 
nye  Banker  i  en  saa  kort  Tid  —  noget  over  et  Aar  — 
skyldes  flere  Begunstigelser,  som  blev  givet  Bankerne 
ved  bemeldte  Lov,  bl.  a.  Forøgelse  af  Scddelemissions- 
retten  fra  90  til  100  pCt.  af  Statsobligationernes  Paa- 
lydende og  Reduktion   af  Seddelcirkulations-Skatten  fra 

V2  til  V4  pCt.  halvaarlig,  naar  denne  Cirkulation  er 
baseret  paa  de  nye  2  pGt.s  Konsols. 

Som  forhen  omtalt  andrager  den  rentebærende 
Statsgæld  omtrent  1000  Millioner  Dollars,  og  der  eksi- 
sterer følgelig  fremdeles  et  anseligt  Materiale  for  Op- 
rettelse af  flere  Banker  og  for  Forøgelse  af  National- 
bankseddelmassen ;  men  dette  Materiale  er  dog  i  den 
sidste  Tid  blevet  reduceret  en  Del  ved  Unionsregerin- 
gens  vedblivende  Indkøb  i  det  aabne  Marked  af  sine 
Obligationer,  og  der  er  al  Sandsynlighed  for,  at  disse 
Indkøb  vil  blive  fortsat,  da  Statsregnskabet  stadig  viser 
betydeligt  Overskud,  og  da  Stemningen  iblandt  den 
overvejende  Del  af  Befolkningen  utvivlsomt  er  for  en 
gradvis  Betaling  af  Obligationsgælden.  Det  hører  der- 
for ikke  til  Umulighederne,  at  man  i  en  ikke  fjærn  Frem- 
tid oplever  det  Særsyn,  at  de  Forenede  Staters  Regering 
præsenterer  sig  for  det  gældbetyngede  og  bestandig 
laanende  Europa  som  ganske  frigjort  for  Obligations- 
gæld.  Samtidigt  med  en  saadan  enestaaende  Begiven- 
hed i  Finansverdenen  vil  Nationalbankernes  Pengesedler 
rimeligvis  forsvinde,  thi  da  Emissionsmonopolet  langtfra 
er  populært,  er  der  næppe  Sandsynlighed  for,  at  Kon- 
gressen kan  formaas  til  at  samtykke  i  at  give  et  andet 
Grundlag  for  Seddelemissionen. 

Om  det  er  god  Finanspolitik  at  paalægge  Bor- 
gerne —  om  end  kun  gennem  indirekte  Beskatning  — 
saa  høje  Afgifter,  at  Statskassen  fyldes  til  Overflod  — 
i  Tidsrummet  fra  1.  Juli  1899  til  1.  September  1901 
er  saaledes  opsamlet  et  Overskud  af  ikke  mindre  end 
162  Millioner  Dollars  —  eller  om  det  ikke  var  bedre, 
som  John  Stuart  Mill,  og  med  ham  D.  G.  Monrad, 
sagde,  at  lade  Pengene  forblive  i  Borgernes  Lommer, 
hvor  de  antages  at  kunne  yngle  bedre  end  i  Statskassen, 
er  det  imidlertid  ikke  her  Pladsen  at  drøfte. 

Den  ugentlig  udkommende  summariske  Beretning 
om  New  Yorker  Bankernes  Tilstand  imødeses  med  me- 
gen Interesse  i  Finanskredse,  og  den  har  en  ikke  ringe 

Indflydelse  paa  Fondsbørsen*).  Særlig  lægges  der  megen 
Vægt  paa  Reservens  Størrelse,  om  end  ikke  saa  meget 
i  den  seneste  Tid,  efter  at  Trust-Kompagnierne  er 
bleven  saa  stærke  Rivaler  af  Bankerne,  idet  Trust-Kom- 
pagnierne ikke  er  pligtig  at  holde  nogen  Reserve**). 
En  betydelig  Reduktion  deraf  og  Nærmelse  til  det  foran 
omtalte  Minimum  af  25  pCt.  af  Indskudene,  profeterer 
Pengeknaphed  og  Forhøjelse  af  Rentefoden  for  Laan 
paa  Anfordring,  de  saakaldte  call  loans.  Disse  Laan 
benyttes    i   et   uhyre  Omfang,    grundet  paa  den  Maade, 


•)  En  af  de  sidste  Ugeberetninger,  omfattende  43  National- 
banker og  18  Statsbanker  med  Aktiekapitaler  tilsammen 
83,622,700  Dollars  og  Overskud  tilsammen  100,419,000  Dol- 
lars, saa  saaledes  ud: 

Udlaan  857,960,200  DoUars 

Indskud 910,869,800 

Seddelcirkulation 31,856,100 

Mønt 163,618,200 

Pengesedler 71,990,600 

Da  de  to  sidste  Beløb   danner  „Reser- 
ven", som  følgelig  andrager 235,608,800        „ 

og  da  den  lovbestemte  Reserve  skal  an- 
drage  25  pGt.  af  Indskudene,   altsaa    227,717,450 

saa  var  der  følgelig  ikkun 7,891,350  Dollars 

mere  i  Reserven  end  absolut  nødvendigt. 
*)  Dette  Misforhold  har  forøvrigt  Komiteen  for  New  York 
Clearing  House  nu  raadet  Bod  paa,  idet  den  har  fore- 
skrevet, at  de  Trust-Kompagnier,  der  herefter  tillades  at 
afvikle  (klarere)  deres  Check  Mellemværende  gennem  en 
af  de  Banker,  som  hører  til  Clearing  House  Associationen, 
skal  have  en  saadan  Reserve  i  Penge,  som  Komiteen  be- 
stemmer. Rimeligvis  vil  Komiteen  forlange  en  Reserve 
af  samme  Størrelse  som  den,  Nationalbankerne  ifølge  Lov- 
givningen skal  holde.  I  denne  Forbindelse  skal  anføres, 
at  ihvorvel  det  kun  er  foreskrevet,  at  Statsbankerne  skal 
holde  en  Reserve  af  15  pCt,  saa  forlanger  Clearing  House 
Komiteen,  at  de  Statsbanker,  der  klarerer  gennem  el  Med- 
lem af  the  Clearing  House,  skal  holde  en  Pcngc-Hcscrvc 
af  Z5  pCt.  af  deres  Indskud,  altsaa  den  samme  som  Na- 
tionalbankerne skal  holde. 

hvorpaa  Transaktioner  som  Regel  foregaar  paa  Fonds- 
børsen. Medens  næsten  alle  Forretninger  i  Aktier  paa 
de  ledende  evropæiske  Børser  sker  paa  Tid,  bliver  nem- 
lig saa  godt  som  alle  Køb  og  Salg  af  Aktier  paa  Fonds- 
børsen her  (New  York  Stock  Exchange),  ligesom  de 
københavnske  Fondsbørstransaktioner,  afgjort  den  føl- 
gende Dags  Eftermiddag,  inden  Kl.  2^4  ved  fuld  Be- 
taling af  de  købte  Aktier  og  Aflevering  af  disse.  Denne 
Forretningsgang  virker  dog  ikke  i  mindste  Maade  hæm- 
mende paa  Børsspekulationen,  som  utvivlsomt  florerer 
her  i  langt  større  Udstrækning  end  noget  andet  Sted  i 
Verden;  men  den  nødvendiggør  Optagelsen  af  de 
nævnte  call  loans.  I  Almindelighed  er  Køberne  nem- 
lig ikke  i  Stand  til,  eller  det  passer  dem  ikke, 
fuldt  ud  at  betale  Købesummen  for  de  købte  Aktier, 
og  Mæglerne  maa  derfor  udrede  Betalingen  med  Und- 
tagelse af  den  ringe  Del  af  Købesummen,  som  Kunden 
selv  skaffer  og  som  sædvanligvis  kun  andrager  10  pCt. 
af  Aktiernes  Paalydende.  Det  er  indlysende,  at  en 
Mægler  ikke  som  Regel  kan  udrede  af  sine  egne  Midler 
de  saaledes  nødvendige  store  Summer,  og  han  tvinges 
derfor  til  at  optage  Laan,  hvilke  faas  paa  Anfor- 
dring mod  at  stille  de  købte  Aktier  som  Haandpant, 
og  hyppigst  opnaas  i  Nationalbankerne  som  de  ledende 
Pengeinstitutioner.  Saadanne  Laan  (call  loans)  tilbage- 
betales i  Almindelighed  først,  naar  de  haandpantsatte 
Aktier  atter  sælges;  men  dersom  der  opstaar  Penge- 
knaphed, eller  den  før  omtalte  Reserve  reduceres  for 
meget,  saa  bliver  mange  af  Laanene  indkaldte,  hvilket 
atter  tvinger  Spekulanterne  til  enten  at  sælge  Aktierne 
eller  at  byde  større  Rente  for  Laanene.  At  en  saadan 
Situation  bringer  Nedgang  i  Aktiekurserne,  er  en  Selv- 
følge. Rentefoden  af  disse  Laan  varierer  fra  Dag  til 
Dag.  Gennemsnitsrenten  har  i  de  seneste  Aar  andraget 
omkring  4  pGt.  pro  anno,  men  under  urolige  Børsfor- 
hold eller  under  Pengeknaphed  stiger  Raten  pludseligt 
og  betydeligt  for  atter  i  Løbet  af  den  næste  Dag  eller 

Time  at  komme  ned  til  en  mere  normal  og  rimelig 
Størrelse.  Da  Loven  fritager  disse  „call  loans"  fra 
den  ellers  faste  Regel,  at  ingen  maa  tage  mere  end 
6  pCt.  i  aarlig  Rente  —  hvad  enten  Laanet  er  sik- 
ret ved  Pant  eller  ikke  — ,  naar  Laanet  er  mindst 
5000  Dollars,  er  det  ikke  sjældent,  at  de  Millionærer, 
som  ligger  med  store  disponible  Midler,  gør  en  rig 
Høst  ved  saadanne  Lejligheder.  En  Rente  af  10 — 20 
pCt.  pro  anno  er  langt  fra  sjælden;  undertiden  gaar 
den  op  til  50  pCt.,  ja  endog  højere. 

Af  den  følgende  Sammenligning  mellem  nogle  af 
de  største  Nationalbanker  her  og  de  private  danske 
Banker  vil  det  ses,  at  Indlaanene  i  de  amerikanske 
Banker  er  langt  større  end  i  de  danske  Banker  i  For- 
hold til  Aktiekapitaler  og  Overskud,  samt  at  ogsaa 
Reservefondene  i  de  amerikanske  Banker  er  langt  be- 
tydeligere end  i  de  danske  Banker. 

Indskudene  i  de  amerikanske  Nationalbanker  an- 
drog 1.  Juli  1899  omtrent  2600  Millioner  Dollars  og  an- 
tages nu,  i  1902,  at  andrage  over  3000  Millioner  Dollars. 
I  New  York  City  beløb  Indskudene  sig  til  851  Millioner 
Dollars  ved  Udgangen  af  1901. 

Da  Præsidentstillingen  i  Nationalbankerne  giver  en 
betydelig  Prestige  og  Indflydelse,  er  den  overordentlig 
eftertragtet  af  Rigmænd.  I  de  større  Banker  andrager 
Gagen  som  Præsident  15 — 20,000  Dollars  aarligt. 

Ikke  faa  Nationalbanker  ejes  faktisk  af  Enkelt- 
mand eller  af  faa  Rigmænd,  som  foretrækker  at  drive 
Forretning  paa  denne  Maade  istedetfor  som  private 
Bankierer. 

Den  almindelige  Sammensmæltningstendens,  særlig 
paa  de  industrielle  Omraader,  har  da  ogsaa  smittet 
Aktionærerne  i  Bankerne,  og  to  eller  flere  Banker  slaas 
hyppigt  sammen.  Foruden  at  der  derved  opnaas  større 
Anseelse  bringes  Driftsomkostningskontoen  naturligvis 
betydelig  ned. 

I  Evropa,  særlig  i  Tyskland,  udgør  Aktierne  i  de 
ledende  Banker  de  største  Spekulationspapirer  paa  Bør- 
serne. Dette  er  derimod  ikke  Tilfældet  i  Amerika.  Her 
omsættes  disse  Aktier  slet  ikke  ved  de  ordinære  No- 
teringer paa  Børsen  og  er  kun  Genstand  for  ringe  Spe- 

kulation,   idet  de  næsten   altid  befinder  sig  paa  faa  og 
faste  Hænder. 

II.  Statsbankerne.  Hver  Stats  Lovgivning  inde- 
holder Regler  for  Oprettelsen  af  Banker  indenfor  ved- 
kommende Stats  Grænser  og  under  Kontrol  af  den 
paagældende  Stat.  Banker,  oprettet  paa  Basis  deraf, 
kaldes  Statsbanker  (state  banks).  Lovgivningen  ved- 
rørende disse  Banker  er  vel  noget  forskellig  i  de  for- 
skellige Stater,  men  Hovedpunkterne  er  dog  de  samme, 
og  her  skal  derfor  kun  omtales  Bestemmelserne  om 
Statsbankerne  i  New  York  Stat. 

Fem,  eller  flere  end  fem.  Personer  har  Ret  til  at 
etablere  en  Statsbank.  Aktiekapitalen  maa  ikke  være 
under  50,000  Dollars  i  Byer  op  til  30,000  Indbyggere 
og  ikke  under  100,000  Dollars  i  større  Byer.  Aktio- 
nærerne er  ansvarlige  som  Aktionærerne  i  National- 
banker. Den  under  Afsnittet  om  sidstnævnte  Banker 
omtalte  „lawful  money  reserve"  er  for  Statsbankerne 
fastsat  til  15  pCt.  i  Byer  over  800,000  Indbyggere  og 
til  10  pCt.  i  alle  andre  Byer.  Halvdelen  af  Renterne 
maa  bestaa  i  Indskud  i  andre  Banker  eller  Trust-Kom- 
pagnier i  New  York  Stat,  havende  en  Aktiekapital  at 
mindst  200,000  Dollars  og  approberet  af  „the  super- 
intendent of  banks",  til  at  være  Modtagere  af  saadanne 
Deposita.  „The  superintendent  of  banks"  er  Titlen 
paa  den  Embedsmand,  som  af  Staten  udnævnes  til  at 
holde  Kontrol  med  disse  Banker.  Han  er  pligtig  til  at 
undersøge  Bankerne  mindst  én  Gang  aarligt,  og  Ind- 
beretninger til  ham  om  Bankernes  Status  skal  indgives 
hvert  Kvarfal.  Han  fastsætter  hver  Gang,  paa  hvilken 
Dag  Balancen  skal  tages. 

Statsbankerne  har  ganske  vist  ligesom  National- 
bankerne Seddelpenge-Emissionsret;  men  i  1865  an- 
ordnede Unionsregeringen,  at  disse  Banker  skulde  be- 
tale en  aarlig  Afgift  til  Unionen  af  10  pCt.  af  Belebet 
af   de    cirkulerende   Sedler.     Dette    skele    for    at    frem- 

tvinge  Indkaldelse  af  de  den  Gang  cirkulerende  Sedler 
og  for  at  forhindre  Udgivelsen  af  nye,  idet  man  ønskede, 
at  Pengesedler,  baseret  paa  Statsobligationer,  alene 
skulde  udstedes  af  Nationalbankerne.  Da  et  direkte 
Forbud  i  saa  Henseende  vilde  kollidere  med  den  de 
enkelte  Stater  tilkommende  Lovgivningsmyndighed, 
valgte  man  at  paalægge  Statsbankerne  den  nævnte  store 
Afgift,  hvilket  i  Realiteten  havde  ganske  den  samme 
Virkning  som  et  direkte  Forbud.  Ingen  Statsbank  ud- 
steder derfor  Pengesedler. 

Naar  undtages  et  Depositum  af  1000  Dollars,  som 
hver  Statsbank  har  indlevere  til  Staten  som  Sikkerhed 
for,  at  den  punktlig  vil  opfylde  Banklovens  Bestem- 
melser, har  Statsbankerne  intet  Depositum  at  stille. 

Det  er  selvfølgelig  forbudt  en  Statsbank  at  kalde 
sig  Nationalbank.  Heller  ikke  maa  den  kalde  sig  Spare- 
kasse eller  modtage  egentlige  Sparekasseindskud.  Det 
er  den  ogsaa  forbudt  at  yde  Prioritetslaan.  Derimod 
er  det  tilladt  Statsbankerne  at  have  Filialer.  De  maa 
udføre  almindelige  Bankforretninger,  og  deres  Virksom- 
hed falder  i  alt  væsentligt  sammen  med  National- 
bankernes. Indlaanene  i  Statsbankerne  andrager  om- 
trent 1200  Millioner  Dollars. 

Her  er  en  Liste  over  nogle  faa  af  de  mest  bekendte 
Statsbanker  i  New  York  City: 

Indskuddene  i  Statsbankerne  i  New  York  City 
beløb  sig  ved  Udgangen  af  1901  til  194  Millioner 
Dollars. 

III.  Trust  Kompagnierne.  Bankloven  for  New  York 
Stat  giver  følgende  Definition  af  „Trust  Company'': 
^Ethvert  Aktieselskab,  oprettet  med  det  Formaal  at 
modtage  og  udføre  saadanne  „Trusts",  som  lovligen 
maatte  blive  betroet  det;  at  handle  som  „trustee"  i  de 
lovbestemte  Tilfælde  og  at  modtage  Deposita  af  Penge 
og  andet  rørligt  Gods;  at  udstede  Recepisser  herfor, 
samt  at  udlaane  Penge  mod  Sikkerhed  i  fast  Ejendom 
og  rørligt  Gods."  Ordet  „trust",  brugt  i  den  oven- 
nævnte Forbindelse,  kan  man  næppe  give  en  tyldest- 
gørende  Oversættelse  paa  Dansk.  Verbet  to  trust  be- 
tyder at  betro,  at  stole  paa,  og  det  nærmeste  Ord 
maatte  vel  derfor  nok  være  „Tillidshverv".  „Trustee" 
kaldes  i  Almindelighed  den,  til  hvem  noget  betros  i 
Forvaring.  Man  maa  endelig  ikke  forveksle  Trust- 
Kompagnierne  med  de  saakaldte  „trusts",  som  hyppigst 
i  Danmark  kaldes  Ringe,  Syndikater,  Karteller,  men 
som  i  Virkeligheden  ikke  er  andet,  end  hvad  de  større 
danske  Aktieselskaber,  sammensatte  af  mange  smaa,  er. 
Disse  „trusts"  skal  blive  nærmere  omtalt  i  et  senere 
Kapitel. 

Af  den  anførte  Definition  vil  det  ses,  at  man  har 
givet  Trust-Kompagnierne  et  overmaade  stort  Virkefelt. 
I  Danmark  er  alle  de  Forretninger,  som  sorterer  under 
dem,  fordelte  mellem  Overformynderiet,  Nationalbanken, 
Sparekasserne,  private  Banker  og  Sagførerne.  En  In- 
stitution som  det  danske  Overformynderi  er  ganske 
ukendt  her.  Umyndiges  Midler  forvaltes  af  Værgen 
med  Skifterettens  Billigelse,  og  hyppigt  lader  Værgen 
et  Trust-Kompagni  besørge  disse  Forretninger  for  sig. 
Mange  gifte  Kvinders  Særformuer  —  og  Særformuer  er 
meget  almindelige  i  Ægteskabsforholdene  —  bestyres 
af   Trust-Kompagnierne,    ligesom    ogsaa   de  Midler,    en 

Testator  bestemmer  skal  sættes  fast  til  Rentenydelst 
for  Arvinger  eller  Legatarer,  i  Almindelighed  over- 
gives et  Trust-Kompagni  til  Forvaltning.  Trust-Kom- 
pagnierne optræder  hyppigt  som  Eksekutorer  og  Ad- 
ministratorer af  Dødsboer  og  af  umyndiggjortes  Formuer, 
ligesom  de  hyppigt  bestyrer  fraværendes  Formuer  — 
og  Antallet  af  rige  Amerikanere,  som  opholder  sig  aare- 
vis  i  Evropa,  er  jo  legio. 

Penge,  som  indkommer  til  Skifteretterne,  indsættes 
af  disse  i  Trust-Kompagnier,  indtil  Udbetalingen  kan 
foregaa.  I  Tilfælde  af  Proces,  vedrørende  Tvistigheder 
om  Ejendomsretten  til  en  vis  Sum  Penge,  bliver  Be- 
løbet deponeret  i  et  Trust-Kompagni,  indtil  endelig  Af- 
gørelse kan  finde  Sted. 

Naar  et  Aktieselskab  eller  andet  Selskab  ønsker  at 
optage  et  Obligationslaan,  sker  det  i  Reglen  paa  den 
Maade,  at  visse  Bankhuse  paatager  sig  at  købe  Obliga- 
tionerne i  den  Hensigt  at  udbyde  dem  til  Salg  ved 
offentlig  Subskription.  Naar  den  i  saa  Henseende  for- 
nødne Overenskomst  er  bragt  i  Orden,  udsteder  Aktie- 
selskabet en  Obligation  for  det  samlede  Laan  til  et 
Trust- Kompagni,  som  i  et  saadant  Tilfælde  kaldes  en 
„trustee",  og  som  derpaa  udsteder  og  udleverer  Partial- 
obligationerne. Trust-Kompagniet,  som  altsaa  danner 
det  nødvendige  Led  mellem  Aktieselskabet  og  det  obli- 
gationskøbende Publikum,  og  som,  saalænge  Laanet 
eksisterer,  optræder  som  Obligationsejernes  Repræsen- 
tant, modtager  i  de  fastsatte  Terminer  Renterne  fra 
Aktieselskabet  og  distribuerer  dem  atter  iblandt  Obliga- 
tionsejerne. For  mange  Trust-Kompagniers  Vedkom- 
mende her  i  New  York  og  i  de  større  Byer  udgør 
denne  Virksomhed  en  ligefrem  kolossal  Forretning.  Et 
ligesaa  omfattende  Arbejde  har  Trust-Kompagnierne 
som  Registratorer  af  Aktier  og  Obligationer  og  som 
„transfer  agents".  Medens  Aktier  og  Obligationer  i 
Danmark  overleveres  af  Sælger  til  Køber,  foregaar 
Omsætningen  hér  paa  den  Maade,  at  Aktiebrevet,    eller 

rettere  Certifikatet  for  et  vist  Antal  Aktier  (shares), 
annulleres,  og  n}^  Certifikat  udstedes  hver  Gang,  Ak- 
tierne skifter  Ejer.  Alle  slerre  Aktieselskaber  engagerer 
Trust-Kompagnier  til  at  udføre  det  i  saa  Henseende 
fornødne.  Da  Omsætningen  i  Aktier  og  Obligationer 
paa  New  York  Fondsbørs  i  1900  androg  over  14,409 
Millioner  Dollars  og  i  1901  endog  beløb  sig  til  27,557 
Millioner  Dollars,  vil  det  forstaas,  hvilket  uhyre  Ar- 
bejde, der  for  Trust-Kompagnierne  er  forbundet  med 
denne  „transfer" -Virksomhed. 

Ved  Konsolidation  af  Aktieselskaber  benyttes  Trust- 
Kompagnier  som  Led  mellem  Aktionærerne  i  de  gamle 
Selskaber  og  Stifterne  af  det  nye  Selskab.  De  gamle 
Aktionærer  indgaar  en  Overenskomst,  hvorefter  de  de- 
ponerer deres  Aktiebrb^^e  i  et  eller  andet  Trust-Kom- 
pagni, hvor  Stifterne  ai  det  nye  Selskab  altsaa  kan 
erholde  disse  Aktier,  saasnart  de  afleverer  til  Trust- 
Kompagniet  Aktier  i  det  nye  Selskab,  dannet  saaledes 
som  lovet  i  Kontrakt  og  Prospektus. 

Trust-Kompagnier  benyttes  ogsaa  ved  Reorganisa- 
tioner af  Aktieselskaber.  Obligationer  af  Aktiebreve 
deponeres  til  Ombytning  med  de  nye,  saasnart  Reor- 
ganisationen er  bragt  i  Orden. 

Indskud  modtages  af  Trust-Kompagnierne  enten 
paa  Tid  —  i  Lighed  med  Sparekasserne  —  eller  paa 
Anfordring  mod  Check  —  i  Lighed  med  Bankerne.  Af 
de  Beløb,  dog  ikke  under  100  Dollars,  som  et  Trust- 
Kompagni  skylder  i  Egenskab  af  Eksekutor,  Admini- 
strator, Værge  eller  Kurator,  eller  som  er  indsat  af 
Retterne,  skal  betales  en  Rente  af  2  pCt.  aarligt,  hvilket 
ogsaa  er  den  sædvanlige  Rentefod  for  Indskud,  betalbare 
mod  Check. 

Trust-Kompagnierne   paatager  sig   forøvrigt   næsten 

C  linære  Bankforretninger;    mange    af   dem   giver 
Kreditbreve    og    sælger    Veksler    til    alle    større 
i  alle  Verdensdele.    Dog  maa  de  ikke  diskontere 
:-Hansen:   Fra  AmoiJuL  " 

Veksler,  og  de  vil  som  Regel  afslaa  at  befatte  sig  med 
Inkassationen  af  merkantile  Checks,  hvilken  Virksom- 
hed naturligvis  sorterer  under  Bankerne. 

Intet-Trust  Kompagni  i  New  York  maa  have  en 
Aktiekapital  under  500,000  Dollars.  I  Byer  i  New  York 
Stat  paa  over  100,000  Indbyggere,  men  ikke  over  250,000 
Indbyggere,  maa  Aktiekapitalen  være  mindst  200,000 
Dollars,  i  Byer  med  et  Indbyggerantal  mellem  25,000 
og  100,000  maa  den  være  mindst  150,000  Dollars,  og  i 
Byer,  som  har  et  Indbyggerantal,  der  ikke  overstiger 
25,000,  maa  Aktiekapitalen  være  mindst  100,000  Dol- 
lars. Aktiekapitalen  skal  indbetales  fuldt  ud  og  i  Kon- 
tanter. 

Tretten  eller  flere  Personer  vil  af  „the  superinten- 
dent of  banks"  faa  Tilladelse  til  at  oprette  et  Trust- 
Kompagni,  men  kun  dersom  de  har  indgivet  Erklæring 
om,  at  de  er  villige  til  at  være  Direktører  af  Kom- 
pagniet, og  kun  hvis  bemeldte  Embedsmand  finder,  at 
Stifterne  egner  sig  til  at  udfylde  Stillingen  som  Direk- 
tører, samt  hvis  han  skønner,  at  det  vil  være  til  det 
offentliges  sande  Tarv,  at  en  saadan  Institution  etableres. 
Tilladelsen  vil  ikke  blive  givet,  hvis  han  formener,  at 
der  ingen  Sandsynlighed  er  for,  at  den  paatænkte  In- 
stitution vil  blive  i  Stand  til  at  opnaa  nogen  væsentlig 
„Trust" -Forretning,  ligesaa  lidt  naar  det  klart  fremgaar, 
at  det  navnlig  er  en  Bankforretning,  som  tilsigtes. 

Tilladelsen  gives  ikke  for  længere  Tid  end  50  Aar, 
og  Bekendtgørelse  i  Bladene  maa  ske  i  4  Uger,  før 
Inkorporationerne  kan  tilstedes.  Til  den  nævnte  Em- 
bedsmand maa  indsendes  en  Liste  over  Aktionærerne, 
med  Angivelse  af  det  Antal  Aktier,  hver  af  dem  har, 
ligesom  der  ogsaa,  førend  Forretningen  begynder,  maa 
indleveres  til  ham  de  Forenede  Staters  Obligationer 
eller  Obligationer,  udstedte  af  New  York  Stat,  til  et 
Beløb  af  10  pGt.  af  det  paagældende  Trust-Kompagnis 
Aktiekapital,  dog  ingensinde  mindre  end  20,000  Dollars. 
Obligationerne    skal    være    transporterede    til    bemeldte 

Embedsmand  og  skal  af  ham  holdes  som  speciel  Sikker- 
hed for  Trust-Kompagniets  Depositorer  og  Kreditorer. 
Depotets  Størrelse  skal  stedse  bevares,  og  Trust-Kom- 
pagniet er  følgelig  pligtig  til  at  erstatte  det,  hvis  det 
nogensinde  maatte  forsvinde. 

Status-Indberetninger  skal  indgives  til  Superinten- 
denten halvaarlig  i  Januar  og  Juli. 

Med  Hensyn  til  Udlaan  bemærkes,  at  det  er  et 
Trust-Kompagni  tilladt  at  anbringe  sin  Aktiekapital 
mod  1ste  Prioritet  i  fast  Ejendom  indenfor  halv  Vur- 
dering, samt  i  New  York  Stats  og  Kommunes  Obliga- 
tioner. Penge,  indskudt  i  Trust-Kompagnier,  maa  an- 
bringes paa  samme  Maade  eller  med  saadan  real  eller 
personlig  Sikkerhed,  som  maatte  findes  fyldestgørende, 
men  Kompagniet  maa  dog  ikke  have  Aktier  i  noget  Aktie- 
selskab for  mere  end  10  pCt.  af  sin  egen  Aktiekapital. 
Intet  Trust-Kompagni  maa,  direkte  eller  indirekte,  ud- 
laane  til  nogen  af  sine  Direktører  eller  Embedsmænd  mere 
end  10  pCt.  af  Aktiekapitalen  og  ingensinde  uden  Sam- 
tykke af  Flertallet  i  Bestyrelsen. 

I  Tilfælde  af  Trust-Kompagniets  Fallit  skal  ^trust- 
fund  debts",  d.  V.  s.  Penge,  som  det  skylder  i  Egen- 
skab af  Eksekutor,  Administrator,  Værge  eller  Kurator, 
fortrinsvis  dækkes.  Lovgivningen  fritager  den  Eksekutor, 
Administrator,  Værge  eller  Kurator,  som  i  denne  Egen- 
skab har  indsat  Midler  i  et  Trust-Kompagni,  for  et- 
hvert videre  Ansvar,  medens  en  saadan  Fritagelse  ikke 
gives,  hvis  Midlerne  er  indsatte  i  en  Bank. 

Trust-Kompagni  Institutionen  er  af  temmelig  ny 
Oprindelse,  men  har  vundet  saa  stor  Popularitet  og 
Udbredelse,  at  den  nu  udgør  et  overmaade  vigtigt  og 
mægtigt,  ja  et  aldeles  uundværligt  Led  af  F'orretnings- 
livet  i  de  Forenede  Stater.  Disse  Kompagnier  er  i 
jnange  Retninger  betydelig  gunstigere  stillede  end  Ban- 
Lerne,  baade  National-  og  Statsbankerne;  de  er  saaledes 
ritaget   for    at   holde    nogen    bestemt  Kassebeholdaing 

eller  Reserve,  hvilket  Bankerne,  som  ovenfor  omtalt,  er 
forpligtede  til;  de  maa  oprette  Filialer,  hvilket  er  for- 
budt Nationalbankerne,  og  de  maa  anbringe  deres  Penge 
mod  Prioriteter  i  faste  Ejendomme.  Deres  Fortjeneste 
er  gennemgaaende  betydelig  større  end  Bankernes.  Saa- 
ledes  tjente  Trust-Kompagnierne  i  New  York  i  1901 
omtrent  25^/4  pCt.,  medens  Nationalbankerne  tjente  21^4 
pCt.  og  Statsbankerne  kun  15^2  pCt.  af  Aktiekapi- 
talerne og  Overskudet. 

Title  Insurance  Kompagnier.  En  anden  vigtig  og  i 
Danmark  ganske  ukendt  Virksomhed  er  ikke  saa  sj el- 
dent  forenet  med  de  egentlige  Trustforretninger.  Den 
bestaar,  som  Loven  for  New  York  Stat  siger,  i  at  under- 
søge Skøder  og  andre  Adkomstdokumenter  vedrørende 
faste  Ejendomme,  at  forskaffe  og  give  Underretning  i 
herhen  hørende  Spørgsmaal,  og  at  garantere  Rigtig- 
heden og  Gyldigheden  af  Adkomster  til  Personer,  som 
er  interesserede  i  de  paagældende  faste  Ejendomme  eller 
i  Prioriteterne  deri,  samt  at  assurere  disse  Personer 
mod  Tab,  som  de  maatte  lide  paa  Grund  af  mangel- 
fuld Adkomst  paa  saadan  fast  Ejendom  eller  en  ube- 
kendt Hæftelse  paa  samme.  Den  ejendommelige  For- 
retning er  opstaaet  af  den  herskende  fuldstændige 
Mangel  paa  Realregistre  over  Skøde-  og  Panteprotokoller, 
en  Mangel,  som  kun  kan  undskyldes  ud  fra  den  Be- 
tragtning, at  Samfundsudviklingen  her  er  foregaaet  medl 
en  saa  rivende  Fart,  at  visse  Grene  af  Statsstyreisen 
ganske  naturligt  er  forsømte.  Til  disse  Grene  hører' 
det  nævnte  vigtige,  ja  uundværlige  Middel  til  at  holde 
Orden  i  Ejendomsforholdene;  ligeledes  Matrikulsvæsenet, 
som  i  Virkeligheden  slet  ikke  eksisterer  her.  En  fast 
Ejendom  kan  derfor  ikke  her,  som  i  Danmark,  blive 
betegnet  ved  et  Matrikulsnumer,  men  Grænser  og  Maal 
maa  meget  omstændelig  angives. 

De  fortrinlige  danske  Realregistre  sætter  én  i  Stand 
til  i  Løbet  af  ganske  kort  Tid  at  forvisse  sig  om,  hvem 

der  er  Ejer  af  en  fast  Ejendom  og  hvilke  Hæftelser, 
der  paahviler  samme.  Her  er  det  vanskeligere  at  gøre 
det.  Dog  vil  det  her  føre  for  vidt  at  give  en  nøjagtig 
Beretning  om  de  møjsommelige  og  omfattende  Under- 
søgelser af  Personalregistre  m.  v.,  som  er  nødvendige 
for  at  faa  disse  Oplysninger  i  de  Forenede  Stater, 
i  Særdeleshed  i  tæt  befolkede  Egne;  men  vist  er  det, 
at  næsten  alle,  endog  Sagførerne,  krymper  sig  ved  dette 
besværlige  Arbejde  og  istedetfor  gaar  til  et  af  de  Trust- 
Kompagnier,  som  befatter  sig  med  denne  Virksomhed, 
og  som  derfor  i  Reglen  kalder  sig  Trust  and  Title 
(d.  V.  s.  Adkomst)  Co.  eller  Trust  and  Title  Insurance 
Co.,  for  at  faa  det  besørget,  og  da  disse  Institutioner  i 
Tidernes  Løb  for  sig  selv  har  udarbejdet  Realregistre 
over  Ejendomme  i  deres  nærmeste  Omegn  og  stadigt 
holder  disse  Registre  a  jour,  saa  kan  de  temmelig  nemt 
forsyne  en  Kunde  med  de  ønskede  Oplysninger;  men 
han  maa  rigtignok  betale  for  dem  i  dyre  Domme; 
navnlig  bliver  det  en  betydelig  Udskrivning  for  ham, 
hvis  han  tillige  ønsker,  at  Kompagniet  skal  garantere 
(assurere)  ham  imod  saadanne  eventuelle  Tab,  som  er 
omtalt  ovenfor. 

Den  omtalte  Mangel  paa  ordentlig  Registrering  af 
de  faste  Ejendomme  hersker  dog  ikke  længere  overalt 
i  de  Forenede  Stater.  I  fem  Stater,  nemlig  Illinois, 
Massachusetts,  California,  Minnesota  og  Washington, 
er  det  Torrenske  Registreringssystem  bleven  indført,  og 
der  arbejdes  stærkt  for  ogsaa  at  faa  det  indført  i  Vir- 
ginia, Delaware,  Texas,  Nebraska,  Colorado,  Wisconsin, 
Missouri,  Rhode  Island,  Montana  og  Tennessee.  I  syv 
af  disse  Stater  er  Lovforslag  desangaaende  allerede 
bleven  indbragt  for  de  paagældende  lovgivende  For- 
samlinger. Dette  System,  som  henter  sit  Navn  fra 
Sir  Robert  R.  Torrens,  der  indførte  det  i  Avstralien 
fra  Østrig  i  1858,  overflødiggør  de  her  omtalte 
„Title  Insurance*"  Institutioner,   som   derfor   uden  Tvivl 

efterhaanden     ganske    vil    forsvinde    fra    de    Forenede 
Stater. 

Af    de    mere    bekendte    Trust    Kompagnier    i    New 
York  skal  nævnes: 


Navn 

Aktiekapi- 

Overskud 

Indskud 

.53 

tal 

es 

< 

es 

United  States  Trust 

Co 

2,000,000 

11,700,000|72,000,000 

50 

1705 

Union  Trust  Go.  . . . 

1,000,000 

6,900,000  62,000,000 

32 

1360 

Mercantile  Trust  Co. 

2,000,000 

5,000,000|58,000,000 

25 

980 

Farm  er  Loan&  Trust 

Go 

1,000,000 

6,600,000 

54,000,000 

35 

1490 

Morton  Trust  Co. . . 

2,000,000 

4,500,000 

52,000,000 

1050 

Central  Trust  Go.. . 

1,000,000 

12,000,000 

47,000,000 

60 

1915 

New  York  Security 

&  Trust  Go 

1,000,000 

3,000,00041,000,000 

20 

1380 

Guaranty  Trust  Go. 

2,000,000 

4,500,000  31,000,000 

16 

740 

Brooklyn  Trust  Go. 

1,000,000 

1,800,00011,000,000 

16 

425 

Title  Guar.  &  Trust 

Go 

2,500,000 

3,500,000 

2,600,000 

12 

570 

Ifølge  den  sidst  udgivne  Beretning  er  Antallet  af 
Trust-Kompagnier  i  New  York  Stat  for  Tiden  61  med 
en  samlet  Aktiekapital  af  47,500,000  Dollars  og  Over- 
skud 98,391,728  Dollars.  Indskudene  beløber  sig  til 
802,518,096  Dollars. 


Sparekassevæsenet. 


I.  Sparekasserne  (the  savings  banks).  Disse  Insti- 
tutioner har  i  de  Forenede  Stater  fundet  en  ualminde- 
lig   gunstig    Jordbund,    saa    gunstig,    at    Resultatet    er 

blevet,  at  Staterne  staar  øverst  paa  Verdens-Listen  i 
Henseende  til  Sparekasseindskud,  og  det  baade  med 
Hensyn  til  Gennem snitsb elobet  for  hver  Sparer  og  til 
Totalbeløbet  af  Indskudene. 

Den  forbaandenværende  Statistik  viser: 

Gennemsnitsindskud.  Totalindskud. 

De  Forenede  Stater  408  Dollars     2,601,000,000  Dollars 

Preussen 156  „  1,255,000,000 

Storbritannien 97  „  917,000,000 

Frankrig 83  „  825,000,000 

Østrig  og  Ungarn  .  220  „  650,000,000 

Danmark    166  „  166,000,000 

Norge 112  „  61,000,000 

Sverrig 67  „  98,000,000 

Da  en  Sparekasse  ikke  maa  tillade  nogen  Ind- 
skyder at  have  mere  end  et  begrænset  Beløb  indestaaende 
i  den  —  hyppigst  ikke  over  300.0  Dollars  — ,  giver 
det  ovennævnte  svimlende  Indskudsbeløb  af  2600 
Millioner  Dollars  —  et  Beløb,  der  2V3  Gang  dækker 
Statsobligationsgælden  —  et  eklatant  Bevis  paa  den  al- 
mindelige Velstand,  som  hersker  her  i  de  bredere  Lag 
af  Befolkningen,  særlig  blandt  Arbejderstanden. 

Sparekasserne  er  af  Lovgivningen,  og  med  Rette, 
udset  til  at  repræsentere  de  smaa  i  Samfundet,  de, 
som  ikke  har  Tid  eller  Kendskab  til  selv  at  frugtbar- 
gere deres  Spareskillinger.  Det  er  paa  Basis  af  denne 
Betragtning,  at  Lovgivningen  vedrørende  Sparekasse- 
væsenet er  bygget,  og  det  er  i  god  Harmoni  dermed, 
at  Sikkerheden  ior  de  anbragte  Midler  bliver  det  prin- 
cipale Hensyn  i  Forvaltningen  af  Indskudene,  medens 
det  finansielle  Udbytte  kun  er  af  underordnet  Betyd- 
ning. 

Folk  har  ikke  samme  Frihed  til  at  oprette  en 
Sparekasse  som  en  Bank,  men  der  udkræves  —  i  Lig- 
hed   med  Etableringen    af  et  Trust- Kompagni   —  Til- 

ladelse  fra  „the  superintendent  of  banks",  og  Erhvervelse 
heraf  beror  paa,  om  en  virkelig  lettere  Adgang  til  en 
Sparekasse  derved  vil  blive  tilvejebragt  for  et  betyde- 
ligt Antal  Indskydere,  om  Befolkningens  Tæthed  i  den 
paagældende  Egn  giver  god  Anledning  til  at  antage,  at 
Sparekassen  virkelig  vil  faa  mange  Kunder,  og  om 
Stifternes  Vandel  og  Dygtighed  berettiger  dem  til  Be- 
folkningens Tillid  i  Henseende  til  Driften  af  en  Spare- 
kasse. 

I  New  York  Stat  kan  tretten  eller  flere  Personer  — 
hvoraf  de  to  Tredjedele  maa  bo  i  det  paagældende  Di- 
strikt (county)  —  beslutte  at  oprette  en  Sparekasse. 
De  maa  først  i  fire  Uger  bekendtgøre  denne  deres  Hen- 
sigt og  tilsende  de  Sparekasser,  som  allerede  findes  i 
det  paagældende  Distrikt,  Afskrift  af  denne  Bekendt- 
gørelse. Derefter  maa  de  indgaa  til  den  ovennævnte 
Statsembedsmand  med  fornødent  Andragende,  hvilket 
maa  indeholde  Oplysning  om  Navnet  af  den  paatænkte 
Sparekasse  og  Forretningspladsen,  samt  en  Erklæring 
om,  at  Stifterne  vil  paatage  sig  at  være  Direktører 
(trustees),  og  at  de  med  Troskab  vil  udføre  deres 
Pligter  som  saadanne.  Man  vil  derpaa  indhente  saa- 
danne  Oplysninger,  som  er  nødvendige  til  Afgørelse  af 
Spørgsmaalet,  om  Tilladelsen  til  Sparekassens  Oprettelse 
bør  gives  eller  ikke.  Erholdes  Tilladelsen,  maa  For- 
retningen begyndes  inden  et  Aar,  ellers  bortfalder  Be- 
villingen. 

Loven  tillader  en  Sparekasse  at  nægte  at  modtage 
et  Indskud  og  at  bestemme  det  højeste  Beløb,  den  vil 
modtage,  idet  Loven  dog  siger,  at  det  samlede  Beløb, 
en  Person  maa  have  indestaaende  hos  en  Sparekasse, 
ikke  maa  overstige  3000  Dollars,  og  at  Maksimum  for 
Indskud  fra  Korporationer  og  Selskaber  er  5000  Dollars. 
Denne  Ordning  har  arbejdet  overordentlig  tilfredsstil- 
lende i  de  Forenede  Stater,  idet  den,  ved  at  skille 
Klinten  fra  Hveden,  d.  v.  s.  den  flydende  Kapital  fra 
den  faste,  har  foraarsaget,  at  den  førstnævnte  er  tilflydt 

Bankerne,  hvor  den  naturligt  horer  hjemme,  medens 
den  mere  permanente  Kapital  har  fundet  sin  Hvile- 
plads i  Sparekasserne.  Saavidt  erindres,  gjorde  afdede 
Nationalbankdirektør  Levy  sig  i  sin  Tid  til  Talsmand 
for  en  noget  lignende  Ordning  i  Danmark,  men  uden 
Held.  At  dømme  fra  Forholdene  i  de  Forenede 
Stater,  hvor  Resultatet  er  en  velgørende  Ligevægt  i 
Sparekassernes  Virksomhed,  skulde  man  synes,  at  hans 
Bestræbelser  i  den  Henseende  havde  fortjent  en  bedre 
Skæbne. 

Indskud  gjort  af  en  umyndig  eller  mindreaarig, 
kan  denne  frit  disponere  over.  Foretages  Indskudet 
derimod  af  en  Anden  for  en  saadan  Person,  og  det 
ønskes,  at  sidstnævnte  ikke  skal  kunne  hæve  det,  saa 
maa  det  opgives,  at  Indskudet  gøres  „in  trust"  for  den 
paagældende  umyndige. 

De  indskudte  Beløb  skal  anbringes 

1)  i  de  Forenede  Staters  Obligationer, 

2)  i  New  York  Stats  Obligationer, 

3)  i  saadanne  indenlandske  Obligationer,  hvoraf  Ren- 
ten er  bleven  betalt  prompte  i  de  sidste  10  Aar, 

4)  i  municipale  Obligationer, 

5)  mod  Udlaan  paa  Haandpant  af  de  fire  nævnte 
Pengeeffekter;  kun  et  Beløb  svarende  til  90  pCt. 
af  disse  Værdipapirers  Markedspris  maa  udlaanes, 

6)  mod  Udlaan  paa  1ste  Prioritet  i  fast  Ejendom 
indenfor  halv  Vurdering,  og  kun  indenfor  40  pCt. 
af  Vurderingen,  dersom  den  pantsatte  Ejendom  er 
ubebygget. 

Der  maa  dog  ikke  udlaanes  paa  Prioritet  mere 
end  65  pCt.  af  Totalbeløbet  af  Indskudene. 

7)  I  faste  Ejendomme,  enten  til  eget  Brug  eller  saa- 
danne, som  Sparekassen  har  maattet  overtage  for 
Gæld.  De  skal  i  sidste  Tilfælde  atter  sælges  inden 
5  Aar. 

8)  Hvad  der  ikke  er  anbragt  paa  de  nævnte  7 
Maader,    maa    holdes    i  Kontanter   eller   anbringes 

som  Indskud  i  National-  eller  Statsbanker,  eller  i 
Trust-Kompagnier;  men  intet  Indskud  i  noget  af 
disse  Pengeinstituter  maa  overstige  25  pCt.  af 
dettes  indbetalte  Aktiekapital  og  Overskud.  Det 
samlede  Beløb,  som  Sparekassen  ikke  behøver  at 
anbringe  som  anført  under  Nr.  1—7,  maa  ikke 
overstige  10  pGt.  af  Indskudsmassen.  Hvad  en 
Sparekasse  saaledes  har  indestaaende  i  en  Bank 
eller  et  Trust-Kompagni,  er  i  Konkurstilfælde  pri- 
viligeret  Krav. 

Sparekasserne   maa   ikke   give   Laan   mod  Kavtion. 
Sparekasserne  maa  ikke  binde  sig  til 
at  tilbagebetale    Indskud    paa    Anfordring,    men    kun 
efter  en  vis  Opsigelsesfrist;  under  normale  Forhold 
tilbagebetales  dog  altid  paa  Anfordring,   i   al   Fald 
i  New  York, 
at  betale   en   bestemt  Rente;    men  Renten,    eller  Divi- 
denden,   som  Udbyttet   kaldes,    skal   erklæres  halv- 
aarlig    ud    af  den   virkelig  hafte  Fortjeneste.     Den 
maa  ingensinde  overstige  5  pGt.  aarlig, 
at  betale    mod    Check,     medmindre    Sparekassebogen 
samtidigt  præsenteres  og  Uddraget  noteres  i  samme. 
Som   Regel    giver   Sparekasserne   i   New  York   ikke 
Rente  af  Indskud  gjort  i  Løbet  af  Kvartalet,   men  først 
fra  Begyndelsen   af  næste  Kvartal;    og  af  Uddrag,   som 
gøres  i  Løbet   af  et  Halvaar  eller  Kvartal,   faas  aldeles 
ingen  Rente. 

Direktørerne,  som  saadanne,  maa  ikke  oppebære 
nogetsomhelst  Vederlag  for  deres  Virksomhed.  Kun  de 
af  dem,  som  udnævnes  til  at  være  Sparekassens  Em- 
bedsmænd, og  de,  som  udnævnes  til  at  udgøre  en 
Komité,  der  skal  revidere  Driften  og  Regnskabsførelsen, 
tilstaas  et  passende  Vederlag.  Antallet  af  de  Direk- 
tører, der  saaledes  faar  Vederlag,  maa  dog  altid 
være  mindre  end  Antallet  af  dem,  som  intet  Vederlag 
faar. 

Foruden  den  her  omtalte  Revision  skal  „the  super- 
intendent of  banks"  mindst  hver  andet  Aar  foretage  en 
Undersøgelse  af  Sparekassens  Affærer,  og  Indberetning 
skal  indsendes  til  ham  hvert  Halvaar,  hvilken  bl.  a. 
maa  indeholde  folgende  Oplysninger:  Hvormeget  der  er 
udlaant  paa  Prioritet  og  en  Liste  over  Prioritetsobliga- 
tionerne  med  nærmere  Angivelse  af  de  pantsatte  Ejen- 
domme, som  er  modtagne  i  det  sidste  fiskale  Tidsrum; 
Liste  over,  hvad  der  er  bleven  afbetalt  paa  Prioritets- 
Obligationer,  hvormange  Panter,  der  er  bleven  bort- 
solgte ved  Tvangsavktioner  og  Resultatet  deraf;  Ind- 
købsprisen, den  nominelle  Pris  og  Markedsprisen  paa 
Fonds,  hvilke  maa  specificeres;  Liste  over  Haandpant- 
laanene  med  Angivelse  af  Værdipapirerne;  Liste  over 
de  Sparekassen  tilhørende  Ejendomme  og  hvad  de  koster 
den;  specificeret  Oplysning  om  Sparekassens  Indskud  i 
Banker  og  Trust-Kompagnier,  og  saadanne  andre  Op- 
lysninger,  som   Sparekasseinspektøren    maatte   forlange. 

Ingen  Sparekasse  maa  drive  Forretning  i  samme 
eller  tilstødende  Lokale  som  en  Bank  og  ikke  heller  give 
Laan  til  nogen  af  sine  Embedsmænd  eller  Kontorbe- 
tjente uden  Samtykke  af  Majoriteten  af  Direktørerne. 
Disse  skal  holde  Møde  en  Gang  hver  Maaned,  til  et 
beslutningsdygtigt  Møde  udkræves  personlig  Nærværelse 
af  mindst  7  Direktører,  hvoraf  Formanden,  eller  i  hans 
Sygdom  Næstformanden,  skal  være  den  ene. 

Antallet  af  Sparekasser  i  de  Forenede  Stater  i  1900 
var  1002.  Da  det  indestaaende  Beløb  androg  2,450,000,000 
Dollars,  bliver  altsaa  Gennemsnitsbeløbet  for  hver  Spare- 
kasse omtrent  2,450,000  Dollars.  I  New  York  Stat  var 
Sparekassernes  Antal  den  1ste  Januar  1902  128  med 
et  samlet  Indskud  af  1,014,305,857  Dollars  og  et  Over- 
skud af  116,754,902  Dollars  eller  omtrent  11  Vj  pCt  af 
den  samlede  Indskudskapital. 

De  foran  givne  Regler  for  Sparekassernes  Styrelse 
gælder  Sparekasserne    i   New  York   Stat;    men  Lovgiv- 

ningen    paa    dette  Omraade    er    temmelig   ensartet  hele' 
Landet  over. 

De  største  Sparekasser  i  New  York  City  er: 


Navn 

Indskud 
MDl.  DolL 

Overskud   |    Rentefod 
Mm.DoU.    '         pCt. 

Bowery  Savings  Bank 

Bank  for  Savings 

Emigrant    Industrial    Savings 

Bank 

German  Savings  Bank 

Seamen's  Savings  Bank 

Greenwich  Savings  Bank   

73 
65 

61 
50 
52 
42 

6^/4 

5 
5 

4 
4 

3V. 
4 

3V2 

Den  mindste  af  disse  Sparekasser  er  altsaa  be- 
tydelig større  end  Danmarks  største  Sparekasse,  Spare- 
kassen for  København  og  Omegn,  hvis  samlede  Indskud 
andrager  —  beregnet  i  Dollars  —  omtrent  34 V2  Million, 
og  de  tre  største  af  dem  har  Indskud  til  et  større  samlet 
Beløb  end  samtlige  Sparekasser  i  Danmark. 

II.  Bygge-  og  Laane-Selskaberne  (the  Building  and 
Loan  Associations)  er  Institutioner  beslægtede  med  Spare- 
kasserne. De  eksisterer  rundt  omkring  i  de  Forenede 
Stater  i  et  Antal  af  omtrent  6500  med  IV2  Million 
Interessenter,  hvis  Tilgodehavende  andrager  omtrent  600 
Millioner  Dollars.  De  stammer  fra  England  og  har 
været  kendt  i  Amerika  i  omtrent  60  Aar.  Deres  Hovedfor- 
maal  er  at  hjælpe  mindre  bemidlede,  navnlig  af  Arbejder- 
standen, til  at  erhverve  egne  Huse,  —  egne  Hjem. 
At  dømme  fra  Statistiken  synes  denne  prisværdige  Op- 
gave ogsaa  at  være  løst  tilfredsstillende,  thi  omtrent  ^1^ 
Million  Huse  skal  være  bleven  erhvervede  gennem  Laaa 
fra  disse  Selskaber. 

Forsaavidt  fortjener  de  rosende  Omtale,  men  naar 
Spørgsmaalet  kommer  op  om,  hvad  denne  Hjælp  koster, 
og  om  hvorledes  Selskaberne  faar  den  store  aarlige 
Fortjeneste,    hvorpaa  deres  Virksomhed  er  baseret,    saa 

maa  Lovprisningen,  i  al  Fald  delvis,  forstumme,  thi 
det  kan  ikke  bestrides,  at  for  mange  af  Deltagerne  bliver 
Forretningen  en  temmelig  dyr  Historie. 

Laanene  gives  kun  til  Medlemmerne  af  det  paa- 
gældende Selskab  og  forrentes  som  Regel  med  6  pCt. 
aarlig;  de  sikres  ved  1ste  Prioritet  i  det  Hus,  som  Med- 
lemmet ejer,  eller  erhverver  samtidigt  med  at  Laanet 
erholdes.  I  Almindelighed  gives  Laanene  op  til  80—90 
pCt.  af  den  vedkommende  faste  Ejendoms  Værdi.  Kø- 
beren behøver  altsaa  ikke  at  eje  ret  meget  for  at  være 
i  Stand  til  at  komme  under  eget  Tag. 

Pengene,  som  Selskabet  maa  have  for  at  give 
Laanene,  forskaffes  paa  den  Maade,  at  Folk  køber  Ak- 
tier paa  100  Dollars  Stykker  i  Selskabet.  Som  Regel 
bliver  Købesummen  for  disse  Aktier  ikke  straks  betalt 
fuldt  ud,  men  afgøres  i  Løbet  af  en  vis  Aarrække  ved 
maanedlige  Indbetalinger;  hyppigst  paa  12  Aar  med  et 
maanedligt  Afdrag  af  kun  25  Cents  for  hver  Aktie.  I  12 
Aar  vil  disse  Indbetalinger  imidlertid  kun  beløbe  sig  til  36 
Dollars,  og  Renter  og  Renters  Rente,  a  6  pCt.  p.  a.,  til- 
lagt vil  ikke  bringe  Beløbet  op  til  mere  end  omtrent 
52  Dollars.  Resten  af  Købesummen  for  Aktien,  omtrent 
48  Dollars,  lover  Selskabet  at  tilskyde  i  Form  af  en 
Ekstra-Dividende,  som  det  vil  tage  af  det  Overskud, 
der  forventes  at  være  til  Stede,  naar  „Opsamlings- 
perioden**,  d.  V.  s.  de  12  Aar,  er  endt  (nogle  mindre 
forsigtige  Selskaber  godskriver  Køberen  allerede  ved 
hvert  Aars  Slutning  en  forholdsmæssig  Del  af  denne 
Ekstra-Dividende).  Aktien  siges  da  at  have  naaet 
„maturity**  o:  Modenhed,  og  Indehaveren,  der  altsaa 
kun  har  indbetalt  36  Dollars,  kan  da  fordre  en  kontant 
Betaling  af  100  Dollars  imod  at  give  Afkald  paa  sin 
Aktie.  En  saadan  Opsparing  og  Kapitalerhvervclse  har 
i  Virkeligheden  ogsaa  funden  Sted  i  mangfoldige  Til- 
fælde, og  Tusinder  af  Aktier  er  fremdeles  paa  Vej  til 
den  nævnte  „maturity**,  lige.som  mange  Aktier  daglig 
købes  med  saadanne  Forventninger  for  Øje. 


94 


\ 


Som  bemærket  gives  Laan  kun  til  Medlemmerne 
O:  Aktionærerne.  Hvis  Laansøgeren  derfor  ikke  allerede 
er  Aktionær,  maa  han  købe  Aktier,  samtidig  med  at 
han  faar  Laanet,  og  Købet  maa  omfatte  Aktier  til  et 
nominelt  Beløb  af  samme  Størrelse  som  Laanets.  Disse 
Aktier  —  ufuldstændige,  som  de  er,  idet  kun  første 
Maaneds  Indbetaling  er  præsteret  —  overgives  til  Sel- 
skabet for,  ved  Siden  af  Prioriteten  i  Huset,  at  tjene 
som  Haandpant,  og  det  er  ved  den  sukcessive  Betaling 
af  Købesummen  for  disse  Aktier,  paa  den  føromtalte 
Maade,  at  Laanet  efter  en  vis  Aarrække  bliver,  eller 
dog  forventes  at  blive,  afgjort,  idet  Aktierne  ved  Ud- 
løbet af  „Opsamlingsperioden"  paaregnes  at  ville  naa 
samme  Værdi  som  Laanet.  Aktierne  bliver  da  annul- 
lerede samtidig  med  den  for  Laanet  udstedte  Obliga- 
tion. 

Det  er  indlysende,  at  Selskabet  nødvendigvis  maa 
tjene  enormt  for  at  være  i  Stand  til  dels  at  godskrive 
Aktionærerne  ikke  alene  den  samme  Rente  som  den, 
det  selv  faar  fra  Debitorerne,  men  ogsaa  den  nævnte 
meget  betydelige  Ekstradividende  af  omtrent  48  Dollars 
pr.  Aktie,  og  dels  at  bestride  Administrationsomkost- 
ningerne, hvilke  er  temmelig  store,  især  naar  der  be- 
tales Provision  til  Agenter  for  at  sælge  Aktier.  Og 
dette  er  meget  almindeligt,  fordi  det  er  nødvendigt  for 
at  faa  Aktierne  solgt.  Sagen  er  nemlig,  at  Folk  i 
Reglen  ikke  af  egen  Drift  gaar  til  „the  Building  & 
Loan  Associations"  med  deres  Indskud.  De  maa  til- 
skyndes gennem  Paavirkning  af  andre,  som  anbefaler 
dem  denne  ejendommelige  og  for  Lægfolk  indviklede 
Sparemaade,  og  hertil  maa  Selskaberne  bruge  Agenter. 
Tilmed  er  de  kommen  noget  i  Miskredit  paa  Grund  af 
de  temmelig  hyppige  Falliter,  som  Tid  efter  anden  har 
fundet  Sted  iblandt  dem.  Alt  vel  overvejet  kan  det 
med  Bestemthed  siges,  at  mindst  15  pCt.  —  snarere  18 
a  20  pCt.  —  maa  tjenes  aarligt,   for  at  et  Selskab  kan 

opfylde  sine  flotte  Løfter  overfor  Aktionærerne.  Men 
hvorfra  kommer  denne  store  Fortjeneste?  Disse  Sel- 
[  skabers  eneste  Virksomhed  bestaar  i  at  sælge  deres 
egne  Aktier  til  pari  og  at  udlaane,  hvad  de  faar  ind 
ved  Salget,  til  6  pCt.  aarlig  Rente.  Det  skulde  derfor 
synes  umuligt  for  et  Selskab  at  give  15  a  20  pCt.  til 
sine  Aktionærer;  men  Kunststykket  er  dog  udført  Aar 
efter  Aar  af  mangfoldige  Building  &  Loan  Associations. 
Om  de  vedblivende  kan  gøre  det,  vil  Fremtiden  vise. 
Da  Selskabet  kun  gør  Forretning  med  sine  Aktionærer, 
er  det  indlysende,  at  det  nødvendigvis  maa  tage  me- 
<;et  —  altfor  meget  —  fra  nogle  af  dem,  for  at  blive  i 
Stand  til  at  give  saa  meget  —  altfor  meget  —  til  de 
andre. 

Broderparten  af  Fortjenesten  opnaas  derved,  at 
mange,  ja  vistnok  de  fleste.  Købere  af  Aktier  efter  nogen 
Tids  Forløb  bliver  ude  af  Stand  til,  eller  trætte  af  at 
fortsætte  med  de  maanedlige  Indbetalinger,  eller  ogsaa 
faar  anden  Anvendelse  for  de  „indskudte"  Penge,  og 
de  søger  saa  at  faa  tilbage  fra  Selskabet  saameget  som 
muligt  af,  hvad  de  har  indbetalt  tilligemed  Renter; 
men  hyppigst,  navnlig  i  den  første  Del  af  Opsamlings- 
perioden,  maa  de  finde  sig  i  at  tabe  Renterne,  helt 
eller  delvis,  ja  ikke  sjældent  ogsaa  en  Del  af  Kapitalen. 
Hvad  disse  udtrædende  Aktionærer  saaledes  taber, 
kommer  naturligvis  de  tilbageblivende  Aktionærer  til 
Gode.  Dette  er  den  væsentligste  Indtægtskilde  for  Sel- 
skabet, hvis  Fremgangsmaade  dermed  naturligvis  kan 
forsvares  ud  fra  den  Betragtning,  at  Indskyderne  meget 
vel  vidste,  hvad  de  gik  ind  til,  da  de  købte  Aktierne, 
o^  at  de  derfor  ikke  kan  beklage  sig  over,  at  Selskabet 
afkorter  en  Del  af  Købesummen,  d.  v.  s.  Indskudet, 
og  af  Renterne,  naar  de  ønsker,  at  Handelen  skal 
RRSL  tilbage  førend  Aktiernes  ^maturity**.     Men  Styrken 

t denne  Argumentation  svækkes  alligevel  betydeligt, 
■r  det  erindres,  at  Selskaberne,  støttet  paa  de  ind- 
- 

vundne  Erfaringer,  ligefrem  baserer  deres  glimrendej 
Løfter  paa  et  forventet  hyppigt  stedfindende  Begær  fra] 
Aktionærerne  under  Opsamlingsperioden  om  Ophævelse 
af  Handelen,  hvilket  rigtignok  kaster  et  uheldigt  Lys 
over  hele  Forretningen. 

En  anden  Indtægtskilde  for  Selskaberne  er  Mulkter, 
som  opkræves  for  Forsømmelighed  med  Betalingen  af 
de  maanedlige  Indbetalinger  paa  de  købte  Aktier.  At 
der  i  saa  Henseende  ikke  tages  blidt  paa  de  sendræg- 
tige, leverer  et  af  de  største  Selskaber  i  New  York  et 
godt  Bevis  for  ved  at  bestemme,  at  det  mulkterer  en- 
hver Aktionær,  der  ikke  betaler  sit  maanedlige  Afdrag 
paa  en  af  de  tre  første  Hverdage  i  Maaneden,  med  5 
Cents  for  hver  25  Cents,  som  skal  betales;  Bøden  an- 
drager altsaa  ikke  mindre  end  20  pCt. ! 

Der  er  hyppigt  en  saa  stor  Efterspørgsel  paa  Laan 
af  disse  Institutioner  —  af  Mangel  paa  billigere  Laan^- 
kilder  — ,  at  de  stiller  deres  disponible  Midler  til  Salg 
ved  privat  Auktion  og  tilslaar  disse  til  de  højstbydende 
Laansøgere,  naturligvis  forudsat,  at  den  Panteret,  der 
tilbydes,  er  tilfredsstillende,  og  at  „Køberne"  indgaar 
paa  Selskabets  almindelige  Betingelser.  Hvad  der  saa- 
ledes  bydes  for  at  faa  et  Laan,  fradrages  i  dette  og 
gaar  som  Provision  til  Selskabet.  Ikke  saa  sjældent  har 
denne  Provision  beløbet  sig  til  10  pCt.  af  Laanet. 

I  lange  Tider  har  det  været  en  almindelig  Trafik 
blandt  Selskaberne  at  dele  et  Laan  i  to  Dele  og  sælge 
den  Del  af  Laanet,  som  var  indenfor  halv  Vurdering, 
til  en  eller  anden  Sparekasse  eller  Forsikringsanstalt, 
med  hvem  Selskabet  arrangerede  det  saaledes,  at  Kø- 
beren kun  fik  4  a  5  pCt.  i  Rente,  medens  Resten  af 
Renterne,  ca.  6  pCt.,  som  Debitor  betalte,  blev  Sel- 
skabets Profit.  Denne  Trafik,  som  ogsaa  gav  en  be- 
tydelig Ekstraindtægt,  er  dog  nu,  i  al  Fald  for  New 
Yorks  Vedkommende,  bleven  begrænset  betydeligt. 

Det  er  paa  disse  Maader,  at  det  er  lykkedes  og 
fremdeles  vil  lykkes  „the  Building  &  Loan  Associations" 

at  fortjene  aarligt  15  pCt.  og  mere  af  deres  Aktiekapi- 
tal. Men  lykkes  det  ikke,  ja  saa  bliver  ganske  simpelt 
Selskabets  Løfter  ikke  opfyldt,  og  Aktionærerne  bliver 
skuffede. 

I  denne  Belysning  ser  Selskaberne  mindre  tiltræk- 
kende ud,  og  Ønsket  om  billigere  Laaneetablissementer 
eller  Indførelse  af  billigere  Laanemetoder  for  de  mange 
Smaakaarsfolk,  som  stræber  efter  at  erhverve  egne 
Huse,  opstaar  ganske  naturligt.  Men  Tiden  er  vist 
næppe  moden  for  Realisationen  af  saadanne  Ønsker 
her.  Et  Arrangement,  praktisk  og  billigt,  saaledes  som 
dagligt  finder  Sted  i  Danmark,  særlig  udenfor  Køben- 
havn, med  en  fast  første  Prioritet  og  et  sekundært 
Prioritetslaan,  støttet  af  Kavtionister  og  amortisabelt 
paa  5  eller  10  Aar,  lader  sig  ikke  træffe  her.  Næppe 
noget  eksisterende  Pengeinstitut  vil  være  at  formaa  til 
at  give  et  saadant  Kavtionslaan,  som  vistnok  aldeles 
ikke  bruges  herovre. 

I  New  York  Stat  kan  15  eller  flere  Personer  danne 
en  „Building  &  Loan  Association"  eller,  som  de  i  Loven 
kaldes,  „Co-operative  Loan  Associations".  Disse  Sel- 
skaber staar  under  Opsyn  af  Banksuperintendenten, 
om  mindst  en  Gang  aarlig  skal  give  Møde  i  hvert 
Selskab  og  foretage  en  grundig  Revision  af  dets  Bøger. 
Selskaberne  skal  i  Løbet  af  hver  Januar  Maaned  indgive 
Status-Indberetning  til  den  nævnte  Embedsmand. 


„  Mortgage "  -Kompagnierne 
er  Aktieselskaber,  hvis  væ*sentligste  Virksomhed  bestaar 
i  at  give  Laan  mod  Pant  i  fast  Ejendom  (Mortgage 
loan)  og  i  at  udstede  og  sælge  Obligationer,  sikrede 
de  erhvervede  Panteobligationer  (collaleral  se- 
rity). 

Fischer-Hansen:   Pni  AmeriluL  ' 

De  anvender  deres  Aktiekapitaler  til  Udlaån.  Naar 
et  Kompagni  har  solgt  de  Obligationer,  som  det  ud- 
steder paa  Basis  af  Panteobligationerne,  benytter  det 
Provenuet  til  nye  Udlaan,  og  saa  fremdeles. 

Medens  de  danske  Kreditforeningers  Opgave  er  at 
skaffe  deres  Medlemmer,  o:  Laantagerne,  saa  billige  og 
lempelige  Laan  som  muligt,  er  det  Mortgage-Kom- 
pagniernes  Opgave  at  skaffe  deres  Medlemmer,  o:  Ak- 
tionærerne, saa  stort  et  Udbytte  som  muligt,  og  det 
afhænger  selvfølgelig  af,  hvormeget  der  kan  presses 
ud  af  Laantagerne.  At  Resultatet  i  Henseende  til  God- 
heden af  de  af  Kompagnierne  udstedte  Obligationer 
derfor  ogsaa  er  højst  forskelligt  fra  de  danske  Kredit- 
foreningers Obligationer,  kan  ikke  undre  nogen,  lige 
saa  lidt  som  at  saadanne  Obligationer  i  Almindelighed 
ikke  nyder  stor  Anseelse  mellem  Kapitalister.  Mang- 
foldige af  Mortgage-Kompagnierne  er  da  ogsaa  i  Ti- 
dernes Løb  gaaet  under,  fordi  de  har  givet  Folk  Laan 
paa  altfor  byrdefulde  Vilkaar,  og  store  Tab  er  paaført 
ikke  alene  Aktionærerne,  men  ogsaa  Obligationsejerne, 
hvilket  selvfølgelig  har  bragt  Obligationerne  i  Mis- 
kredit. 

Det  er  særlig  i  de  vestlige  Stater,  at  disse  Kom- 
pagnier har  fundet  et  rigt  Virkefeldt,  og  det  er  særlig 
i  de  østlige  Stater,  at  Obligationerne  afsættes. 

Mange  Kompagnier  er  oprettede  for  at  tjene  til 
Fremme  af  Landkompagnier,  hvis  Opgave  er  at  op- 
købe store  Landstrækninger  og  derpaa  udstykke  og 
sælge  Landet  til  Farme  eller  til  Byggepladser.  Køberen 
benytter  i  Reglen  den  ringe  Kapital,  han  har,  til  Brug 
ved  Opførelsen  af  Bygninger  og  til  Anskaffelse  af  nød- 
vendig Besætning  og  Inventarium.  Købesummen  for 
selve  Jorden  skaffes  paa  den  Maade,  at  Køberen  op- 
tager et  Laan  i  Mortgage-Kompagniet.  Naar  Bestyrelsen 
af  dette  Kompagni  og  af  Landkompagniet  er  den 
samme  eller  har  fælles  Interesser,  er  det  jo  ikke  vanske- 

ligt  at  indse,  at  et  stort  —  altfor  stort  —  Laan  hyp- 
pigt bevilges  Farmeren.  Hvis  han  imidlertid  har  Held 
med  sig  og  er  flittig  og  økonomisk,  saa  gaar  alting 
godt,  og  Renter  og  Afdrag  præsteres;  men  ellers  kommer 
han  snart  til  at  gaa  fra  Farmen,  og  da  vanker  der  let 
Tab  ogsaa  til  Mortgage-Kompagniet. 


AMERIKANSKE  RETSFORHOLD  SAMMEN- 
LIGNET MED  DANSKE 


Uen  amerikanske  borgerlige  Ret  er  grundet  paa 
den  engelske  Common  Law  og  paa  de  engelske  Parla- 
mentsakter,  som,  tilligemed  de  koloniale  Anordninger, 
udgjorde  den  gældende  Ret  i  de  engelske  Kolonier  i 
Nordamerika,  da  disse  i  1776  løsrev  sig  fra  Moder- 
landet. 

Den  engelske  Common  Law  kaldes  saaledes  (com- 
mon O:  almindelig),  fordi  den  gjaldt  overalt  i  det  bri- 
tiske Rige  og  de  til  samme  hørende  Besiddelser  ved 
Siden  af  de  her  og  der  paa  engelsk  Territorium 
udstedte  Love.  Denne  „Lov"  bestod  af  Skikke  og 
Sædvaner,  der  i  umindelige  Tider  var  fulgte  og  god- 
kendte af  Befolkningen,  og  som  Tid  efter  anden  af 
Dommerne  var  lagt  til  Grund  for  Afgørelsen  af  Rets- 
tvistigheder.  Disse  Retsafgørelser  var  med  stor  Flid  og 
Paalidelighed,  Generation  efter  Generation,  samlede  og 
registrerede  af  engelske  Retslærde  og  udgjorde,  ligesom 
de  fremdeles  udgør,  en  meget  væsentlig  Del  af  den  en- 
gelske borgerlige  Ret. 

Det  er  paa  dette  solide  og  folkelige  Grundlag,  at 
den  eksisterende  amerikanske  Ret  er  bleven  udviklet. 
Den    har    selvfølgelig    som    ethvert    menneskeligt  Værk 

sine  Fejl,  og  mer  eller  mindre  Ukyndighed  og  Ube- 
hjælpsomhed i  Lovgivningskunsten  eller  Hastværk  med 
Arbejdet  spores  nu  og  da;  men  alle  er  vistnok  enige 
om  at  erkende,  at  den  Frihedens,  Lighedens  og  Men- 
neskekærlighedens Aand,  som  besjælede  Deltagerne  i 
Uafhængigheds- Erklæringen  af  1776,  i  det  store  og  hele 
har  sat  sit  noble  Stempel  paa  det  amerikanske  Lov- 
givningsværk. 

I  kvantitativ  Henseende  er  dette  Værk  simpelthen 
umaadeligt,  hvilket  fJerst  og  fremmest  skyldes  den  Om- 
stændighed, at  der  i  Virkeligheden  eksisterer  46  „Lov- 
fabriker",  nemlig  Kongressen  for  Unionen  og  de  45 
Legislaturer  for  de  45  Stater.  Men  hertil  kommer  den 
underlige  Tendens,  Amerikanerne  har  til  at  skrive  Lov 
om  alle  mulige  Forhold.  Da  jo  saa  godt  som  enhver 
Lov  medfører  en  ny  Indskrænkning  af  Individets  na- 
turlige Frihed,  er  den  nævnte  Tendens  særlig  mærkelig 
hos  et  frihedselskende  Folk.  Som  Eksempler  paa 
denne  næsten  sygelige  Lovgivningsiver  skal  anføres,  at  der 
forny  lig  i  Staten  New  York  blev  vedtaget  en  Lov,  som 
erklærer  det  strafbart  at  spytte  i  Sporvogne,  Færge- 
baade  og  andre  offentlige  Samfærdselsmidler,  endvidere, 
at  det  er  strafbart  i  New  York  City  paa  offentlige 
Steder  at  bande  eller  bruge  uhøvisk  Tale,  at  synge, 
eller  at  henvende  sig  til  en  Kvinde  uden  først  at  være 
bleven  tiltalt  af  hende.  For  Overtrædelse  af  Bestem- 
melserne herom  kan  Dommeren  idømme  den  skyl- 
dige en  Bøde  af  fra  1  til  500  Dollars,  sende  ham 
et  Aar  eller  saa  i  Fængsel,  eller  idømme  ham 
baade  Bøde  og  Fængsel.  Naar  en  saadan  Lovover- 
trædelse sker  i  Nærværelse  af  en  Politibetjent,  vil  den 
skyldige  ufravigelig  blive  arresteret,  men  hvis  han  kan 
stille  den  Kavtion,  som  forlanges,  —  i  Reglen  500 
Dollars  —  vil  han  i  Løbet  af  en  Times  Tid  atter  kunne 
▼ære  paa  fri  Fod.  Kan  han  derimod  ikke  stille  den 
forlangte  Kavtion,  og  Overtrædelsen  er  sket  efter  Kl.  4 
om   Eftermiddagen,    bliver    han    puttet    ind   i   en   Celle 

som  en  almindelig  Forbryder,  og  har  at  forblive  derJ 
indtil  han  den  følgende  Dags  Morgen  bliver  stillet  for 5 
Dommeren. 

At  denne  Overflod  paa  Love,  som  griber  ind  i  For-j 
hold,  med  Hensyn  til  hvilke  der  helst  ikke  burde  lov- i 
gives,  frister  mange  til  at  søge  at  komme  udenom  dem, 
er  naturligt  nok,  og  vist  er  det,  at  Omgaaelse  af  Lovene 
her  er  bleven  udviklet  til  en  hel  Kunst,  der  er  en  uud- 
tømmelig Guldgrube  for  Sagførerne.  Men  denne  Virk- 
somhed har  just  ikke  haft  nogen  løftende  Indflydelse 
paa  Folket  i  moralsk  Henseende. 

I  den  sidste  Kongres-Samling  blev  forelagt  det 
svimlende  Antal  af  12,152  Lovforslag  („bilis",  som  de 
hedder).  Rigtignok  blev  kun  10  pCt.  deraf,  1215  For- 
slag vedtagne,  men  dette  skyldes  vistnok  for  en  væsent- 
lig Del  Mangel  paa  Tid.  Sessionen  varede  nemlig  kun 
137  Dage.  Af  disse  1215  til  Love  ophøjede  Forslag  var 
932  af  individuel  Karakter  og  kaldes  „private  acts", 
medens  Resten,  283,  vedrørte  hele  Befolkningen  og  kaldes 
„public  acts".  I  1898  blev  der  i  New  York  Stat  ved- 
taget 676  Love  (chapters,  som  de  kaldes),  i  1899  716, 
i  1900  776  og  i  1901  734.  En  ligefrem  formidabel 
Masseproduktion  I  Det  er  da  let  forstaaeligt,  at  mange 
af  disse  Love  bliver  affattede  i  al  Skyndsomhed,  og 
dette  utilgivelige  Hastværk  forklarer  den  temmelig  hyp- 
pige Uklarhed  og  Uensartethed  i  Affattelsen,  særligt  naar 
det  tillige  erindres,  at  alle  Love  forelægges  ved  privat 
Initiativ,  idet  Ministrene  intetsomhelst  har  at  gøre  med 
Affattelsen  eller  Forelæggelsen  af  Lovforslag,  ligesaalidt 
som  de  har  Tilladelse  til  at  give  Møde  og  deltage  i  Diskus- 
sionen om  Forslagene  i  de  lovgivende  Kamre.  Denne  aarlige 
Kæmpe-Oversvømmelse  af  nye  Love  giver  Dommere  og 
Sagførere  et  uhyre,  ja  næsten  uoverkommeligt  Arbejde, 
hvis  de  vil  holde  sig  a  jour  med  den  til  enhver  Tid 
gældende  Ret.  Intet  Under  derfor,  at  Love  nu  og  da 
ganske  glemmes,  eller  at  Sagførere  under  Proceduren 
af  en  Sag   undertiden   kan  paaberaabe  sig  en  Lov,   om 

hvis  Eksistens  Modparten  eller  Dommeren  er  ganske 
uvidende. 

I  Anledning  af,  at  stærke  Klager  fornylig  var  bleven 
fremsatte,  fordi  Politiet  i  New  York  City  ikke  kraftigt 
og  grundigt  nok  gennemførte  Politilovene,  afgav  Borg- 
mesteren, Mr.  Seth  Low,  en  Erklæring,  hvori  han  bl.  a. 
oplyste,  at  han  havde  anmodet  Justitiarius  i  Politi- 
retten om  at  give  ham  en  Liste  over  alt  det,  som 
Lovgivningen  erklærede  for  Forseelser,  men  at  han 
havde  svaret  ham,  at  han  ikke  var  i  Stand  dertil,  og 
at  det  vilde  tage  en  dygtig  Sagfører  i  det  mindste  tre 
Maaneder  at  finde  Rede  paa  den  Labyrint  af  Bestem- 
melser, som  var  gældende  Ret  paa  det  Omraade. 

Det  ligger  udenfor  denne  Bogs  Opgave  at  give  en 
Skildring  —  endsige  en  systematisk  Behandling  —  af 
den  amerikanske  Lovgivning,  allerede  af  den  Grund,  at 
en  Redegørelse,  endog  blot  i  store  Træk,  vilde  tage  alt- 
for megen  Plads;  men  en  kort  Omtale  af  nogle  af  de 
mest  iøjnefaldende  Forskelligheder  mellem  den  ameri- 
kanske og  den  danske  Ret,  vedrørende  daglige  For- 
hold, skal  her  omtales,  idet  der  iøvrigt  henvises  til 
de  Forskelligheder,  som  er  omtalt  i  andre  Afsnit  af 
Bogen. 

De  Forenede  Stater  har  Jurysystemet  med  den  der- 
til hørende  absolute  Frihed  for  den  anklagede  til  at 
undlade  at  svare  baade  Politi,  Dommer,  Jury  og  Aktor; 
en  Frihed,  som  han  endog  skal  gøres  opmærksom  paa, 
at  han  har,  og  hvis  Benyttelse  ikke  paa  nogen  tænkelig 
Maade  maa  lægges  ham  til  Last;  medens  Danmark 
endnu  har  det  middelalderlige  Forhørssystem  med  Vand- 
og  Brødstraf  for  den  anklagede,  som  nægter  at  svare 
paa  Forhørsdommerens  Spørgsmaal,  hvor  næTgaacnde 
disse  end  maatte  være,  og  med  lang  „morgorcndc" 
Varetægtsfængsel  for  enhver,  som  Dommeren  har  nogen 
Anledning  til  at  mistænke  for  en  Forbrydelse,  og  »om 
ikke  vil  ^imødekomme**  ham  med  en  Tilstaaclse.  I 
Amerika    derimod    kan   enhver^    som   arresteres   for   en 

Forbrydelse  (undtagen  en  saadan,  for  hvilken  Livsstraf 
er  foreskreven)  fordre  Løsladelse  mod  at  stille  Kavtion, 
samt  at  være  paa  fri  Fod,  indtil  hans  Sag  kommer  for, 
da  han  saa  maa  overgive  sig  til  Rettens  Varetægt.  Han 
skal  i  det  hele  taget  beskyttes  ved  at  betragtes  som 
uskyldig,  indtil  han  er  dømt. 

Under  den  kriminelle  Procedure  har  Aktor  Ordet 
to  Gange,  Defensor  derimod  kun  én  Gang.  I  denne 
Henseende  synes  den  anklagede  at  være  gunstigere  stillet 
i  Danmark,  hvor  Defensor  ikke  alene  har  Ret  til 
Ordet  ligesaa  hyppig  som  Aktor,  men  ovenikøbet  har 
det  sidste  Ord,  førend  Sagen  indlades  til  Rettens  Paa- 
kendelse. 

Af  Handlinger,  som  er  strafbare  i  Amerika,  men 
ikke  i  Danmark,  skal  nævnes:  Forsøg  paa  Selvmord 
(i  New  York  Stat),  Forsendelse  gennem  Posten  af  Lotteri- 
sedler, Trækningslister  og  obscøn  Literatur;  Ægteskab 
mellem  en  Hvid  og  en  Neger  er  forbudt  og  strafbart  i 
over  Halvdelen  af  Staterne  (særlig  de  sydlige).  Det  er 
i  de  fleste  Stater  strafbart  at  tage  højere  Renter  end 
den  lovbestemte  af  alle  Laan  (dog  undtages  Bodmeri- 
laan  og  Laan  af  Pantelaanere  samt  af  „call  loans"  over 
$  5000  i  New  York,  med  Hensyn  til  hvilke  Rentefoden 
er  fri),  medens  i  Danmark  Aagerforbrydelse  kun  kan 
begaas  ved  Laan  sikrede  mod  Pant  i  fast  Ejendom. 
Straff'en  for  Aager  er  meget  forskellig  i  de  forskellige 
Stater.  I  New  York  Stat  gælder,  mærkelig  nok,  den 
yderst  drakoniske  Bestemmelse,  at  den,  der  gør  sig 
skyldig  i  Aager,  taber  ethvert  Krav  paa  hele  den  mod 
højere  Rente  udlaante  Kapital. 

I  Henseende  til  Erstatningens  Krav  synes  den  danske 
og  den  amerikanske  Ret  diametralt  modsatte;  thi  me- 
dens den  danske  Ret,  som  Betingelse  for  Tilkendelse  af 
Erstatning,  forlanger  Bevis  for  Tabet,  der  paastaas  at 
være  lidt  ved  den  skadegørende  Handling,  saa  forud- 
sætter, som  Regel,  den  amerikanske  Ret,  at  Tab  er  lidt, 
og  den   indstævnte  maa,    for  at  fri  sig  for  Kravet,    af- 


105 

kræfte  denne  Formodning.  Endvidere  giver  de  ameri- 
kanske Jurydomstole  Erstatning  ikke  alene  for  det 
direkte  Pengetab,  men  ogsaa  for  Tab  af  andre  Livets 
Goder.  En  Kone  kan  saaledes  faa  Erstatning  hos  den 
Person,  som  uretmæssig  forleder  hendes  Mand  til  at 
forlade  hende  eller  sende  hende  bort;  og  en  Mand  kan 
faa  Erstatning  hos  den  Person,  som  forfører  hans  Kone 
eller  lokker  hende  bort  fra  deres  Hjem,  ja  Erstatning 
opnaas  endog,  naar  en  Person  bortleder  en  Mands  Kær- 
lighed fra  Hustruen  og  omvendt. 

Den  danske  Sagfører,  som  vovede  at  føre  en  Er- 
statningssag paa  et  sligt  Grundlag,  vilde  utvivlsomt,  baade 
af  Dommer  og  Kolleger,  blive  betragtet  som  forrykt; 
men  saadanne  Sager  føres  og  vindes  hver  Dag  rundt 
om  i  de  Forenede  Stater,  og  ikke  alene  vindes  de,  men 
de  Erstatninger,  som  gives,  forslaar  noget;  10,000  Dollars 
er  langtfra  nogen  overdreven  Sum,  og  der  er  ikke  faa 
Eksempler  paa  langt  højere  Beløb  tilkendte  af  Juryen 
i  Skadeserstatning  for  Tilfælde  som  de  her  ovenfor  om- 
talte. 

De  amerikanske  Juryer  tilkender  i  det  hele  taget 
rundelige  Skadeserstatninger,  og  ikke  saa  usselig  smaa 
Beløb,  som  faas  ved  den  danske  Domstol,  naar  det 
endelig  lykkes  Sagsøgeren  i  et  yderst  sjældent  Tilfælde 
at  faa  sig  tilkendt  Erstatning. 

Her  skal  nævnes  nogle  faa  Erstatningssager,  som  i 
den  allersidste  Tid  (1901  og  1902)  er  bleven  paa- 
dømte: 

Dagbladet  „New  York  Herald"  indeholdt  en  Dag  en 
lille  Notits  om,  at  en  bestemt  navngiven  „magistrate* 
(en  Embedsmand,  hvis  Virksomhed  nærmest  er  en  Blan- 
ding af  en  Dommers  i  den  offentlige  Politiret,  af  en 
Gældskommissions-Domraers  og  af  en  F'orligsmæglera^ 
havde  erklæret  i  sin  Ret,  at  han  ikke  vilde  tro  Kvinder, 
•elv  om  de  aflagde  Ed  paa  deres  Forklaring.  For 
denne  generelle  Udtalelse,  der  jo  nærmest  falder  i  det 
komiske,    anlagde   Embedsmanden   imidlertid  Sag   mod 

Bladet  og  fik  sig  tilkendt  en  Skadeserstatning  af  30,0( 
Dollars.     Bladet   appellerede   og  gjorde  bl.  a.  gældende 
at  Erstatningen  var  overdreven  stor,  men  Resultatet  blev^ 
at  Appelretten  stadfæstede  Underrets-Dommen.    En  nei 
Maade  at  „finde"  en  Formue  paa! 

En  anset  Forretningsmand  blev  injurieret  ved  ei 
skarp  Kritik  i  et  andet  anset  New  York-Dagblad,  „Th< 
Evening  Post",  for  hans  Virksomhed  som  Formand 
en  Forening,  noget  lignende  Grosserer-Societetet  i  K< 
benhavn.  Han  anlagde  Sag  mod  Bladet  og  fik  d( 
idømt  en  Skadeserstatning  paa  $  100,000  (omtrent  370,00( 
Kr.),  hvilken  Dom  blev  godkendt  gennem  alle  Instantsei 

En  Baad,  hvori  en  Arbejder  ved  et  Telegrafkoi 
pagni  befandt  sig  for  at  reparere  et  Kabel,  blev  paa- 
sejlet af  en  fransk  Damper,  og  Manden  druknede.  Hans 
Hustru  anlagde  Sag  mod  Dampskibsselskabet,  og  Resul- 
tatet blev,  at  dette  Selskab  fandtes  erstatningspligtigt 
og  paalagdes  at  udrede  til  Enken  $  13,000  for  Tabet  af 
Manden. 

En  Vogn,  paa  hvilken  Brandmænd  i  Februar  1901 
kørte  til  en  Ildløs  i  New  York,  kolliderede  med  en  elek- 
trisk Sporvogn,  og  en  af  Brandmændene  blev  dræbt 
derved.  Juryen  erklærede  Sporvogns-Selskabet  for  er- 
statningspligtigt og  tilkendte  Enken  en  Erstatning  for 
Tabet  af  Manden,  stor  $  15,000. 

En  Dame  var  ifærd  med  at  stige  ud  af  en  Spor- 
vogn, da  Vognen  i  samme  Øjeblik  sattes  i  Bevægelse. 
Hun  faldt  og  brækkede  en  Arm  og  fik  derfor  tilkendt 
en  Skadeserstatning  hos  Selskabet  af  $  7000. 

En  vis  Sherman  Sammis  havde  Plads  i  en  af 
Standard  Oil-Kompagniets  Fabriker,  og  hans  trettenaarige 
Søn  John  bragte  ham  et  Maaltid  Mad.  Ved  denne  Lejlig- 
hed faldt  Drengen  i  en  Tønde,  som  var  muret  ned  i  Gulvet 
i  et  Oplagsrum,  og  da  Tønden  var  fyldt  med  Petroleum  og 
skoldende  hedt  Vand,  blev  han  stærkt  forbrændt  og 
maatte  henligge  paa  et  Hospital  i  lang  Tid.  Paa 
Sønnens  Vegne  sagsøgte  Faderen  Kompagniet  og  fordrede 

en  Skadeserstatning  af  $  50,000,  idet  han  paastod,  at 
det  maaske  blev  nødvendigt  at  amputere  Sønnens  venstre 
Ben  som  Følge  af  Ulykken.  Juryen  i  Brooklyn  Supreme 
Court  paalagde  Kompagniet  at  betale  Drengen  $  23,000, 
altsaa  omtrent  85,000  Kr.I 

En  12  Aars  Dreng  blev  dræbt  af  en  Sporvogn,  me- 
dens han  vilde  skraa  over  en  Gade.  Faderen  fik  for 
„Tab  af  Barnets  Tjeneste"  hos  Sporvogns-Selskabet  til- 
kendt en  Erstatning  paa  $  12,000. 

Erstatningssøgsmaal  for  Hævelse  af  en  Forlovelse  er 
en  Hverdagsbegivenhed,  og  Juryen  er  sædvanligvis  me- 
get liberal  i  saadanne  Sager,  saa  det  er  ikke  ualminde- 
ligt at  se  et  sønderknust  Hjærte  betalt  med  fra  $  1000 
til  S  25,000. 

En  Passager  paa  en  Flod-Damper  blev  under  Far- 
ten angrebet  af  Styrmanden  og  slaaet  haardt  ned  mod 
Dækket,  hvorved  han  blev  kvæstet  alvorligt.  Da 
Skaden  var  af  permanent  Karakter,  fik  han  hos  Damp- 
skibsselskabet tilkendt  en  Erstatning  af  $  5000. 

En  ung  Dame  henvendte  sig  for  nogle  Aar  siden 
paa  et  Hospital  i  New  York  for  at  faa  en  Operation 
foretaget.  Hun  blev  bedøvet  med  Æther,  og  da  hun 
efter  Operationen  blev  bragt  i  Seng  paa  Hospitalet,  an- 
bragte Sygeplejersken  varmt  Vand-Omslag  paa  det  ved 
Operationen  frembragte  Saar  uden  at  tage  de  nødven- 
dige Forholdsregler.  Patienten  gjorde  gældende,  at  hun 
derved  var  bleven  beskadiget  for  hele  Livet,  og  Hospi- 
talet maatte  betale  hende  i  Erstatning  $  19,420.  Det 
var  en  djr  Sygeplejerske  for  Hospitalet! 

En  Dame  i  Kentucky  sagsøgte  Southern  Jærnbane- 
selskab  til  Erstatning,  fordi  hun  af  Konduktøren,  der 
antog  hende  for  en  Neger,  var  bleven  nægtet  Adgang 
til  en  af  de  Kupéer,  som  i  den  Stat  er  forbeholdt  de 
Hvide,  og  fordi  hun  derved  var  bleven  tvungen  til  at 
køre  mellem  Negrene.  For  denne  skrækkelige  Tort  flk 
hun  i  April  Maancd  1902  tilkendt  en  Erstatning  af 
$  4000.     En  ganske  indbringende  Koretur! 

En  Dommer  lejede  for  3  Aar  siden  et  Hus  i  Om- 
egnen af  New  York.  Nogen  Tid  derefter  sendte  Gas- 
kompagniet ham  en  Regning  paa  brugt  Gas,  stor  $  1,65, 
men  da  han  ikke  havde  brændt  Gas,  nægtede  han  at 
betale,  idet  han  udtalte,  at  det  rimeligvis  var  en  tid- 
ligere Lejer,  som  skyldte  Beløbet.  Kompagniet  vilde 
dog  ikke  høre  noget  herom,  men  meddelte  ham,  at  den 
i  Huset  værende  Gasmeter  vilde  blive  borttaget,  hvis 
han  ikke  betalte  Regningen.  Herimod  protesterede 
Dommeren,  men  forgæves,  hvorefter  han  anlagde  Sag 
mod  Gaskompagniet,  som  han  paastod  tilpligtet  at  be- 
tale en  Erstatning  af  $  5  for  hver  Dag,  Kompagniet 
havde  nægtet  og  fremdeles  nægtede  at  levere  ham  Gas 
til  hans  Forbrug.  Han  vandt  Sagen,  ogsaa  i  Appel- 
instansen, og  Kompagniet  maatte  fornylig  betale  ham 
en  Erstatning  af  ialt  4300  Dollars.  En  lille  Fjer,  som 
blev  til  en  stor  Høne  I 

Disse  faa  Eksempler  viser,  at  Skadeserstatningsretten 
spænder  over  et  meget  stort  og  højst  forskelligartet 
Felt,  og  det  vil  let  forstaas,  at  Skadeserstatnings-Søgs- 
maal  grasserer  epidemisk  i  de  Forenede  Stater  og  ud- 
gør den  talrigste  Gruppe  af  Retssager.  Navnlig  Jærn- 
bane-  og  Sporvogns-Selskaber  har  altid  mangfoldige 
Erstatningssager  verserende  mod  sig,  ja  det  er  ingen 
Overdrivelse  at  sige,  at  hvert  af  de  meget  store  af  disse 
Selskaber  aarlig  stævnes  i  mange  Hundrede  Sager  ved- 
rørende Erstatning  for  personlig  Skadetilføjelse.  En  i 
Oktober  Maaned  i  1901  offentliggjort  Aarsberetning  for 
Brooklyn  Rapid  Transit-Company  siger,  at  dette  Selskab, 
der  navnlig  besørger  Sporvognstrafiken  i  Brooklyn, 
sidste  Aar  udbetalte  i  Skadeserstatninger,  baseret  paa  1 
„personal  injury",  $  971,876,  hvilket  er  omtrent  8  pCt. 
af  Brutto-Indtægten,  som  androg  $  12,135,557.  Af  det 
nævnte  enorme  Beløb  var  $  371,904  for  Skader  tilføjede 
Personer  i  Løbet  af  det  sidste  Regnskabsaar.  Sagsom- 
kostningerne androg  $  153,962,  saa  at  de  samlede  Ud- 
gifter paa  den  nævnte  Konto  ialt  beløb  sig  til  ca.  9  pCt. 

af  Brutto-Indtægterne.  Metropolitan  Sporvogn ssel skabet 
i  New  York  havde  sidste  Aar  i  Brutto-Indtægt  $  15,000,000 
og  udbetalte  i  Skadeserstatninger  $  600,000  og  $  100,000 
i  Sagsomkostninger. 

En  Jærnbaneulykke  —  og  af  dem  hænder  der  jo 
her  ikke  saa  faa  mellem  Aar  og  Dag  —  gør  hyppigt  et 
ikke  ringe  Skaar  i  det  paagældende  Baneselskabs  Ind- 
tægter, idet  Selskabet  er  pligtig  at  yde  Erstatning  for 
alle  de  dræbte  og  tilskadekomne  Passagerer. 

Da  der  fornylig  skete  en  saadan  Ulykke  i  New 
York,  androg  de  Krav,  som  blev  indgivet  af  skadelidte 
Personer  eller  deres  Arvinger  mod  New  York  Central 
Jærnbane-Selskab,  1,885,000  Dollars. 

Beløb  af  $  2000  op  til  $  10,000  er  de  sædvanlige 
Erstatninger,  som  Jærnbane-Selskaberne  giver  i  saa- 
danne  Tilfælde;  men  det  nævnte  Jærnbane-Kompagni 
slipper  næppe  saa  billigt  denne  Gang,  thi  den  første 
Dom  er  nu  falden,  og  den  tilkender  Arvingerne  efter 
en  32-aarig  Mand,  der  blev  dræbt  ved  nævnte  Lejlig- 
hed, og  som  havde  en  aarlig  Gage  af  $  4000,  en  Er- 
statning af  $  60,000. 

En  skærende  Modsætning  til  denne  store  Lethed 
med  at  faa  Skadeserstatning  og  til  ovenikøbet  at  faa 
den  meget  rundelig,  danner  saadanne  Tilfælde,  hvor 
det  er  selve  Staten,  som  har  foretaget  den  skadegørende 
Handling,  idet  ingensomhelst  Erstatning  kan  faas  fra 
den  for  uforskyldt  Varetægtsfængsel,  ikke  heller  for  Straf 
helt  eller  delvis  overgaaet  en  uskyldig. 

Denne  inhumane  Regel  er  bygget  paa  den  gamle, 
fra  England  arvede  Teori,  at  Staten  ikke  kan  gøre  Uret. 
Det  eneste  Skridt,  Staten  gør  overfor  en  Person,  der  er 
dømt  til  Fængsel,  naar  det  en  skønne  Dag  opdages,  at  han 
er  uskyldig  dømt,  er  at  aabne  Fængslets  Port  for  ham, 

fn  fremdeles  afsoner  Straffen.  Men  derimod 
r  ingen  Erstatning,  ingen  Hjælp,  ikke  en  Gang 
ikyldning  til  det  stakkels  Menneske,  som  maa- 
>ragt  til  Betlerstaven  og  tilmed  bleven  saa  svæk- 

ket  af  mentale  og  legemlige  Lidelser,  at  han  fremtidig] 
er  ude  af  Stand  til  at  fortjene  nogetsomhelst  til  Livets 
Ophold.  Med  fuld  Føje  maa  man  spørge,  hvor  det 
dog  er  muligt,  at  en  saadan  Haardhed,  en  saadan  Til- 
sidesættelse af  et  simpelt  Retfærdighedskrav  kan  blive 
opretholdt  i  et  Land  med  en  Uafhængighedserklæring  og 
en  Konstitution  bygget  paa  og  indeholdende  de  retfær- 
digste og  human este  Ideer. 

Den  uskyldig  dømte  er  ganske  vist  berettiget  til 
Skadeserstatning  hos  den  Person,  som  maatte  have 
sigtet  ham  for  Forbrydelsen,  men  dette  er  selvfølgelig 
som  Regel  kun  en  daarlig  Trøst,  idet  denne  i  mange 
Tilfælde  ikke  kan  betale  nogen  Erstatning,  ikke 
kan  findes  eller  maaske  er  død.  Men  selv  om  der  er 
gode  Udsigter  til  at  faa  noget  ud  af  den  erstatnings- 
pligtige, saa  er  den  skadelidte  næsten  altid  ude  af  Stand 
til  at  føre  en  kostbar  Erstatningssag  —  alle  Processer 
er  kostbare  her  —  og  Staten  giver  ham  ikke  engang 
saa  meget  som  fri  Proces  og  Sagfører.  Beneficerede 
civile  Sager,  som  i  Danmark,  kendes  overhovedet  ikke 
i  Amerika.  Vil  den  ubemidlede  anlægge  Erstatnings- 
spørgsmaal,  maa  han  være  glad  ved  at  finde  en  Sag- 
fører, som  paatager  sig  at  føre  Sagen  paa  de  Vilkaar, 
at  han  intet  faar,  dersom  Sagen  tabes,  men  til  Gengæld 
faar  en  meget  betydelig  Andel  af  den  Erstatning,  han 
eventuelt  skaffer. 

Skønt  Kontrakter  i  de  Forenede  Stater  som  al- 
mindelig Regel  er  gyldige  og  forbindende,  hvad  enten 
de  er  skriftlige  eller  mundtlige,  maa  dog  herfra 
gøres  saa  mange  Undtagelser,  at  den  almindelige  Regel 
i  det  daglige  Liv  næsten  er  reduceret  til  en  Undtagelse. 
I  alle  følgende  Tilfælde  er  Skriftlighed  nemlig  en  absolut 
Betingelse  for  Kontrakters  Gyldighed: 

Købekontrakter  om  fast  Ejendom, 
Kontrakter,    som    ikke    er   bestemte  til  at  opfyldes 
inden  et  Aar  fra  Oprettelsen, 

Kavtionsforpligtelser, 

Ægtepagter, 

Kontrakter  om  Salg  af  Lesøre  for  en  Købesum  af 
50  Dollars  eller  mere,  med  mindre  Køberen  mod- 
tager en  Del  af  Godset  eller  ved  Købets  Afslut- 
ning betaler  en  Del  af  Købesummen. 

Ingen  Kontrakt,  skriftlig  eller  mundtlig,  er  imidler- 
tid g>idig,  med  mindre  der  ved  samme  er  betinget  et 
lovligt  Vederlag  (legal  consideration),  hvilket  i  Alminde- 
lighed maa  være  af  Pengeværdi.  Størrelsen  er  lige- 
gyldig, og  næsten  enhver  Kontrakt,  stor  eller  lille, 
begynder  derfor  med  den  traditionelle  Erklæring,  at  i 
Betragtning  af,  at  den  ene  Kontrahent  har  betalt  til 
den  anden  et  Vederlag  af  1  Dollars,  saa  forpligter  sidst- 
nævnte Kontrahent  sig  herved  til  osv.  osv.  Mangfoldige 
Kontrakter,  som  manglede  denne  „consideration",  er  i 
Tidernes  Løb  af  Retterne  bleven  erklæret  for  ugyldige, 
og  Domprotokollerne  udviser  talrige  Tilfælde,  i  hvilke 
de  mest  soleklare  Sager,  ikke  sjældent  drejende  sig  om 
Formuer,  er  tabte  ene  og  alene  paa  Grund  af,  at  en 
saadan  , consideration"  manglede. 

Tilstedeværelsen  af  en  „consideration"  er  dog  ikke 
nødvendig  ved  Veksler  eller  Cheks,  ikke  heller  ved  Doku- 
menter, som  er  forsynede  med  Segl.  Seglet  spiller  i  det 
hele  taget  en  mærkelig  Rolle  i  Amerika.  Ikke  faa  Doku- 
menter er  saaledes  ugyldige,  naar  de  ikke  er  forsynede 
med  Underskriverens  Segl,  saaledes  Skøder  og  andre  Ad- 
komstdokumenter paa  faste  Ejendomme;  det  samme  gælder 
Panteobligationer,  —  og  Tilstedeværelsen  af  et  Segl  paa  et 
Dokument  har  til  Følge,  at  det  Krav,  som  haves  i  Henhold 
til  dette  Dokument,  først  proskriberes  i  20  Aar,  medens 
det  ellers  vilde  blive  proskriberet  i  kortere  Tid,  i  Reglen 
6  Aar.  Fra  denne  mærkværdig  store,  ligefrem  urime- 
lige Betydning,  der  tillægges  Seglet,  skulde  man  synes 
at  kunne  slutte,  at  der  blev  stillet  særlige  Fordringer 
til  Seglets  BeskafTenhed,  at  det  f  Eks.  skulde  besiaa  af 


112 

det  traditionelle  smæltede  Lak  med  Underskriverens] 
Navn  eller  Initialer;  men  dette  er  dog  ikke  Tilfældet. 
Et  lille  rundt,  kulørt,  paaklistret  Stykke  Papir,  af  Stør- 
relse som  en  almindelig  Oblat  og  ikke  forsynet  med 
nogetsomhelst  Navn  eller  andet  Tryk  eller  Forsiring, 
er  det,  som  hyppigst  bruges;  men  forøvrigt  er  Ordet 
^(Segl)",  skrevet  med  Blæk  under  Underskriften,  under- 
ligt nok  ogsaa  anset  for  at  opfylde  Lovens  Forskrift 
om  Segl. 

Nu  for  ganske  nylig  er  dog  disse  Bestemmelser 
med  Hensyn  til  Segl  ophævet  i  Staten  New  York;  men 
de  er  fremdeles  gældende  i  flere  andre  Stater. 

I  Henseende  til  Arveforholdene  skal  omtales,  at  den 
amerikanske  Lovgivning  ikke,  som  i  Danmark,  kender 
noget  til  Tvangsarvinger.  En  Arvelader  kan  frit  dispo- 
nere over  hele  sin  Formue,  ganske  som  han  finder  for 
godt  og  behøver  ikke  at  efterlade  en  eneste  Cent  til  sin 
Hustru  (eller  Mand)  eller  til  sine  Børn.  En  Hustru  har 
dog  en  Ret,  som  kaldes  Dower,  og  som  er  en  Ret  for 
Livstid  til  en  Tredjepart  af  Indtægterne  —  fra  Mandens 
Død  at  regne  —  af  den  eller  de  faste  Ejendomme,  som 
hendes  Mand  maatte  have  været  i  Besiddelse  af,  me- 
dens Ægteskabet  bestod.  Denne  Ret  bliver  en  Hæftelse 
paa  enhver  fast  Ejendom,  Manden  erhverver,  medens 
Ægteskabet  bestaar,  og  den  tilintetgøres  ikke,  fordi  han 
senere  sælger  Ejendommen.  For  at  fri  den  for  en  saadan 
Hæftelse  er  det  absolut  nødvendigt,  at  Hustruen  deltager 
i  Salget  og  udtrykkelig  frafalder  sin  Dower-Ret  i  den 
faste  Ejendom,  som  sælges. 

Manden  har  ogsaa  en  Ret  efter  sin  afdøde  Hustru, 
nemlig  til  Indtægterne  af  de  hende  tilhørende  faste 
Ejendomme,  saalænge  han  lever.  Denne  Ret,  som  kaldes 
Curtesy,  er  dog  betinget  af,  at  der  i  Ægteskabet  har 
været  født  fælles  Barn,  uden  at  det  dog  paa  den  anden 
Side  er  nødvendigt,  at  Afkommet  er  i  Live  ved  Hu- 
struens Død.  Gurtesy-Retten  er  ingen  Hæftelse  paa 
hendes  faste  Ejendomme,  saaledes  som  Dower-Retten  er 

paa  Mandens  faste  Ejendomme.  Hustruen  kan  derfor 
frit  sælge  sine  faste  Ejendomme,  og  det  er  altsaa  kun 
de  Ejendomme,  som  faktisk  var  hendes,  da  hun  dode, 
der  omfattes  af  Courtesy-Retten. 

I  Staterne,  særlig  i  New  York,  New  Jersey,  North 
Dakota  og  South  Carolina,  kan  Ægteskab  meget  let 
blive  indgaaet.  Ægteskabet  betragtes  simpelt  hen  som 
en  Kontrakt,  kun  forskellig  fra  andre  Kontrakter  i  det 
Punkt,  at  Parterne  ikke  uden  videre  kan  ophæve  den. 
Der  forlanges  ingen  forudgaaet  Lysning  fra  Prædike- 
stolen eller  Fritagelse  derfor  ved  Kongebrev,  der  for- 
langes intet  Samtykke  fra  Forældre  eller  Værger,  ingen 
Forlovere,  ingen  Vakcinationsattest  eller  nogen  af  de 
andre  Bevisligheder,  som  er  nødvendige,  for  at  en  Vielse 
kan  foregaa  i  Danmark,  —  det  hele,  som  forlanges,  er, 
at  en  Mand,  som  angiver  at  være  18  Aar,  og  en  Kvinde, 
som  angiver  at  være  af  samme  Alder,  møder  personlig*) 
for  en  Præst,  en  Dommer  eller  et  Byraadsmedlem 
og  anmoder  ham  om  at  vie  dem.  I  et  Vidnes  Over- 
værelse foregaar  saa  Ceremonien,  der  kun  tager  nogle 
faa  Øjeblikke.  Ikke  sjældent  vækkes  Præsten  midt  om 
Natten  og  anmodes  om  straks  at  foretage  Vielsen,  og 
ofte  er  Parterne  først  bleven  enige  om  dette  alvorlige 
Skridt  umiddelbart  forinden. 

I  mange  Stater  gælder  endog  det  saakaldte  ^Common 
law-Ægteskab*",  som  anses  indgaaet  og  fuldt  forbindende, 
naar  Parterne  —  hvoraf  Manden  maa  være  mindst  14 
Aar,  Kvinden  mindst  12  Aar  gammel  —  i  Vidners 
Overværelse  erklærer,  at  de  har  indgaaet  Ægteskab. 
Efter  den  1ste  Januar  1902  udfordres  der  imidler- 
tid i  New  York  Stat,  at  Parterne  er  myndige,  og  at 
Ægteskabskontr akten   underskrives   af  dem  i  2  Vidners 


Ikke  en  Gang  altid  forlanges  personligt  Møde.   For  nogen 
Tid  siden  blev  saaledcs  et  Giftermaal  indgaaet  ved  EQAlp 
af  Telefon.    Den  ene  Part  opholdt  sig  i  Chicago,  medeoft 
deo  anden  boede  omtrent  1000  Mil  derfra. 
Pttebcr'Bftiuen :  Fra  Amerika.  ^ 

Overværelse  for  en  Notar,  og  at  Kontrakten  derpaa  an- 
meldes inden  6  Maaneder  for  „the  clerk  of  the  city" 
(Byskriveren).  En  saadan  Notarialforretning  koster  kun 
25  Cents.     Et  billigt  Bryllup! 

Denne  altfor  store  Lethed  med  at  indgaa  Ægteskab 
har  naturligvis  til  Følge,  at  mangfoldige  Ægteskaber 
stiftes,  som  aldrig  burde  have  været  indgaaede,  og  de 
temmelig  hyppige  Ægteskabsbrud  bliver  under  disse 
Forhold  let  forklarlige.  Uden  den  lette  Adgang  til 
Bryllup  vilde  de  saakaldte  „elopements" :  Bortførelser 
for  at  indgaa  Ægteskab,  ikke  være  praktikable.  Om 
saadanne  elopements  kan  man  læse  hver  Dag  i  Aviserne. 
Hyppigst  sker  de  naturligvis,  fordi  Forældrene  mod- 
sætter sig  Partiet,  men  ikke  sjældent  foretages  de  af 
Par,  som  ønsker  at  gøre  sig  bemærkede  eller  interes- 
sante, eller  ogsaa  for  paa  den  Maade  at  spare  et  be- 
kosteligt Brudeudstyr  eller  Bryllupsgilde.  Parret  flygter 
i  Reglen  ikke  saa  overdrevent  langt  fra  den  hjemlige 
Arne,  og  de  sørger  saa  for  i  al  Hast  at  blive  viet, 
forinden  de  eftersporende  Forældre  indhenter  dem, 
eller  forinden  de  sender  Budskab  om,  hvor  de  er  og 
det  Skridt,  de  har  taget,  og  da  dette  Skridt  ikke  lader 
sig  ændre,  saa  faar  de  i  Almindelighed  Forældrenes 
Tilgivelse  og  Velsignelse,  og  det  hele  ender  i  Fryd  og 
Gammen.  Der  fortælles  en  i  saa  Henseende  ret  beteg- 
nende Historie  om  et  elopement,  som  blev  rapporteret 
til  Brudgommens  Fader  midt  om  Natten.  Han  lod, 
som  om  han  tog  det  hele  meget  alvorligt  og  gav  straks 
Ordre  til,  at  der  skulde  spændes  for,  saa  at  han  kunde 
forfølge  det  flygtende  Par  og  svor  dyrt  paa,  at  han  nok 
skulde  være  Mand  for  at  forpurre  det  paatænkte  Gifter- 
maal.  Men  samtidig  spurgte  han  Budbringeren,  hvilken 
Hest  hans  Søn  havde  taget,  og  da  der  blev  svaret, 
at  han  havde  taget  den  hurtigste,  forglemte  den  for- 
tørnede Fader  sig  selv,  idet  han  blot  ytrede:  Gud 
ske  Lov! 

I    de    fleste    andre    Stater    end    de    nævnte  —  New 

York,  New  Jersey,  N.  Dakota  og  S.  Carolina  —  for- 
langes dog  en  saakaldet  „marriage  license"  o:  Tilladelse 
til  at  indgaa  Ægteskab,  hvilken  forøvrigt  er  let  erholde- 
lig,  og,  dersom  Forældrenes  Tilladelse  ikke  foreligger, 
at  Parterne  er  21  Aar  gamle. 

Ligesaa  let  som  det  er  at  blive  viet,  ligesaa  vanske- 
ligt er  det  paa  den  anden  Side  at  faa  Ægteskabet  op- 
løst ved  Skilsmisse.  Medens  denne  i  Danmark  som  Regel 
erholdes  gennem  Overø\Tigheden  og  altsaa  er  en  ad- 
ministrativ Handling  og  hyppigst  faas  paa  Grund  af  „Ge- 
mytternes Uoverensstemmelse**,  saa  kan  den  i  Amerika 
kun  erholdes  ved  Dom,  og  i  New  York  gives  en  saadan 
ovenikøbet  kun  i  ét  eneste  Tilfælde,  nemlig  naar  det 
er  bevist,  at  Hor  er  begaaet  af  den  indstævnte  Part. 
Ved  Skilsmissedommen  faar  kun  den  uskyldige  Part 
Tilladelse  til  at  indgaa  nyt  Ægteskab;  men  da  et  saa- 
dant  Ægteskab,  indgaaet  af  den  skyldige  Part  i  en 
anden  Stat,  er  fuldgyldigt  i  New  York  Stat,  og  da  han 
eller  hun  for  5  Cents  og  paa  nogle  faa  Minutter  fra 
New  York  City  kan  komme  over  til  Staten  New  Jersey, 
saa  er  denne  „Straf"  for  den  skyldige  overmaade  let  at 
bære. 

Da  Tallet  paa  de  Par,  der  paa  Grund  af  „Gemyt- 
ternes Uoverensstemmelse**  ønsker  Skilsmisse,  ganske  na- 
turligt er  legio  som  Følge  af  den  Lethed  og  Letsindig- 
hed, hvormed  Ægteskaber  indgaas,  saa  gaar  mange  af 
saadanne  Par  til  andre  Stater,  hvor  Skilsmissedom  er 
langt  lettere  at  opnaa.  I  saa  Henseende  siges  South 
Dakota  ubetinget  at  bære  Prisen,  ligesom  ogsaa 
Skilsmisse-Sagførerne  dér  har  opnaaet  en  fænomenal 
Dygtighed  i  at  behandle  disse  interessante  Sager  med 
de  blødeste  Fløjels-Hansker. 

Skilsmisse  kan  dog  ikke  erholdes  i  den  nævnte 
Stat,  forinden  den  skilsmissesøgende  har  haft  Domicil 
dér  mindst  6  Maaneder,  og  mange  rige  New  Yorkere 
har  derfor  opslaaet  deres  Pavluner  i  denne  fjærne  Stat 
for    at    opnaa    den   eftertragtede   Udløsning  af  Hymens 

„trættende"  Lænker.  Saasnart  denne  Befrielse  har  fundet 
Sted,  pakkes  atter  Kufferterne,  og  med  et  lettere  Hjærte 
og  Pengepung  gaar  saa  Rejsen  atter  hjem  til  Byen  for 
alle  Byer:  New  York  City. 

Ved  en  Dom,  der  nylig  blev  afsagt  af  de  Forenede 
Staters  Højesteret,  er  dog  denne  Skilsmissetrafik  bleven 
betydelig  hæmmet,  idet  denne  Dom  fastslaar  som  en  nød- 
vendig Betingelse  for  Skilsmissens  Gyldighed,  at  begge 
Ægtefæller  paa  samme  Tid  har  haft  6  Maaneders  fast 
Bopæl  i  den  Stat,  hvor  Skilsmissen  effektueres. 

De  Forenede  Stater  fik  i  1898  en  fælles  Konkurslov. 
Denne  skælner  imellem  frivillig  og  tvungen  Fallit.  Me- 
dens enhver  kan  forlange  sit  Bo  taget  under  Konkurs- 
behandling, kan  kun  den  Person,  som  skylder  i  det 
mindste  $  1000,  efter  sine  Kreditorers  Begæring  blive 
erklæret  konkurs,  og  Landmænd  saavel  som  de,  hvis 
Indtægter  bestaar  i  Løn  ikke  overstigende  $  1500  aar- 
lig,  er  ganske  fritaget  for  et  saadant  Skridt  fra  deres 
Kreditorers  Side. 

Dersom  Fallenten  ikke  har  gjort  sig  skyldig  i  noget 
særlig  graverende  Forhold,  vil  han  —  og  det  vel  at 
mærke  uden  Samtykke,  ja  endog  trods  Kreditorernes 
Protest  —  ved  et  Dekret  af  Retten  blive  løst  fra  alle 
sine  uprivilegerede  Gældsforpligtelser,  naar  han  derom 
inden  et  Aar  fremsætter  Begæring  til  Skifteretsdommeren. 
De  Forenede  Stater  synes  dertor  at  være  et  sandt  Eldo- 
rado for  Fallenter. 

Denne  ualmindelige  Liberalitet  overfor  Skyldnerne 
har  imidlertid  allerede  i  den  korte  Tid,  Loven  har 
været  i  Kraft,  affødt  utrolige  Misbrug,  og  Handelsstanden 
har  derfor  gentagende  andraget  paa  en  saadan  For- 
andring i  Loven,  at  den  anden  Part  i  Gældsforholdet, 
Kreditor,  ogsaa  faar  rimelig  Beskyttelse  af  sine  Inter- 
esser, og  et  Forslag  til  en  Ændring  af  Loven  i  den 
Retning  er  allerede  blevet  udarbejdet  og  vil  blive  fore- 
lagt Kongressen  i  den  nærmeste  Tid. 

I  Danmark  fordres   det  som  Betingelse  for,    at  et 

Dokument  anses  for  en  Veksel,  at  dette  Ord  udtrykke- 
lig bruges  i  Dokumentet.  Dette  er  derimod  ikke  nød- 
vendigt i  Amerika. 

Kvittering  for  Betaling  af  Penge  kan  ikke  fordres 
her.  En  Sagsøger  kan  i  Reglen  anlsegge  sin  Sag  enten 
ved  sit  eget  eller  ved  indstævntes  Værneting.  Han  har 
Valget,  medens  i  Danmark  Sag  altid  maa  anlægges  ved 
indstævntes  Domicil. 

I  Danmark  maa  Forkyndelse  af  en  Stævning  ske 
paa  indstævntes  Bopæl,  og  det  er  tilstrækkeligt,  at  den 
forkyndes  for  hvem  der  antræffes.  Det  er  derfor  en 
let  Sag  for  Stævningsmændene  at  forkynde  en  Stævning 
og  følgelig  let  for  en  Kreditor  at  faa  sin  Debitor  stævnet 
til  at  møde  for  Retten.  I  Amerika  er  det  derimod 
meget  hyppigt  forbundet  med  stor  Vanskelighed  at  faa 
en  Mand  stævnet.  Rigtignok  kan  Forkyndelsen  ske  af 
hvilkensomhelst  Person,  og  Aflevering  af  Stævningen  er 
nok,  ligesom  ogsaa  Forkyndelsen  kan  ske  hvor  og  naar- 
M>mhelst,  men  Stævningen  skal  altid  forkyndes  for  eller 
rettere  sagt  afleveres  til  den  indstævnte  personlig,  og 
mange  Gange  nægter  en  indstævnt  sig  hjemme,  eller 
nægter  at  modtage  Stævningsmanden,  som  da  maa  gaa 
med  uforrettet  Sag  eller  maa  passe  den  indstævnte  op, 
naar  han  forlader  sit  Hjem  og  da  aflevere  Stævningen 
til  ham  paa  Gaden,  hvilket  den  indstævnte  ikke  kan 
modsætte  sig  —  nægter  han  at  modtage  Stævningen,  er 
det  tilstrækkeligt,  at  Dokumentet  berører  hans  Person. 
Det  er  en  Hverdagsbegivenhed,  at  Opdagelsesbetjenle 
opsporer  den  indstævnte  og  ved  List  søger  at  faa  ham 
i  Tale  og  saa  afleverer  Stævningen.  Heraf  vil  det  for- 
ttaas,  at  det  mange  Gange  ikke  alene  er  en  vanskelig 
Sag,  men  ogsaa  en  bekostelig  Historie  at  faa  en  Mand 
stævnet. 

I  Danmark  skal  Avktioncr  afholdes  af  de  vedkom- 
ende  Embedsmænd,  og  med  Undtagelse  af  Kobenhavn 

nogle  enkelte  af  de  større  Købstflkler  er  dette  den  Em- 

bedsmand,  der  ogsaa  beklæder  Dommersædet.  Her  i 
Amerika  er  denne  Virksomhed,  som  i  det  mindste  for 
frivillige  Løsøre-Avktioner  let  faar  Karakteren  eller  dog 
et  Anstrøg  af  Markskrigeri,  anset  —  og  vel  nok  med 
Rette  —  for  at  ligge  langt  under  en  judiciel  Embeds- 
mands Stilling  og  Værdighed,  og  det  samme  Synspunkt 
tages  vistnok  ogsaa  af  den  danske  Embedsstand,  der 
imidlertid  har  været  og  fremdeles  er  nødsaget  til  at 
holde  paa  det  bestaaende  Arrangement  af  rent  pekuniære 
Hensyn.  Hvad  om  den  danske  Embedsmand  fritoges 
for  denne  mindre  værdige  Rolle,  og  man  ligesom  her 
gav  enhver  velanbefalet  Borger,  som  vil  betale  en  vis 
aarlig  Afgift,  Bevilling  til  at  være  Avktionsholder.  Denne 
Afgift  kunde  saa  passende  blive  anvendt  til  Forbedring 
af  Embedsmændenes  Lønninger  eller  af  Vederlaget  for 
Kontorholdsudgifter.  Man  vilde  derved  ogsaa  opnaa,  at 
den,  som  ønsker  Avktion  afholdt,  kan  vælge  den  Avk- 
tionsholder, som  han  foretrækker,  og  saaledes  kan  faa 
en  virkelig  dygtig  Sælger  i  Stedet  for,  som  nu,  at  skulle 
nøjes  med  en  eller  anden  juridisk  Kandidat,  maaske 
vel  proppet  med  Jura  og  med  fine  Fornemmelser,  men 
ganske  uden  Ævner  som  Sælger.  Et  saadant  Arrange- 
ment synes  at  kunne  gavne  og  fornøje  alle  Parter. 

Som  en  anden  Forskel  paa  Avktionsvæsenets  Om- 
raade  skal  nævnes,  at  der  i  Amerika  intet  Avktionsge- 
byr  betales  til  Staten.  Her  betales  heller  ingen  Stempel- 
afgift for  retslige  Dokumenter. 

I  Danmark  er  Postvæsenet  betragtet  som  Afsenderens 
befuldmægtigede  eller,  om  man  vil,  hans  Bud,  hvoraf 
følger,  at  han  kan  fordre  Forsendelsen  stanset  og  til- 
bageleveret, saa  længe,  som  den  ikke  er  bleven  afleveret 
til  Adressaten.  Her  i  Amerika  er,  mærkelig  nok,  en 
anden  Regel  etableret.  Hvis  f.  Eks.  en  Mand  i  Boston 
tilbyder  et  Firma  i  New  York  en  Varepost,  og  Brev  fra 
Firmaet  med  Akcept  af  Tilbudet  nedlægges  i  en  Post- 
kasse  i  New  York,    saa   er   det   gældende  Ret,   at   Han- 

delen  er  kommet  i  Stand,  og  det  nytter  ikke  Akcep- 
tanten,  at  han  kort  derefter  afsender  et  Telegram,  som 
naa'r  Manden  i  Boston,  forend  Brevet  kommer  ham  i 
Hænde,  og  hvori  han  refuserer  Tilbudet.  Kan  det  blot 
konstateres,  at  Brevet  var  afleveret  til  Postvæsenet,  før- 
end Telegrammet  afsendtes,  saa  er  Køberen  bunden. 
Denne  med  sund  Fornuft  mindre  forenelige  Regel  har 
saa  tvunget  Domstolene  til  at  konstruere  andre  Rets- 
regler for  at  udslette  de  mærkelige  Følger,  som  ellers 
vilde  flyde  deraf.  Det  vilde  f.  Eks.  være  højst  ubilligt, 
om  en  Sælger  af  Varer,  som,  efter  at  Salget  er  sket, 
erfarer,  at  Køberen  er  gaaet  fallit,  har  stanset  sine 
Betalinger,  eller  har  vist  sig  upaalidelig  ved  ikke 
prompte  at  honorere  Veksler,  ikke  skulde  kunne 
beskytte  sig  ved  at  hindre  Køberen  i  at  komme  i  Be- 
siddelse af  de  under  Transport  værende  Varer,  som 
Sælgeren  naturligvis  aldrig  vilde  have  afsendt,  hvis  han 
havde  kendt  Køberens  sande  pekuniære  Stilling.  Sæl- 
geren er  derfor  i  saa  Tilfælde  bleven  indrømmet  en  Ret 
til  at  stoppe  den  videre  Forsendelse  af  Godset  og  sammes 
Udlevering  til  Køberen.  Denne  Ret  kaldes  stoppage  in 
transitu. 

En  anden  Forskel,  rigtignok  paa  det  admini- 
strative Omraade,  skal  her  omtales.  Hvis  en  Mand  i 
New  York  lægger  to  ufrankerede  Breve  i  en  Postkasse, 
det  ene  bestemt  til  Danmark  og  det  andet  til  en  By 
her  i  Staterne,  saa  vil  det  første  Brev  blive  præsenteret 
Adressaten  i  Danmark  og  udleveret  til  ham  mod  Be- 
taling af  dobbel  Porto,  det  andet  Brev  naar  derimod 
aldrig  den  indenlandske  Adressat,  men  gaar  til  „the 
Dead  Letter  Office"  i  Washington,  D.  C,  hvor  det 
bliver  tilintetgjort.  Er  derimod  det  indenlandske  Brev 
blevet  frankeret,  men  utilstrækkeligt,  saa  vil  det  blive 
præsenteret  Adressaten  og  udleveret  til  ham  mod  Beta- 
ling af  ekstra  Porto.  Hvis  Konvoluten  havde  angivet 
Afsenderens  Navn  og  Adresse,  saa  vilde  dog  Postvæsenet 

have  underrettet  ham  om,  at  Brevet  var  ufrankeret  og 
vilde  blive  befordret  til  dets  Bestemmelsessted,  saasnart 
han  indbetalte  Portoen. 

Pengebreve,  som  saadanne,  modtages  ikke  af  Post- 
væsenet til  Forsendelse,  og  da  der  for  et  rekommanderet 
Brev  kun  gives  en  Erstatning  af  $  10  i  Tilfælde  af 
Borteblivelse,  saa  kan  det  faktisk  slet  ikke  lade  sig  gøre 
at  sende  rede  Penge  eller  Pengeeffekter  pr.  Post,  med 
mindre  man  vil  sende  dem  i  et  almindeligt  Brev  eller 
Pakke,  hvilket  ganske  vist  er  tilladt,  men  naturligvis 
er  aldeles  utilraadeligt.  Da  det  imidlertid  selvfølgelig 
mange  Gange  er  nødvendigt  at  sende  rede  Penge  eller 
Pengeeffekter  fra  en  Plads  i  Landet  til  en  anden, 
er  Følgen  bleven,  at  de  saakaldte  Express-Kompagnier 
er  bleven  organiseret,  flere  af  dem  med  meget  store 
Aktiekapitaler.  Saaledes  har  American  Express-Go.  en 
Aktiekapital  af  18  Millioner  Dollars,  Adams  Express- 
Gompagni  12  Millioner  Dollars  o.  s.  v.,  og  ikke  alene 
er  Transporten  af  rede  Penge,  PengeefTekter  og  ædle 
Metaller  fuldstændig  i  Hænderne  paa  disse  Express- 
Kompagnier,  men  næsten  ogsaa  alle  Pakker,  som  ellers 
vilde  blive  afsendt  pr.  Pakkepost,  besørges  afsendte 
gennem  disse  Selskaber,  der  ligeledes  efter  en  uhyre 
Maalestok  besørger  Penge  gennem  deres  utallige  Filialer 
rundt  om  i  Landet,  udbetalte  ved  Ghecks  udstedt  af 
Kompagniet  til  den,  som  ønsker  Pengene  udbetalt. 
Express-Kompagnierne  har  deres  Pengeskabe  i  der- 
til indrettede  Jærnbanevogne  og  har  bevæbnet  Mand- 
skab til  at  bevogte  disse  Skabe  paa  Rejserne.  Trods 
det  sker  der  dog  temmelig  hyppigt  Røveri,  og  store 
Summer  gøres  til  Bytte  af  maskerede  Røvere,  som 
pludselig  stanser  Togene  og  sprænger  Pengeskabene 
med  Dynamit.  Disse  Røvere,  besjælede  af  en  vis 
Galgenhumor,  rører  derimod  aldrig  de  rejsende  eller 
berøver  dem  deres  Penge  eller  andre  Ejendele.  ^Det 
er  kun  Express-Kompagniernes  Pengeforsendelser,   som 

de  er  efter.  Sjældent  finder  et  saadant  Røveri  Sted 
uden  Blodsudgj^delse  enten  blandt  Vagtmandskabet  eller 
blandt  Rø\^erne,  eller  blandt  begge  Partier.  Disse 
Røverier  foregaar  selvfølgelig  hyppigst  i  Vesten,  særlig 
i  tyndt  befolkede  Egne,  men  nu  og  da  sker  de  ogsaa 
her  i  Østen. 


SAGFØRERSTANDEN 


1  O  Tredjedele  af  Medlemmerne  af  de  Forenede 
Staters  lovgivende  Forsamlinger  er  Jurister,  og  omtrent 
det  samme  Forhold  eksisterer  i  Staternes  Legislaturer. 
Af  Unionens  25  Præsidenter  var  19  Sagførere,  og  siden 
1877  er  kun  Sagførere  bleven  valgt  til  denne  høje 
Værdighed.  Næsten  alle  Ministre  kommer  fra  samme 
Stand,  hvilket  ogsaa  er  Tilfældet  med  saa  godt  som 
alle  Guvernørerne  i  Staterne,  saavel  som  med  Unionens 
Gesandter  i  Udlandet. 

Et  bedre  Bevis  paa,  i  hvilken  Stand  Udøvelsen  af 
Statsmagten  hviler,  kan  vel  næppe  tænkes,  og  det  kan 
derfor  med  fuldkommen  Føje  siges,  at  Sagførerstillingen 
i  Amerika  mere  end  nogen  anden  Virksomhed  er  Vejen 
til  „Ros  og  Magt". 

Ikke  alene  i  det  offentlige  Liv,  men  ogsaa  i  Sel- 
skabslivet, indtager  Juristerne  en  dominerende  Position, 
og  den  juridiske  Vej  er  derfor  ganske  naturlig  bleven 
den,  paa  hvilken  saavel  Pengearistokratiet  som  Aands- 
aristokratiet  sender  deres  Sønner  ud  i  Verden,  og  intet, 
som  kan  købes  for  Penge,  er  blevet  sparet  for  at  bringe 
det  juridiske  Studium  op  paa  et  meget  højt  Udviklings- 
trin. Det  er  derfor  ogsaa  i  nøje  Overensstemmelse  med 
de  faktiske  Forhold,  naar  den  højt  ansete  engelske  For- 

fatter  og  Historiker  James  Bryce  skriver:  „Jeg  ved 
„ikke,  om  der  er  noget  andet  Punkt,  paa  hvilket  Ame- 
„rika  er  kommet  saa  langt  forud  for  Moderlandet,  Eng- 
,land,  som  i  dets  Omhu  for  at  tilvejebringe  en  grundig 
^juridisk  Uddannelse." 

Navnlig  i  de  østlige  Universiteter  har  det  juridiske 
Fakultet  sædvanligvis  Professorer  i  alle  den  juridiske 
Videnskabs  enkelte  Grene,  Romerret,  Retsfilosofi,  Civil- 
ret, Kriminalret  etc,  og  disse  Lærerposter  (chairs,  o: 
Stole,  som  de  kaldes)  er  gennem gaaende  besatte  med 
fremragende  Videnskabsmænd,  ligesom  Fakultetet  i  Al- 
mindelighed har  et  aldeles  fortrinligt  Bibliotek  til  Stu- 
denternes Raadighed. 

For  at  faa  Adgang  til  det  juridiske  Fakultets  Fore- 
læsninger ved  et  Universitet  forlanges  der  et  akademisk 
„Borger brev**,  udstedt  af  Universitetet  selv  eller  af  et 
andet  Universitet,  som  indestaar  for,  at  vedkommende 
er  i  Besiddelse  af  en  grundig,  tildels  klassisk  For- 
dannelse. Med  selve  Forelæsningerne  og  Studenternes 
Tilegnelse  af  disse  tages  det  meget  nøje.  Hyppigt  ned- 
sættes der  en  pro  formå  Ret,  den  saakaldte  „moot-court", 
for  hvilken  et  imaginært  Tvistspørgsmaal  indbringes, 
og  Proceduren,  bestaaende  af  Indlæg  og  Taler,  besørges 
af  nogle  af  Studenterne  i  Overværelse  af  de  øvrige. 
Professoren  er  Dommer  i  en  saadan  „Prøve'*-Ret.  Del- 
tagelsen i  Forelæsningerne  er  tvungen,  og  hvis  en  Stu- 
dent har  forsømt  seks  Forelæsninger  i  et  enkelt  Semester 
og  ikke  præsterer  Lægeattest  for,  at  han  ved  Sygdom 
var  forhindret  fra  at  komme  til  Stede,  vil  det  ikke 
blive  ham  tilladt  at  deltage  i  den  aarlige  Afslutnings- 
eksamen,  og  han  faar  heller  ikke  Lov  til  at  gaa 
videre. 

Efter  at  have  gennemgaaet  alle  Semestre  med  til- 
hørende Eksaminationer,  kan  Studenten  indstille  sig  til 
den  endelige  Eksamen,  som  varer  en  Uge.  Spørgs- 
maalene  til  Eksamener  er  udelukkende  skriftlige  og  af- 
fattes ikke  af  Professorerne  ved   det  paagældende  Uni- 

versitet,  men  af  „the  regents"/)  Ved  at  bestaa  denne 
Eksamen  erhverver  Kandidaten  Graden  L.  L.  B.  (Bachelor 
of  Laws)  eller  L.  L.  M.  (Master  of  Laws). 

Skønt  Staten  understøtter  en  Del  af  disse  paa  forskellig 
Maade,  tillægger  den  dog  ikke  en  ved  et  saadant  Uni- 
versitet absolveret  juridisk  Eksamen  nogen  som  helst 
Betydning  i  Spørgsmaalet  om  Opnaaelse  af  Sagfører- 
beskikkelse. 

Adgang  til  Sagførervirksomhed  erhverves  derimod 
ved  at  underkaste  sig  den  saakaldte  „bar  examination". 
Den  kaldes  „bar",  fordi  Sagfører  standen  kaldes  Med- 
lemmer af  „the  bar",  o:  Skranken,  i  Modsætning  til 
Dommerne,  der  kaldes  Medlemmer  af  „the  bench",  o: 
Bænken,  Dommersædet.  Denne  „bar  examination"  er 
en  skriftlig  Prøve,  som  aflægges  for  en  af  Staten  nedsat 
Kommission  og  varer  i  to  Dage.  For  at  indstille  sig 
til  denne  Prøve  er  det  aldeles  ikke  nødvendigt  at  have 
gennemgaaet  et  juridisk  Kursus  ved  et  Universitet; 
ingen  spørger  Eksaminanden,  hvor  han  har  sine  ju- 
ridiske Kundskaber  fra,  naar  han  blot  har  dem  og  kan 
bevise,  at  han  har  „første  Del  af  Artium"  og  derefter 
har  været  „law  student"  i  3  Aar.  Man  bliver  „law 
student"  ved  til  „the  regents"  at  sende  en  Anmeldelse 
(a  clerkship  certificate)  om,  at  Anmelderen  har  begyndt 
Studiet  af  Jura.  Rigtigheden  af  denne  Anmeldelse  maa 
være  attesteret  af  en  Sagfører.  Efter  3  Aars  Forløb 
maa  Studenten  atter  afgive  Erklæring  om,  at  han  virke- 
lig i  det  nævnte  Tidsrum  har  studeret  Jura,  og  Rigtig- 
heden af  denne  Erklæring  maa  ligeledes  bevidnes  af  en 
Sagfører.  Fra  „the  regents"  erholder  han  da  en  Til- 
ladelse til  at  gaa  op  til  „the  bar-examination",  hvortil 
han  dog  ikke  bliver  admitteret,  med  mindre  han  tillige 
producerer   en  Attest   om  god  Vandel  fra  tre  Sagførere. 


')  Institutionen   „the  regents"   bliver  nærmere  omtalt  i  Ka- 
pitlet om  Universiteterne. 

Det  er  en  Selvfølge,  at  en  juridisk  Adgangseksamen  fra 
et  Universitet  antages  som  fuld  Ækvivalent  for  denne 
^law  student"  Virksomhed. 

Ved  at  bestaa  „the  bar  examination"  bliver  Stu- 
denten eo  ipso  Sagfører  og  skal  ikke,  saaledes  som  i 
Danmark,  for  at  erholde  Sagførerbeskikkelse  have  været 
avtoriseret  Fuldmægtig  i  3  Aar  efter  at  have  absolveret 
den  juridiske  Eksamen. 

Eksamenstestimoniet  giver  den  paagældende  Ret  til 
at  procedere  for  alle  Statens  Domstole.  Ved  at  under- 
kaste sig  en  særlig  Prøve  kan  han  ogsaa  faa  Adgang 
til  at  procedere  ved  Unionsdomstolene  (United  States 
District  Court  and  Circuit  Court)  og  efter  syv  Aars 
Praksis,  ligeledes  efter  forud  aflagt  Prøve,  for  de  For- 
enede Staters  Højesteret,  der  har  sit  Sæde  i  Unionens 
Hovedstad  Washington.  Men  under  alle  disse  ellers 
højst  forskellige  Forhold  vedbliver  hans  Titel  altid  at 
være  den  samme:  „Attorney  and  Councellot  of  Law** 
(i  daglig  Tale  kaldes  han  „lawyer"),  og  naar  man  fore- 
stiller ham  for  en  Tredjemand,  nævner  man  ham  altid 
kun  som  Mr.  N.  N.  De  i  Danmark  anvendte  Afskyg- 
ninger af  Titulaturen:  Sagfører,  Overretssagfører  og 
Højesteretssagfører  kender  man  ikke  her. 

Sagføreren  fra  en  anden  Stat  kan  ikke  møde  i 
Retterne  i  New  York  Stat  eller  overhovedet  drive  Sag- 
førervirksomhed  her,  med  mindre  han  har  praktiseret 
i  10  Aar,  i  hvilket  Tilfælde  han  kan  erholde  Beskik- 
kelse som  Sagfører  i  New  York,  naar  han  foreslaas 
dertil  af  tre  New  York-Sagførere,  der  indestaar  for  hans 
moralske  Karakter.  Derimod  kan  en  Sagfører,  som  i 
tre  Aar  har  praktiseret  i  en  anden  Stat,  faa  Tilladelse 
til  at  studere  Jura  ved  et  Universitet  i  New  York  Stat 
saavelsom  ogsaa  at  underkaste  sig  „the  bar  examination" 
uden  at  besidde  ., første  Del  af  Artium**. 

Den  Virksomhed,  som  de  amerikanske  Sagførere 
driver,  er  i  det  store  og  hele  af  samme  Natur  som  de 
danske  Sagføreres.     De  beserger   dog   kun  sjældent  Ad- 

ministration  af  Ejendomme  eller  Salg  af  saadanne,  hvil- 
ken Virksomhed  henhører  til  de  saakaldte  realestate 
(o:  faste  Ejendomme)  Forretninger,  hvoraf  der  eksisterer 
et  Utal  overalt  i  de  Forenede  Stater.  Heller  ikke  be- 
fatter de  amerikanske  Sagførere  sig  med  at  være  In- 
kassatorer ved  Løsøreavktioner,  og  hyppigt  overgives 
Inkassationen  af  klare  Fordringer  til  Inkassations- 
bureauer,  hvoraf  der  findes  mange,  deriblandt  flere 
meget  store  og  vel  funderede.  Sagførerens  Hovedforret- 
ning er  Proceduren,  i  Henseende  til  hvilken  Teknik  og 
Spidsfindighed  ubetinget  spiller  Hovedrollen.  Det  er 
ingen  Overdrivelse  at  sige,  at  mindst  tre  Fjerdedelen  af 
Proceduren  vedrører  Formaliteten.  Alle  Indsigelser,  som 
kan  forhindre  en  Realitetsprocedure,  fremsættes,  og 
denne  Fremgangsmaade  anses  for  fair.  Just  som  dette 
Kapitel  skrives,  beretter  Bladene  om  en  Sag,  der  ende- 
lig er  bleven  paakendt,  efter  at  indstævntes  Sagførere 
efterhaanden  havde  æsket  og  erholdt  36  Formalitets- 
kendelser.  Indlæggene  —  the  briefs  —  affattes  i  løjerlig 
gammeldags  Former  og  er  i  Reglen  knudrede  og  triste 
af  Indhold.  I  store  Forretninger  besørges  Indlæggene 
af  Specialister,  de  saakaldte  „briefers",  som  tilfulde  for- 
staar  den  Kunst  at  sætte  de  rette  Sving  og  at  lave 
Faldgruber  for  Modparten. 

Førend  et  Indlæg  fremlægges  i  Retten,  maa  dets 
Rigtighed  beediges  af  Parten  selv  for  en  Notarius.  Om 
denne  Foranstaltning  gør  Indlæggene  mere  troværdige, 
skal  vi  ganske  lade  staa  hen. 

Medens  i  Danmark  Hvervet  som  Aktor  i  kriminelle 
Sager  gaar  paa  Omgang  mellem  en  stor  Del  af  Sag- 
førerne, besørges  dette  Hverv  i  Amerika  af  en  Embeds- 
mand, som  kaldes  District-Attorney,  og  som  vælges  for 
visse  Aar  af  den  almindelige  Vælgerklasse  i  det  ved- 
kommende Distrikt.  Byen  New  York  danner  saaledes 
et  Distrikt.  Han  forfølger  alle  de  kriminelle  Sager,  som 
„the  grand  Jury"  bestemmer  skal  anlægges.  Selvfølgelig 
har  han  en  betydelig  Stab  af  Sagførere,  kaldet  assistant 

listrict  attorneys,  til  sin  Hjælp.  Med  dette  overordent- 
lig vigtige  og  højt  ansete  Embede  i  New  York  er  for- 
bundet en  aarlig  Gage  af  12,000  Dollars,  medens  hver 
af  Assistenterne  faar  7500  Dollars. 

Defensionen  af  anklagede,  der  ikke  har  privat  en- 
gagerede Sagførere,  besørges  derimod  af  Sagførere,  som 
Retten  beordrer  hertil  paa  Statens  Bekostning.  Enhver 
Sagfører  er  pligtig  til  at  udføre  et  saadant  Hverv,  med 
mindre  han  kan  give  antagelig  Undskyldning. 

Omfanget  af  den  juridiske  Literatur  er  saa  kolossal, 
at  næppe  nogen  Sagfører  kan  følge  den  grundigt,  i  al 
Fald  ikke,  naar  han  har  noget  at  bestille.  Den  om- 
fatter nemlig  ikke  alene  Statens  og  Unionens  Love  og 
Domme,  men  ogsaa  vigtigere  Domme  fra  alle  de  andre 
44  Stater  og  desforuden  den  engelske  Common-law,  samt 
en  sand  Velsignelse  af  juridiske  Afhandlinger,  Tids- 
skrifter og  Bøger.  Der  er  ganske  vist  gjort  overmaade 
meget  for  at  lette  Oversigten  over  hele  denne  Literatur 
ved  fortrinlig  indrettede  Lovleksika  o.  1.,  men  allige- 
vel bliver  det  et  Herkulesarbejde  for  en  optaget  Sag- 
fører at  følge  med.  Sagførerne  er  derfor  tvungne  til  at 
blive  Specialister;  nogle  kaster  sig  over  Lovgivningen 
vedrørende  faste  Ejendomme;  andre  over  Jærnbane- 
lovgivningen;  atter  andre  over  Lovgivningen  vedrørende 
Aktieselskaber.  Andre  igen  bliver  Kriminalrelssagførere, 
Skifteretssagførere,  Søretssagførere,  Patentretssagførere 
o.  s.  V. 

I  New  York  og  adskillige  andre  starre  Byer  hører 
let  til  Sjældenhederne,  at  en  Sagfører  praktiserer  alene. 
Tre — fire  slaar  sig  gærne  sammen  i  et  Firma.  Den  ene 
besørger  Retsmøderne  og  plæderer  Sagerne,  naar  de 
kommer  op  for  mundtlig  Procedure.  Den  anden  vil 
som  Regel  være  til  Stede  paa  Kontoret  for  at  modtage 
Klienter  og  give  Konsultationer.  Den  tredje  skriver 
eller  korrigerer  Indlægene  og  tager  Vare  paa  den  le- 
gale Side  af  Sagerne.  Den  fjerde  endelig  er  ofte  en 
Mand    med   selskabelige  Talenter   og  F'orbindel.scr,    ved 

hvilke  han  skaffer  Firmaet  ForretDinger.  Han  til- 
bringer sine  Aftener  i  Klubberne  eller  Selskabscirklerne 
og  forstaar  at  forene  det  nyttige  med  det  behagelige. 

Det  er  heller  ikke  ualmindeligt,  at  flere  Sagførere, 
uden  at  indgaa  noget  Kompagniskab,  slaar  sig  sammen, 
lejer  Kontor  og  deler  Udgifterne  til  Personale  og 
Bibliotek  mellem  sig. 

Sagførerne  i  New  York  er  i  Almindelighed  meget 
højt  betalte,  og  ofte  bringes  her  det  Princip,  at  den 
rige  skal  betale  for  den  fattige,  i  Anvendelse  med  en 
næsten  brutal  Retfærdighed.  Med  Undtagelse  af  de  saa- 
kaldte  „shysters",  o:  Lommeprokuratorer,  der  sværmer 
om  Politiretterne  og  er  villige  til  at  tage,  hvad  de  kan 
faa,  er  det  sjældent,  at  en  Sagfører  tænker  paa  at  mod- 
tage mindre  end  $  100  a  Conto  (det  saakaldte  „retainer 
fee"),  og  man  hører  hver  Dag  om  Salærer,  der  varierer 
fra  $  500  op  til  $  10,000.  Tager  en  Sagfører  en  Sag, 
og  Salæret  er  betinget  af  Udfaldet  af  Sagen,  kan  Sum- 
men naturligvis  løbe  meget  højere  op,  for  ikke  at  tale 
om  de  Salærer,  de  store  Korporationer,  Jærnbanesel- 
skaberne.  Bankerne  o.  s.  v.  maa  betale ;  de  løber  op  til 
Summer,  som  næppe  nogen  udenfor  de  Forenede  Stater 
vilde  tro  paa. 

Sagførerstanden  er  overordentlig  talrig.  Der  er  om- 
trent én  Sagfører  for  hver  700  Indbyggere,  medens  der 
i  Danmark  kun  er  én  Sagfører  for  hver  2000  Indb. 
Intet  Under  derfor,  at  mange  amerikanske  Sagførere 
spiller  samme  Rolle  som  Hr.  Micawber  i  „David  Copper- 
field" :  de  sidder  stadig  og  venter  paa,  „at  noget  skal 
vise  sig". 

Retten  til  at  procedere  for  Domstolene  bliver  ikke 
saa  sjældent  frataget  en  Sagfører  for  bestandig  eller  for 
et  vist  Tidsrum.  Han  bliver,  som  det  hedder,  „dis- 
barred".  Fremgangsmaaden  herved  er  denne:  Klageren 
henvender  sig  til  Retten  (the  appellate  division),  hvor 
Klagen  bliver  undersøgt,  og  dersom  Retten  finder,  at 
Klagen  synes  at  være  beføjet,  tilsiges  den  Sagfører,  over 

hvis  Opførsel  eller  Handlinger  der  klages,  til  at  give 
Møde  og  forsvare  sig,  hvorefter  Retten  tager  endelig  Be- 
stemmelse. 

I  de  senere  Aar  har  ogsaa  Kvinderne  lagt  sig  efter 
Studiet  af  Lovkyndighed  og  har  i  24  Stater  —  deriblandt 
New  York,  Pennsylvania  og  New  England  Staterne  — 
opnaaet  Tilladelse  til  at  blive  Sagførere  paa  samme 
Vilkaar  som  Mændene  —  en  Kvinde  har  endogsaa  er- 
holdt Adgang  til  at  procedere  for  Unionens  Højesteret  — , 
men  foreløbig  ser  det  ikke  ud,  som  om  denne  Virk- 
somhed rigtig  ligger  for  Kvinderne,  og  de  fleste  af  dem  er 
forblevne  i  tjenende  Stillinger  paa  de  mandlige  Kollegers 
Kontorer. 

Sagførerne  betragtes  som  Rettens  Embedsmænd  (of- 
ficiers  of  the  court),  og  undertiden  optræder  en  Sag- 
fører i  Staten  New  York  som  Dommer  simpelthen  i 
Kraft  af  sin  Stilling.  Han  kan  saaledes  foretage  en 
Separation.  Et  andet  Eksempel  er  det  saakaldte  „refe- 
rence**. Naar  en  Sag  kommer  for  Retten,  og  begge 
Parter  ønsker  en  Afgørelse  hurtigere  end  den.  Dommeren 
ellers  er  i  Stand  til  at  give  den,  kan  Dommeren  —  na- 
turligvis med  Parternes  Samtykke  —  beskikke  en 
„referee",  hvortil  bruges  en  Sagfører,  der  ellers  ikke 
har  noget  med  Sagen  at  gøre,  til  som  Dommer  at  af- 
høre Vidner,  modtage  Parternes  Indlæg  o.  s.  v.  og  der- 
paa  skriftlig  afgive  sin  Mening  om  Sagen  til  den  ordi- 
nære Dommer.  Den  væsentligste  Forskel  paa  denne 
Retsforfølgning  og  den  ordinære  bestaar  deri,  at  Sagen 
ikke   kommer   for  en  Jury,   men  afgøres  af  Dommeren. 

Denne  ekstraordinære  Rettergangsmaade  er  meget 
almindelig  ved  Domstolene  i  New  York,  hvor  Retslisterne 
er  i  den  Grad  overfyldte,  at  en  Sag,  som  drejer  sig  om 
mere  end  $  200,  ikke  kan  blive  inkamineret  førend  et 
Par  Aar  efter  at  Sagen  er  paastævnet,  hvis  den  ordinære 
Retsforfølgning  ønskes.  Det  er  derfor  let  forstaacligt, 
at    mange    enes   om    at  begære   en   „referee"   udnævnt. 

Fischer-HaDsen:  Prs  AflMrOuL  9 

Hans  Vederlag,  som  i  det  mindste  er  $  25  om  Dagen, 
maa  Parterne  betale. 

Om  det  kollegiale  Forhold  mellem  Sagførerne  i 
New  York  City  er  det  bedst  ikke  at  tale.  I  andre  Byer, 
f.  Eks.  Philadelphia,  skal  det  være  af  en  overordentlig 
prisværdig  Natur.  Enhver  større  By  har  sin  „bar- 
association",  der  til  en  vis  Grad  repræsenterer  Standen 
og  varetager  dens  Tarv.  Der  eksisterer  ogsaa  en  For- 
ening fælles  for  alle  Stater,  kaldet  The  American  Bar- 
Association,  men  da  den  kun  tæller  omtrent  1600  Med- 
lemmer af  de  110,000  Sagførere,  som  findes  i  de  For- 
enede Stater  —  skønt  den  har  bestaaet  siden  1878  — 
synes  den  ikke  at  være  meget  tiltrækkende  for  Standen. 

En  egenlig  Dommerstand  kan  næppe  siges  at 
eksistere  i  Amerika.  I  næsten  alle  Stater  vælges  Dom- 
merne for  en  bestemt  Tid  af  Folket  ved  de  almindelige 
politiske  Valg,  hvor  hvert  at  Partierne  opstiller  Kandidater. 
Dommerne  udgaar  fra  Sagfører  standen,  og  naar  Embeds- 
tiden,  som  gennemsnitlig  andrager  10  Aar,  er  udløben, 
vender  de  som  Regel  atter  tilbage  for  at  genoptage  deres 
tidligere  Praksis.  Denne  Omstændighed  bevirker  vist- 
nok mere  end  noget  andet,  at  der  i  Almindelighed 
hersker  et  udmærket  kollegialt  Forhold  mellem  Dom- 
merne og  de  praktiserende  Sagførere,  og  at  Dommerne 
ikke  som  i  visse  andre  Lande  føler  sig  som  højere, 
ufejlbare  Væsener.  Men  ikke  desto  mindre  foregaar 
Rettens  Pleje  med  al  ønskelig  Værdighed,  og  det  er  kun 
sjældent,  at  mindre  passende  Scener  finder  Sted  mellem 
Dommer  og  Sagfører,  og  sker  der  endelig  noget  i  den 
Retning,  saa  ender  Sammenstødet  hyppigt  med  en  vittig, 
mer  eller  mindre  skarp  Bemærkning  fra  den  ene  eller 
begge  Parter. 

I  Modsætning  til  de  folkevalgte  „Statsdommere"  ud- 
nævnes Unionens  Dommere  af  Præsidenten  med  Senatets 
Approbation,  og  de  vælges  paa  Livstid. 


AKTIESELSKABER  OG  .TRUSTS" 

tithvert  Individ,  Mand  eller  Kvinde,  fuldmyndig 
eller  umyndig,  Borger  eller  Udlænding,  hvad  enten  hans 
Vandel  er  uden  Plet  og  Lyde,  eller  han  har  været 
straffet  eller  er  under  Tiltale  for  en  Forbrydelse,  er, 
som  almindelig  Regel,  berettiget  til  at  drive  borgerlig 
Næring  —  Haandværk,  Handel  etc.  —  i  de  Forenede 
Stater.  Han  er  ikke  alene  berettiget  til  at  drive  én 
Næringsvej,  men  saa  mange  han  lyster,  og  han  kan 
forene  Haandværk  med  Handel  og  kan  benytte  saa 
megen  Medhjælp  og  have  saa  mange  Værksteder  eller 
Udsalgssteder,  som  han  maatte  ønske  —  alt  frit,  uden 
Borgerskab  eller  Næringsbevis,  ja  endog  uden  Anmeldelse 
af  nogen  som  helst  Art,  uden  nogen  som  helst  Dyg- 
tighedsprøve  og  uden  at  betale  nogen  som  helst  Afgift 
eller  Næringsskat.*) 


)  De  direkte  Skatter  paalignes  Formuerne,  men  ikke  Ind- 
tægterne. Følgen  er,  at  en  Mand,  der  f.  Kks.  tjener 
$  100,000  aarligt,  men  alter  bruger  denne  Indtægt  i  Aarels 
Løb,  ikke  betaler  en  eneste  Cent  i  direkte  Skat  til  Kom- 
munen, medens  en  Mand,  som  ejer  $  1(X),000  i  fast  Kjcn- 
dom  eller  i  rørligt  Gods,  maa  betale  Skat  af  denne  For- 
mue, hvilken  i  New  York  andrager  omkring  2^U  P^'*- 
aarlig.    Skatten   betales   fuldt   ud  af  den  faste  Ejendoms 

Medens  de  fysiske  Personer  saaledes  har  de  omtalte 
Rettigheder,  fordi  Lovgivningen  ikke  foreskriver  noget, 
som  indskrænker  deres  Frihed  i  saa  Henseende, 
forholder  det  sig  helt  anderledes  med  Aktieselskaberne 
(the  Corporations).  Disse  juridiske  Personer  skylder 
Staten  deres  Tilværelse  og  har  kun  den  Frihed  og  de 
Rettigheder,  som  Lovgivningen  udtrykkelig  har  tilstaaet 
dem.  Til  Gengæld  for  de  praktiske  Fordele,  Medlem- 
merne af  Aktieselskaber  har  fremfor  Deltagerne  i  navn- 
givne Interessentskaber  (partnerships),  nemlig:  begrænset 
Ansvarlighed  —  de  hæfter  kun  med  deres  indskudte 
Kapital,  o:  Aktiekapitalen  — ,  Kontinuitet  af  Selskabet  — 
ingen  Opløsning  finder  Sted  ved  et  eller  flere  af  Med- 
lemmernes Død  —  og  Ret  for  hver  af  Deltagerne  til  at 
overdrage  sin  Andel  til  en  anden  —  uden  at  Samtykke 
hertil  behøves  fra  de  andre  Deltagere  — ,  forlanger  Lov- 
givningen, at  Stifterne  skal  være  i  Besiddelse  af  Egen- 
skaber, som  ikke  fordres  hos  Stifterne  af  navngivne 
Interesseselskaber  eller  hos  Enkeltmand,  ligesom  den 
ogsaa  foreskriver,  at  Staten  skal  have  en  vis  Kontrol 
over  Selskabet,  og  at  der  skal  erlægges  en  Afgift,  dels 
én  Gang  for  alle,  for  at  erholde  Bevilling  til  Aktiesel- 
skabets Oprettelse  (incorporation  fee),  og  dels  aarligt 
(annual  franchise  tax),  beregnet  af  Aktiekapitalens  Stør- 
relse. 

I  Staten  New  York  maa  saaledes  Stifterne  af  et 
Aktieselskab  for  Handel  eller  Industri  (et  saadant  Sel- 
skab kaldes  her  „a  business  Corporation"  i  Modsætning 
til  en  Bank-Assurance-  eller  Jærnbane-Korporation)  alle 


Værdi  uden  nogen  som  helst  Afkortning  for  Prioritets- 
gæld og  rammer  følgelig  Brugerne  (Lejerne),  hvorimod 
Skatten  paa  de  rørlige  Ejendele  kun  betales  af  disses 
Værdi  minus  den  Skatteyderen  paahvilende  Gæld. 

I  1894  blev  en  Indkomstskat  vedtaget  af  Kongressen  — 
2  pCt.  af  al  Indtægt  over  $  4000  —  men  de  Forenede 
Staters  Højesteret  erklærede  denne  Beskatningsmaade  ulov- 
lig, som  værende  i  Strid  med  Staternes  Konstitution. 

være  fuldmyndige,  d.  v.  s.  21  Aar,  to  Tredjedele  af  dem 
maa  være  Borgere  af  de  Forenede  Stater,  og  mindst  én 
af  dem  maa  være  bosiddende  i  New  York  Stat.  Aktie- 
kapitalen skal  være  mindst  $  500.  Selskabets  Embeds- 
mænd*) —  hvilke  i  Almindelighed  kaldes  Formand, 
Næstformand,  Kasserer  og  Sekretær  —  er  pligtige  til, 
naar  som  helst  Regeringen  forlanger  det,  at  indsende 
Indberetning  (report)  om  Størrelsen  af  Aktiekapitalen  og 
af  Passiverne,  eller  dog  Angivelse  at  det  Beløb,  som  de 
ikke  overstiger,  samt  af  Aktiverne,  eller  dog  Angivelse 
af  det  Beløb,  som  de  i  det  mindste  andrager.  Denne 
Indberetning  vil  blive  forlangt,  naar  en  Kreditor  eller 
Aktionær  indsender  skriftlig  Begæring  derom  til  Rege- 
ringen i  Albany. 

Lovgivningen  vedrørende  disse  Korporationer  — 
the  business  corporations  —  er  forøvrigt  temmelig  for- 
skellig i  de  forskellige  Stater,  og  en  betydelig  Kappe- 
strid er  i  de  senere  Aar  opstaaet  mellem  disse  i  den 
Hensigt  at  formaa  Stifterne  af  nye  Aktieselskaber  til  at 
inkorporere  Selskaberne  i  vedkommende  Stat.  Disse 
Aktieselskaber  —  men  derimod  ikke  Bank-Assurance- 
eller Jærnbane-Selskaber  —  kan  nemlig  inkorporeres  i 
hvilken  som  helst  Stat,  Stifterne  maatte  vælge,  uden 
at  det  i  nogen  Maade  hæmmer  deres  Virksomhed  over 
hele  Unionen.  Kappestriden  har  navnlig  givet  sig  Ud- 
slag i  en  betydelig  Læmpelse  af  de  Fordringer,  som  tid- 
ligere stilledes  til  Stiftelsen  og  Driften  af,  samt  Kon- 
trollen med,  „Forretningskorporationerne'*,  for  at  gøre 
Aktielovgivningen  saa  tiltrækkende  for  nye  Foretagender 
som  muligt. 

New  Jersey  Stat   synes    i  saa  Hensende  ganske  at 


')  I  de  Forenede  Stater  skelnes  mellem  en  Korporations  Em- 
bedsmænd (the  officers)  og  dels  Direktion  (the  board  of 
directors),  og  Forholdet  mellem  dem  er  omtrent  som  i 
Danmark  mellem  Direktionen  og  Hepræscntantselskabet, 
det  sidstnævnte  svarende  til  the  board  of  directors. 

have  taget  Luven  fra  de  andre  Stater,  og  mangfoldige 
er  de  Aktieselskaber,  som  New  Yorkerne  har  ladet  in- 
korporere dér.  Dette  Resultat  er  navnlig  opnaaet  der- 
ved, at  New  Jersey  Stat  opkræver  betydelig  billigere 
Afgifter  end  New  York  Stat.  Inkorporations-Afgiften  i 
New  Jersey  er  saaledes  kun  Vso  pGt.  (20  Cents  af  hvert 
$  1000),  medens  New  York  lige  indtil  1901  forlangte 
Vs  pCt.  og  nu  V20  pCt.  af  Aktiekapitalen.  I  Aaret  1900 
blev  i  New  Jersey  Stat  inkorporeret  Aktieselskaber  med 
Aktiekapitaler  beløbende  sig  til  ca.  1400  Millioner  Dol- 
lars. Der  kan  næppe  være  Tvivl  om,  at  i  det  mindste 
1000  Millioner  af  dette  uhyre  Beløb  tilhørte  New  York, 
og  at  Selskaberne  for  sidstnævnte  Beløb  aldeles  bestemt 
vilde  være  blevne  inkorporerede  her,  dersom  Afgiften 
havde  været  den  samme  i  begge  Stater;  men  da  Af- 
giften for  1000  Millioner  Dollars  i  New  York  vilde  have 
andraget  $  1,250,000,  medens  den  i  New  Jersey  kun 
var  $  200,000,  saa  er  det  let  forstaaeligt,  at  New 
Yorkerne  gik  over  til  den  anden  Side  af  Hudson-Floden 
for  at  faa  de  paagældende  Selskaber  inkorporerede  dér. 
Men  ogsaa  nu,  efter  at  Afgiften  er  bleven  nedsat  i  New 
York,  vil  Forskellen  i  ovennævnte  Henseende  blive  be- 
tydelig; nemlig  i  New  York  $  500,000,  men  i  New 
Jersey  kun  $  200,000.  Det  behøves  næppe  at  siges,  at 
der  naturligvis  er  Folk  nok  i  New  Jersey,  som  er  paa 
Højde  med  Situationen  og  forstaar  at  optræde  som 
Straamænd  —  Stiftere  for  New  Yorkerne. 

Foruden  New  Jersey  har  bl.  a.  ogsaa  Delaware  Stat 
trængt  sig  i  Forgrunden  med  en  meget  kulant  Aktie- 
lovgivning for  at  kapre  nye  Korporationer,  —  Inkorpo- 
rationsgebyret  er  dér  kun  15  Cents  af  hvert  $  1000  — 
men  da  New  Jersey  ligger  nærmere  ved  New  York,  og 
da  dens  Aktielovgivning  i  mange  vigtige  Punkter  har 
staaet  sin  Prøve  for  og  faaet  sin  Fortolkning  af  Dom- 
stolene, vil  denne  Stat  vistnok  fremdeles  blive  fore- 
trukken af  Finansfolk  i  New  York. 

Det  vil  føre  for  vidt  her  at  gaa  yderligere  i  Enkelt- 

heder  med  Hensyn  til  Aktielovgivningen.  Den  staar  gen- 
nemgaaende  paa  et  meget  højt  Udviklingstrin  overalt  i 
Unionen,  men  desuagtet  sker  der  mange  Uregelmæssig- 
heder —  ja  nu  og  da  forsvinder  endog  Aktiekapitaler 
paa  en  uforklarlig  Maade  og  i  en  utrolig  kort  Tid, 
særlig  i  Bjærgværks-  og  Petroleumskompagnier.  I  mange 
af  den  Slags  Kompagnier  drives  en  skændig  Misbrug  af 
Folks,  navnlig  Smaafolks  Godtroenhed.  Kæmpestore 
Avertissementer  forkynder  et  glimrende  Guldfund  eller 
om  rige  Petroleumskilder,  og  uhyre  Rigdomme  stilles  i 
Udsigt  til  Folk,  som  vil  købe  Aktier  i  det  i  den  An- 
ledning stiftede  Selskab,  idet  der  samtidig  forsikres,  at 
saadan  Pengeanbringelse  er  i  enhver  Henseende  lige  saa 
sikker  som  Sparekasseindskud.  Intet  Under  derfor,  at 
mange  forledes  til  at  udtage  af  Sparekasserne  de  faa 
Hundrede  Dollars,  de  med  Slid  og  Slæb  og  ved  en 
vidtdreven  Økonomi  har  opsparet.  Hyppigt  anbefales 
de  endelig  at  købe  uden  Ophold,  idet  Selskabets  fiskale 
Agent  stiller  en  Prisforhøjelse  af  Aktierne  i  Udsigt  i  den 
nærmest  kommende  Tid.  Ikke  sjældent  faar  Køberne 
straks  Udbytte  udbetalt,  maanedsvis  eller  kvartalsvis; 
men  mange  Gange  er  Glæden  over  denne  „ypperlige** 
Kapitalanbringelse  kun  stakket.  En  skøn  Dag  udebliver 
den  ellers  saa  regelmæssigt  betalte  Dividende,  og  Ak- 
tiernes Kurs  falder  stærkt  ned  mod  eller  lige  ned  til 
Nulpunktet.  Ved  en  nærmere  Undersøgelse  af  det  ved- 
kommende Selskab  viser  det  sig  da  mange  Gange,  at 
det  „store,  righoldige"  Guldleje  eller  de  „vældige"  Olie- 
kilder kun  eksisterede  i  Fantasien  eller  dog  kun  i 
meget  beskedne  Forhold,  eller  at  Dividenderne,  som  var 
bleven  udbetalt,  slet  ikke  var  fortjent  ved  Produktion 
af  Guld  eller  Petroleum,  men  simpelt  hen  var  taget  af 
de  Penge,  som  efterhaanden  var  indkommet  ved  Salg 
af  Aktier  tilhørende  Kompagniet  (treasury  stock).  Sam- 
tidig med  Ophøret  af  Dividendeudbetalingen  forsvinder 
hyppigt  baade  Direktører  og  Kontor,  og  det  eneste,  som 
de  narrede  Aktionærer   har   tilbage  af  Herligheden,    er 

et  pænt  udseende,  men  værdiløst  Aktiebrev.  Kriminel 
Undersøgelse  af  en  saadan  Affære  finder  imidlertid  kun 
sjældent  Sted,  og  endnu  sjældnere  opnaas  de  skyldiges 
Domfældelse. 

Af  Aktieselskaber,  som  hver  havde  en  Aktiekapital 
af  mindst  $  500,000,  blev  i  Aaret  1900  stiftet  saa  mange, 
at  de  samlede  Aktiekapitaler  beløb  sig  til  2590  Millioner 
Dollars,  og  i  Aaret  1899  var  Tilgangen  endog  større, 
nemlig  4207  Millioner  Dollars. 


Hvis  alt,  hvad  der  i  den  sidste  Dekade  er  bleven 
trykt  i  de  Forenede  Stater  om  de  saakaldte  „Trusts" 
kunde  bringes  sammen  i  en  Bunke,  er  der  ingen  Tvivl 
om,  at  mere  end  én  Oceandamper  kunde  blive  fuldt 
ladet  med  denne  Literatur.  Antallet  af  Smaaskrifter, 
Avisartikler  og  Taler  om  dem  er  legio,  og  Antallet  af 
større  Værker  om  det  samme  Æmne  er  heller  ikke 
ringe.  Trust-Problemet  har  været  et  af  de  store  Agi- 
tationsnumre,  et  af  de  kraftige,  elektriserende  Slagord 
i  de  sidste  Valgkampagner,  og  ikke  alene  de  to  vigtigste 
politiske  Partier,  Demokraterne  og  Republikanerne,  men 
ogsaa  flere  af  de  smaa  politiske  Partier  har  i  deres 
Valgprogrammer  (the  platforms)  raabt  „Vagt  i  Gevær" 
overfor  Trusterne.  Republikanernes  Valgprogram  af  1900 
indeholder  saaledes  følgende  Udtalelser  om  dem:  „Vi 
„erkender  Nødvendigheden  af  en  ærlig  Ko-operation  af 
„Kapital  for  at  fremhjælpe  nye  Forretningsforhold  og  i 
„Særdeleshed  for  at  udvide  vor  hurtig  voksende  uden- 
„  landske  Forretning,  men  vi  fordømmer  alle  Konspira- 
„tioner  og  Kombinationer,  der  har  til  Hensigt  at  hæmme 
„Handel  og  Vandel,  skabe  Monopoler,  begrænse  Produk- 
„tionen,  eller  kontrollere  Priser,  og  vi  vil  støtte  Forslag 
„til  Love,  som  virkningsfuldt  kan  forhindre  alle  saa- 
„  danne  Misbrug,  beskytte  og  fremme  Konkurrencen  og 
„sikre  Producenter,    Arbejdere  og  alle,   som  er  beskæf- 

„tigede  i  Industri  og  Handel,  de  Rettigheder,  der  til- 
, kommer  dem." 

I  Demokraternes  Program  fordømtes  Trusterne  i 
endnu  kraftigere  Toner:  „Vi  forpligter  det  demokratiske 
„Parti  til  en  uophørlig  Krig  i  Nation,  Stat  og  By  imod 
..private  Monopoler  af  enhver  Art.  Eksisterende  Love 
.mod  Trusts  maa  opretholdes  og  eksekveres,  og  stræn- 
„gere  Love  maa  vedtages,  som  dels  anordner  Offentlig- 
,hed  med  Hensyn  til  Affærerne  af  de  Aktieselskaber, 
^der  gør  Forretning  udenfor  den  Stat,  hvori  de  er  in- 
„korporerede    og    dels  fordrer  Bevis   fra   vedkommende 

., Korporation    for ,    at  den   ikke  har  for- 

„søgt  eller  forsøger  paa  at  monopolisere  nogen  Forret- 
„ningsgren  eller  Produktion  af  nogen  Handelsvare,  før- 
„end  den  tillades  at  drive  Forretning  i  nogen  Stat 
„udenfor  den,  hvori  den  er  inkorporeret." 

„Folkets  Parti"  kalder  Trusterne  for  „denne  Tids- 
alders altoverskyggende  Onde". 

Men  hvordan  det,  som  disse  Partier  vil  til  Livs, 
egentlig  ser  ud,  om  det  virkelig  eksisterer  og,  ligesom 
et  af  de  nu  og  da  forekommende  Søuhyrer,  strækker 
sine  uhyggelige  Fangarme  ud  over  Samfundet,  eller 
om  det  kun  er  et  Spøgelse,  det  kan  man  ikke  rigtig 
blive  enig  om. 

Tidligere  forstod  man  ved  en  „Trust"  en  Organisa- 
tion, oprettet  for  at  kontrollere  flere  Korporationer  under 
én  Bestyrelse,  hvilken  Hensigt  opnaaedes  ved,  at  Aktierne, 
eller  dog  Majoriteten  deraf,  i  de  enkelte  Selskaber  de- 
poneredes hos  Fællesorganisationen,  som  til  Gengæld 
udstedte  til  Ejerne  af  de  deponerede  Aktier  Beviser  for, 
at  de  —  skønt  de  havde  afleveret  deres  Aktier  og  der- 
ved mistet  deres  Stemmeret  i  det  vedkommende  Aktie- 
selskab —  var  berettiget  til  forholdsmæssig  Andel  i 
Fortjenesten.  Formaalet  dermed  var  at  sætte  Bestyrel- 
sen for  Fællesorganisationen  i  Stand  til  at  kontrollere 
Driften    af   de    enkelte   Selskaber    og    saaledes    regulere 

Produktionen  og  baade  undgaa  en  skadelig  Konkurrence 
mellem  de  deltagende  Kompagnier  og  lettere  bekæmpe 
udenforstaaende  Forretninger  i  den  paagældende  Forret- 
ningsbranche.  En  saadan  Organisation  kaldtes  en 
„Trust",  fordi  Aktionærerne  i  de  separate  Selskaber 
betroede,  „trusted",  deres  Aktier  til  Fællesorganisationens 
Bestyrelse,  som  kaldtes  „the  Trustee".  Disse  Organisa- 
tioner blev  imidlertid  af  Domstolene  erklæret  ulovlige. 
Som  Eksempler  paa  saadan  dømte  Trusts  skal  nævnes 
Sukker-Trusten,  Standard  Oil-Trusten,  Whisky-Trusten, 
Biscuit-Trusten  og  Jærnrør s-Trusten.  Men  Domfældel- 
serne havde  dog  langtfra  den  tilsigtede  Virkning:  at 
tilintetgøre  de  stedfundne  Sammenslutninger.  Formen 
blev  kun  forandret.  En  ny  Korporation  blev  oprettet, 
hvilken  købte  de  enkelte  Kompagniers  Aktiver,  og  en 
fuldkommen  og  uopløselig  Sammensmæltning  fandt  saa- 
ledes  Sted.  De  smaa  Kompagnier  forsvandt  derved  al- 
deles, og  et  nyt,  mægtigt  Kompagni  fremstod,  rede  til 
og  fuldt  rustet  til  ikke  alene  at  optage  Kampen  med, 
men  endog  til  at  knuse  andre  mindre  stærke  Forretninger 
i  den  samme  Branche.  Skønt  denne  nye  Type  paa  Kom- 
binationer aldeles  intet  havde  med  „trust"  at  bestille, 
idet  netop  Trust-Forholdet  var  elimineret,  vedblev  dog 
Benævnelsen  „Trust"  at  klæbe  ved  den,  og  det  er  altsaa 
disse  nye  Organisationer,  som  nu  populært  kaldes  Trusts. 
Mange  Forsøg  paa  at  faa  Domstolene  til  ogsaa  at  er- 
klære dem  for  ulovlige  har  været  gjort,  men  disse  Be- 
stræbelser har  hidtil  været  forgæves,  naar  undtages  i 
ganske  enkelte  Stater.  Staten  Texas  er  i  saa  Henseende 
bekendt  som  „a  regular  trust-killer"  (Trust-Dræber).  Om 
den  vil  vedblive  at  indtage  denne  fjendtlige  Holdning  over- 
for Trusterne  nu  efter  at  utallige  Aktieselskaber  i  det  sidste 
Aars  Tid  har  set  Dagens  Lys  dér  som  en  Følge  af  Op- 
dagelsen af  mange  rige  Petroleums-Kilder,  vil  Tiden 
vise.  Sandsynligheden  er  for,  at  den  vil  se  med  mildere 
Øjne  paa  Trustbevægelsen,  efter  at  dens  egen  Industri 
har  nødvendiggjort  Oprettelsen  af  Korporationer  for  Til- 

vejebringelse  af  Midler  til  Driften  af  Olie-Kilderne  og 
til  Udnyttelsen  af  Produktet. 

Der  kan  naturligvis  siges  meget  mod  de  store  in- 
dustrielle Kombinationer,  men  man  tør  vistnok  med 
Rette  hævde,  at  de  er  et  nødvendigt  Led  i  den  videre 
Udvikling  af  Industri  og  Handel,  og  vist  er  det,  at  de 
virkelige  Resultater  af  deres  Virksomhed  som  Regel  har 
været  at  reducere  Salgsprisen  paa  de  producerede  Varer 
og  at  forøge  Produktionen,  og  saa  længe  disse  Maal 
ærligt  forfølges,  er  Trusterne  ikke  alene  levedygtige, 
men  ogsaa  leveværdige.  Den  Trust,  som  derimod  sætter 
sig  til  Opgave  at  forøge  Salgsprisen  og  reducere  Pro- 
duktionen, fortjener  naturligvis  ikke  Beskyttelse,  men 
den  bærer  i  Virkeligheden  da  ogsaa  Dødspiren  i  sig, 
idet  den  skaber  en  Tilstand,  som  frister  den  altid  paa 
Lur  liggende  Kapital  til  Konkurrence,  og  det  tilsigtede 
Maal  vil  derfor  ikke  naas. 

Baade  Unionens  Kongres  og  Staternes  Legislaturer 
har  vedtaget  Love  mod  Trusterne,  baseret  paa  Common- 
law-Doktrinen :  at  Konkurrence  er  den  sunde  og  rette 
Basis  for  Forretning,  og  at  ethvert  Arrangement,  som 
tenderer  en  Hindring  af  Konkurrencen,  er  i  Strid  med 
det  offentliges  Tarv.  Kongressen  vedtog  i  1890  en  af 
Republikanernes  daværende  Leder,  John  Sherman,  fore- 
slaaet  Anti-Trust-Lov,  der  i  sin  ^  1  siger:  „Enhver 
Kontrakt,  Kombination  i  Form  af  Trust  eller  paa  anden 
Maade,  eller  Konspiration,  som  hæmmer  Omsætning  og 
Handel,  bliver  herved  erklæret  for  at  være  ulovlig,"  og 
paa  Grundlag  af  denne  vage  Kongreslov  blev  Anti-Trust- 
Love  vedtagne  i  næsten  alle  Stater;  men  det  mærkelige 
er,  at  mange  af  disse  Statslove  er  forskellige,  og  at  det 
har  vist  sig,  at  Domstolene  har  fortolket  dem  højst 
forskelligt,  saa  at  der  paa  dette  Omraade  hersker  be- 
tydelig Uklarhed  og  Usikkerhed.  Ogsaa  Domstolenes 
Fortolkninger  af  Kongresloven  har  bragt  Virvar  i  Trust- 
Spørgsmaalet.  De  Forenede  Staters  Højesteret  har  saa- 
ledes  fastslaaet,  at  Jærnbaneselskabeme  rammes  af  Anti- 

Trust-Loven,  skønt  det  er  notorisk,  at  dette  ikke  var 
Lovgivernes  Hensigt,  medens  forskellige  industrielle  Kom- 
binationer, hvis  Eksistensberettigelse  var  omtvistet,  af 
Højesteret  er  bleven  erklæret  for  skudfri. 

Jærnbane-Trusterne  og  Begrebet  „community  of 
interest"  er  bleven  omtalt  under  Afsnittet  „De  enkelte 
Stater". 

Trust-Spørgsmaalet  vilde  næppe  være  opstaaet,  hvis 
man  i  Tide  havde  givet  en  Lov,  som  forbød  en  hand- 
lende at  have  mere  end  ét  Udsalgssted  og  en  Haand- 
værker  og  Fabrikant  at  have  mere  end  ét  Værksted  og 
Udsalgssted,  og  en  saadan  Lov  kan  næppe  siges  at  være 
uretfærdig.  Én  Plads  for  hver  Mand  ved  Naturens 
store  Bord  skulde  synes  at  være  nok.  Nu  vilde  imid- 
lertid en  saadan  Forholdsregel  simpelt  hen  vende  op 
og  ned  paa  Forretningsforholdene  og  er  derfor  umulig. 
Den  danske  Næringslov  gjorde  i  sin  Tid  et  godt  Skridt 
i  den  Retning,  idet  den  forbød  handlende  at  have  mere 
end  ét  Udsalgssted  indenfor  den  samme  Jurisdiktion. 
I  de  store  amerikanske  Byer  kan  man  rigtig  se  Følgerne 
af,  at  en  saadan  fornuftig  Lovbestemmelse  ikke  gælder 
dér.  Handelshuse  med  mangfoldige  Udsalgssteder  flo- 
rerer og  ødelægger  mange  selvstændige  Forretninger. 
Et  saadant  Foretagende  lejer  f.  Eks.  en  Butik  i  Nær- 
heden af  en  anden  i  samme  Branche  og  udbyder  straks 
Varer  til,  ja  endog  under  Indkøbspris.  Dette  kan  na- 
turligvis en  Forretning  med  mange  andre  Butiker,  hvor 
der  tjenes  godt,  taale  i  lang  Tid,  om  nødvendigt  gøres, 
men  den  lille  Konkurrent  kan  selvfølgelig  ikke  leve  af 
Salg  med  Tab,  og  hans  Dage  er  derfor  talte.  Men  naar 
han  saa  er  skaffet  afvej  en,  sættes  Priserne  op,  og  et 
nyt,  rentabelt  Udsalgssted  er  føjet  til  de  mange  forud 
eksisterende.  Selv  i  en  mindre  ufin  Konkurrence  maa 
den  lille  handlende  hyppigt  bukke  under,  idet  det  store 
Handelshus  kan  købe  betydeligt  billigere  end  han. 

Iblandt  de  allerstørste  Trusts  skal  nævnes: 

AktiekapitaL 

United  States  Steel  Corporation $  1,100,000,000 

Amalgamated  Copper  Co ^      153,887,900 

United  States  Leather  Co „      125,139,600 

American  Smelting  &  Refining  Co.  .  .  .      „      100,000,000 
Standard  Oil  Co „        98,000,000 

Endvidere  Sukker-,  Whisky-,  Papir-,  Tobak-,  Is-, 
Uld-  og  Salt-Trusterne.  De  staar  alle  uanfægtede  og  i 
deres  fuldeste  Flor,  og  de  fleste  Jurister  er  enige  om, 
at  de  aldeles  ikke  kan  rammes  af  den  nævnte  Anti- 
Trust-Lov.  Intet  af  disse  Kompagnier  har  Monopol  paa 
noget  som  helst.  Enhver  har  selvfølgelig  Lov  til  at 
bygge  en  Staalfabrik  eller  et  Sukkerraffinaderi,  og  han 
kan  konkurrere  med  den  vedkommende  Trust,  saa 
meget  han  lyster.  Ingen  af  dem  hæmmer  Handel  og 
Vandel,  ingen  af  dem  begrænser  Produktionen  eller 
kontrollerer  Priserne.  Enhver  har  Ret  til,  og  der  er 
tilstrækkelig  Plads  og  Lejlighed  til  at  producere  de 
samme  Varer,  som  Trusterne  frembringer,  og  til  at 
sælge  dem  til  de  Priser,  han  selv  sætter.  I  Virkelig- 
heden eksisterer  der  derfor  ingen  Trust,  naar  derved 
kan  skal  forstaas  et  saadant  monopolistisk  skadegørende 
Uhyre,  som  Lovene  forbyder. 

De  eksisterende  Trusts  ligner  ganske  de  store  Kom- 
binationer, som  findes  i  Danmark,  og  hvoraf  flere  be- 
tegner deres  Oprindelse  ved  at  kalde  sig  „de  forenede**. 
Kun  har  de  næppe  en  forholdsvis  saa  stor  Magt  og  Ind- 
flydelse som  „de  forenede"  hjemme. 

Den  sterste  af  dis.se  Trusts,  de  Forenede  Staters 
Staal-Korporation*),    „Billion   Dollar-Trusten**    som    den 


•)  Efter  Udarbejdelsen  af  nærværende  Afsnit  er  200  Millioner 
Dollars  Præference-Aktier  bleven  ombyttet  med  5  pC^t. 
Obligationer  —  en  vistnok  meget  uklog  Forretnings- 
politik  — ,  og  Obligationer  for  yderligere  50  Millioner 
Dollars  er  bleven  udstedt    Da  Aktiekapitalen  saaledet  er 


hyppigt  kaldes,  skal  kortelig  omtales  her.  Dens  Aktie- 
kapital andrager,  som  ovenfor  bemærket,  1100  Millioner 
Dollars,  hvoraf  dog  omtrent  81  Millioner  beror  i  Sel- 
skabets Kasse,  og  den  har  en  Obligationsgæld  af 
304  Millioner.  Denne  Trust  er  dannet  af  følgende  ti 
Korporationer : 

Aktiekapital. 

Federal  Steel  Co $  99,743,900 

National  Steel  Co „  58,966,000 

American  Steel  &  Wire  Co „  89,980,400 

National  Tube  Co „  80,000,000 

American  Tin  Plate  Co.  .  .    „  46,325,000 

American  Steel  Hoop  Co ,  33,000,000 

American  Sheet  Steel  Co „  48,999,200 

American  Bridge  Co „  62,294,400 

Lake  Superior  Consolidated  iron  mines .  „  29,413,905 
Carnegie  Co.        Aktiekapital  160,000,000 
Obligationsgæld  159,450,000 

„  319,450,000 

. .  „  12,794,300 


Endvidere:  Shelby  Steel  Tube  Co 

samt  Ve  ^f  Aktiekapitalen  af  Pittsburg  & 
Dessmer  Steamship  Co.,  hvis  Aktie- 
kapital er  ubekendt,  men  Andelen  over- 
stiger næppe 


10,000,000 


lait  ca. . . .     $  890,000,000 


Da  Steel-Trustens   udgivne  Aktiekapital  og  Obliga- 
tionsgæld  andrager   omtrent  1322  Millioner  Dollars,   og 


bleven    bragt   ned   under   1000   Millioner,  passer   Titlen 
„Billion  Dollar-Trusten"  ikke  længer. 
Obligationsgælden  er  nu: 

Paa  1ste  Prioritet  5  »/o  Rente $  304,000,000 

„    2den        „         5«/o      „       „  250,000,000 

og  Aktiekapitalen: 

Præference- Aktier  7  »/o  Dividende „  350,000,000 

Ordinære  Aktier,  for  Tiden  4  <>/o  Dividende  „  550,000,000 

lait. . .  $  1,454,000,000 

da  de  nævnte  Kompagniers  Overskud  ikke  var  videre 
stort,  har  den  stedfundne  Amalgamation  altsaa  foraar- 
saget  en  uhyre  Forøgelse  af  Passiverne,  men  uden  nogen 
som  helst  Forøgelse  af  Aktiverne,  naar  undtages  en  for- 
holdsvis Bagatel  af  25  Millioner  Dollars  i  Penge,  som 
blev  skaffet  tilveje  af  det  Syndikat  af  store  Bankhuse, 
der  med  I.  P.  Morgan  &  Co.  i  Spidsen  arrangerede 
denne  Ordning.  Trustens  Passiver  —  naar  Aktiekapitalen 
indbefattes  —  er  derfor  langt  større  end  dens  rørlige 
Aktivers  Værdi.  Noget,  som  forøvrigt  er  Tilfældet  med 
de  allerfleste  Truster.  Forskellen  siges  at  være  Værdien 
af  .,good  will"  O:  Søgningen;  men  det  kan  næppe  om- 
disputeres, at  en  stor  Del  deraf  er  af  yderst  problematisk 
Værdi,  afhængig  først  og  fremmest  af  Efterspørgslen  paa 
Trustens  Produkter  —  hvilken  Trusten  i  ethvert  P'ald 
ikke  kontrollerer,  hvad  man  saa  end  kan  sige  om  Til- 
budet —  og  derfor  af  en  overordentlig  bevægelig  og 
skiftende  Natur.  Det  følger  heraf,  at  en  stor  Del  af 
Aktiekapitalen  er,  hvad  man  i  Wall  Street  Jargonen 
kalder  det,  „watered  stock"  (ikke  dækket  af  salgbare 
Aktioner),  og  nogle  daarlige  Aar  i  Rækkefølge  vil  uden 
Tvivl  bringe  Aktierne  betydeligt  ned  i  Pris,  og  Spørgs- 
raaalet  kan  da  let  blive,  ikke  —  saaledes  som  nu  — 
om  hvor  meget  Aktionærerne  skal  have  i  Dividende, 
men  om  der  tjenes  nok  til  at  betale  Renter  af  den 
store  Obligationsgæld.  Og  naturligvis  vil  daarlige  Aar 
afløse  den  næsten  mer  end  glimrende  Periode,  i  hvilken 
Amerika  i  de  sidste  Aar  har  været  og  endnu  befinder  sig. 
„The  history  repeats  itself,**  siger  Amerikanerne. 

F'ormelt  er  de  nævnte  ti  Korporationer  ikke  ophørt 
at  eksistere.  Aktionærerne  i  dem  blev  af  Syndikatet 
tilbudt  at  ombytte,  til  en  vis  Ratio,  deres  Aktier  med 
Aktier  i  den  nye  Trust,  og  de  samtykkede  næsten  alle. 
Det  er  disse  ombytlede  Aktier,  som  er  den  nye  Trusts 
eneste  Aktiv,  foruden  hvad  der  mulig  endnu  maatte 
være  i  Behold  af  de  25  Millioner  Dollars.  I  de  gamle 
Selskaber,    som    ogsaa  kaldtes  Trusts,    findes   fremdeles 

særskilt  Direktion,  naturligvis  valgt  af  Aktionærerne, 
d.  V.  s.  den  store  Trust;  særskilte  Regnskaber  føres  og' 
der  erklæres  Dividender,  som  gaar  til  den  store  Trust 
som  omtrent  eneste  Aktionær.  Ud  af  de  saaledes  mod- 
tagne Dividender  —  Trustens  eneste  Indtægt  —  bliver 
saa  erklæret  Dividende  til  den  nye  Trusts  Aktionærer. 
Flertallet  af  de  nævnte  10  Korporationer  var  dannet  i 
Løbet  af  de  sidste  faa  Aar,  gennemgaaende  paa  lignende 
Maade,  nemlig  ved  at  erhverve  Aktierne  i  omtrent  100 
mindre  Fabriker,  og  uden  Tvivl  var  mange  af  disse 
Fabriker  atter  sammensat  af  endnu  mindre  Forretninger. 
De  Forenede  Staters  Staal-Korporation  fortjener  derfor 
i  en  ganske  særlig  Grad  Navnet:  en  Trust  af  Truster. 
Kort  Tid  efter  at  den  store  Trust  var  dannet,  inde- 
holdt det  ansete  Blad  „New  York  Herald"  en  Artikel,  som 
oplyste,  at  Fortjenesten  til  Banksyndikatet  for  Istand- 
bringeisen  af  Affæren  androg  omtrent  68  Millioner  Dol- 
lars, hvilket  er  mere  end  hele  den  danske  Statsgæld. 
Af  den  fornylig  (Februar  1902)  udgivne  officielle  Beret- 
ning fremgaar  det  imidlertid,  at  Syndikatets  Fortjeneste 
andrager  649,987  Præference-Aktier  og  649,988  ordinære 
Aktier    a    $  100    Stykket.     Disse  Værdipapirer    har    en 

Markedspris  af $  90,348,237 

(nemlig  Præference-Aktierne  a  95   og  de 

ordinære  Aktier  a  44  pCt.),  hvorfra  dog 

maa  drages 28,000,000 

nemlig  de  25  Millioner,   som   Syndikatet 

leverede  i  Penge  til  Trusten,   og  Kom- 

binationsomkostningerne,  der  beløb  sig 

til  omtrent  3  Millioner  Dollars,  

og  Nettofortjenesten  bliver  derefter $  62,348,237 

Men  hertil  maa  lægges  den  Fortjeneste,  som  de 
store  Bankhuse  havde  ved  at  opkøbe  Aktierne  i  de  10 
nævnte  Kompagnier  nogen  Tid  førend  Arrangementet 
fandt  Sted.  Aktierne  kunde  da  gennemgaaende  købes 
betydeligt  billigere  end  til  de  Priser,  til  hvilke  de  blev 

overtaget  af  Trusten,  saa  der  er  ingen  Tvivl  om,  at 
mange  Millioner,  temmelig  sikkert  henimod  50  Millioner 
Dollars,  kan  lægges  til  de  nævnte  62  Millioner,  og  vi 
ser  da,  at  Fortjenesten  til  Syndikatet,  eller  til  dette  og 
de  individuelle  Bankhuse,  som  senere  indtraadte  i  Syndi- 
katet, andrager  det  uhyre  Beløb  af  omtrent  110  Millioner 
Dollars,  eller  i  danske  Penge  omtrent  410  Millioner  Kr. 

Det  er  let  forstaaeligt,  at  Haandværkerstanden  ser 
med  uvenlige  Øjne  paa  disse  kolossale  Trust-Dannelser; 
thi  der  kan  ingen  Tvivl  være  om,  at  disse  Kombina- 
tioner efterhaanden  mere  og  mere  vil  fortrænge  denne 
Stand.  De  har  uhyre  Kapitaler  til  deres  Raadighed  — 
og  hyppigt  Bankerne  i  deres  Lomme,  eller  i  Alliance 
med  sig  — ,  og  de  kan  derfor  betale  Raavarerne  kon- 
tant, ja  ofte  producerer  de  endog  selve  Raavarerne. 
Dette  i  Forbindelse  med  den  Omstændighed,  at  de  kan 
kobe  i  store  Partier,  gør,  at  de  kan  erhverve  Raa- 
produkterne  betydelig  billigere  end  den  lille  Haand- 
værker.  De  kan  ogsaa,  paa  Grund  af,  at  de  kan  kobe 
de  bedste  Maskiner  og  den  dygtigste  Arbejdskraft,  som 
Regel  forarbejde  Materialet  billigere  og  bedre.  Ogsaa  i 
Henseende  til  Forhandlingen  af  de  forfærdigede  Varer 
er  de  betydelig  gunstigere  stillede  end  den  lille  Mand. 
Efter  alle  Solemærker  at  dømme  er  derfor  den  gamle, 
solide  og  konservative  Haandværksmesler  i  de  fleste 
Fag  dødsdømt  De,  der  ikke  allerede  har  maattet  bøje 
sig  for  den  ubønhørlige  Konsolidationstendens,  vil  snart 
drukne  i  denne  mægtige  Flodbølge,  som  skyller  hen 
)ver  Landet. 

Men  selvfølgelig  kan  det  ligcsaa  lidt  nytte  at  lov- 
give imod  denne  naturlige  Samfundsudviklings  Strøm, 
som  det  nytter  at  stemme  op  for  Missisippis  vældige 
Vandmasse.  Det  gælder  ikke  om  at  forhindre,  men  om 
t  regulere  dens  Løb. 

Det  bedste  Arbejde,  som  Borgerne  nu  kan  gere,  be- 

ar   ikke  i  at  lægge  Trusterne  for  Had,   men  derimod 

at  bringe  god  Forstaaelse  og  Harmoni  mellem  Arbejdere 

PUcher-Hanseo:   Pr«  Amerika.  10 

og  Kapital  —  Kraft  og  Stof  —  saaledes,  at  ikke  alene 
Krig  mellem  disse  to  virkelige  Stormagter  undgaas  i 
Fremtiden,  men  at  der  gradvis  skabes  en  inderligere 
Forbindelse  mellem  dem,  navnlig  gennem  Arbejdernes 
Delagtiggørelse  i  Styrelsen  —  ved  Repræsentation  —  og 
i  Udbyttet,  indtil  de  endelig,  paavirket  i  Tidernes  Løb 
af  en  endnu  højere  Civilisation  end  den  nu  herskende, 
er  bleven  egnede  til  at  gaa  op  i  en  højere  Enhed.  Det 
vilde  unægtelig  blive  den  bedste  Amalgamation  —  den 
mest  humane  „Trust" ! 


RELIGIONSFORHOLDENE 


I  rossamfundene.  Amerika  er  et  Land  med  mange 
Kirker  og  megen  Velgørenhed.  Men  om  delte  hidrører 
fra  en  stærk  religiøs  Trang  i  Folket  eller  fra  den  her- 
skende Tone  i  Samfundslivet  er  jo  et  andet  Spørgsmaal. 
Sikkert  er  det  imidlertid,  at  en  Mand  med  Dannelse 
og  Midler,  en  Mand,  der  indtager  en  Stilling,  for  at 
være  i  Harmoni  med  sine  Omgivelser  maa  høre  til  en 
Menighed,  gaa  i  Kirke  hver  Søndag  og  ved  given 
Lejlighed  yde  et  Bidrag  til  at  hjælpe,  hvor  Hjælp  be- 
iiøves. 

Der  er  ikke  noget,  der  kan  kaldes  en  Statskirke 
eller  Folkekirke  i  Amerika,  og  følgelig  er  der  ikke  noget 
Kirkeministerium,  hverken  i  Unions-Regeringen  eller  i 
fle  enkelte  Staters  Regeringer.  Unions-Konstitutionen 
Niger :  „Kongressen  maa  ingen  Love  give,  hverken  for 
at  fremme  Oprettelsen  af  religiøse  Institutioner  eller  for 
at  forhindre  den  fri  Gennemførelse  af  religiøse  Idéer.** 
Alle  religiøse  Samfund  er  saaledes  lige  for  Loven,  det 
vil  sige.  Loven  anerkender  dem  kun  som  frivillige  Sam- 
ind  af  private  Borgere.  Alle  de  enkelte  Statskonstitu- 
ler  indeholder  lignende  Bestemmelser  med  særlig 
lagt  derpaa,  at  enhver  har  Lov  til  at  dyrke  sin 
i   Overensstemmelse  med  sin  Samvittigheds  Krav. 

10- 

Nogle  Stater  indskrænker  sig  til  at  forbyde  Opret- 
telsen af  en  Statskirke,  til  ikke  at  give  enkelte  Religions- 
Samfund  specielle  Fordele  ved  f.  Eks.  at  tilstaa  dem 
Understøttelse  fra  Statskassen  til  Opførelse  af  Kirker 
eller  Skoler,  til  at  forbyde  Forlangendet  om  religiøse 
Garantier  ved  Overtagelsen  af  et  Embede  o.  s.  v.,  — 
andre  Stater  gaar  betydeligt  videre.  I  nogle  kan  en 
Mand  ikke  beklæde  noget  Embede,  hvis  han  nægter,  at 
der  er  et  højeste  Væsen  til,  i  andre  maa  han  tro  paa 
Gud,  Opstandelsen  fra  de  døde  og  Gengældelsen  i  det 
andet  Liv.  Der  er  Stater,  i  hvilke  en  Mand,  der  be- 
tvivler disse  Tros-Sætninger,  ikke  en  Gang  kan  være 
Medlem  af  en  Jury  eller  bruges  som  Vidne. 

Naar  man  i  vore  Dage  taler  om  Religionsfrihed  i 
Amerika,  saa  mener  man  egentlig  dermed  „Frihed  for 
og  Ligestillethed  mellem  de  forskellige  Former  af  Kri- 
stendommen". Men  at  naa  til  denne  Religionsfrihed 
har  taget  Tid. 

Oprindelig  var  en  Mand,  der  stillede  sig  ganske  uaf- 
hængig og  uden  nogen  som  helst  Sammenhæng  med 
nogen  som  helst  Form  af  Religion,  derved  i  mange 
Stater  udelukket  fra  at  kunne  erholde  Borgerret.  Kon- 
gregationalisme  var  den  herskende  Trosform.  Katoliker, 
Kvækere  og  Baptister  behandledes  med  stor  Strænghed. 
Man  var  ikke  saa  langt  fra  at  anerkende  en  Slags 
Statskirke.  I  hvert  Fald  forlangtes  der  overalt,  at  Kom- 
munen skulde  sørge  for  Midlerne  til  en  ofTentlig  Guds- 
dyrkelse. 

Da  Connecticut  i  1818  vedtog  sin  nye  Konstitution, 
blev  imidlertid  dér  alle  religiøse  Samfund  stillet  lige 
med  hverandre,  og  alt  til  Kirkevæsenet  henhørende  blev 
overladt  til  de  troendes  egen  frivillige  Virksomhed.  I 
Massachusetts  opkrævedes  der  til  Underholdning  af  den 
kongregationalistiske  Kirke  en  Skat  af  alle  Borgere,  der 
ikke  tilhørte  noget  andet  inkorporeret  Religions-Samfund, 
men  dette  forandredes  i  1833.  I  Virginia,  Syd-  og  Nord- 
Carolina  og  Maryland  havde  den  engelske  Form  af  det 

protestantiske  Bispedømme  været  den  eneherskende,  og 
religiose  Forfølgelser  havde  fundet  Sted,  men  som  Ti- 
derne skiftede,  forsvandt  alle  religiøse  Forskelligheder, 
og  alle  kirkelige  Privilegier  ophævedes.  I  Pennsylvania, 
der  grundedes  paa  et  Kvæker-Samfund,  var  aldrig  nogen 
Kirke  legalt  anerkendt.  I  New  York  havde  Kirken  forst 
et  hollandsk-reformert,  senere  et  engelsk-episkopalt  An- 
strøg og  nød  i  begge  Tilfælde  nogen  Understøttelse,  men 
eflerhaanden  som  den  politiske  Udvikling  skred  fremad, 
organiserede  Kirken  sig  ogsaa  her  aldeles  selvstændigt 
og  uafhængigt. 

Med  Hensyn  til  Medlemsantallet  overgaar  den  ka- 
tolske Kirke  langt  ethvert  af  de  andre  Religions-Sam- 
fund i  Amerika.  Dens  Tilhængere  findes  overalt,  und- 
tagen i  Nordvesten  og  visse  Dele  af  Syden,  og  bestaar 
af  Irlændere,  Tyskere,  Slaver,  Italienere  o.  s.  v.  Efter 
Katolikerne  kommer,  omtrent  i  den  angivne  Orden, 
.Metodisterne,  Baptisterne,  Presbyterianerne,  Lutheranerne, 
de  episkopale  Protestanter,  Unitarianerne,  Kongrega- 
tionalisterne.  Jøderne  o.  s.  v. 

Metodisterne  og  Baptisterne  er  talrige  overalt;  Me- 
todisterne især  i  Syden  —  det  er  væsentlig  dem,  der 
har  omvendt  Negrene  —  og  i  Mellemstaterne. 

Presbyterianerne  er  stærkest  repræsenterede  i  Penn- 
sylvania, New  York,  Ohio,  New  Jerse>  og  de  ældste 
Sydstater,  Virginia  og  North  Carolina,  hvilket  skyldes 
den  skotske  og  protestantisk-irske  Indvandring;  Luther- 
anerne, af  hvilke  den  ene  Halvdel  er  Tyskere,  den 
anden  Skandinaver,  Irlændere  og  Finner,  har  for  det 
meste  nedsat  sig  i  de  nordlige  og  vestlige  Stater. 

De  episkopale  Protestanter  flndes  navnlig  i  Østen, 
i  New  York,  der  huser  en  Fjerdedel  af  dem,  i  Pennsyl- 
vania, New  Jersey  og  Massachusetts.  De  har  52  Dioceser 
o^  75  Biskopper,  men  endnu  ingen  Ærkebiskop;  den 
højeste  Myndighed  repræsenteres  af  en  Synode,  der 
sammenkaldes  hvert  tredje  Aar. 

Unitarianerne  findes  navnlig  i  New  Englands  Stater 

og  Egne,  bosatte  ved  Indvandring  derfra.  I  Forhold  til 
deres  Antal  har  de  udøvet  en  meget  betydelig  Indflydelse 
gennem  deres  store  Mænd,  Chauning,  Emerson,  Theodore 
Parker  o.  s.  v.,  hvoraf  følger,  at  mange  af  Amerikas 
finest  udviklede  Intelligenser  findes  mellem  dem.  Noget 
lignende  gælder  om  Kongregationalisterne. 

Af  de  gamle  Religions-Samfund  er  det  jødiske  det, 
der  vokser  stærkest.  Af  de  nye  Religions-Samfund  eller 
Sekter  er  „Christian  Science"  (Kristelig  Videnskab)  — 
eller,  som  det  først  hed,  „Science  of  metaphysical 
healing"  (Videnskab  om  overnaturlig  Helbredelse)  — 
det,  der  har  slaaet  mest  an.  Fru  Mary  Raker  G.  Eddy, 
denne  Læres  Apostel,  definerer  den  som  „Guds  Lov,  det 
godes  Lov,  der  fortolker  og  demonstrerer  Principet  og 
Reglerne  for  den  evige  Harmoni",  og  hun  hævder,  „at 
Aand  er  alt  og  Stof  intet",  og  at  „Stof  synes  at  være, 
men  er  ikke".  Denne  Religions  Vækst  er  ligefrem 
fænomenal.  Fru  Eddy  begyndte  dens  Forkyndelse  i 
1866  —  i  hvilket  Aar  hun  paastaar  at  have  faaet  den 
aabenbaret  af  Gud  — ,  og  allerede  nu  har  denne  Lære 
over  445  organiserede  Kirker  og  75  Instituter.  Her  i 
New  York  City  har  den  bygget  ikke  saa  faa  meget  im- 
ponerende Kirker,  og  flere  er  under  Opførelse.  Da 
denne  Religion  hævder,  at  dens  Tilhængere  bliver  i 
Stand  til  at  følge  Kristi  Refaling,  at  helbrede  de  syge, 
saa  synes  den  at  overflødiggøre  baade  Læge-  og  Apo- 
tekerhjælp. Det  er  vel  nok  den  deraf  resulterende  Re- 
sparelse,  eller  maaske  snarere  den  Omstændighed,  at 
Tilhængerne  selv  kan  optræde  og  ogsaa  hyppigt  op- 
træder som  „Læger"  og  faar  deres  gode  Retaling  der- 
for, der  har  givet  denne  mildest  talt  besynderlige  Lære 
saa  megen  gunstig  Vind  i  Sejlene. 

Denne  Rigdom,  eller,  om  man  hellere  vil,  denne 
Forvirring  af  Trosbekendelser  og  Kirkesamfund  har  sin 
gode,  naturlige  Forklaring.  Enhver  Indvandrer,  der 
kom  hertil,  bragte  sin  Tro  med  sig  fra  det  Land,  i 
hvilket   han   var  født  og  opdraget,   og  den  Tro  beholdt 

han  naturligvis.  Med  Rette  betragtede  han  den  som  en 
personlig  Ejendom,  som  ingen  havde  Lov  at  røre  ved. 
Selv  har  Amerikanerne  paa  Religionens  Omraade  ikke 
frembragt  noget,  der  har  tiltrukket  sig  synderlig  Op- 
mærksomhed, naar  da  undtages  den  mere  berygtede  end 
berømte  Mormonisme  og  „Christian  Science'*.  Teologiske 
Skrifter  spiller  en  temmelig  underordnet  Rolle  i  den 
amerikanske  Literatur.  Alligevel  mærker  man  nok,  at 
visse  Retninger  har  udviklet  sig  og  er  i  Færd  med  at 
gøre  sig  gældende.  Men  som  de  har  rejst  sig  simpelt- 
hen i  Medfør  af  den  almindelige  Kulturudvikling,  er  det 
ogsaa  af  den  alene,  de  bæres.  Af  Sektvæsen  er  der 
nok  i  Amerika,  men  af  Religionshad  intet. 

I  Politiken  er  der  intet  Parti,  som  har  Had  til 
Kristendommen  eller  den  kristne  Kirke  paa  sit  Program; 
Religionen  staar  højt  og  hædret  i  stille  Værdighed  over 
den  hele  Larm.  Naturligvis  er  der  mellem  de  forskel- 
lige Religions-Samfund  selv  en  Slags  Væddekamp  om, 
hvem  af  dem  der  kan  udvide  sine  Grænser  hurtigst  og 
stærkest,  hvem  af  dem  der  kan  samle  de  største  Summer 
for  veldædige  Formaal,  o.  s.  v.  Men  det  er  en  Vædde- 
kamp i  al  Venskabelighed.  Selv  katolske  og  prote- 
stantiske Kirker  kan  arbejde  sammen  her  for  et  fælles 
Formaal  med  en  Fordragelighed  og  Oprigtighed,  som 
man  vanskelig  skulde  kunne  finde  Eksempler  paa  i 
Evropa.  I  Amerika  er  det  ikke  nogen  Sjældenhed,  at 
Medlemmerne  af  den  samme  Familie,  af  den  samme 
Husholdning,  hører  til  forskellige  Kirker,  uden  at  Hus- 
freden derved  paa  nogen  Maade  forstyrres. 

Kirkerne  og  Menighederne.  Kirkebygningernes  Antal 
er  meget  stort  i  Amerika,  paa  mange  Steder  er  der  en 
Kirke  for  hvert  Tusinde  Mennesker.  En  stor  Del  af 
disse  Bygninger  er  vel  smaa  og  uanselige,  men  der 
findes  ogsaa  mange  storartede  Eksempler  paa  arkitek- 
tonisk Kunst,  og  de  gør  et  særligt  Indtryk,  naar  man 
husker  paa,  at  de  ikke  er  opførte  for  oflentlige  Midler, 
men  for  privat  indsamlede  Penge. 

Kirkernes  vigtigste  Indtægtskilde  er  Stolelejen.  En 
Kirke  har  i  Almindelighed  saa  og  saa  mange  Stole,  ordnede 
i  Rader  og  Rækker  ganske  som  i  en  dansk  Kirke,  og  hver 
Stol  har  Sæde  for  saa  og  saa  mange  Personer.  Disse 
Stole  lejes  ud  i  aarevis  til  Familierne  i  Menigheden,  og 
i  de  større  Kirker  i  New  York  er  den  aarlige  Leje  af 
en  Stol  500  Dollars,  ofte  mere.  Undertiden  er  en  saa- 
dan  Stol  i  en  Kirke  et  Stykke  Familieejendom,  af  hvil- 
ken der  betales  en  aarlig  Afgift,  men  den  kan  være 
Genstand  for  Overdragelse.  Mindre  Familier  eller  en- 
kelte Personer  har  naturligvis  ikke  en  hel  Stol  for  sig 
selv,  men  kun  Sæde  i  en  bestemt  Stol.  Fremmede,  der 
besøger  Kirken,  faar  Pladser  anvist  enten  i  Stole,  som 
ikke  er  lejede  ud,  eller  i  Stole,  som  staar  ledige  ved 
Kirketjenestens  Begyndelse. 

Denne  Funktion,  at  bringe  Menigheden  til  Sæde, 
besørges  af  de  saakaldte  „ushers",  unge  Mennesker,  vel- 
klædte og  velopdragne,  hurtige  og  belevne.  De  er  Med- 
lemmer af  Menigheden  og  ikke  lejede  Kirkebetjente.  I 
Almindelighed  kan  man  nok  sige,  at  de  har  paataget 
sig  dette  Arbejde,  enten  fordi  de  føler  sig  sympatetisk 
berørt  af  det,  der  her  gaar  for  sig,  eller  fordi  de  ved, 
at  her  flyder  en  af  Livets  Hovedaarer,  at  her  er  en 
Lejlighed  til  at  se  og  blive  set.  Der  er  mangen  en 
amerikansk  Millionær,  der  begyndte  sin  Karriere  som 
„usher**  i  en  Kirke,  og  om  hvem  man  kan  sige  uden 
at  trække  paa  Smilebaandet,  at  han  gjorde  sin  første 
Forretning  her. 

Kirkens  anden  store  Indtægtskilde  er  Tavlepengene. 
Der  atholdes  Gudstjeneste  hver  Søndag  om  Formiddagen 
og  om  Eftermiddagen.  Ved  begge  Lejligheder  bæres 
Tavlerne  rundt,  og  det  er  sjældent  Kobbermønt,  der 
lægges  paa  dem,  men  Sølv  og  Pengesedler.  I  Alminde- 
lighed anvendes  det  indsamlede  til  Bestridelsen  af  Kir- 
kens egne  Udgifter,  men  ofte  samles  der  ogsaa  ind  for 
aldeles  specielle  Formaal,  og  ved  saadanne  Lejligheder 
kan  Summen  naa  en  fabelagtig  Størrelse.    Sidste  Paaske- 

Sendag    blev    der    i    en    Kirke    i   New   York    indsamlet 
110,000  Dollars. 

Den  Interesse  lor  Kirkens  Sag,  der  ved  en  saadan 
Lejlighed  vises  fra  Menighedens  Side,  faar  ofte  et  i 
fremmedes  Øjne  ligefrem  kuriøst  Udiryk.  Tavlerne  om- 
bæres  nemlig  hyppigt  af  Menighedens  mest  fremragende 
Medlemmer.  Det  er  Mænd  som  Vanderbilterne,  Rocke- 
fellerne,  Goulds  o.  s.  v.,  der  er  kendte  hele  Verden  over 
paa  Grund  af  deres  uhyre  Rigdomme;  det  er  Mænd, 
om  hvem  man  ved,  at  de  til  lige  saa  stor  Gavn  for 
Kirken  og  med  meget  mindre  Ulejlighed  for  dem  selv 
kunde  sidde  i  deres  Kontor  og  skrive  en  Check  for  hele 
det  Beleb,  de  kan  indsamle  ved  Tavlerne;  det  er  saa- 
danne  Mænd,  der  saa  at  sige  trækker  Frakken  af  og 
ger  Arbejdet  selv,  gaaende  fra  Stol  til  Stol  og  rækkende 
Tavlen  frem  til  enhver,  som  har  noget  at  give.  Der 
gives  herved  et  Eksempel,  hvis  Virkning  i  Menigheds- 
livet ikke  gaar  tabt.  Disse  Mænd  bliver  ikke  mindre 
derved,  men  Kirken  bliver  større.  Imidlertid,  hvor 
store  end  en  amerikansk  Kirkes  Indtægter  kan  være, 
saa  er  ogsaa  dens  Udgifter  meget  store,  og  Bestyrelsen 
ai  dens  Formue-Forhold  kræver  ofte  stor  Omsigt  og 
Besindighed  fra  Menighedens  Side.  Ofte  paahvilcr  der 
Kirken  betydelig  Prioritetsgæld,  der  skal  forrentes  og 
amortiseres,  og  Lønningerne  til  Præsten,  Organisten  og 
Koret,  foruden  Omkostningerne  ved  Kirkens  Vedlige- 
holdelse, Opvarmning  og  Belysning,  løber  op  til  Sum- 
mer, man  fra  et  dansk  Synspunkt  vilde  kalde  svim- 
lende. Det  er  saaledes  ikke  ualmindeligt  ved  de  store 
Kirker,  at  Organisten  oppebærer  en  Løn  af  $  3000— 
4000;  men  saa  er  han  ogsaa  Virtuos  paa  sit  Instru- 
ment. Meget  store  Honorarer  faar  undertiden  ogsaa 
Sopran-  og  Tenorsangerne,  men  deres  Præstationer  beret- 
tiger dem  i  saa  Fald  fuldstændig  dertil.  Orglerne  er  for- 
trinlige og  ofte  Gaver  fra  rige  Medlemmer  af  Menig- 
heden.    I  den  Kirke,  der  havde  afdøde  Cornelius  Van- 

derbilt  i  sin  Menighed,  har  Orglet  kostet  over  300,000 
Kroner ! 

At  den  musikalske  Del  af  Gudstjenesten  i  de  rige 
Kirker  —  der  ofte  byder  paa  klassisk  Musik  af  reneste  Vand, 
og  hvor  der  hver  Søndag  er  henlagt  et  trykt  Musik- 
Program  i  Stolene  —  er  en  sand  Nydelse,  behøver  næppe 
at  bemærkes. 

Da  der  i  de  offentlige  Skoler  ikke  undervises  i  Re- 
ligion, maa  Kirken  selv,  eller  rettere  Menigheden,  paa- 
tage sig  dette  Oplysningsarbejde.  Til  enhver  Kirke 
hører  en  „church-parlor"  eller  Kirkesal,  og  i  denne 
holdes  Søndagsskole,  hvor  Børnene  og  Ungdommen  hver 
Søndag  Eftermiddag  undervises  i  Religion  af  Medlemmer 
af  Menigheden,  maaske  af  deres  Forældre,  Værger,  Sø- 
skende, Onkler  eller  Tanter,  eller  maaske  af  den  Mand, 
i  hvis  Forretning  de  unge  arbejder  om  Hverdagene. 
For  nu  at  bringe  noget  System  ind  i  denne  Undervis- 
ning, samles  disse  Søndagsskole-Lærere  en  Aften  i  Ugens 
Løb  med  Præsten  og  faar  af  ham  opgivet  og  forklaret 
det  Stykke  i  Bibelhistorien  eller  den  Paragraf  i  Lære- 
bogen, der  skal  fortolkes  for  Børnene  næste  Søndag. 
Man  kan  sige  om  en  saadan  Religionsundervisning,  hvad 
man  vil,  men  om  dens  Betydning  for  Menighedslivet 
kan  der  næppe  tvivles. 

Det  er  heller  ikke  ualmindeligt,  at  der  for  at  be- 
fordre Sammenhold  mellem  Menighedsmedlemmerne  og- 
saa  udenfor  det  egentlige  kirkelige  Omraade  arrangeres 
Sammenkomster  af  selskabelig  Natur  saavel  som  Som- 
merudflugter. 

Et  andet  Udslag  af  Sammenholdet  i  Menighederne 
finder  man  ofte  i  den  Redebonhed,  hvormed  Medlem- 
merne assisterer  hverandre  ved  at  skaffe  Arbejde  eller 
Beskæftigelse.  Den  arbejdssøgende,  ung  eller  gammel, 
som  har  en  Anbefaling  fra  sin  Præst  i  Hænde,  vil  i 
Almindelighed  blive  foretrukken  til  den  Plads,  han 
søger,  fremfor  den,  der  ikke  har  et  saadant  Bevis  og 
ikke  kan  skaffe  det. 

Hvorledes  bliver  man  nu  Medlem  af  en  Menighed, 
eller,  som  det  ikke  ganske  korrekte  engelske  Udtryk 
har  det,  Medlem  af  en  Kirke? 

Hvis  vedkommende  Mand  eller  Kvinde  ikke  før  har 
været  Medlem  at  nogen  Kirke,  melder  han  eller  hun 
sig  med  sit  Andragende  hos  Præsten.  Efter  nogle  Ugers 
Forberedelse  forelægger  Præsten  paa  en  bestemt  Sondag 
Sagen  for  Menigheden,  kalder  vedkommende  op  til  Al- 
teret, foretager  en  kort  Eksamination  og  erklærer  der- 
paa  ham  eller  hende  for  Medlem  af  Kirken,  hvorpaa 
hele  Menigheden  rejser  sig  og  byder  vedkommende  vel- 
kommen. Derpaa  underskriver  det  nye  Medlem  Kirkens 
Vedtægter  og  aflægger  et  hojtideligt  Løfte  om  at  holde 
sig  dem  efterrettelig. 

Hvis  vedkommende  allerede  tidligere  har  været 
Medlem  af  en  Menighed,  medbringer  han  simpelthen  et 
Brev  fra  sin  forrige  Præst,  om  at  han  er  en  Mand  af 
god  moralsk  Karakter  og  i  saa  og  saa  lang  Tid  har 
været  et  værdigt  Medlem  af  Kirken. 

I  Tilfælde,  hvor  en  udenforstaaende,  der  melder  sig 
til  Optagelse  i  Menigheden,  ikke  har  været  døbt,  fore- 
tages denne  Ceremoni  før  Optagelsen  i  Menighedens 
Overværelse.  Børn  optages  i  Almindelighed  i  Menig- 
heden i  deres  fjortende  Aar,  og  hos  Presbylarianerne  og 
Metodisterne  betyder  Optagelsen  det  samme  som  Kon- 
firmationen hos  Lutheranerne  og  i  den  episkopale  Kirke. 

Med  Hensyn  til  Administrationen  ikke  blot  af  den 
enkelte  Menighed,  men  ogsaa  af  det  Heligions-Samfund, 
hvortil  denne  Menighed  horer,  gør  det  naturligvis  en 
stor  Forskel  paa  selve  Menighedslivets  Karakter,  om 
Organisationen  af  Administrationen  begynder  fra  oven 
—  saaledes  som  i  den  katolske  Kirke  med  Paven  — , 
eller  om  den  begynder  fra  neden,  saaledes  som  i  den 
presbyterianske  Kirke.  Et  Par  Træk  vil  gere  For- 
skellen klar,  og  vi  vælger  den  prcsbytcrianskc  Kirke, 
fordi  den  er  en  af  de  største  og  tillige  i  aandelig  Hen- 

seende  et  af  de  højest  udviklede  Kirke-Samfund  i 
Amerika. 

Paa  det  første  Trin,  hvor  Talen  endnu  kun  er  om 
Bestyrelsen  af  den  enkelte  bestemte  Menighed,  møder 
man  „the  Elders",  „the  Deacons"  og  „the  Trustees". 
Det  gaar  ikke  godt  an  at  oversætte  disse  Benævnelser 
eller  Titler  paa  Dansk.  „Oldermand"  har  siden  Laugs- 
væsenets  Opløsning  faaet  en  komisk  Biklang,  medens 
„elders"  er  et  Udtryk  for  stor  Værdighed.  Noget  lig- 
nende gælder  om  Ordene  „Deacon"  og  „Degn";  hvis 
man  oversatte  Holbergs  Erasmus  Montanus  paa  engelsk, 
vilde  det  være  aldeles  umuligt  at  kalde  Per  Degn  Peer 
Deacon.  Selv  Ordet  „Kirkeværge"  svarer  ikke  rigtig 
til  „Trustees";  de  sidstnævntes  Hverv  og  Ansvar  er 
langt  mere  omfattende  og  betydeligt  end  den  først- 
nævntes. 

Det  er  „the  Elders",  der  i  den  presby  ter  ianske 
Kirke  forretter  Alterets  Sakramente,  hvilket  ikke  sker 
ved,  at  Kommunikanterne,  saaledes  som  i  den  lutherske 
Kirke,  samler  sig  knælende  for  Alteret;  Brødet  og  Vinen 
bringes  omkring  i  Stolene.  Overhovedet  ligger  hele  den 
disciplinære  Side  af  Kirketjenesten  under  „the  Elders". 
„The  deacons"  regulerer  Præstens  og  Organistens  Gager, 
Korets  Betaling,  Reparationer  paa  Kirken  o.  s.  v.  „The 
Trustees"  endelig  bestyrer  Kirkens  samlede  Formue, 
tager  Bestemmelse  om  en  afgaaende  Præsts  Pension  og 
foreslaar  den  nye  Præst  til  Menighedens  Afgørelse. 

Saasnart  man  kommer  udenfor  den  enkelte  presby- 
terianske  Menighed  med  dens  særskilte  Sager  og  støder 
paa  Anliggender,  der  berører  dens  Forhold  til  andre 
presbyterianske  Menigheder,  møder  man  „The  Presby tery", 
en  Sammenslutning  af  Menigheder,  der  minder  noget 
om  det  danske  Provsti  eller  Bispedømme. 

Der  kan  være  flere  „Presby ter ies"  i  den  samme 
Stat.  Disse  Sammenslutninger  repræsenteres  af  en  For- 
samling, der  bærer  det  samme  Navn,  og  hvortil  hver 
enkelt  Menighed    sender    sine   Repræsentanter,    Præster, 

.Elders'*,  Lagmænd,  og  disse  Forsamlinger  optræder 
med  stor  Avtoritet.  En  Student,  der  studerer  Teologi 
for  at  blive  Præst  i  den  presbyterianske  Kirke,  siges  at 
studere  „under  the  care  of  the  Presbytery**,  og  det  gør 
han  i  Virkeligheden  ogsaa.  Før  han  begynder  sit 
Studium,  maa  han  fremstille  sig  for  ^The  Presbytery** 
og  gore  Rede  for  Retningen  i  sit  religiøse  Liv,  og  skønt 
han  senere  vælges  til  Præst  for  en  Menighed  af  Menig- 
heden selv,  maa  Valget  stadfæstes  af  „The  Presbytery**, 
og  derpaa  udstedes  det  formelle  Kald  til  ham. 

En  yderligere  Form  for  Sammenslutningen  mellem 
de  omtalte  presbyterianske  Menigheder  er  Synoden,  der 
møder  en  Gang  om  Aaret  og  er  sammensat  af  Udsen- 
dinge fra  alle  de  forskellige  „Presbyteries"  i  vedkom- 
mende Stat.  Den  beskæftiger  sig  væsentlig  med  Under- 
visningsvæsenet  i  Almindelighed. 

Endelig  møder  Afsendinge  fra  Synoderne  en  Gang 
hvert  Aar  i  „The  General  Assembly  of  the  United 
States",  der  repræsenterer  hele  den  presbyterianske 
Kirke  i  de  Forenede  Stater.  Præsidenten  for  denne 
Forsamling,  der  fører  Titlen  af  „Moderator**,  er  paa  en 
Maade  Hovedet  for  hele  den  presbyterianske  Kirke  i 
Amerika,  og  Forsamlingen  beskæftiger  sig  væsentlig  med 
Spørgsmaal  vedrørende  Troslæren  og  Trosbekendelsen. 
Den  undersøger  Anklager  for  Kætteri  og  udelukker  fra 
Kirkesamfundet  enhver,  der  findes  skyldig  heri.  Denne 
Moderator  vælges  for  et  Aar  ad  Gangen  og  kan  ikke 
modtage  Genvalg.  Da  det  er  den  højeste  Værdighed 
indenfor  den  presbyterianske  Kirke,  er  den  en  meget 
eftertragtet  Post  blandt  fremragende  Teologer. 

Det  vil  saaledes  ses,  at  Gangen  i  Administrationen 
af  Kirken  i  de  væsentligste  Punkter  er  den  samme 
som  i  den  verdslige  Administration,  d.  e.  Folket,  Me- 
nigheden selv,  der  regerer  gennem  sine  udvalgte  Re- 
præsentanter. 

Præstestanden.  Naar  en  Præst  ansættes  ved  en 
Kirke,  gaar  det  i  Almindelighed  til  paa  følgende  Maade: 

Af  Menigheden  nedsættes  en  Komité,  som  rejser 
rundt  og  hører  saadanne  Præster,  man  antager  vil 
passe  for  Menigheden,  og  denne  Komités  Indberetning 
forelægges  Menigheden,  som  saa  selv  vælger  Præsten. 
Udnævnelsen,  kaldet  „the  call",  udstedes  til  ham  af 
Kirkeværgerne,  „the  Trustees",  eller  naar  ham  gennem 
en  højere  Avtoritet,  „the  Presbytery". 

Et  væsentligt  Spørgsmaal  ved  denne  Sags  Afgørelse 
er  naturligvis  Præstens  Lønning,  og  i  Almindelighed  til- 
byder man  ham  lidt  mere  end  den,  han  har,  hvori 
han  er.  Dog  ikke  altid,  navnlig  ikke,  naar  Talen  er 
om  et  Kald  i  New  York.  Denne  By  betragtes  nemlig 
af  Præsterne  som  deres  Kanaan,  og  hvis  en  Præst  fra 
en  mindre  By  paa  nogen  Maade  kan,  betænker  han  sigj 
ikke  paa  at  give  Afkald  paa  et  Par  Hundrede  Dollars 
om  Aaret  for  at  naa  „det  forjættede  Land". 

I  New  York  varierer  Præsternes  Lønning  meget 
stærkt,  thi  denne  By  er  nu  en  Gang  et  Sted,  hvor  Eks- 
tremerne mødes.  I  de  rige  Kvarterer  kan  Lønningen 
komme  saa  højt  som  til  15,000  Dollars  om  Aaret,  i  de 
fattigere  er  den  mellem  2000  og  4000,  ude  paa  Landet, 
baade  i  Øst  og  Vest,  synker  den  til  1200  eller  1000  Dollars. 
Til  den  faste  Lønning  kommer  Sportlerne.  Der  er  flere 
Præster  i  New  York,  hvis  aarlige  Indtægter  løber  op  til 
20,000  Dollars,  hvortil  endda  ikke  saa  sjældent  kommer 
fri  Bolig. 

Saa  er  der  en  anden,  rigtignok  uvis,  Indtægt  : 
undertiden  betænker  en  rig  Mand  i  sit  Testamente  sin 
Præst;  man  hører  ofte  om  Gaver  fra  fem  til  halvtred- 
sindstyve Tusinde  Dollars,  skænket  Præsten  paa  denne 
Maade.  Heller  ikke  er  det  sjældent,  at  en  rig  Mand 
holder  Præstens  Sønner  ved  Universitetet  og  Døtrene  i 
kostbare  Dannelsesanstalter;  der  lægges,  kort  sagt,  mangt 
et  fedt  Stykke  af  Stegen  paa  Præstens  Tallerken. 

De  daarligst  betalte  Præster  i  Amerika  er  de  ka- 
tolske, men  deraf  følger  ingenlunde,  at  det  ogsaa  er 
dem,  der  gør  det  mindste  Arbejde. 

Det  almindelige  Indtryk,  man  faar  af  en  ame- 
rikansk Præst,  er  at  han  er  en  Mand  med  et  stort 
Læs  paa  sine  Skuldre  og  fuldt  Ansvar  for  det  hele. 

Han  maa  være  en  god  Taler.  Han  maa  have 
noget  vækkende  og  løftende,  noget  som  interesserer,  at 
sige  sin  Menighed  to  Gange  hver  Søndag,  og  det 
siger  sig  selv,  at  Udarbejdelsen  af  disse  Taler  koster 
Tid  og  Anstrængelse,  saa  meget  mere,  som  Ameri- 
kanerne paa  dette  Punkt  er  noget  forvænte  og  bla- 
serede. 

Den  egentlige  Kirketjeneste:  Prædiken,  Vielser,  Daab, 
Begravelser  o.  s.  v.  er  dog  kun  én  Side  af  Præstens 
Gerning;  den  har  flere  andre  og  ikke  mindre  besvær- 
lige. 

Til  enhver  Kirke  hører  et  eller  flere  Selskaber  for 
praktiske,  moralske  eller  sociale  Formaal,  de  holder 
deres  Møder  et  Par  Aftener  om  Ugen  i  Forsaml igssalen 
i  Kirken  under  Præstens  Ledelse.  Dernæst  er  Kirken 
i  Almindelighed  interesseret  i  et  eller  andet  Missions- 
Foretagende,  og  her  maa  selvfølgelig  Præsten  være  den 
ledende.  Endelig  maa  han  naturligvis  sætte  sig  i  Rap- 
port til  hvert  enkelt  Medlem  af  Menigheden,  og  dette 
sker  navnlig  ved  periodiske  Besøg  i  Medlemmernes 
Hjem. 

En  Sammenligning  mellem  den  danske  Præsts  og 
den  amerikanske  Præsts  sociale  Stilling  giver  det  Resultat, 
at  Præsterne  i  den  danske  Folkekirke  er  ganske  ander- 
ledes uafhængige  af  Menigheden  end  den  amerikanske 
Præst,  hvilket  selvfølgelig  kommer  af,  at  den  danske 
Præst  er  Statens  Embedsmand.  Han  har  sine  Ind- 
tægter, i  ethvert  Tilfælde  hovedsagelig,  enten  Menigheden 
ser  sedt  eller  surt  til  ham,  og  hans  Forbliven  i  Kaldet 
er  noget,  Menigheden  ikke  er  Herre  over.  Herved  er 
«^  han  i  Stand  til  at  optræde  med  en  Frihed  og  Uaf- 
^■længighed  overfor  Menigheden,  der  i  visse  Tilfælde  kan 
^^blive  af  den  største  Betydning. 

I  Amerika  stiller  Forholdet  sig  lige  omvendt.  Vilj 
den  amerikanske  Præst  være  sikker  paa  at  beholde  sit] 
Embede,  saa  maa  han  figurlig  talt  knappe  sin  Frakkej 
og  klippe  sit  Haar  efter  Menighedens  Mode.  Der  erj 
naturligvis  Undtagelser,  men  utallige  er  de  ikke.  En 
amerikansk  Præst,  der  har  mellem  ti  og  femten  Tusind 
Dollars  om  Aaret  i  Gage,  maa  helst  undgaa  Sammen- 
ligningen mellem  Kamelen,  der  skal  gennem  Naaleøjet, 
og  den  rige  Mand,  der  vil  ind  i  Guds  Rige,  og  maa 
tage  lidt  varsomt  paa  Kristi  Ord  til  den  unge  Mand, 
der  havde  overholdt  alle  Lovens  Bud:  „Gaa  og  sælg 
alt,  hvad  Du  har.     Tag  saa  dit  Kors  og  følg  mig." 

Den  amerikanske  Præst  drøfter  ofte  i  sin  Præ- 
diken aktuelle  Æmner,  og  under  en  broget  Valgkam- 
pagne indeholder  hans  Prædiken  saa  godt  som  altid 
mere  eller  mindre  bestemt  udprægede  politiske  Ele- 
menter. Den  Indflydelse,  Præsten  derved  udøver,  er 
imidlertid  ikke  stor,  undtagen  i  saadanne  enkelte  Til- 
fælde, hvor  stærk  politisk  Overbevisning  gaar  Haand  i 
Haand  med  mægtig  Veltalenhed. 

I  Almindelighed  bliver  Præsten  i  en  rig  amerikansk 
Menighed  ganske  vist  betragtet  og  behandlet  som  en 
Mand  af  fin  og  overlegen  Dannelse,  men  tillige  som 
staaende  i  Menighedens  Tjeneste.  Man  modtager  ham 
undertiden  med  en  vis  Nedladenhed,  og  det  gaar  ikke 
an  for  ham  at  glemme,  at  han  staar  i  et  vist  Athængig- 
heds-Forhold  til  Menigheden. 

Ganske  anderledes  er  hans  Stilling  i  de  fattige  Me- 
nigheder eller  mellem  de  fattige  i  Menigheden.  Her 
betragtes  han  som  Lyset  i  Mørket,  som  en  Hjælp  sendtj 
fra  Himlen,  og  hvad  han  siger,  staar  fast.  Men  det  erj 
et  besværligt  Arbejde,  han  her  har,  thi  han  maa  ikke 
alene  opdrage  og  trøste  sine  fattige  Sognebørn  med  sinj 
Prædiken  og  give  dem  et  godt  Eksempel  paa  Forsagelse,! 
han  maa  ogsaa  skaffe  dem  pekuniær  Hjælp,  og  kan  hanj 
ikke  faa  den  hos  andre,  maa  han  selv  være  rede  med] 
sine  egne  Midler. 

Offentlige  Forsamlinger  i  Amerika  aabnes  ofte,  selv 
om  de  har  Formen  af  et  Festmaaltid,  med  en  Bøn,  og 
en  eller  anden  velbekendt  Præst  er  da  gærne  indbudt 
til  at  fremsige  den,  og  det  gøres  ofte  saa  fint  og  smukt, 
at  det  hele  falder  ganske  naturligt. 

Føjer  man  nu  dertil,  at  der  i  den  amerikanske 
Kirke  ikke  findes  nogen  Kordegn,  hvoraf  følger,  at 
Præsten  selv  maa  besørge  alle  de  Smaating,  som 
hører  med  til  den  ceremonielle  Del  af  Kirketjenesten, 
med  mindre  han  har  en  „Assistent-Pastor",  og  at  han 
raaa  være  at  træffe  visse  Timer  hver  Dag  i  selve  Kirken, 
hvor  han  har  sit  Bibliotek  og  Studereværelse,  saa  vil 
man  let  forstaa,  at  den  amerikanske  Præst  ikke  blot  er 
en  meget  optaget,  men  en  ligefrem  bunden  Mand. 

I  de  rige  Menigheder  har  han  dog  en  Ferie.  I  de 
Sommermaaneder,  da  Menigheden  „ligger  paa  Landet**, 
er  Kirken  lukket,  og  denne  Tid  benytter  Præsten  i  Al- 
mindelighed til  at  rejse.  Han  besøger  ikke  just  Paris 
Her  tyske  Badesteder,  men  gaar  som  oftest  til  det  hel- 
lige Land  eller  til  andre  Steder,  der  har  religiøs  eller 
kirkehistorisk  Interesse,  og  hans  Menighed  sætter  Pris 
paa,  at  han  har  set  sligt  med  sine  egne  Øjne  og  kan 
tale  derom  ud  af  et  personligt  Indtryk. 

Med  Hensyn  til  de  Fordringer,  der  stilles  til  en 
amerikansk  Præsts  Uddannelse,  da  møder  man  betyde- 
lig Forskel  hos  de  forskellige  Kirkesamfund. 

Det  er  saaledes  ikke  altid  nødvendigt,  at  en  Mand, 
inden  han  begynder  at  studere  Teologi,  skal  have  den 
Fordannelse,  som  i  Danmark  betegnes  ved,  at  han  er 
Student.  I  den  episkopale  Kirke  stilles  denne  Fordring, 
nien  i  den  presbyterianske  Kirke  frafaldes  den,  naar  ved- 
kommende kan  vise,  at  der  var  en  tvingende  Grund, 
der  forhindrede  ham  i  at  opfylde  den.  I  sidste  Tilfælde 
maa  han  underkaste  sig  en  meget  skarp  Eksamination 
af  Presbyteriet  for  at  bevise  sin  Modenhed 

Præsteskolerne  i  Amerika  —  i  Almindeliglicd  kaltlct 

FiAcher-Ilangen:   Fra  Amerika.  H 

Seminarier  —  udgør  ikke  altid  en  Del  af  et  Universitet. 
Naturligvis  har  Universiteterne  ofte  et  teologisk  Fa- 
kultet. Men  det  teologiske  Fakultet  ved  Harward  Uni- 
versitetet er  „udenominational",  det  vil  sige:  det  for- 
bereder ikke  sine  Studenter  til  at  blive  Præst  i  noget 
enkelt  bestemt  Trossamfund,  og  det  samme  er  Tilfældet 
med  Union  Theological  Seminary  i  New  York.  I  den 
efterfølgende  Liste  over  de  vigtigste  Præsteskoler  i  de 
Forenede  Stater  vil  man  lægge  Mærke  til,  at  kun  to  til- 
hører et  Universitet. 

Presbyterianske :  Princeton  teologiske  Seminarium, 
Princeton,  New  Jersey;  Mc.  Cormicks,  Chicago,  Illinois; 
Auburn,  New  York;  Weston,  Allegheny,  Pennsylvania; 
lane,  Cincinnati,  Ohio;  Omaha,  Omaha,  Nebraska; 
Danville,  Kentucky. 

Congregational :    Yale    teologiske   Skole,    der   er   en 
Del  af  Yale-Universitetet;   Hartford,   Hartford,  Connecti- 
cut;  Chicago   teologiske  Seminarium,   Chicago,   Illinois;  . 
Oberlin,  der  er  en  Del  af  Oberlin-Universitetet.  l| 

Metodisterne  har  kun  én  Præsteskole:  Drew  Semi- 
narium, Madison,  New  Jersey. 

Episkopaliske:  Union  Theological  Seminary,  New 
York;  Cambridge  Seminary,  Cambridge,  Massachusetts; 
Kenyon  Seminary,  Gambier,  Ohio;  det  episkopale  Se- 
minarium, Philadelphia,  Pennsylvania. 

Hollandsk  reformeret:  New  Brunswick  Seminarium, 
New  Brunswick,  New  Jersey;  Hejdelberg  Seminarium, 
Teffm,  Ohio. 

De  Fordringer,  som  stilles  til  en  ung  Mand,  der 
ønsker  at  optages  i  et  teologisk  Seminarium,  er  ikke  smaa 
og  gennemføres  meget  strengt  ved  de  presbyterianske 
og  episkopale  Institutioner,  hvorimod  Metodisterne  tager 
Sagen  mere  lemfældigt.  Hvis  vedkommende  er  bleven  gra- 
dueret fra  et  eller  andet  anset  College,  træder  han  ind  uden 
videre  i  Kraft  af  sit  Testimonium;  i  modsat  Tilfælde 
maa  han  underkaste  sig  en  ofte  meget  indgaaende 
Eksamination. 

Det  Kursus,  han  derpaa  gennemgaar  paa  selve  Se- 
minariet, varer  i  Almindelighed  tre,  undertiden  fire  Aar. 
Hvert  Aar  maa  han  underkaste  sig  en  Eksamination, 
og  efter  den  sidste  faar  han  sit  Diplom,  hvormed  følger 
en  Titel  —  Grad  kaldes  det  i  Amerika  —  der  svarer 
til,  hvad  vi  i  Danmark  kalder  „Candidatus  theologiæ*. 
Den  betegnes  ved  S.  T.  B.  (Sacræ  Theologiæ  Bacculaures) 
eller  d.  B.  (Divinity  Bachelor). 

Inden  Kandidaten  faar  Tilladelse,  „license**,  til  at 
prædike,  maa  han  imidlertid  i  den  presbyterianske 
Kirke  fremstille  sig  for  Presbyteriet  og  underkaste  sig 
en  meget  indgaaende  Prøve.  Han  maa  skrive  en  eksege- 
tisk  Afhandling  over  en  eller  anden  græsk  eller  hebraisk 
Tekst,  udarbejde  en  kirkehistorisk  eller  dogmatisk  Fore- 
læsning og  holde  en  Prædiken.  Svarer  hans  Præsta- 
tioner til  Presbyteriets  Fordringer,  faar  han  sin  „license**, 
let  vil  sige  Tilladelse  til  at  prædike.  Denne  license 
gælder  for  fire  Aar,  og  i  Løbet  af  den  Tid  kan  han 
modtage  Kald  fra  en  presbyteriansk  Menighed,  og  na- 
turligvis  bliver  Tilladelsen    fornyet,   hvis  Kaldet  skulde 

■     udeblive.     Med  Kaldet  følger  Ordinationen,  og  med  Or- 

^      dinationen  Titlen   „Reverend**. 

I  den  presbyterianske  Kirke  er  der  ikke  noget  til 
Hinder   for,    at   en   teologisk  Student   kan  faa  ^license" 

'     til    at    prædike    allerede    i    det    andet    Aar    efter    hans 
>tudietid.     Derimod   lader  det  sig  ikke  godt  gøre,   hvis 

.     han    vilde   forsøge   paa  at  afkorte  sin  Studietid  fra  fire 
til  tre  Aar  eller  fra  tre  til  to. 

Helligdage  og  kirkelige  Forretninger.  Den  ameri- 
r  iM>ke  Søndag  er  meget  stærkt  markeret,  navnlig  i  de 
o.^tll^e  Stater. 

Den    er   ikke,    som    i    Danmark,  en  Helligdag,    paa 

hvilken    man    ikke    arbejder,    men  hviler  og  morer  sig. 

Den   er  en    hellig  Dag,    paa   hvilken   man  gaar  i  Kirke 

og  stænger  sit  Hus  af  for  alt,   hvad  der  hedder  Forret- 

ling    og    Fornøjelse.     Man    lukker    ikke    sit    Piano   op, 

i^^ap  en   Gang   for   at   have  Akkompagnement   ved  Af- 

syngelsen  af  en  Salme,  og  man  forarges,  hvis  en  Nabo 
eller  Genbo  aabner  sit  for  at  spille  en  Vals.  Man  gør 
ikke  Visiter  og  modtager  kun  Besøg  af  Slægtninge  eller 
meget  intime  Venner.  Al  Selskabelighed  er  banlyst, 
undtagen  naar  man  „ligger  paa  Landet",  i  hvilket  Til- 
fælde en  lidt  større  Frihed  er  tilladt.  Det  eneste  Øje- 
blik, man  om  Søndagen  opfører  sig  som  et  almindeligt 
Menneske,  er,  naar  man  gaar  hjem  fra  Kirke.  Saa 
stanser  man  ofte  i  Klynger  og  snakker  livligt  sammen, 
men  naturligvis  kun  om  den  nylig  hørte  Prædiken,  om 
Helbredet,  om  Vejret  og  maaske  om  —  Pynten. 

Ikke  blot  Teatrene  og  andre  offentlige  Forlystelses- 
steder er  lukkede,  men  ogsaa  Kafeerne  og  Salonerne,  — 
hvilke  sidste  svarer  saa  nogenlunde  til,  hvad  man  i 
København  kalder  Ølhaller.  Da  nu  en  stor  Del  af  Be- 
folkningen i  en  By  som  New  York  bestaar  af  fremmede 
og  en  endnu  større  Del  af  løse  og  ledige  Mennesker,  der 
ikke  har  noget  eget  Hjem,  saa  følger  det  sig  af  sig 
selv,  at  en  saadan  Forholdsregel  aldeles  ikke  lader  sig 
gennemføre;  men  den  Maade,  hvorpaa  den  omgaas,  er 
rigtignok  meget  uheldig. 

Man  kan  i  New  York  faa  en  god  Koncert  at  høre 
en  Søndag  Aften,  men  den  maa  absolut  være  annon- 
ceret paa  Plakater  som  „sacred",  og  det  uagtet  de  fleste 
Numre  paa  Programmet  hører  til,  hvad  man  kalder 
Operette-Musik.  Ligeledes  kan  man  om  Søndagen  faa 
ligesaa  meget  01  og  Whisky  at  drikke,  som  man  kan 
betale  for,  men  for  at  komme  ind  paa  Salonen,  der  om 
Hverdagen  ser  hel  fin  ud,  maa  man  om  Søndagen  snige 
sig  ind  ad  en  Bagdør.  Inde  i  Lokalet  er  alt  aflukket 
og  nedrullet,  og  det  hele  ser  saa  trist  ud,  at  man  ikke 
kan  undre  sig  over,  at  en  simpel  Mand,  der  af  Tørsten 
er  dreven  ind  i  en  af  disse  Pladser,  af  Omgivelserne 
bliver  nedtrykt  i  Sindet  og  føler  Trang  til  at  drukne 
sine  Sorger  i  de  vaade  Varer,  der  er  ham  nærmest. 

Af  større  Helligdage  har  Amerikanerne  kun  faa. 
De  holder  kun  Jul  én  Dag,  første  Juledag.     Paa   denne 

Dag  er  der  Gudstjeneste  i  Kirken  to  Gange,  Formiddag 
og  Eftermiddag,  ganske  som  om  Søndagen,  men  Kirken 
er  dekoreret  smukt  med  Kranse  og  Blomster,  og  der  er 
>orget  for  et  udmærket  musikalsk  Program.  Heller 
ikke  er  det  sjældent,  at  Kirken  eller  Menigheden,  eller 
enkelte  Medlemmer  af  den,  giver  de  fattige  i  eller  uden- 
for Kirken  et  Julemaaltid,  —  Christmas-Dinner  —  og 
uddeler  Klædningsstykker,  Bøger,  Legetøj  o.  s.  v.  mellem 
Børnene. 

Juleaften  højtideligholdes  ikke  af  Amerikanerne, 
derimod  bruger  de  Ugen  før  og  Ugen  efter  Juledag  at 
ophænge  grønne  Kranse  i  deres  Vinduer,  at  dekorere 
Loftet  og  Friserne  i  deres  Dagligstue  med  Guirlander  og 
at  opstille  grønne  Træer,  Gran,  Palme,  Enebær  og  Lavr- 
bær  i  deres  Forstuer  og  paa  Trappegangene. 

Ofte  er  der  ogsaa  et  Juletræ,  naar  der  er  Børn 
i  Familien;  det  er  pyntet  med  mange  Lys,  Sløjfer 
og  Balloner  i  alle  Farver,  Blomster  og  Faner,  men 
det  bærer  ingen  Julegaver.  Disse  uddeles  Julemor- 
gen, og  for  at  sikre  sig  dem,  maa  man  hænge  sin 
Strømpe  op  om  Aftenen  ved  Kaminen,  den  fyldes  saa 
om  Natten  af  „St.  Clavs". 

Han  er  ikke  just  den  samme  Person  som  den 
lanske  Julenisse,  skønt  deres  Forretning  er  den  samme 
og  de  rimeligvis  er  i  Familie  med  hinanden.  Han  er 
en  gammel  Mand  med  langt,  hvidt  Skæg  og  en  rød 
Hue.  Han  har  sin  Gang  i  Huset  op  og  ned  gennem 
Skorstenen,  og  det  er  hans  Pligt  at  passe  paa  alle  Børn, 
der  er  artige  Aaret  rundt  og  bliver  mere  og  mere  ar- 
ti^'c,  efterhaanden  som  Julen  nærmer  sig;  for  ikke  at 
l)live  glemt  eller  overset  i  Mængden  tilskriver  Børnene 
ham  ofte  Breve  nogle  Dage  i  Forvejen.  Saasnart  de 
vaagner  Julemorgen,  —  vel  nok  lidt  tidligere  end  sæd- 
vanligt —  iler  de  til  Kaminen,  Strømperne  tømmes,  og 
•ler  bliver  Jubel  i  Hu.set. 

Ved  Paasken  bortfalder  ikke  blot  anden  Paaskedag, 
len  ogsaa  Skærtorsdag  og  Langfredag.    Selve  Paaskedag 

betragtes  som  Sommerens  Begyndelse  og  fejres  derefter. 
Kirkerne  er  pragtfuldt  smykkede  med  kostbare  Blomster, 
og  dertil  svarer  Musiken  og  Menigheden.  Enhver,  der 
ejer  en  ny  Klædning,  hir  den  paa.  Er  Vejret  smukt, 
og  det  er  det  næsten  altid,  er  i  en  By  som  New  York 
de  store  stille  Gader  fyldte  med  glade,  pyntede  Men- 
nesker, der  gaar  til  og  fra  Kirke.  Undertiden  udveksles 
der  ogsaa  Præsenter,  dog  ikke  saa  mange  som  om 
Julen. 

Fastelavn  og  Pinse  kendes  slet  ikke  i  Amerika. 
Derimod  haves  der  en  Slags  Store  Bededag,  „Thank- 
givings-Day",  der  hvert  Aar  fastsættes  af  Præsidenten  — 
sædvanligt  den  sidste  Torsdag  i  November,  —  ikke  i 
nogen  speciel  Anledning,  men  som  en  almindelig  Takke- 
fest for,  hvad  Aaret  har  bragt.  Den  højtideligholdes 
med  Gudstjeneste  i  Kirkerne,  men  Teatrene  og  andre 
offentlige  Forlystelsessteder  er  ikke  lukkede.  Det  er  en 
Glædesfest,  og  alle,  baade  rige  og  fattige,  spiser  paa 
denne  Dag  Kalkunsteg  til  Middag;  endog  Fængslerne  og 
Fattiganstalterne  har  Kalkun  paa  sin  Spiseseddel  denne 
ene  Dag  om  Aaret. 

Daaben  forrettes  som  oftest  i  Hjemmet;  kun  i  den 
episkopale  og  i  den  lutherske  Kirke  er  den,  ligesom  i 
Danmark,  henlagt  til  Kirken.  Hvor  den  forrettes  ved 
Neddypning  og  ikke  ved  Overøseise,  opsættes  den  na- 
turligvis til  en  modnere  Alder.  Ellers  er  Ritualet  om- 
trent det  samme  som  i  Danmark. 

Et  Bryllup  derimod  er  altid  en  stor  Begivenhed  i 
Amerika.  Efter  Vielsesceremonierne,  som  ligesaa  hyp- 
pigt foretages  i  Brudens  Hjem  som  i  Kirken,  gives  Fest- 
maaltid  af  Brudens  Forældre.  Den  i  Danmark  al- 
mindelige Lysning  kendes  slet  ikke  i  Amerika,  men  det 
kan  gærne  være,  at  hvis  de  Ord:  „Den,  som  har  noget 
herimod  at  indvende,  han  sige  til  i  Tide,"  blev  sagt 
højt  og  lydt  fra  Prædikestolen  tre  Søndage  i  Træk, 
inden    Vielsen     blev     foretagen,     vilde    man     ikke    faa 

det  slet  saa  travlt,  som  man  nu  har  det  i  de  ame- 
rikanske Skilsmisseretter. 

Bruden  ledsages  af  sine  Brudepiger,  fra  en  til 
seks.  Hun  vælger  dem  selvfølgelig  blandt  sine  bedste 
Veninder.  Brudgommen  ledsages  ligeledes  af  sine  Brude- 
svende, „ushers";  ved  et  Formiddagsbryllup  bestaar 
Herrernes  Dragt  af  lyse  Benklæder  og  sort  Diplomatfrakke 
med  Blomst  i  Knaphullet.  Brudgommen  forærer  Brude- 
svendene Brystnaale,  ofte  meget  kostbare,  der  anbringes  i 
Knuden  paa  deres  hvide  Halstørklæde.  En  Uge  eller  to 
inden  Bryllupet  giver  Brudgommen  sine  ugifte  Venner  et 
Festmaaltid,  „bachelor-dinner",  og  efter  Bryllupet,  det  vil 
sige,  straks  efter  at  man  er  færdig  med  Festmaaltidet, 
tiltræder  Brudeparret  deres  Bryllupsrejse.  Vognen  er 
smykket  med  hvide  Baand,  og  Bryllupsgæsterne  kaster 
Ris  —  Risengryn  —  efter  den,  naar  den  kører  afsted. 
ICn  Ejendommelighed  er  det,  at  Brudgommen  maa  be- 
tale Præsten  Olier  for  Vielsen. 

Begravelser  er  mindre  højtidelige  end  i  Danmark 
og  finder  i  Almindelighed  Sted  tre  eller  fire  Dage  efter 
Døden.  Det  hele  Arrangement  er  ved  en  saadan  Lej- 
li^-lied  overladt  til  en  saakaldet  „undertaker**.  Der 
M  Ildes  Bud  efter  ham,  naar  Døden  er  indtraadt,  og  han 
tager  sig  af  alle  Enkelthederne  ved  Begravelsen,  Liget, 
Kisten,  Graven,  Vognene  for  Følget  o.  s.  v.  Liget,  der 
som  oftest  bliver  balsameret,  iføres  sit  bedste  Sæt  Tøj, 
;;ifte  Damer  i  Reglen  deres  Brudedragt,  og  lægges  i  en 
jioleret  Kiste,  udpolstret  jned  hvidt  Atlask.  En  Del  af 
Kistelaaget  er  af  Glas,  hvorigennem  man  kan  se  Ligets 
ofte  sminkede  Ansigtstræk.  Forinden  Nedsænkelsen  i 
^iraven  indsættes  denne  Kiste  dog  i  en  umalet  Fyrre- 
træskasse.  Kranse  modtages  kun  fra  Slægtninge  og 
meget  intime  Venner.  Kirketjeneste  finder  som  oftest 
slet  ikke  Sted;  Ligtoget  gaar  umiddelbart  fra  Hjemmet 
til  Kirkcgaarden,  hvilket  naturligvis  tildels  hidrører  fra, 
at  Kirkegaardene  ikke  ligger  ved  Kirkerne,  men  ofte 
flere  Mil  borte.     Ingen  rosende  Ligtaler  holdes;  Prstten 

oplæser  simpelthen  det  foreskrevne  Ritual.  Den  helef 
Ceremoni  varer  knapt  en  halv  Time.  Ligvognene  er 
ofte  meget  smukke  og  kostbare,  sorte  for  ældre  Folk 
og  hvide  for  Børn  og  yngre  Personer;  hertil  svarer  og- 
saa  Hestenes  Draperier.  Saasnart  nogen  dør  i  et  Hus, 
bindes  der  en  stor  Sløjfe  paa  Døren,  i  Almindelighed 
ved  Klokkestrængen ;  denne  Sløjfe,  der  hænger  paa 
Døren,  til  Begravelsen  er  foregaaet,  er  ligeledes  efter 
Omstændighederne  sort  eller  hvid. 

Kirkegaardene,  der  ejes  af  private  Kompagnier,  er 
i  Almindelighed  meget  smukke  og  omhyggeligt  vedlige- 
holdte. Ved  de  store  Byer  ser  en  saadan  Kirkegaard 
snarere  ud  som  en  offentlig  Park.  Der  anvendes  ofte 
store  Summer  paa  Familie-Begravelser,  og  Rigmænd 
lader  hyppigt  i  levende  Live  opføre  Mausoleer  til 
at  modtage  deres  og  Families  Lig.  Disse  Mausoleer  erj 
ofte  sande  Pragt-  og  Kunst- Værker,  der  har  kostet  jl 
svimlende  Summer,  og  en  Vagtmand  ses  ofte  ved  en 
saadan  Familie-Begravelse. 

Fattige,  hvis  efterladte  ikke  er  i  Stand  til  at  købe 
en  Gravplads  —  hvilket  er  en  temmelig  kostbar  Hi- 
storie —  begraves  i  en  særlig  Kirkegaard,  som  i  daglig 
Tale  kaldes  „Potter's-Field". 


SKOLEVÆSENET 


1  de  Forenede  Stater  er  der  omtrent  17 Vi  Million 
skolesøgende  Børn,  hvoraf  kun  iVa  Million  frekventerer 
private  Skoler,  medens  den  store  Masse,  15^4  Million, 
faar  Undervisning  i  de  offentlige  Skoler,  som  følgelig 
huser  baade  Børnene  af  de  ubemidlede  Klasser  og  de 
fleste  af  Børnene  af  hele  den  store  velstillede  Middel- 
stand. Ogsaa  mange  Rigmænd,  der  er  besjælet  af  udpræget 
folkelige  Anskuelser,  lader  deres  Børn  gaa  dér.  Vor  nu- 
værende Præsident,  Theodore  Roosevelt,  gav  i  den 
Henseende  et  godt  Eksempel  ved  fornylig,  straks  efter 
Overtagelsen  af  Præsidentværdigheden,  at  sende  sin  Søn 
til  en  offentlig  Skole  i  Washington. 

I  de  offentlige  Skoler  er  ikke  alene  Undervisningen 
gratis,  men  de  forsyner  ogsaa  alle  Eleverne  uden  Und- 
tagelse frit  med  alle  nødvendige  Skolebøger,  ja  i  mange 
Skoledistrikter,  særlig  i  New  York  Stat  og  New  England 
Staterne,  bliver  endog  de  Børn,  som  bor  i  lanL^  Afstand 
fra  Skolen,  befordret  frit  til  og  fra  denne. 

I  mange  Byer  begynder  Undervisningen  nu  i  Kiiuler- 
garten,  og  ellers  i  „the  primary  School",  hvorfra  Børnene 
i  9 — 10  Aars  Alderen  gaar  over  i  „the  grammar  school*, 
som  de  i  Almindelighed  har  gennemgaaet  fuldstændig  i 
14 — 16  Aars  Alderen.     Med  de  Kundskaber,  de  dér  har 

tilegnet  sig,  gaar  saa  de  fleste  ud  til  det  borgerlige  Livs 
Alvor,  idet  dog  mange  af  dem  benytter  den  frie  Ad- 
gang til  Aftenhøjskolerne  og  de  tekniske  Skoler  til,  efter] 
endt  Dagværk,  at  erhverve  saadanne  Kundskaber,  soi 
særlig  passer  for  deres  Fag.  Mange  af  de  bedrestillede,] 
der  ikke  behøver  straks  efter  den  tilendebragte  grammai 
school  Undervisning  at  fortjene  til  Opholdet,  vælger  sl\ 
fortsætte  deres  Undervisning  i  de  fri  Dag-Højskoler' 
eller  i  de  fri  colleges,  fra  hvilke  sidste  de  enten  di- 
mitteres som  Studenter,  berettigede  til  at  fortsætte  deres 
Studier  i  Jura,  Medicin,  Teologi  etc.  ved  Staternes  fri 
Universiteter,  eller  gaar  ud  som  Lærere,  berettigede  til 
at  paatage  sig  Lærergerning  ved  de  offentlige  Skoler. 

Denne  overordentlig  lette  Adgang  til  at  erhverve 
grundig  og  mangesidet  Skoleundervisning  er  ganske  vist 
i  det  væsentlige  indskrænket  til  Byerne;  men  ogsaa 
paa  Landet  i  de  tætbefolkede  Dele  er  man  kommen 
særdeles  godt  med,  og  det  er  kun  i  de  sparsomt  be- 
folkede Egne,  at  Undervisningen  er  temmelig  primitiv, 
og  at  Skolerne  kun  er  aabne  i  kortere  Tid  af  Aaret 
(3—6  Maaneder). 

Undervisningen,  der  er  konfessionsløs,  besørges  at 
henved  450,000  Lærere,  Mænd  og  Kvinder,  hvoraf  en 
stor  Del  har  faaet  deres  pædagogiske  Uddannelse  frit  i 
de  offentlige  colleges.  De  kvindelige  Lærere  varetager 
hele  Undervisningen  i  Kindergartenen  og  i  the  primary 
schools,  samt  i  Pigeklasserne  i  grammar  Skolerne  og 
Højskolerne.  I  New  York  faar  Lærerinderne  en  aarlig 
Løn  af  $  600  til  $  1000  med  et  aarligt  Tillæg  af  $  30; 
Lærernes  Løn  er  $  760  til  $  1600  med  et  aarligt  Tillæg 
af  $  70. 

I  de  nordlige  Stater  er  det  Kommunerne,  som  drager 
Omsorg  for  Skoleundervisningen;  dog  er  Kommunerne 
i  saa  Henseende  undergivet  en  vis  Kontrol  af  Staternes 
Administration  og  lovgivende  Forsamlinger.  I  Syd- 
staterne er  de  offentlige  Skoler  derimod  Statsskoler.  Da 
den  hvide  og  den  sorte  Race  staar  overordentlig  skarpt 

overfor  hinanden  dér,  har  det  været  nødvendigt  at  op- 
rette særlige  Skoler  for  Negerbornene;  i  disse  Skoler 
undervises  for  Tiden  over  1,500,000.  De  nødvendige 
Beløb  til  Skolernes  Drift  faas  ved  Ligning  paa  Ejen- 
dommene. 

I  intet  Tilfælde  har  den  federale  Regering  noget  som 
helst  at  gøre  med  Skolevæsenet,  naar  undtages  de  to 
eksisterende  militære  Skoler,  nemlig  West  Point  Military 
Academy  i  West  Point,  Staten  New  York,  for  Land- 
kadetter,  og  U.  S.  Naval  Academy  i  Annapolis,  Hoved- 
staden i  Maryland,  for  Søkadetter,  hvilke  Akademier  er 
nationale  Institutioner. 


Mere  end  250  Aar  er  nu  hengaaet,  siden  de  første 
Skoler  oprettedes  i  Amerika.  Det  var  i  hine  Dage,  da 
de  Forenede  Stater  endnu  var  engelske  Kolonier. 

Puritanerne,  der  i  1630  nedsatte  sig  rundt  om 
Massachusetts-Bugten,  New  England,  aabnede  i  1635 
deres  første  Skole,  Latinskolen  i  Boston.  Det  var  en 
offentlig  Skole,  men  den  var  udelukkende  bestemt  til  at 
forberede  Eleverne  til  Universitetet,  og  (Jen  var  i  tredive 
Aar  den  eneste  offentlige  Skole  i  Boston.  Andre  Byer 
fulgte  Bostons  Eksempel  og  oprettede  „grammar  schools", 
i  hvilke  der  først  og  fremmest  undervistes  i  latinsk 
Grammatik,  men  ogsaa  i  Læsning,  Skrivning  og  Reg- 
ning; saaledes  i  Charlestown  1636,  Dorchester  og  New- 
burg  i  1639,  Salem  i  1641,  New  Haven  i  1639,  Hartford 
i  1642,  Newport  i  1640,  Dedham  i  1651,  Ipswick  i  1642. 

Kolonisterne  i  Plymouth  aabnede  deres  første  olTcnt- 
lige  Skole  i  1670,  omtrent  halvtredsindstyve  Aar  cfler, 
at  Pilgrims- Fædrene  havde  sat  Fod  paa  amerikansk 
Grund.  De  landede  fra  Skibet  .Maynower"  den  21. 
December     1620    paa    Plymouth -Klippen,    der    nu    af 

mange    betragtes    med    stor   Pietet.     Det    var   en  Latii 
Skole  eller  „grammar  school"  efter  det  engelske  Mønster] 
Men  i  1673  aabnede  de  en  anden  Skole  efter  hoUandsl 
Mønster,   i   hvilken  Børnene   lærte  at  læse  og  skrive 
deres  Modersmaal. 

Disse  „grammar  schools",  hvis  egentlige  Formaal 
som  sagt  var  at  forberede  Drengene  til  Universitetet, 
opretholdtes  dels  ved  Skolepenge,  som  Elevernes  For- 
ældre betalte,  dels  ved  kommunale  Bevillinger,  og  nu 
og  da  ogsaa  ved  Gaver  fra  private  Personer.  De  var 
anlagte  efter  samme  Plan  som  de  atten  grammar  schools, 
der  oprettedes  i  England  under  Edward  den  Sjettes  Re- 
gering. Men  først  to  Hundrede  Aar  efter  at  New  Eng- 
land var  blevet  koloniseret,  og  Kolonierne  var  i  fuld 
Gang,  blev  der  i  det  gamle  England,  Moderlandet,  taget 
offentlige  Forholdsregler  for  at  give  alle  Børn  den 
første  elementære  Skole-Opdragelse;  indtil  da  havde  hele 
denne  Sag  været  overladt  til  de  Velgørenheds-Skoler, 
der  stod  i  Forbindelse  med  Statskirken.  Man  vil  saa- 
ledes  se,  at  det  ikke  var  fra  England,  de  amerikanske 
Kolonister  hentede  deres  Ideer  om  en  Folkeskole. 

For  at  faa  Adgang  til  disse  „grammar  schools" 
maatte  en  Dreng  kunne  stave,  læse  og  skrive,  og  det 
lærte  han  enten  hjemme  af  sin  Moder  eller  i  private 
Skoler,  de  saakaldte  Jomfru-Skoler.  Pigebørnene  fik  ogsaa 
deres  Skole-Opdragelse  i  private  Skoler  eller  hjemme  af 
deres  Moder,  eller  de  fik  slet  ingen;  i  Begyndelsen  var 
der  naturligvis  mange  Børn,  som  voksede  op  uden  nogen 
egentlig  Skole-Uddannelse.  Det  varede  imidlertid  ikke 
længe,  inden  den  fri  offentlige  Skole  udviklede  sig  fra 
Grammar-Skolen,  og  til  denne  fik  Pigerne  naturligvis 
lige  Adgang  med  Drengene. 

Skolemestrenes  Stilling  var  i  Begyndelsen  meget  be- 
skeden, skønt  der  ikke  synes  at  have  været  noget  ved 
den,  der  mindede  om  Per  Degn  i  „Erasmus  Montanus" 
eller  Skolemesteren  i  „Julestuen".  Lærerens  Gage  var 
knap.     I   Byen    Dedham    blev    det   i    1651    vedtaget,    at 

enhver  Borger,  der  havde  Drengeborn  i  sit  Hus,  sine 
egne  eller  i  sin  Tjeneste,  skulde  betale  Skolemesteren 
fem  , shillings"  om  Aaret,  og  hvis  det  samlede  Belob  af 
disse  Skolepenge  ikke  løb  op  til  tyve  „pounds"  om 
\  ret,  skulde  Resten  tilvejebringes  ved  direkte  Ligning 
I  Formue  og  Lejlighed.  Da  der  ikke  medfulgte  Hus 
og  Have  og  heller  ingen  Sportler  fra  Kirken,  var  det 
lidt  nok.     Men  det  synes  at  have  slaaet  til. 

I  Boston  blev  det  i  1682,  altsaa  et  halvt  Aarhundrede 
efter  Byens  Anlæg,  vedtaget  paa  et  Møde  af  Byraadet, 
at  en  Komité  skulde  nedsættes  for  at  tage  alle  nødven- 
tiige  Forholdsregler,  saa  at  Børnene  i  denne  By  lærte  at 
skrive  og  regne.  Følgen  deraf  var,  at  en  ny  Art  af 
.grammar-schools"  oprettedes,  i  hvilke  der  var  én  Af- 
deling, som  underviste  i  Stavning  og  Læsning,  og  en 
anden,  som  underviste  i  Skrivning  og  Regning.  Disse 
Skoler  var  dog  kun  aabne  for  Drenge,  og  det  tog 
et  helt  Aarhundrede,  inden  Pigebørnene  i  1789  fik 
.\dgang  til  dem,  i  Begyndelsen  kun  fra  April  til 
Oktober  hvert  Aar  og  kun  paa  Tider  af  Dagen,  da 
Drengene  ikke  var  i  Skole.  Først  i  1818  blev  der  i 
Bostons  Folkeskoler  givet  Piger  og  Drenge  lige  Adgang. 
Forsaavidt  gik  det  altsaa  langsomt  nok  med  Udviklingen 
af  Skoleforholdene,  men  den  var  stadig. 

Byen  Salem  er  en  af  de  ældste  engelske  Kolonier  i 
Massachusetts  og  var  i  en  lang  Tid  Bostons  Rival  baade 
med  Hensyn  til  Forretning  og  Formue.  Den  holdt 
sig  imidlertid  nærmere  baade  til  engelske  Idéer  og 
engelske  Institutioner.  Salems  Skolearkiver  er  bevaret 
i  hele  deres  Fuldstændighed  og  indeholder  mange 
værdifulde  Bidrag  til  det  amerikanske  Skolevæsens 
Historie,  navnlig  med  Hensyn  til  Udviklingen  af  den 
almindelige  amerikanske  Borgerskole. 

Landsbyskolerne  i  New  England  var  naturligvis  fira 
lérste  Færd  meget  simple.  Midt  i  New  Englands  Skov- 
tykninger og  omgivne  paa  alle  Sider  af  Indianerne  ryd- 
dede de  engelske  Nybyggere  sig  en  Mark  og  byggede 


174 


sig  et  Hus;  derefter  kom  „the  meeting  house",  halvt 
Kirke  og  halvt  Raadhus,  og  saa  Skolen.  Et  Byraad 
blev  sammenkaldt,  en  Lærer  blev  valgt,  og  derefter 
aabnede  man  en  Skole,  hvis  Udgifter  udrededes  dels  af 
Bykassen,  dels  ved  Skolepenge  og  endelig  ved  frivillige 
Subskriptioner.  Der  blev  undervist  i  Stavning  og  Læs- 
ning, i  Skrivning  og  Regning  og  saa  —  i  gode  Manerer, 
et  Fag,  paa  hvilket  der  blev  lagt  megen  Vægt.  Bør- 
nene kunde  meldes  ind,  til  de  var  en  og  tyve,  en 
Omstændighed,  der  ogsaa  er  betegnende  for  Forholdene. 

Disse  Skoler  var  ikke  anlagte  efter  noget  evropæisk 
Mønster;  heller  ikke  udtrykte  de  nogen  som  helst  spe- 
kulativ Opdragelses-Teori.  Plato  har  sagt,  at  den  ar- 
bejdende Klasse  i  et  Folk  egentlig  slet  ingen  Opdragelse 
behøver.  Nu  havde  disse  Puritaner-Farmere  vel  sagtens 
ikke  læst  Plato,  men  selv  om  de  havde,  vilde  de  næppe 
have  været  af  hans  Mening.  Drevne  af  deres  egen 
haarde,  dyrekøbte  Erfaring  forlangte  de,  at  deres  Børn 
skulde  kunne  læse,  skrive  og  regne.  Og  naar  de  kaldte 
deres  Skoler  „common  schools",  mente  de  ikke  dermed, 
at  der  var  noget  simpelt  eller  underordnet  ved  dem. 
De  mente  blot,  at  her  samledes  alle  under  den  samme 
Maalestok  med  lige  Ret  og  lige  Forpligtelser.  I  Virke- 
ligheden blev  ogsaa  disse  „common  schools"  —  der  var 
fri  for  alle,  saavel  Piger  som  Drenge,  underholdt  ved  en 
direkte  Skat  paa  Ejendommene  og  stillede  udelukkende 
under  de  civile  Myndigheders  Kontrol  —  en  af  de  mest 
demokratiske  Institutioner,  Verden   nogensinde   har   set. 

Aldeles  nøjagtige  Regnskaber  og  udførlige  Indberet- 
ninger om  Held  og  Uheld,  Fremgang  eller  Stilstand 
findes  nu  i  New  Englands  Arkiver  og  Biblioteker  for 
flere  hundrede  Byer  i  Massachusetts,  New  Hampshire, 
Connecticut  og  Maine.  Et  Par  Træk  vil  vise  deres 
Karakter : 

Byen  Sanbornton,  New  Hampshire,  var  anlagt  i 
1764,  og  ti  Aar  efter,  1774,  fortæller  By-Registret,  hvor- 
ledes  der  blev  holdt  et  Møde  og  vedtaget,   at  en  Skole- 

mester  skulde  antages  for  nogen  Tid  og  30  Dollars  paa- 
lignes dertil.  En  Kaptajn  Eben  Sanborn  blev  „hyret" 
og  fik  fem  Dollars  om  Maaneden  for  sit  Arbejde;  han 
holdt  Skole  i  en  Lo,  og  mange  af  hans  Elever  brugte  Birke- 
bark istedetfor  Skrivepapir.  I  Byen  Pittsfield,  som  var 
anlagt  i  1768  for  største  Delen  af  Emigranter  fra  Hamp- 
ton, blev  det  vedtaget  i  1782  at  „hyre"  Jonathan  Brown 
til  at  holde  Skole  i  seks  Maaneder  og  betale  ham  9 
Dollars  om  Maaneden. 

Imidlertid  var  man  i  de  ældre  Kolonier  kommet 
langt  videre. 

En  almindelig  Forsamling  i  Massachusetts- Kolonien 
vedtog  i  1642,  at  Valgmændene  fra  hver  By  skulde 
holde  Øje  med  deres  Brødre  og  Naboer  og  ingenlunde 
taale,  at  Børnene  eller  Tjenestefolkene  i  en  Familie 
voksede  op  uden  at  kunne  læse  og  skrive  deres  Moders- 
maal,  samt  at  enhver  Forsømmelse  af  den  Art  skulde 
straffes  med  en  Bøde  paa  20  Shillings.  I  1647  begyndte 
man  saa  at  formulere  sine  Forlangender  mere  bestemt. 
Enhver  By,  der  bestod  af  50  Familier,  skulde  holde 
en  Lærer  til  at  undervise  Børnene  i  at  læse,  skrive 
og  regne,  og  enhver  By  paa  100  Familier  skulde  oprette 
en  ^grammar-school" ;  hvorledes  Udgifterne  herved  skulde 
bestrides,  maatte  de  respektive  Byer  selv  om. 

I  Plymouth-Kolonien  blev  det  i  1658  vedtaget,  at 
nhver  By  under  dens  Jurisdiktion  skulde  gere  Udvej 
')r  at  holde  en  Skolemester  til  at  lære  Børnene  at  læse, 
>krive  og  regne;  og  to  Aar  senere  vedtog  Connecticut- 
Kolonien  en  Lov,  hvorefter  enhver  By  paa  70  Familier 
skulde  have  en  Skole  aabnet  i  11  Maaneder  af  Aaret, 
og  at  „grammar-schools"  skulde  anlægges  i  alle  Hoved- 
byerne. Til  Bestridelse  af  Udgifterne  blev  der  lagt  en 
Skat  af  40  Shillings  paa  hvert  1000  Pund  Sterling,  Ko- 
lonien ejede. 

Paa  en  lidt  anden  Maade  gik  Skolevæsenets  Udvik- 
ig    for    sig    i    Staten   New  York,    skønt    det    dog   hér 

't  faldt  i  Trit  med  New  England. 

Nogle  Aar  før  Englænderne  begyndte  at  kolonisere 
New  England,  havde  Hollænderne  oprettet  en  Handels- 
plads paa  Øen  Manhattan  i  Hudsonflodens  Munding. 
Den  bar  Navnet  New  Amsterdam,  det  nuværende  New 
York,  og  Egnene  deromkring,  saa  langt  som  den  hol- 
landske Indflydelse  gjorde  sig  gældende,  var  kaldet  „New 
Netherlands".  Den  satte  og  sikre  Hollænder  bragte  med 
sin  Forretning  tillige  sin  Kirke  og  sin  Skole.  I  1633 
blev  Adam  Rolandsen  sendt  over  for  at  tage  Vare  paa 
Skolevæsenet  i  New  Amsterdam,  og  i  Ly  af  den  refor- 
merte Kirke  anlagde  han  en  Skole,  der  eksivSterer  endnu 
under  Navnet  „The  School  of  the  Dutch  Reformed 
Church",  og  gør  Fordring  paa  at  være  den  ældste  Skole 
i  de  Forenede  Stater. 

Lignende  hollandske  Kolonial-Skoler  oprettedes  i 
Albany  1650,  i  Fiatbush  1659,  i  Brooklyn  1661,  medens 
der  i  New  Amsterdam  i  1659  blev  stiftet  en  Skole  for 
klassisk  Opdragelse.  Den  blev  underholdt  dels  ved 
Skolepenge,  dels  ved  Bidrag  fra  Byens  Kasse.  Men  disse 
hollandske  Skoler  vedblev  at  staa  i  meget  nær  For- 
bindelse med  den  hollandske  reformerte  Kirke,  medens 
den  engelske  Skole  paa  amerikansk  Jordbund  lige  fra 
Begyndelsen  var  en  Ting  for  sig. 

Da  England  i  1664  erobrede  de  hollandske  Be- 
siddelser, var  naturligvis  den  hollandske  Skoles  videre 
Udvikling  stanset.  De  engelske  Guvernører  stillede  sig 
uvenligt  overfor  den.  De  stansede  flere  Forsøg  fra  Hol- 
lændernes Side  paa  at  faa  oprettet  hollandske  Borger- 
skoler, bestyrede  af  Borgerne  selv,  hvorimod  de  anlagde 
flere  Skoler  efter  engelsk  Mønster,  og  i  1754  stiftedes 
„Kings  College",  det  nuværende  Columbia  Universitet. 
Det  er  rimeligt  nok,  at  ogsaa  religiøse  Interesser  gjorde 
sig  gældende  hér,  men  nærmest  var  det  dog  vistnok 
rent  politiske  Hensyn,  der  gjorde  Udslaget.  Den  engelske 
Guvernør  anbefalede  Oprettelsen  af  „Kings  College" 
ikke  alene  for  Religionens  Skyld,  men  ogsaa  af  god 
Politik,   for   at  stanse  de  republikanske  Principer,    „der 

gror    for    frit  her   i   Kolonierne".     Hollænderne    var  jo 
nemlig  meget  stærkt  udprægede  Republikanere. 

Imidlertid   sled   de   hollandske  Skoler  sig  igennem, 
om  de  bedst  kunde,    under  Lærere,  der  var  ansatte  af 
den   reformerte  Kirke,   en  Ret,   der   var  sikret  dem  ved 
Afstaaelsen  i  1664,    og    for    en   lang  Tid   var  der  to  ri- 
valiserende Sæt  af  oflentlige  Skoler,  det  ene  under  Kon- 
trol af  den  engelske  Kirke,   det  andet  under  Kontrol  af 
den  hollandske  reformerte  Kirke.  Lidt  efter  lidt  smæltede 
de   dog    sammen   i  et  dobbeltsidet  System  af  fri  offent- 
lige  Skoler,   der   stod   under  „Selskabet   for  Evangeliets 
Udbredelse   i  fremmede  Lande",   en  Institution,    der  tii- 
liørte   den   engelske  Kirke.     Fra    1704   til  1776  anlagde 
dette   Selskab    21    Skoler    i  Byen  New  York,    og    skant 
disse  Skoler   ikke   strakte  til   for  den  hele,   stadig  vok- 
sende Befolkning,    var    de  dog  i  og  for  sig  jævnt  gode. 
Skolerne  i  Pennsylvania  stammede  i  den  koloniale 
Periode  fra  skotsk-irske  Presbyterianere,  tyske  og  svenske 
Lutheranere,   engelske  Episkopalianere  og  Katoliker,   og 
det  var  naturligvis  umuligt  for  saa  forskelligartede  Ret- 
ninger  at    slaa    sig   sammen   om  Dannelsen  af  et  fælles 
offentligt    Skolesystem.     Hver    religiøs  Sekt    anlagde   og 
inderholdt   sine  egne  Skoler.     Disse  underholdtes  i  Al- 
mindelighed ved  Skolepengene,  dog  fik  fattige  Bern,  der 
kke  kunde  betale,  ofte  fri  Adgang.     Alligevel  opnaaede 
kke  alle  Børn  at  faa  en  Skole-Opdragelse.  Ihukommende 
sit    treaars  Kursus    i    en    af  Bostons    ^grammar-school** 
søgte  Benjamin  Franklin   at   stemme  den  offentlige  Me- 
ning   for  Oprettelsen   af  fri  Borgerskoler,   men  det  mis- 
lykkedes   for   ham  i  Pennsylvania   som  det  senere  mis- 
lykkedes   for   Jefferson    i  Virginia.     Det    lykkedes   ham 
log    at    faa    oprettet   en    Undervisnings-An.stait    i  Phila- 
delphia med  en  Velgørenhedsskole  forneden,  „grammar- 
school"    i  Midten    og   et  Akademi   paa  Toppen;    det  er 
denne  Anstalt,  der  senere  udviklede  sig  til  Pennsylvania- 
Universitetet. 

FiMter-UameD:   Fra  Amerika.  ^ 

I  Virginia  stod  det  herskende  Land-System  —  de 
store  Godser  dyrkede  ved  Slaver  —  i  næsten  to  Aar- 
hundreder  i  Vejen  for  den  fri,  offentlige  Skole.  I  1671 
sagde  Guvernør  Berkeby:  „Jeg  takker  Gud,  at  vi  har 
undgaaet  Friskolen  og  Bogtrykkeriet,  og  jeg  haaber,  vi 
skal  holde  os  dem  fra  Livet  et  Aarhundrede  endnu." 
George  Washington  lærte  at  læse,  skrive  og  regne  i  en 
af  disse  Sogne-  eller  Menighedsskoler ;  Landmaaling 
lærte  han  af  en  Fagmand;  at  fægte  og  kommandere 
lærte  han  i  Kampene  med  Indianerne  og  Franskmændene, 
men  det  var  Naturen  og  ikke  Skolen,  der  gjorde  ham 
til  det,  han  blev. 

Alligevel  maa  man  ikke  undervurdere  den  Ind- 
flydelse, som  dette  første  Forsøg  paa  en  Folke-Opdragelse 
virkelig  havde  paa  Udviklingen  af  Almén-Aanden  og 
National-Følelsen. 

Under  Kolonisationens  første  Aarhundrede  var  Ko-jl 
lonisterne  helt  og  holdent  optagne  med  at  forsvare  sig 
mod  Indianerne,  rydde  Plads  i  de  tætte  Skove  og  lægge 
Grunden  til  en  borgerlig  Samfundsorden.  Saa  kom  i 
det  følgende  Aarhundrede  de  voldsomme  Kampe  med 
Franskmændene  og  Indianerne,  efterfulgte  af  det  næsten 
desperate  Forsøg  paa  at  skaffe  sig  national  Uafhængig- 
hed. I  al  denne  Tid  maatte  Musketten  stadig  være  ved 
Haanden  for  at  forsvare  Hjemmet,  Kirken  og  Skolen. 
Uden  Betænkning  udryddede  de  Indianerne,  thi  ellers 
vilde  de  selv  være  blevet  udryddede.  Skatterne  var 
tunge,  og  Folket  var  fattigt.  Moderlandet  gjorde  ingen 
Ting.  De  engelske  Guvernører  skaltede  og  valtede, 
som  de  havde  Lyst  til.  Alligevel  var  det  i  denne 
Periode,  at  Folkeskolen  i  New  England  slog  Rod  og 
voksede  op. 

Hvad  Børnene  lærte  i  disse  Skoler  var  at  læse, 
skrive  og  regne.  Til  Læsning  havde  man  først  en 
ABC,  „hornbook",  derefter  fulgte  Katekismen,  Salme- 
bogen og  Biblen.  Til  Regning  havde  man  de  den 
Gang  almindelige  engelske  Regnebøger:  Cocker's,  Hodder's 

o.  s.  V.,  eller  Eleverne  nedskrev  en  Bog  efter  Lærernes 
Diktat.  Lidt  efter  lidt  gik  dog  Katekismen  og  Salme- 
bogen ud  af  Brug  ved  Læseø\^elserne,  og  man  fik  Læse- 
)Oger  indført  fra  England,  indrettede  omtrent  paa 
samme  Maade  som  de,  der  bruges  nu  til  Dags.  Der- 
efter fulgte  saa  i  Tidernes  Løb  en  Grammatik,  en 
Geografi  og  en  Historie. 

Disse  Skoler  stod  fuldstændig  under  Kommune- 
styrelsens Kontrol,  og  alle  vigtigere  Bestemmelser  blev 
tagne  paa  offentlige  Møder,  hvor  enhver  Borger  havde 
en  Stemme.  I  Begyndelsen  underholdtes  Skolerne  ved 
Skolepenge,  men  det  varede  ikke  længe,  inden  Undervis- 
ningen blev  fuldstændig  fri  og  Adgang  givet  til  ethvert 
Barn  uden  Hensyn  til  Vilkaar  eller  Stand,  ude  paa  Landet 
ogsaa  uden  Hensyn  til  Køn. 

Naturligvis  havde  disse  Skoler  fra  første  Færd  af 
et  stærkt  religiøst  Præg  over  sig;  der  var  Tider  og 
Steder,  hvor  overhovedet  ingen  kunde  faa  Sæde  eller 
Stemme  i  Kommunestyrelsen  uden  at  være  Medlem  af 
en  Kirke.  Men  dette  kan  ikke  forundre,  naar  man 
husker  paa,  i  hvilken  Grad  netop  den  lidenskabelig 
religiøse  Overbevisning  dannede  Kærnepunktet  i  hele 
Puritanernes  Karakter.  Religionen  gjorde  dog  ikke  Be- 
lolkningen  blødagtig.  Friluftslivet  og  den  haarde  Kamp 
ior  Tilværelsen  kavde  en  saa  god  Virkning,  at  Washing- 
ton en  Dag  kunde  udbryde:  „Gud  velsigne  New  Eng- 
land for  de  Karle,  det  sender.**  Det  varede  dog  imid- 
lertid ikke  længe,  inden  man  forstod,  at  Kirken  og  Skolen 
*  r  to  forskellige  Sider,  rigtignok  af  den  samme  Sag, 
men  dog  saa  forskellige,  at  de  maa  betragtes  og  be- 
handles hver  for  sig.  Og  at  Folkekirken  ikke  har  tabt 
herved,  viser  sig  deraf,  at  den  har  vedligeholdt  sin 
Stilling  og  Anseelse  i  Samfundet  til  Trods  for  de  mange 
private  Opdragelse-Institutioner,  den  nutildags  har  at 
rivalisere  med. 

I    de   syv  Aar,    der    forlab   mellem  Fredslutningen 
rii<(l    England    og    Anerkendelsen    af   Koloniernes    Uaf- 

hængighed  paa  den  ene  Side  og  Vedtagelsen  af  Unions- 
Konstitutionen  og  Washingtons  Inauguration  som  de 
Forenede  Staters  første  Præsident  paa  den  anden  Side, 
blev  der  ingen  væsentlige  Forandringer  foretagne  paa 
Skolevæsenets  Omraade,  og  selve  Konstitutionen  omtalte 
ikke  Skolerne.  Det  vilde  have  været  umuligt  for  de 
forskellige  Staters  Repræsentanter  i  den  konstitutions- 
dannende  Forsamling  at  være  blevet  enige  om  virkelig 
gennemgribende  Forholdsregler  paa  dette  Omraade,  der- 
til var  Idéen  om  et  fælles  Opdragelsessystem  endnu  for 
lidet  udviklet  i  den  almindelige  Bevidsthed,  og  Virkelig- 
heds-Vilkaarene  for  forskellige  i  de  forskellige  Stater. 
Altsaa  blev  det  hele  Skolevæsen  lagt  til  Side  som  et 
Anliggende,  der  kun  vedkom  hver  enkelt  Stat. 

I  selve  Statskonstitutionerne  er  denne  Sag  dog  kun 
berørt  i  fem  Tilfælde,  og  kun  i  de  to  blev  der  truffet 
Foranstaltninger  af  virkelig  praktisk  Betydning.  Man 
lod  sig  nøje  med  almindelige  Omrids  og  Antydninger, 
og  for  en  Tid  vedblev  Skolen,  ligesom  i  den  koloniale 
Periode,  at  staa  under  Kommunernes  Kontrol,  hvorved 
dog  nærmest  maa  forstaas  den  offentlige  Menings. 

Den  20.  Maj  1785  vedtog  Kongressen,  at  alt  Re- 
geringsland,  det  vil  sige  Land,  som  endnu  ikke  var  op- 
taget, —  og  der  var  nok  af  det  til  Kongeriger  —  skulde 
opmaales  og  udlægges  i  Firkanter,  hver  seks  Mil  lang 
og  seks  Mil  bred.  Disse  Firkanter,  „townships",  blev 
igen  inddelte  i  36  mindre  Firkanter,  „sections",  og  Loven 
bestemte,  at  i  ethvert  „township"  skulde  Sektion  16 
sættes  til  Side  som  Skolens  Ejendom,  en  Slags  Skole- 
fond,  og  et  halvt  Aarhundrede  senere  vedtog  Kongressen, 
at  Sektion  36  skulde  føjes  hertil. 

Allerede  1787  kom  Loven  til  praktisk  Gennemførelse 
i  Staten  Virginia,  og  denne  Stat  bestemte  endvidere,  at 
2  townships,  46,080  acres  Land,  skulde  sættes  til  Side 
til  Oprettelsen  og  Underholdningen  af  et  Seminarium 
eller  Universitet. 

I  Ohio,  der  netop  paa  dette  Punkt  anses  for  at  staa 

højt  i  Unionen,  stammer  den  første  Skolelov,  gældende 
for  hele  Staten,  fra  1821.  En  anden  Stats  Love  af  1853 
forvandlede  hvert  enkelt  ^township**  til  et  selvstændigt 
Skoledistrikt  under  en  selvstændig  Skole-Kommission, 
der  var  bemyndiget  til  paa  Grundlag  af  en  Folkeafstem- 
ning at  anlægge  en  Højskole  i  Distriktet  og  paaligne  en 
Skat  for  dens  Underhold.  Dette  Eksempel  er  blevet 
fulgt  af  alle  de  yngre  Stater  i  Vesten  og  langs  Pacific- 
Kysten,  og  derved  er  Skolevæsenets  Udviklings-Linje 
kommen  til  at  gaa  i  modsat  Retning  af  den  tidligere 
fulgte,  nemlig  fra  neden  af  opad,  istedetfor  oven  fra 
nedad. 

I  New  England,  som  i  England,  havde  man  hidtil 
troet,  at  det  eneste  rationelle  System  af  et  almindeligt 
Skolevæsen  bestod  i  at  begynde  med  Universitetet, 
Latinskolen  og  Seminariet,  hvor  Lærerstanden  og  Em- 
bedsklassen  uddannedes,  og  saa  gennem  Højskolen, 
Borgerskolen,  Almueskolen  og  Friskolen  se,  hvor  langt 
man  kunde  naa  ned.  Forsøget  slog  godt  an,  og  Eksemplet 
er  følgelig  blevet  fulgt  af  andre  Stater. 

Under  meget  forskellige  Vilkaar  i  Midterstaterne,  i 
Vesten  og  langs  med  Stillehavskysten  har  Distrikts- 
skolen med  den  lokale  Skolekommission  udviklet  sig 
hurtigt  og  arbejder  med  stor  Kraft.  I  tyve  Stater 
vælges  disse  Skolekommissioner,  „schools-trustees*,  ved 
direkte  Valg,  og  i  de  fleste  af  disse  Stater  udskrives 
der  en  betydelig  Skat  paa  Ejendommene  for  at  holde 
Skolerne  i  Gang.  De  fleste  Steder  staar  dog  de  lo- 
kale Skolekommissioner  under  Opsyn  og  Ledelse  af  en 
Skolekommission  for  hele  Staten,  og  Forholdet  er  ordnet 
ved  Lov. 

Staten  New  York  var  noget  langsom  med  for  Alvor 
at  tage  fat  paa  Organisationen  af  sit  Skolevsesen.  I 
1812  blev  det  dog  bestemt,  at  50,000  Dollars  aarlig 
skulde  uddeles  til  de  forskellige  „counties*,  og  hvert 
.county"  flk  Tilladelse  til  at  opkræve  en  Skat  af  samme 
Størrelse  som  Statstilskudet  til  Anvendelse  for  „countiefs 

Skoler.    I  1841  blev  der  ansat  Skolesuperintendenter  for 
hvert  county. 

Ogsaa  i  Byen  New  York  var  Udviklingen  langsom 
og  besværlig.  Da  Byen  New  Amsterdam  i  1664  over- 
gav sig  til  Englænderne,  havde  den  en  Latinskole,  tre 
offentlige  og  tolv  private  Skoler.  Først  i  1842  og  efter 
megen  Modstand  blev  de  offentlige  Skoler  i  New  York 
stillede  under  Kommunestyrelsens  Kontrol.  Loven  be- 
stemte Oprettelsen  af  en  Skolekommission  for  hele 
Byen,  lokale  Skoleværger  for  de  enkelte  Kvarterer  og 
Anlæg  af  ny  Skoler,  hvor  saadanne  tiltrængtes,  men 
med  en  eneste  Undtagelse  omfattede  det  hele  System 
kun  Elementarskoler  af  to  forskellige  Grader.  Und- 
tagelsen var  „The  College  of  the  City  of  New  York",  et 
Akademi  for  Drenge,  oprettet  i  1849. 

Staten  New  Jersey  var  koloniseret  af  svenske 
Lutheranere,  engelske  Kongregationalister,  Presby- 
terianere  og  Kvækere.  De  bragte  deres  Præster  og 
Lærere  med  sig,  og  Kirker  og  Skoler  rejste  sig  ved 
Siden  af  hinanden.  I  1676  begyndte  man  at  oprette 
offentlige  Skoler  ved  Subskription,  og  i  1747  grund- 
lagdes „The  College  of  New  Jersey",  det  nuværende 
Princeton  Universitet.  I  1816  grundlagde  Staten  et  al- 
mindeligt Skolefond,  og  i  1820  blev  ethvert  „township" 
avtoriseret  til  at  paaligne  en  Skoleskat. 

I  Pennsylvania  stod  de  private  Skoler  og  de  for- 
skellige Trossamfunds  Skoler  længe  i  Vejen  for  den 
offentlige  fri  Almueskole.  Offentlige  Skoler  efter  det  i 
England  raadende  Lancaster-System  blev  oprettede;  de 
var  meget  billige,  men  ikke  videre  gode.  Noget  lig- 
nende gælder  om  Skolevæsenets  Udvikling  i  Sydstaterne. 
Alligevel  maa  det  dog  ikke  overses,  at  de  fleste  frem- 
trædende Mænd  i  Amerikas  tidligere  Historie  fik  deres 
første  Undervisning  netop  i  disse  Skoler. 

Allerede  i  det  første  halve  Aarhundrede  efter  Uaf- 
hængighedskrigen blev  det  almindelige  Undervisnings- 
program  udvidet  ved  Tilføjelsen   af  Amerikas  Geografi 

og  de  Forenede  Staters  Historie.  Andre  Udvidelser  og 
Modifikationer  fremkom  umærkeligt  og  ligesom  af  sig 
selv  i  de  større  Byer,  hvor  de  oprindelige  Latinskoler, 
i  hvilke  der  var  blevet  undervist  i  Engelsk,  saavelsom 
i  Latin,  langsomt  omformerer  sig  ved  at  komme  i  Be- 
røring med  de  opvoksende  amerikanske  Friskoler.  Disse 
Latinskoler,  Akademier  og  Seminarier,  der  hidtil  væsentlig 
havde  tjent  som  en  Forberedelse  til  Universitetet  og 
ofte  var  private  Foretagender,  udviklede  sig  i  Løbet  af 
det  nittende  Aarhundrede  til  at  danne  et  højere  Trin  i 
det  almindelige  Opdragelses-System  og  blev  til  den 
amerikanske  Højskole  eller  Normalskole.  Denne  Høj- 
skole er  en  Stats-Institution  uden  noget  Forhold  til  den 
private  Foretagsomhed,  uden  nogen  Forbindelse  med 
Kirken.  Den  staar  ene  og  alene  under  Kommunens 
Kontrol  og  giver  sin  Undervisning  frit.  Ganske  vist 
paatager  den  sig  blandt  andet  ogsaa  at  forberede  sine 
Elever  til  Indtrædelse  ved  Universitetet,  men  dens  egent- 
lige Formaal  er  at  give  sine  Elever  en  afrundet  og  til 
en  vis  Grad  afsluttet  Udvikling,  der  gør  dem  til  bedre 
Borgere  i  et  frit  Samfund  og  bedre  Arbejdere  i  en  fri 
Udviklings-Proces.  Det  er  ikke  Universitetet,  der  griber 
nedad  for  at  faa  saa  meget  med  som  muligt,  men 
Folkeskolen,  der  griber  opad  for  at  naa  saa  højt  som 
muligt. 

Et  af  de  første  Udslag  af  denne  Bevægelse  var 
^Boston  English  High  Schoor,  stiftet  i  1821  med  George 
Emerson  som  Forstander.  Den  havde  paa  sit  Program 
Engelsk,  Fransk  og  Spansk,  Mathematik  og  Fysik,  Lo- 
gik, Moral  og  Rhetorik  samt  Verdenshistorie. 

I  1826  vedtog  Massachusetts  en  Lov,  der  bestemte, 
at  enhver  By,  som  havde  500  Familier,  skulde  anlægge 
en  engelsk  Højskole,  og  at  enhver  By,  der  havde  4000 
Indbyggere,  skulde  anlægge  en  klassisk  Højskole.  Loven 
mødte  adskillig  Modstand  og  blev  ophævet  i  1840,  men 
den  kom  frem  igen  i  1848  og  er  forbleven  i  Kraft. 
Oppositionen  kom  fra  Privatskolerne,  fra  Akademier  og 

Seminarier  af  en  bestemt  religiøs  Farve  og  fra  en  Del 
Skatteydere.  Det  lykkedes  dog  Horace  Mann  og  hans 
Medarbejdere  at  overvinde  Modstanden,  og  dermed  var 
en  virkelig  Sejr  vundet  for  det  amerikanske  Folk. 

Der  var  14  Højskoler  i  Massachusetts  i  1838,  64 
i  1852,  102  i  1860.  Men  i  det  sidste  halve  Aar- 
hundrede  er  Folkets  Fordring  paa  at  faa  disse  Høj- 
skoler blevet  saa  almindelig  og  saa  bestemt,  at  de  nu 
findes  ikke  blot  i  alle  de  store  Byer,  men  ogsaa  i 
Flækkerne  og  Landdistrikterne.  I  1897  var  mellem  alle 
Unionens  Stater  og  Territorier  Alaska  det  eneste,  der 
ingen  havde. 

Ifølge  den  offentlige  Indberetning  1896—97  fra  Kom- 
missionen for  det  offentlige  Skolevæsen  i  de  Forenede 
Stater  var  der  i  det  Aar  5109  offentlige  Højskoler  i 
Landet,  nemlig  576  i  Ohio,  343  i  Indiana,  341  i  New 
York,  323  i  Illinois,  322  i  Iowa,  280  i  Michigan,  249  i 
Pennsylvania,  223  i  Massachusetts,  218  i  Nebraska  o.  s.  v. 
til  3  i  Oklahama  og  Arizona  og  2  i  Utah. 

Det  samlede  Antal  Elever  i  disse  Højskoler  var 
409,433,  nemlig  235,988  Piger  og  173,445  Drenge,  og  af 
disse  var  der  kun  lidt  over  12  Procent,  der  forberedte 
sig  for  Universitetsstudier.  Der  kom  38,987  fra  New 
York,  37,958  fra  Ohio,  31,909  fra  Massachusetts,  25,745 
fra  Michigan,  24,626  fra  Iowa  og  24,044  fra  Pennsylvania. 
Der  var  627  Højskoler  beliggende  i  Byer  med  8000  Ind- 
byggere eller  mere  og  4482  beliggende  i  Landdistrikterne 
eller  i  Byer  med  under  8000  Indbyggere. 

I  de  2100  private  Højskoler  eller  Akademier,  der 
har  en  bestemt  religiøs  Farve,  findes  der  107,633  Elever 
eller  omtrent  21  pCt.  mod  de  79  pCt.  i  de  offentlige  og 
private  Højskoler,  hvilket  viser,  at  der  i  de  Forenede 
Stater  gaar  819  saadanne  Elever  paa  hvert  hundrede- 
tusinde af  den  hele  Befolkning. 

Angaaende  hele  denne  Bevægelse  og"  de  Resultater, 
den  har  frembragt,  siger  Professor  H.  Hanus  ved  Harvard 
Universitet,    at    alle  Bestræbelser  er  gaaede  ud  paa,    at 

Skolens  Ydelser  skulde  svare  saa  fuldstændigt  som  mu- 
ligt til  det  praktiske  Livs  Krav,  og  han  indrømmer,  at 
det  netop  er  Vesten,  der  i  saa  Henseende  har  ført  an: 
„I  hin  yngre  Verden  har  Traditionen  mindre  Vægt,  naar 
Talen  er  om  den  praktiske  Ordning  af  et  Undervisnings- 
kursus,  og  Følgen  har  været,  at  det  er  den  ikke  klassiske 
Højskole,  der  er  trivedes  bedst." 

Det,  som  det  her  først  og  fremmest  kommer  an 
paa,  er,  at  Skolen  er  i  Stand  til  at  give,  hvad  Eleven 
har  Brug  for,  og  for  at  naa  dette  Resultat  er  det  nød- 
vendigt at  give  Eleven  stor  Frihed  i  sit  Valg.  Professor 
Hanus  fortsætter:  „Det  er  ikke  nok,  at  Eleven  kan 
vælge  mellem  flere  forskellige  Kursus  af  Undervisning, 
saaledes  som  nu  enhver  af  de  bedre  Højskoler  tilbyder 
ham,  men  han  maa  have  Ret  til  at  gøre  sit  Valg  inden- 
for selve  det  Kursus,  han  har  bestemt  sig  for.  Det  al- 
mindelige Kursus,  der  ikke  er  beregnet  paa  at  være  en 
Forbindelse  for  en  eller  anden  bestemt  Fag-Uddannelse, 
bør  være  helt  og  holdent  elektivt.  Skolen  skal  ikke 
blot  give  en  almindelig  Indledning  til  den  Kultur  og 
aandelige  Udvikling,  som  Nutiden  fordrer,  men  den  skal 
for  at  fylde  Fordringen,  der  stilles  til  den,  give  denne 
almindelige  Indledning,  saaledes  som  den  enkelte  Elevs 
Smag  og  Ævner  fordrer  den.  Hvor  mange  Drenge  er 
ikke  blevet  gjort  dumme  derved,  at  de  skulde  lære  den 
latinske  Grammatiks  Deklination  og  Konjungation,  me- 
dens de  ikke  kunde  faa  lært  Hestens  og  Hundens,  Bø- 
gens og  Birkens  Naturhistorie/ 

I  hele  Kolonialperioden  og  i  et  halvt  Aarhundrede 
efter  den  forsynedes  Skolerne  m^  Lærere  fra  Akademierne 
og  Seminarierne,  det  vil  sige,  med  hvad  man  paa 
Dansk  vilde  kalde:  Studenter,  der  aldrig  blev  Kandi- 
dater. Efter  Krigen  i  1812—15  sprang  der  imidlertid  i 
de  store  Handels-  og  Fabriks-Centrer  en  Mængde  Skoler 
op,  i  hvilke  man  behøvede  Lærere,  der  var  specielt  ud- 
dannede for  denne  Opgave. 

Samuel  R.  Hall    aabnede   i    1823   en  saadan  Skole 

for  Skolelærere  i  Concord,  New  Hampshire,  og  den 
blomstrede  i  7  Aar.  Han  havde  selv  været  Skolemester 
hele  sit  Liv  igennem  og  været  det  med  Liv  og  Lyst. 
I  1815  holdt  han  en  Pogeskole  i  Maine,  og  her  fandt 
han  paa  at  lade  Eleverne  skrive  „engelsk  Stil",  det  vil 
sige  samle  og  skriftlig  fremsætte,  hvad  de  vidste  om  et 
vist  givet  Æmne.  Det  vakte  en  uhyre  Forargelse  og 
megen  Modstand,  men  han  blev  ved  sit.  I  1829  udgav 
han  en  Bog:  „Lectures  on  School-keeping",  og  i  1830 
blev  han  Forstander  for  Lærerafdelingen  i  Phillips- 
Andover  Akademi  og  oprettede  en  privat  Skolelærer- 
Skole  i  Plymouth,  New  Hampshire. 

Staten  New  York  prøvede  et  Eksperiment  1830 — 44 
ved  at  oprette  et  Lærer-Departement  i  alle  sine  Akademier 
og  tilstaa  det  en  Statsunderstøttelse.  Men  Resultatet 
svarede  ikke  til  Forventningerne.  Statsunderstøttelsen 
var  inddraget  i  1844,  men  derpaa  anvendt  til  Oprettelsen 
af  en  Stats-Normalskole  i  Albany.  Imidlertid  var  Idéen 
om  en  Normalskole  for  Uddannelsen  af  Lærere  bragt 
frem  i  New  England,  og  der  lykkedes  den. 

„The  American  Journal  of  Education",  et  af  de 
første  Blade  af  den  Slags,  var  paabegyndt  i  Boston  1826, 
og  „The  Massachusetts  Common  School  Journal"  fulgte 
efter  i  1839.  I  1838  stiftedes  „The  Connecticut  Common 
School  Journal",  og  imellem  1836  og  1840  udkom  „The 
New  York  Common  School  Assistant"  o.  s.  v. 

Et  Selskab  til  den  videre  Udvikling  af  Folkeskolen 
var  stiftet  i  Connecticut  i  1827;  et  andet  i  Pennsylvania 
i  1828;  et  tredje  i  Ohio  i  1829;  „The  American  In- 
stitute  of  Instruction"  var  stiftet  i  Massachusetss  1830, 
og  „The  American  Common  School  Society"  i  New  York 
1838. 

Resultatet  af  denne  opadgaaende  Udviklingsproces  i 
det  almindelige  Skolesystem  var,  at  det  optog  i  sig 
baade   den   offentlige   Højskole   og  Statens  Normalskole. 

Den  første  Normalskole  i  de  Forenede  Stater  var 
aabnet  i  Lexington,  Massachusetts,  1839.    Derefter  fulgte 

den  anden  i  Barre,  Massachusetts,  1839;  den  tredje  i 
Bridgewater,  Massachusetts,  1840;  den  fjerde  i  Albany, 
New  York,  1844;  den  femte  i  New  Britain,  Connecticut, 
i  1847;  den  sjette  i  Ypsilante,  Michigan,  1850.  I  Midten 
af  forrige  Aarhundrede  var  der  dog  endnu  kun  seks 
Stats-Normalskoler  i  de  Forenede  Stater,  og  om  Resul- 
tatet af  de  tre  Pioner-Statsskoler  i  Massachusetts  siger 
George  H.  Martins:  „De  forste  Kandidater,  der  udgik 
fra  dem,  blev  mødt  med  Fordomme  og  Mistanke,  men 
lidt  efter  lidt  lykkedes  det  dem  dog  at  erhverve  sig 
Publikums  Agtelse  og  den  offentlige  Menings  Under- 
støttelse." 

Efter  1850  er  Antallet  af  Stats-Normalskolerne  blevet 
betydelig  forøget,  og  de,  saavelsom  Stats-Højskolerne, 
er  blevne  Lod  og  Del  af  det  offentlige  Skolesystem. 
Lokale  Normalskoler  findes  i  Byerne  New  York,  Phila- 
delphia, Chicago,  Boston,  St.  Louis,  Cincinnati  og  Balti- 
more, og  mange  andre  Byer  har  Normalklasser  i  deres 
Højskoler. 

Det  samlede  Antal  af  Stats-  og  Municipal-Nomial- 
skoler  var  164  i  1890—97;  nemlig  14  i  New  York  og 
14  i  Pennsylvania;  9  i  Massachusetts;  7  i  hver  af  de 
tre  Stater  i  New  Carolina,  West  Virginia  og  Wisconsin; 
6  i  Alabama,  Ohio  og  Iowa;  5  i  California;  4  i  Maine 
og  Connecticut  o.  s.  v.  I  New  Mexico,  Arizona  og  Okla- 
hama  er  der  endnu  kun  en  i  hver. 

Antallet  ai  Elever  i  disse  offentlige  Normalskoler 
belab  sig  samme  Aar  til  43,147,  deri  indbefattet  1800 
Elever  i  de  offentlige  Normalskoler  for  den  farvede  Be- 
folkning i  Syd-Staterne.  Antallet  af  Elever,  der  gra- 
dueredes, beløb  sig  til  8082,  af  hvilke  62  pCt.  var 
Kvinder.  Statsunderstøttelscrne  til  disse  Skoler  beløb 
sig  til  2'/,  Millioner  Dollars. 

Skolebygningerne  her  i  New  York  City,  særlig  de, 
der  er  opført  i  de  senere  Aar,  er  af  imponerende  Omfang 
og  sande  Prydelser  for  Nabolaget.  I  1901  udgav  Byen 
New  York  den  uhyre  Sum  af  $  22,845,358  for  sit  Skole- 

væsen,  og  i  Staten  New  York  var  Kommunernes  Udgift 
til  Skolevæsenet  for  hver  Elev  i  de  store  Byer  $  49,88, 
i  Smaabyerne  og  paa  Landet  $  75,82  P^.  Elev;  gen- 
nemsnitlig over  hele  Staten  $  41,68- 


Hidtil  har  vi  kun  omtalt  de  offentlige  Skoler,  men 
ved  Siden  heraf  eksisterer  der  naturligvis  i  Amerika, 
som  i  alle  andre  Lande,  private  Skoler,  der  i  mangt 
og  meget  ligner  Latinskolerne  i  Danmark.  De  kan  ind- 
deles i  de  saakaldte  „boarding-schools",  d.  v.  s.  Skoler, 
hvor  Eleverne  ikke  alene  faar  Undervisning,  men  ogsaa 
Ophold,  og  de  Skoler,  som  alene  giver  Undervisning. 
Eleverne  i  „the  boarding-schools"  faar  i  Almindelighed 
en  vis  militær  Træning.  Drengene  bærer  Uniform  og 
bliver  inddelte  i  Kompagnier.  Den  strængeste  Disciplin 
gennemføres,  og  de  maa  hver  Søndag  gaa  i  Kirke,  hvor- 
til de  marcherer  i  Afdelinger  som  Soldater,  komman- 
derede af  deres  Officerer.  Mange  af  disse  Skoler  er 
meget  ansete  og  meget  kostbare.  I  nogle  af  dem  er  den 
aarlige  Betaling  for  en  Drengs  Ophold  og  Undervisning 
$  800.  Undertiden  er  det  kun  ved  særlig  Indflydelse, 
at  det  lykkes  at  faa  et  Barn  optaget,  og  nogle  Skoler 
er  saa  søgte,  at  Indmeldelse  maa  foretages  mange  Aar 
forinden  man  kan  gøre  sig  Haab  om  at  faa  Eleven  op- 
taget, hvilket  har  til  Følge,  at  Indmeldelse  i  saadanne 
Skoler  nu  hyppigt  gøres  kort  efter  Barnets  Fødsel. 
Stor  Vægt  lægges  der  paa  legemlig  Udvikling,  og  de 
bedste  Atleter  ved  Universiteterne  har  faaet  deres  fysiske 
Træning  dér. 

Børnene  indtræder  i  de  private  Skoler  i  7 — 8  Aars 
Alderen  og  forbliver  der  indtil  16 — 17  Aars  Alderen. 
Boston,  New  York  og  Philadelphia  er  særlig  bekendt  for 
deres   udmærkede   private  Skoler.     I  de  bedste  Skoler  i 

New   York    betales    der    2 — 400   Dollars    aarligt   for  en 
Drengs  Undervisning. 

De  private  Pigeskoler  frekventeres  af  Døtre  af  de 
rigeste  Familier.  De  inddeles  som  de  private  Drenge- 
skoler. Pigerne  bliver  dog  i  Almindelighed  undervist  i 
deres  Hjem  af  private  Lærerinder  indtil  deres  14. — 16. 
Aar,  hvorefter  de  sendes  til  de  private  Skoler.  Disci- 
plinen i  mange  af  „the  boarding-schools"  grænser  lige- 
frem til  det  latterlige,  og  Betalingen  er  noget  nær 
urimelig.  Enkelte  af  disse  Skoler  er  endnu  mere  eksklu- 
sive end  Drengeskolerne.  Den  almindelige  Studietid  er 
4  Aar,  men  kun  de  unge  Piger,  som  føler  særlig  Trang 
for  Videnskaberne,  bliver  hele  Studietiden  ud,  medens 
de  andre  sædvanligvis  kun  tager  et  2  Aars  Kursus,  der 
væsentlig  bestaar  i  Sprog,  Musik,  Kunst,  gode  Manerer 
og  korrekt  Optræden  i  Selskabsverdenen.  Eleverne  har 
ikke  Tilladelse  til  at  gaa  ud  alene;  naar  de  tager  deres 
daglige  Spasereture,  gaar  de  i  Kolonner  ledsaget  af  én 
eller  flere  Lærere,  og  det  er  et  besynderligt  Syn  at 
se  dem  komme  marcherende  gennem  Gaderne  i  en  lille 
By  eller  Landsby.  Heller  ikke  maa  de  modtage  Besøg  und- 
tagen af  deres  Forældre,  og  det  er  dem  ikke  tilladt  at 
modtage  Blomster  eller  Konfekt,  selv  Ira  deres  Hjem. 
Megen  Vægt  lægges  paa  den  fysiske  Udvikling;  de  har 
Gymnastik  hver  Morgen,  og  ligesom  Drengene  spiller  de 
Fodbold  etc.  De  holdes  ganske  afsondrede  fra  Verden, 
har  korte  Kjoler  og  langt  Haar.  Naar  de  efler  endt 
Studietid  vender  tilbage  til  deres  Hjem,  indføres  de  i 
Almindelighed  i  de  selskabelige  Kredse  ved  en  Familie- 
modtagelse, der  kaldes  ,come-out  reception**. 

Uet  amerikanske  Universitet  er  ikke  en  Fabrik, 
hvor  der  fabrikeres  Embedsmænd.  For  en  saadan 
Institution  vilde  der  slet  ingen  Brug  være  i  det  ameri- 
kanske Samfundsliv.  Da  alle  betydeligere  Stats-Em- 
beder besættes  ved  direkte  Folkevalg,  og  kun  for  et  be- 
stemt Tidsrum,  vilde  en  Eksamensattest  med  en  Op- 
summering af  de  enkelte  Karakterers  Talværdi  ingen 
Betydning  have.  Det  er  den  Anseelse  og  den  Tillid, 
Ansøgeren  har  erhvervet  sig  ved  sin  tidligere  Virksom- 
hed i  det  praktiske  Liv,  som  bliver  det  afgørende. 

Skønt  der  nu  ved  mange  Universiteter  er  Skoler, 
som  det  er  nødvendigt  at  gennemgaa  for  at  faa  Lov 
til  at  praktisere  som  Sagfører,  som  Læge  o.  s.  v.,  saa 
ligger  dog  hele  Institutionens  Karakter  deri,  at  den 
danner  et  Mellemled  mellem  den  elementære  Folke- 
dannelse og  Videnskaben.  At  have  erhvervet  sig  en 
Universitets-Grad  betyder  derfor  i  Amerika  ikke,  at 
man  har  faaet  et  Adgangskort  til  Embedsbanen,  men 
blot,  at  man  har  faaet  en  højere  Dannelse;  om  denne 
praktisk  kan  benyttes  eller  ej  beroer  paa  Omstændig- 
hederne. 

Benævnelsen  Universitet  er  imidlertid  ofte  stærkt 
misbrugt     i    Amerika.      Der     er     mange     Opdragelses- 

anstalter,  navnlig  paa  visse  Kanter  af  Landet,  som  har 
pyntet  sig  med  denne  Titel,  skønt  de  i  Virkeligheden 
slet  ikke  er  andet,  end  hvad  man  i  Danmark  kalder 
Latinskoler.  Selve  Beliggenheden  vil  ofle  give  et  Finger- 
peg i  saa  Henseende.  Naar  en  Evropæer  taler  med  en 
Amerikaner  om  et  vist  Universitet  og  onsker  at  gøre 
sig  en  Forestilling  om,  paa  hvad  Udviklingstrin  det 
egentligt  staar,  bør  han  forst  spørge  om  dets  Beliggen- 
hed, i  Østen,  Vesten  eller  Syden.  Amerika  blev  ikke 
bygget  paa  én  Dag.  Ogsaa  et  Universitet  kræver  mange 
Aars  Udvikling  for  at  blive  —  et  Universitet. 

Der  er  for  Øjeblikket  i  de  Forenede  Stater  to  be- 
stemt udprægede  Universitets-Typer :  Den  private  og 
den  offentlige,  af  hvilke  den  sidste  kommer  nærmest 
til,   hvad  man   i   Danmark   forstaar   ved   et  Universitet. 

Den  private  Type,  der  er  den  ældste,  repræsenteres 
af  Institutioner,  der  nærmest  ligner  Kollegierne  i  Ox- 
ford og  Cambridge.  I  Spidsen  staar  en  Præsident  og 
ved  hans  Side  et  Antal  af  Lærere  eller  Professorer; 
ligeoverfor  staar  Institutionens  Værger,  „truslees",  der 
tiører  Kontrol  med  dens  Midler  og  alle  dens  almindelige 
Forhold.  Der  er  lagt  en  Undervisningsplan,  som  forud- 
sættes fulgt  af  alle  Studenterne,  og  der  er  opført  Byg- 
ninger, sædvanligt  kaldet  „Dormitories*,  i  hvilke  de 
lever  under  en  mere  eller  mindre  skarp,  men  altid 
strængt  gennemført  Disciplin.  Et  saadant  Universitet 
er  i  Almindelighed  grundet  ved  private  Midler  og  staar 
næsten  altid  i  Forhlndclst*  iihmI  fn  eller  anden  bestemt 
Trosbekendelse. 

Universitetet  af  den  ollcnllige  Type  er  deri  hk  ><  I  m 
lagt,  underlagt  og  styret  af  Staten,  der  repræsenter  il 
de  saakaldte  „Regents".  Her  er  i  Almindelighi-<i  Im 
tydelig  Frihed  i  Valget  af  det  Kursus  af  Studier,  niun 
vil  følge,  og  Studenterne,  eller  i  alt  Fald  Majoriteten  af 
dem,  bor  i  Byen  og  er  kun  underkastet  en  forholdsvis 
ringe    Disciplin.      I    Almindelighed    spiller    heller    ikke 

Trosbekendelsen  nogen  fremtrædende  Rolle  hér,  og  den 
hele  Undervisning  er  som  oftest  fri. 

For  bedre  at  forstaa  Forholdet  mellem  disse  to 
Typer,  er  det  imidlertid  nødvendigt  at  gaa  lidt  nær- 
mere ind  paa  de  historiske  Forhold  ved  Universiteternes 
Grundlæggelse  og  Udvikling. 

I  1638,  atten  Aar  efterat  „the  Pilgrim  fathers"  var 
landet  paa  amerikansk  Grund,  blev  den  første  lærde 
Institution,  den  første  videnskabelige  Opdragelses-Anstalt, 
grundlagt  i  den  engelske  Del  af  den  nye  Verdensdel. 
Det  var  en  gammel  puritansk  Præst  John  Harvard, 
selv  Student  fra  Emmanuel  Collegium,  Cambridge  Uni- 
versitet, England,  der  fik  Idéen  og  udførte  den.  Ved 
sin  Død  bestemte  han,  at  Halvdelen  af,  hvad  han  efter- 
lod sig,  skulde  anvendes  til  Grundlæggelsen  af  en  saa- 
dan  Anstalt  i  Byen  Cambridge,  tæt  udenfor  Boston,  i 
Staten  Massachusetts.  Mønsteret  tog  han  fra  sin  egen 
Alma  mater,  og  Institutionen  stillede  han  under  Staten 
Massachusetts  Beskyttelse.  Det  er  den  Dag  i  Dag  ikke 
blot  det  ældste,  men  ogsaa  det  bedste  og  mest  berømte 
Universitet  i  de  Forenede  Stater  og  bærer  Navnet 
^Harvard  Universitet". 

Den  næste  Institution  af  samme  Art  blev  oprettet 
af  selve  Kolonialregeringen  i  Virginia.  Allerede  i  1619 
bevilgede  Virginia-Kompagniet  i  England  10,000  Acres 
Land  i  Kolonien  til  Oprettelsen  af  en  højere,  viden- 
skabelig Opdragelsesanstalt,  og  i  1624  bestemte  man  sig 
for  en  0  i  Susquekana-Floden  som  en  passende  Plads 
for  Anstalten.  Planen  blev  imidlertid  ikke  udført. 
Først  i  1693  fik  Virginianerne  af  Regeringen  Land  og 
Penge  til  at  anlægge  „The  College  of  William  and 
Mary".  Det  er  det  ældste  Universitet  i  Syden  og  ligger 
i  Williamsburg,  Virginia.  Under  Borgerkrigen  i  1862 
blev  det  ødelagt,  men  genopbygget  og  fuldstændig  ud- 
styret paany  af  Virginias  lovgivende  Forsamling  i  1888. 

Derefter  fulgte  Yale  College,  Connecticut,  1700; 
Princeton,   New  Jersey,  1746;  Pennsylvania  Universitet, 

1749,  Columbia  Universitet,  New  York,  1754,  Brown 
Universitet  i  Rhode  Island  1764  o.  s.  v.  Der  var  imid- 
lertid ingen  af  disse  Institutioner,  der  begyndte  sit  Liv 
som  et  virkeligt  Universitet;  heller  ikke  brugte  de  fra 
først  af  denne  Titel.  De  var  ikke  stort  mere  end  Latin- 
skoler, og  det  var  først  efter  Revolutionen  og  Kolonier- 
nes Samling  og  Organisation  som  en  selvstændig  Stats- 
dannelse, at  Udviklingen  fik  Fart.  Det  var  hér,  at  Vir- 
ginia Universitet,  navnlig  ved  Jefi*ersons  Hjælp,  tog 
Styret  og  førte  an.  Det  fulgte  friere  og  dristigere  Linier 
og  opnaaede  hurtigere  en  vis  Lighed  med  de  evropæiske 
Universiteter. 

Paa  den  anden  Side  har  dog  netop  sidstnævnte 
Universitet  sine  Ejendommeligheder,  der  i  Almindelig- 
hed turde  anses  for  at  være  af  tvivlsom  Værd. 
Der  forlanges  saaledes  ved  Virginia  Universitet  ingen 
Indtrædelsesprøve.  Man  gaar  fra  Gaden  lige  ind  i 
Avditoriet,  hvor  den  Videnskab,  man  vil  studere,  do- 
ceres. Viser  det  sig  saa,  at  man  kan  følge  med,  og 
tilegner  man  sig  virkelig  den  Videnskab,  man  studerer, 
saa  faar  man,  hvad  man  hjemme  kalder  sin  Embeds- 
eksamen. 

Der  er  imidlertid  adskillige  amerikanske  Universi- 
teter, som  det  vilde  være  vanskeligt  at  henføre  under 
den  ene  eller  den  anden  Type  uden  at  tilføje  nærmere 
Forklaring.  Nogle  begyndte  som  rent  private  Stiftelser, 
men  udviklede  sig  senere  til  fuldstændig  olTeutlige 
Institutioner,  saaledes  som  Harvard  i  Massachusetts, 
Yale  i  Connecticut,  Columbia  i  New  York,  Princeton  i 
New  Jersey.  Andre  igen  var,  skønt  grundlagte  af  pri- 
vate Personer,  dog  lige  fra  Begyndelsen  fuldud  ofTcnt- 
lige  Institutioner,  saaledes  som  Corncll  Universitetet  i 
Ithaca  i  den  vestlige  Del  af  Staten  New  York  og  John 
Hopkins  Universitet  i  Baltimore  i  Staten  Maryland. 
Atter  andre  var  i  Virkeligheden  anlagte  af  de  ofTcntligc 
Myndigheder,  men  fik  Lov  til  at  bestyre  sig  selv  gennem 

€t  Raad   af  Værger,    der  selv  vælger   sine  Medlemmer. 
Columbia  Universitet  i  New  York  er  et  Eksempel  herpaa. 

Der  er  imidlertid  ét  Punkt,  hvor  Forskellen  mellem 
de  to  Typer  i  Almindelzghed  træder  skarpt  frem,  nem- 
lig i  deres  Bestyrelse.  Universiteterne  af  den  private 
Type  bestyres  af  et  Værgeraad,  „Trustees",  der  bestan- 
digt fornj'^er  sig  selv;  Universiteterne  af  den  offentlige 
Type  bestyres  af  selve  Statsregeringen. 

Denne  Statsbestyrelse  foregaar  nemlig  ikke  gennem 
en  Kultusminister.  Amerika  har  ingen  Kultusminister, 
og  i  et  Land,  hvor  Religionen  er  Individets,  Kirken 
Menighedens,  Skolen  Kommunens  og  Kunsten  Publi- 
kums Sag,  behøves  der  heller  ingen.  Den  Bestyrelse, 
som  Statsregeringen  forsyner  Universiteterne  med,  be- 
staar  simpelthen  i,  at  der  nedsættes  en  Komité  af 
Mænd,  der  har  Interesse  for  og  Forstand  paa  Sagen,  de 
saakaldte  „Regents". 

I  Løbet  af  det  sidste  Aarhundrede  har  Universitets- 
livet  udviklet  sig  meget  betydeligt  i  Amerika.  Der  er 
flere  Universiteter,  og  Universiteterne  har  flere  Fakul- 
teter i  Teologi  og  Moral,  Jura  og  Historie,  Medicin  og 
Naturvidenskab  o.  s.  v.  Fakulteterne  har  faaet  flere 
Professorer  og  Professorerne  flere  Tilhørere.  Forelæs- 
ningerne er  blevne  rigere,  og  Fordringerne  er  stegne. 
Man  kunde  føje  til,  at  ogsaa  Æresbevisningerne,  Doktor- 
Diplomerne,  er  blevne  hyppigere,  men  da  de  ofte  til- 
deles blot  som  en  Høflighedsbevisning,  og  da  man  véd, 
at  der  engang  etsteds  var  en  obscur  Undervisnings- 
anstalt, som  solgte  denne  Vare  uden  at  granske  Kø- 
berens Hjærte  og  Nyrer,  men  rigtignok  ogsaa  uden  at 
forlange  nogen  synderlig  høj  Betaling  af  ham,  er  det 
bedst  ikke  at  tale  videre  om  den  Sag.  I  Forbigaaende 
kunde  det  dog  maaske  være  værd  at  bemærke,  at  disse 
Titler:  A.  B.  (Bacheion  of  Arts)  L.  L.  B.  (Bacheion  of 
Laws),  D.  D.  (Doctor  Divinity)  og  D.  L.  L.  (Doctor 
Laws),  aldrig  bruges  i  Tiltale.  Det  vilde  lyde  lige  saa 
underligt    at    sige    til    en  Amerikaner,    der   var   D.   D. : 

„Hvad  synes  De  om  Vejret,  Hr.  Doctor?",  som  at  sige 
til  en  Dansk,  der  var  R.  af  D. :  „Har  De  Tandpine,  Hr. 
Ridder?** 

Ikke  destomindre,  hvis  man  vilde  definere  Universi- 
tetet som  et  Sted,  hvor  man  mætter  sig  med  sin  Tids 
Viden  i  bestemt,  afklaret  Form,  og  hvorfra  man  gaar 
ud  med  alle  sine  Forsætter  iklædte  en  klar  og  praktisk 
udforlig  Form,  saa  er  der  i  Amerika  vel  knapt  en  halv 
Snes  Institutioner,  der  svarer  til  Navnet,  og  de  findes 
næsten  allesammen  i  Østen.  I  Vesten  findes  der  endnu 
en  hel  Del  uopdyrket  Jord. 

Derefter  félger  et  Par  Snese  Anstalter,  der  rigtignok 
fører  Titlen  af  Universiteter,  men  ikke  fyldestgere  den. 
I  nogle  af  dem  er  Programmet  indskrænket  til  saa- 
danne  Fag  eller  Æmner,  som  for  et  halvt  Aarhundrede 
siden  gjorde  Fyldest,  men  som  nu  er  for  magre;  i 
andre  er  Programmet  stort  nok,  men  Gennemforeisen  af 
det  er  for  mager,  idet  de  mangler  Lærere,  Bibliotheker, 
Laboratorier,  Samlinger  og  andet  Tilbehør.  De  er 
endnu  Universiteter  „in  spe",  men  ikke  „de  facto". 

Endelig  kommer  vi  til  henved  tre  Hundrede 
„Colleges",  der  ikke  er  stort  andet  end  Skoler.  Den 
eneste  Forskel  mellem  dem  og  den  danske  Latinskole, 
det  tyske  Gymnasium  og  det  franske  Lycée  bestaar 
deri,  at  de  giver  en  Grad  eller  Titel  til  dem,  der  gennem- 
gaar  det  foreskrevne  Kursus,  og  at  de  indrømmer 
Eleverne  en  større  personlig  Frihed  end  man  ellers  i 
Almindelighed  indrømmer  Drenge.  I  deres  indre  Ord- 
ning har  de  ét  og  andet  tilfælles  med  Universiteterne 
eller  de  egentlige  „Colleges",  men  med  Hensyn  til  det 
Resultat,  de  tilsigter  og  opnaar,  er  de  ikke  andet  end 
Skoler. 

For  at  være  retfærdig  maa  man  imidlcrlid  n-san  I 
denne  Klasse  al  Institutioner  gjere  Forskjel  hm  II- m  de 
gode  og  de  slette,  og  det  er  netop  den  sidste  SI.m^v  'Ut 
har  bragt  Titlen  Universitet  i  Vanrygte.  De  vilde  gjøre 
sig  selv  og  al  Skole-Opdragelse  overhovedet  en  Tjeneste 

ved  at  æflægge  den,  thi  den  vækker  naturligvis  ikke 
andet  end  Latter  og  Foragt.  Hele  Vesten  vrimler  af 
den  Slags  Universiteter. 

De  fleste  af  disse  Anstalter  er  grundlagte  og  opret- 
holdte af  private  Mænd.  Af  Staten  har  de  imidlertid 
i  Almindelighed  modtaget  den  Grund,  hvorpaa  de 
staar,  udaf  det  Land,  som  Unionsregeringen  ved  Statens 
Oprettelse  satte  til  Side  til  Opdragelsesformaal.  I  Ve- 
sten modtager  Stats-Universiteterne  tillige  en  Bevilling 
fra  Statens  Skatkammer,  aarlig  fastsat  af  vedkommende 
Stats  lovgivende  Forsamling.  I  nogle  Stater  faar  saa- 
ledes  Universiteterne  hvert  Aar  en  Tusindedel  af  hver 
Dollar,  Staten  ejer.  De  større  Universiteter,  saasom 
Harvard,  Yale,  Columbia,  Chicago,  Cornell  og  Johns 
Hopkins,  er  meget  rige,  og  deres  Rigdomme  forøges  be- 
standigt ved  Gaver  fra  forhenværende  Studenter*). 

Som  ovenfor  bemærket  styres  Statsuniversitetet  i 
Almindelighed  af  et  Raad  af  „Regents",  der  sommetider 
er  ansat  af  Guvernøren  eller  af  den  lovgivende  For- 
samling og  sommetider  valgt  af  selve  Befolkningen, 
medens  de  private  Universiteter  styres  af  et  Raad  af 
„Trustees",  der  sommetider  fornyer  sig  selv  og  somme- 
tider ansættes  af  et  bestemt  Kirkesamfund  eller  en 
andre  ydre  Avtoritet.  I  Spidsen  for  den  hele  Institu- 
tion staar  en  Præsident  eller  Rektor.  Han  er  ofte 
paa  Embedsvegne  Medlem    af  det  Raad,    der  har   den 


*)  Harvard  ejer  en  Formue  af  omtrent  13,000,000  Dollars. 

Columbia 13,000,000 

Chicago 8,000,000 

Cornell 7,000,000 

Yale  -----         5,000,000 

Leland  Strandfordje  Universitet  i  Kalif ornien  har  dog  i 
den  sidste  Tid  overfløjet  dem  alle,  idet  Fru  Jane  L.  Stan- 
ford d.  9.  Decbr.  1901  fuldbyrdede  sin  afdøde  Mand,  Le- 
land  Stanfords  testamentariske  Ønske  ved  at  overdrage 
Universitetet  som  Ejendom  $  18,000,000  i  første  Klasses 
Værdiparer  samt  faste  Ejendomme  af  Værdi  $  12,000,000, 
altsaa  ialt  $  30.000,000. 

hele  ekonomiske  Best^Tclse  under  sig.  Den  hele  in- 
tellektuelle og  moralske  Styrelse,  Undervisningen,  Di- 
sciplinen o.  s.  V.  ligger  under  ham  og  hans  Stab  al 
Lærere.  Hans  Gage  belober  sig  ved  de  store  Universi- 
teter til  10,000  Dollars  om  Aaret,  men  ved  de  mindre 
falder  den  til  4,000,  ja  endogsaa  til  2,000  Dollars. 

Den  storste  Stab  af  Professorer  og  Lærere  fmdes  i 
Harvard,  hvor  der  er  483  til  5174  Studenter.  Derefter 
kommer : 

Columbia    University     i 

New  York  City  med. .   384  Lærere  til  4036  Studenter. 
Cornell       University      i 

Ithaca,  N.  Y.  med ...  366       —       —  2980         — 
University    of   Illinois  i 

Urbana,  111.  med 334       —       —3000         — 

University   of  Chicago  i 

Chicago,  111.  med....   296       —       —  3520         - 
Yale  University,    i  New 

Haven,  Conn.  med...   280       —       —  2680         — 
University    of    Pennsyl- 

vanien,  i  Philada,  Penn. 

med 268       —       —  2475         — 

University  of  Minnesota, 

i    Minneapolis,    Minn. 

med 260       —       -  3650         — 

Nothwestern     Univ.,      i 

Evanston,  111.  med ...   244       —       —  2629         — 
University    of   Michigan 

i    Ann.    Astor,    Mich. 

med 233      —      —  3800         — 

University  of  California, 

i    Berkeley,    Col.  med  230       —       —  2932        — 
Univercity  of  Nebraska, 

i    Lincoln,    Ncb.   med  270       —       —  2256        — 
New  York  University,  i 

New    York    City   med  166       —       —  1874        — 

Det  særdeles  ansete  Princeton  Universitet  i  Prince- 
ton i  New  Jersey  Stat  har  derimod  kun  102  Lærere  til 
1340  Studenter,  og  det  ligesaa  ansete  Johns  Hopkins 
Universitet  i  Baltimore,  i  Staten  Maryland,  143  Lærere 
til  651  Studenter. 

En  Professors  Gage  er  lille  nok  i  Forhold  til  Lan- 
dets Velstand  og  Pengenes  Værdi.  Dog  synes  den  nu 
at  være  i  Stigende.  Der  er  enkelte  Professorer  ved 
Chicago  Universitet,  der  har  8000  Dollars  om  Aaret. 
Den  højeste  Gage  ved  Columbia  Universitet  i  New  York 
er  6000  Dollars.  Der  er  enkelte  juridiske  Professorer 
ved  Harvard  Universitet,  der  har  5000  Dollars  om 
Aaret,  men  desuden  har  de  hvert  syvende  Aar  et 
Aars  Ferie,  i  hvilken  de  rejser  paa  Universitetets  Be- 
kostning. 

Vel  er  selve  Undervisningen  hyppigt  gratis,  men  Stu- 
denterne skal  dog  underholde  sig  selv,  og  ikke  sjældent 
maa  den  endnu  ikke  udvoksne  Dreng  endog  yde  sin 
Del  med  til  den  samlede  Families  Underhold. 

Det  er  slet  ikke  sjældent,  at  en  fattig  Student  fra 
Harvard,  Yale  eller  Princeton  under  sin  3  Maaneder 
lange  Sommerferie  tager  en  Plads  som  Opvarter 
paa  et  Sommerhotel,  uden  at  hans  Anseelse  mellem 
Kammeraterne  derved  lider  det  allermindste.  Dette 
ligger  naturligvis  først  og  fremmest  deri,  at  Standsfor- 
skel overhovedet  ikke  har  faaet  Lov  til  at  udvikle  sig 
stærkt  i  det  amerikanske  Samfund,  men  det  følger  og- 
saa  af,  at  hvormeget  Venskab  og  Kammeratskab,  der 
end  findes  mellem  de  amerikanske  Studenter,  saa  er  de 
ikke  bundne  sammen  ved  nogen  Korpsaand;  en  Stu- 
denterhue findes  ikke. 

Ret  almindeligt  er  det  ogsaa,  at  en  fattig  Student 
anvender  det  ene  Aar  som  Huslærer  eller  Timelærer 
for  at  faa  Raad  til  at  anvende  det  næste  til  sine  egne 
Studier  ved  Universitetet.  I  hveranden  Levnedsbeskri- 
velse   af   fremragende    Amerikanere    —    derimellem    f. 

Eks.  Præsidenterne  — ,  læser  man,  at  vedkommende 
som  ung  for  en  vis  Tid  ernærede  sig  ved  at  holde 
Skole  eller  give  Undervisning. 

Der  har  i  de  senere  Aar  vist  sig  en  bestandig  vok- 
sende Lyst  i  velhavende  Familier  til  at  sende  deres 
Senner  til  Universiteterne,  ganske  uden  Hensyn  til,  hvad 
deres  Stilling  maatte  blive  senere  i  Livet,  ene  og  alene 
for  den  hejere  og  friere  Udvikling,  Universitetsdan- 
nelsen  giver  dem.  De  kommer,  naar  de  er  atten  eller 
nitten  Aar,  og  gaar  igen  efter  et  fire  Aars  Kursus,  enten 
for  at  træde  ind  i  en  bestemt  Skole  eller  bestemt  Fa- 
kultet for  at  blive  Præst,  Læge,  Jurist,  eller  for  at  gaa 
direkte  over  i  det  praktiske  Liv.  Men  under  deres  Op- 
hold ved  Universitetet  eller  senere  bliver  de  aldrig 
præsenteret  i  Selskabslivet  som  ^Student  N.  N**.  Det 
er  ikke  blot  Huen,  der  mangler,   men  ogsaa  Titlen. 

Oprindeligt  var  der  en  vis  Ensartethed  ved  Under- 
visningen ved  de  forskellige  amerikanske  Universiteter, 
baade  med  Hensyn  til  Omfang  og  Metode.  Derved 
blev  det  Skik  og  Brug  mellem  de  amerikanske  Stu- 
denter, ligesom  det  jo  er  mellem  de  tyske,  at  gaa  fra 
det  ene  Universitet  til  det  andet,  hvad  enten  Bevæg- 
grunden nu  var,  at  vedkommende  blev  tvunget  dertil 
af  ydre  Omstændigheder  eller  Celte  sig  tiltrukket  at 
en  Lærers  store  Ry.  Efterhaanden  som  Universiteterne 
voksede  i  Antal,  blev  Forskellem  dem  dog  for  stor,  og 
man  blev  nødt  til  at  stille  visse  Iktingelscr  for  Ad- 
gang. 

Nogle  Universiteter  sikre  sig  i  saa  Henseende  ved 
en  Adgangseksamen,  svarende  til  den  danske  Eksamen 
Artium.  Andre  lader  sig  neje  med  en  Attest,  udstedt 
af  visse  Skoler,  hvis  Undervisning  de  kender  og  arner 
for  tilstrækkelig,  hvilket  igen  viser,  at  der  egentlig  tiel 
ingen  Studentereksamen  eksisterer  her  i  Amerika.  Ved 
Harvard  er  en  Trediedel  af  de  studerende  kommen  fra  de 
ofTentlige  Skoler,  Borgerskolerne,  og  Forholdet  er  endna 

større  ved  andre  Universiteter.  Michigan  Universitet 
har  ligefrem  sat  sig  i  et  systematisk  Forhold  til  de 
offentlige  Skoler,  og  Stats-Universitetet  i  Kalifornien  ud- 
øver en  Slags  Inspektion  over  de  offentlige  Skoler  og  giver 
Eleverne  derfra  Adgang  paa  Grundlag  af  et  simpelt 
Testimonium. 

I  Østen  bliver  dog  Sønnerne  af  velstaaende  Fa- 
milier i  Almindelighed  underviste  i  private  Instituter^ 
en  Art  Opdragelsesanstalter,  der  i  de  senere  Aar  har 
udviklet  sig  meget  betydeligt,  og  man  søger  nu  —  som 
det  synes,  uden  at  støde  paa  store  Vanskeligheder  — 
at  ligeliggøre  disse  Skolers  Virksomhed  saaledes,  at 
Universiteterne  ikke  behøver  at  afholde  nogen  Ind- 
trædelseseksamen,  men  simpelthen  kan  lade  sig  nøje 
med  et  Testimonium  fra  vedkommende  Skole.  Der 
blev  i  Fjor  nedsat  et  College  Entrance  Examination  Bo- 
ard for  Midter-Staterne  og  Maryland,  der  skulde  under- 
søge, hvorledes  Sagen  i  saa  Henseende  stod  og  hvad 
der  kunde  gøres  for  dens  Fremme,  Resultatet  blev  nu 
ingenlunde  det,  at  der  i  alle  Skoler  læses  f.  Eks.  af 
græske  og  latinske  Forfattere  i  lige  stor  Mængde,  hvil- 
ket jo  heller  ikke  behøves,  men  vel  at  f.  Eks.  Kend- 
skabet til  Cicero  eller  Homer,  eller  hvad  der  over- 
hovedet læstes,  overalt  var  lige  vidtgaaende  og  lige 
levende.  For  Universiteterne  vilde  det  være  en  stor 
Lettelse,  om  disse  Indtrædelses-Eksaminer  kunde  bortfalde. 

Samtidig  er  en  Forandring  foregaaet  i  selve  Under- 
visningsmetoden. Denne  bestod  tidligere  i  en  simpel 
Katekisation,  Spørgsmaal  og  Svar,  men  har  nu  antaget 
den  almindelige  Form  af  Forelæsninger,  „Recitations", 
en  løjerlig  Betegnelse  for  et  Foredrag,  der  blot  vil 
belære. 

Efter  et  fireaarigt  Kursus  faar  Studenten  sin  Grad, 
hvilket  for  saa  vidt  svarer  til  det  danske  Udtryk  at 
tage  sin  Embedseksamen,  som  det  betegner  Afslutningen 
paa  hans  akademiske  Karriere.  Denne  Grad  —  B.  A. 
(Bacheion  of  Arts),  M.  A.  (Magister  artium)  o.  s.  v.  er 

ganske  vist  Resultatet  af  Eksaminationer,  men  ikke  —  saa- 
ledes  som  den  danske  Embedseksamen  —  af  en  enkelt 
Eksamen.  Paa  sin  Vej  gennem  de  forskellige  Klasser, 
(ier  udgør  det  samlede  Universitetskursus,  maa  Stu- 
denten underkaste  sig  forskellige  Eksaminationer,  og 
hans  Grad  er  det  endelige  Resultat  af  disse.  Saa  godt 
som  alle  Studenter  faar  en  saadan  Grad;  det  hører  til 
Sjældenhederne,  at  nogen  gaar  „reject".  I  Modsætning 
til  den  danske  Embedseksamen  har  denne  Eksamen 
derimod  slet  intet  socialt  Værd.  Den  giver  ikke  for- 
trinsvis Adgang  til  Embedstrappen,  den  er  kun  Beteg- 
nelsen for  en  vis  Dannelse. 

Naar  man  nu  lægger  Mærke  til,  at  denne  Beteg- 
nelse gives  i  en  samlet  Masse,  éns  for  alle,  der  faar 
den,  medens  den  danske  Embedseksamen  har  fire  skarpt 
adskilte  Grader,  og  at  der  desuden  er  en  uhyre  For- 
skel paa  Betegnelsen,  eftersom  den  stammer  fra  et  af 
de  store  berømte  Universiteter  eller  fra  en  ubekendt 
Anstalt  i  en  Sidegade,  fa^ft*  man  et  bestemt  Indtryk  af, 
at  der  endnu  er  noget  kaotisk  i  Ordningen  af  disse 
Forhold. 

Det  føler  Amerikanerne  ogsaa  selv.  De  har  en 
Fornemmelse  af,  at  naar  man  tillader  en  Skole,  der  f. 
Eks.  ikke  staar  paa  samme  Højde  som  en  dansk  Latin- 
skole eller  de  tyske  Gymnasier,  at  uddele  akademiske 
Grader,  saa  er  man  ifærd  med  at  gere  det  hele  latter- 
ligt. Det  har  derfor  været  foreslaaet,  at  der  i  hver 
Stat  skulde  oprettes  en  enkelt,  samlet  Eksaminations- 
Myndighed,  for  hvilken  Studenterne  fra  alle  Universi- 
teter i  Staten  skulde  møde  frem  og  lade  sig  .veje". 
Følgen  heraf  vilde  ganske  vist  blive,  at  mere  end  Halv- 
delen af  de  nuværende  amerikanske  Universiteter  for- 
svandt, men,  ~  der  er  Mangler  og  Fejtagels«',  end- 
ogsaa  Sygdomme,  som  man  kan  kommer  af  med  ired 
at  leve  dem  igennem. 

For    Studenter,    der     har    f;(nncmgaact    det 
msBtsige    fireaarige    Universitets-Kursus   og   taget 

Grad,  men  derefter  agter  at  gaa  videre  i  Studiet  af  et 
eller  andet  Fag  eller  Æmne,  der  maaske  hidtil  kun  har 
været  berørt  strejftogsvis,  giver  nu  flere  af  de  ledende 
Universiteter  udførlige  og  indgaaende  Forelæsnings- 
Rækker,  „post-graduate"  Kursus,  der  har  vist  sig  at  være 
af  stor  Betydning,  ikke  blot  paa  Grund  af  den  viden- 
skabelige Erkendelse,  de  meddeler,  men  endnu  mere 
ved  den  videnskabelige  Interesse,  de  holder  i  Live. 
Det  var  John  Hopkins  Universitet  i  Baltimore,  der  be- 
gyndte, og  Forsøget  blev  gjort  med  saa  megen  Dygtig- 
hed, at  det  straks  slog  an. 

Man  tog  sig  nemlig  ikke  for  straks  at  være  her  og 
der  og  alle  Vegne  paa  én  Gang.  Man  indskrænkede  sig 
til  at  begynde  paa  det  Punkt,  hvor  man  havde  en  ud- 
mærket Lærerkraft  til  sin  Raadighed,  og  derved  lykkedes 
det  hurtigt  at  vække  Sansen  for  den  Betydning,  det 
har  at  trænge  ind  i  et  enkelt  Fag,  i  et  enkelt  Element, 
lige  til  Kærnen  af  det  hele.  Den  amerikanske  Student 
opdagede  Special-Studiet,  og  det  ligger  udmærket  for 
ham.  Der  er  paa  dette  Omraade  allerede  gjort  meget 
ypperligt  Arbejde  i  Amerika.  Før  disse  Forelæsninger 
kom  i  Gang,  tyede  den  amerikanske  Student,  der  vilde 
løbe  hele  Skalaen  igennem  fra  Begyndelsen  til  Enden,  i 
Almindelighed  til  de  tyske  Universiteter.  Grunden  til, 
at  han  ikke  gik  til  Oxford  eller  Cambridge,  maa  have 
været  den,  at  han  ikke  dér  fandt,  hvad  han  søgte. 
Eller  maaske  fristede  Literaturen  ham.  Naar  en  Eng- 
lænder skriver  en  Bog,  er  det,  fordi  han  har  noget  nyt 
at  sige.  Tyskerne  derimod  skriver  fortrinlige  Bøger  og- 
saa  om  det  gamle. 

Nu  har  Amerika  endog  faaet  et  Universitet  ude- 
lukkende bestemt  for  „post-graduate"  Studier.  Multi- 
millionæren Andrew  Carnegie  skænkede  i  December 
Maaned  1901  ti  Millioner  Dollars  til  Oprettelsen  af  et 
saadant  Universitet  i  Washington  D.  C.  I  det  Brev  til 
de  Forenede  Staters  Præsident,  hvori  Mr.  Carnegie  til- 
bød denne  storslaaede  Gave,  udtalte  han,  at  han  særlig 

ønsker,  at  Universitetet  skulde  blive  ledende  med  Hen- 
syn til  original  Forskning  og  Undersøgelse,  saa  at  de 
Forenede  Stater  kan  komme  paa  Siden  af  og  om  mu- 
ligt overflyve  Tyskland  i  Henseende  til  videnskabelig 
Udvikling. 

Samtidig  med  denne  Specialisering  af  Formaal 
fulgte  naturligvis  en  tilsvarende  Artikulation  i  Væsen; 
det  amerikanske  Universitet,  der  var  nedlagt  i  Folke- 
massen som  en  uformelig  Klump  Surdejg,  blev  til  en 
fuldt  udviklet  Organisme  med  egne  Øjne  til  at  se 
med  og  egne  Hænder  til  at  tage  fat  med.  Det  fik 
sine  bestemte  Fakulteter,  det  teologiske,  juridiske,  me- 
dicinske o.  s.  V.,  repræsenterende  Teorien  fra  alle  dens 
forskellige  Sider,  og  dertil  et  stort  Antal  Skoler  for 
praktiske  Formaal,  for  Agerdyrkning,  Minedrift,  Ingeniør- 
videnskab o.  s.  V. 

Vanskeligheder  meldte  sig,  men  de  løste  som  oftest 
sig  selv.  Hvor  et  Universitet  var  grundlagt  af  et  be- 
stemt Kirkesamfund,  maatte  det  teologiske  Fakultet  na- 
turligvis repræsentere  denne  bestemte  Trosbekendelse. 
Men  man  blev  ikke  pedantisk.  Harvard  Universitet 
var  anlagt  af  Unitarianere,  men  der  er  Trinitarianere 
mellem  dets  teologiske  Professorer,  og  man  hører  ikke 
Tale  om  Rivninger  imellem  dem.  Lovskolen  maatte 
man  aabne  ogsaa  for  Elever,  der  ikke  var  Studenter, 
men  dette  gav  ikke  Anledning  til  Spektakler. 

Stipendievæsenet  ved  disse  unge  amerikanske  Uni- 
versiteter er  paa  Grund  af  Landets  Rigdom  og  Befolk- 
ningens Rundhaandethed  lige  saa  rigt,  men  ogsaa  om- 
trent lige  saa  indviklet,  som  ved  de  gamle  Universiteter 
i  filvropa.  Ved  25  Institutioner  er  der  172  „fcllowships", 
det  vil  sige:  Legater,  der  sætter  vedkommende  i  Stand 
til  at  gennemføre  Studiet  af  et  eller  andet  s|>ccielt 
Æmne.  Dertil  kommer  saa  et  Antal  .skolarsbips",  der 
tildeles  Studenterne  endnu  inden  de  har  taget  deret 
Grad,  og  ved  de  fleste  Universiteter  har  Prætideoten 
eller    Fakultetet    Summer    til  Disposition,   hvormed   de 


204 


I 


kan  belønne  og  understøtte  flittige,  men  ubemidlede 
Studenter.  Hvor  saadanne  Understøttelser  er  Resultatet 
af  en  Konkurrence,  anses  det  for  stridende  mod  god 
Tone  for  en  Student,  der  ikke  behøver  Prisen,  at  del- 
tage i  Konkurrencen. 

Saa  er  der  naturligvis  ogsaa  Fripladser,  der  gives 
bort  af  Præsidenten  eller  Bestyrelsen.  Enkelte  Universi- 
teter har  „bursarships",  hvor  en  fattig  Student  kan  faa 
Penge  at  laane  af  Universitetet  imod  senere  i  sit  Liv  at 
betale  dem  tilbage.  Præsident  Garfield  fuldendte  sine 
Studier  i  Williams  College  paa  denne  Maade.  Ofte 
underholdes  en  teologisk  Student  ved  Universitetet  af 
det  Kirkesamfund,  hvortil  han  hører. 

I  de  fleste  Stats-Universiteter  i  de  vestlige  Stater 
koster  Undervisningen  aldeles  intet.  Det  eneste,  som  en 
Student  dér  har  at  betale,  er  et  ringe  Matrikulerings- 
Gebyr. 

Hvad  endelig  det  sociale  eller  selskabelige  Liv  mel- 
lem Studenterne  angaar,  da  er  det  vanskeligt  at  give 
en  klar  Forestilling  derom,  fordi  det  paa  én  Gang  er 
saa  ligt  og  dog  saa  forskelligt  fra  Studenterlivet  i  Norden 
eller  i  Tyskland.  Her  staar  Individualiteterne  skarpere 
i  Massen;  man  kender  mindre  til  dette:  at  slaa  Følge 
og  gaa  i  Flokke.  Men  dette  er  naturligvis  ikke  til 
Skade  for  selve  Karakter-Udviklingen,  og  naar  man 
hører  en  ældre  Amerikaner  tale  om  sine  Studenteraar, 
mærker  man  altid  hans  Glæde  og  Taknemlighed,  men 
der  er  ingen  Forgyldning  sat  paa  disse  Ungdomsaar, 
og  man  mærker  ingen  Længsel  efter  at  leve  dem  om 
igen. 

Selve  Universitetsbygningerne  er  hverken  gamle 
eller  imponerende.  Kanske  har  de  ingen  synderlig  ar- 
kitektonisk Interesse,  skønt  man  straks  ser,  at  de  er 
udmærket  indrettede  for  deres  Formaal.  Derimod  er 
deres  Beliggenhed  altid  valgt  med  stor  Omhu  og  megen 
Smag:  en  vid  Slette  med  Grupper  af  prægtige  Elme,  og 
hist   og  her   et  Glimt   af  den  forbiflydende  Flod.     Her 

er  Plads  nok  for  al  Studenternes  Idræt  og  Leg,  for 
iltres  _caiiipus*',  men  der  er  ogsaa  Plads  for  den 
stilk-  1  anken  og  Overvejelse,  der  kræver  Ensomhed. 
En  væsentlig  Del  af  et  Universitets  Bygninger  bestaar 
af  de  saakaldte  .Dormitories*'.  De  indeholder  ikke 
blot  Soveværelser  for  Studenterne,  men  ogsaa  Studere- 
værelser, i  Almindelighed  indrettede  for  to,  Spisesale 
CSV.  —  Oprindelig  var  alle  Universiteter  anlagte  efter 
denne  Plan  og  beregnede  paa  at  huse  Studenterne,  og 
i  mange  Tilfælde,  hvor  Universitetet  ikke  ligger  ved 
nogen  By,  kan  denne  Plan  slet  ikke  opgives.  Men  el- 
lers synes  der  nu  at  være  en  Tendens  til,  saavidt 
muligt,  at  have  Studenterne  indkvarterede  udenfor 
Universiteterne.  Elfter  hvad  man  har  kunnet  mærke, 
har  denne  Forandring  slet  ingen  Indflydelse  paa  selve 
Studierne,  og  det  folger  af  sig  selv,  at  det  for  Præsi- 
denten og  Professorerne  har  været  en  overordentlig 
Lettelse,  thi  det  er  ikke  just  bar  Speg  at  holde  Di- 
sciplin i  en  saadan  Skare  af  Ungdom,  naar  den  er 
samlet  paa  et  snævert  Sted. 

Enhver  Dansk  har  hørt  om  de  Slag,  der  i  gamle 
Dage  leveredes  paa  Frue  Plads  i  København,  naar 
„Russerne",  de  nye  Studenter,  der  netop  havde  taget 
Artium,  kom  marcherende  og  vilde  ind  paa  Universi- 
tetet, hvis  Trappe  og  Døre  holdtes  besatte  af  det  ældre 
Hold,  der  nu  havde  taget  den  saakaldte  „Anden "-Eks- 
amen, eller  Philosophicum.  —  Der  vankede  blaa  Øjne 
og  blodige  Næser,  sommetider  vel  og  en  forvredet  Arm 
eller  et  knækket  Ribben.  Saa  vidt  gaar  det  nu  vel 
ikke  ved  de  amerikanske  Universiteter  mellem  de  nye 
Studenter,  „Freshmen",  og  andet  Aars  Holdet  .Sopbo- 
mores* ;  trediaars  og  fjerdeaars  Holdene,  „Juniors*  og 
.Seniors",  plejer  slet  ikke  at  tage  Del  i  disse  S  ' 
takler.  Denne  .hazing"  er  ikke  andet  end  »pra« 
jokes* ,  som  naar  man  tnskker  Stolen  bort  fira  en  Mand, 
netop  naar  han  vil  sætte  sig  paa  den,  eller  sjrr  en  Mat 
ind  i  hans  Hovedpude.     Alligevel   kunde  det  Jo  af  og 

til  gaa  galt  nok,  og  her  var  et  Omraade,  hvor  det  ofte 
kunde  blive  lidt  vanskeligt  at  gennemføre  en  stræng 
Disciplin. 

Overhovedet  har  Studenterlivet  ved  de  amerikanske 
Universiteter,  til  Trods  for  dets  ejendommelige  Frihed 
og  Friskhed,  et  vist  Præg  af  Strænghed  over  sig.  Det 
gemytlige  Sold  med  muntre  Taler  og  Viser,  der  alt- 
sammen ender  med  en  gemytlig  Gaasegang  og  smaa 
livlige  Sammenstød  med  Skilte,  Vægtere  og  den 
Slags  Ting,  eksisterer  aldeles  ikke.  Selv  naar  Stu- 
denterne slaar  sig  sammen  og  danner  en  Klub,  der 
ejer  sit  eget  Klubhus,  er  det  i  Almindelighed  en  Regel, 
at  berusende  Drikke  ikke  maa  findes  indenfor  dets 
Mure;  selv  ved  deres  Festmaaltider  bydes  der  aldrig 
Vin.  Derimod  skal  Nutidens  Sports-Interesser,  Roning, 
Fodbold  osv.  have  bredt  sig  mere  mellem  Studenterne, 
end  ønskeligt  var. 

Et  af  de  betydningsfuldeste  Træk  i  det  ameri- 
kanske Studenterliv  er  disse  Klubber,  Samfund  eller 
Broderskaber,  der  er  sprunget  op  spontant,  men 
har  udviklet  sig  saa  overordentligt,  at  over  Halvdelen 
af  den  hele  Studentermasse  tilhører  dem.  De  bærer 
ofte  som  Navn  et  af  de  tre  græske  Bogstaver  Alpha, 
Beta  eller  Kappa. 

Mange  af  disse  Samfund  findes  kun  ved  et  enkelt 
Universitet;  andre  er  repræsenterede  ved  saa  godt  som 
alle  Universiteterne,  og  dertil  kommer  en  anden  Om- 
stændighed, der  øger  Selskabernes  Betydning:  man 
bliver  ikke  Medlem  af  dem  ved  simpelthen  at  melde 
sig  ind  i  dem;  man  bliver  det  kun  ved  at  vælges  til 
dem,  og  et  saadant  Valg  betragtes  som  en  Ære,  hvad 
det  ogsaa  er. 

Hvert  Samfund  har  sin  egen  Bestyrelse,  chapter, 
der  vælges  af  samtlige  Medlemmer,  og  sit  eget  Klubhus 
med  Bibliotek  og  Læseværelse,  Spisesal,  Konversations- 
værelse  og  Festsal  —  hvortil  ingen,  som  ikke  er  Medlem, 
har  Adgang  —   og    undertiden    ogsaa  Soveværelser    og 

Lejligheder  for  Studenter.  Deres  egentlige  Formaal  er 
dog  hverken  Velgorenhed  eller  Selskabelighed,  men 
personlig  Udvikling  gennem  fri  og  udviklende  Omgang. 

Mange  af  de  amerikanske  Universiteter,  navnlig  de 
mindre,  er,  som  bemærket,  anlagte  af  bestemte  Kirke- 
samfund, Metodister,  Baptister,  Kongregationalister,  Epi- 
scopale.  Protestanter  osv.  og  bærer  Præget  deraf.  Men 
med  Undtagelse  af  de  romersk-katolske  Universiteter 
tages  der  ikke  synderligt  Hensyn  hertil  i  Valget  af 
Professorer  —  undtagen  naturligvis  naar  Talen  er  om 
det  teologiske  Fakultet  —  og  slet  intet  ved  Optagelse  af 
Studenter.  Naar  et  Universitet  repræsenterer  en  be- 
stemt religies  Retning,  felger  det  af  sig  selv,  at  de  fleste 
af  dets  Studenter  tilhorer  denne  Retning,  men  der  geres 
ingen  Vanskeligheder  ved  at  optage  Studenter,  der  felger 
en  anden  Retning,  og  der  geres  intet  Forseg  paa  at 
omvende  dem. 

Harvard  var  oprindelig  unitarisk,  men  der  er  nu, 
som  ovenfor  bemærket,  Trinitarianere  mellem  Profes- 
sorerne i  dets  teologiske  Fakultet.  Yale  har  altid  været 
kongregationalistisk  og  har  altid  en  Præst  af  dette 
Trossamfund  til  Præsident  og  ti  andre  mellem  sine 
Værger.  Brown  Universitet  er  baptistisk,  Princeton 
presbyteriansk  osv.  Men  til  alle  disse  Universiteter  har 
Studenterne  Adgang,  uden  at  der  geres  dem  noget 
Spergsmaal  angaaende  deres  Trosbekendelse;  der  er 
virkelig  Religonsfrihed  i  Amerika. 

Dog  skorter  det  ingenlunde  paa  Sans  for  det 
religieses  Betydning.  Ved  alle  de  ældre  og  ligeledet 
ved  de  fleste  yngre  Universiteter  flndes  der  Kapeller, 
hvor  der  holdes  fuld  Gudstjeneste  hver  Sendag  og  An- 
dagt hver  Morgen.  Man  ger  sig  her  Umage  for  at  fast- 
holde det  almc^'n-rcligtese  uden  at  komme  ind  paa  det, 
der  har  foranlediget  en  Udvikling  af  forskellige  Sekter 
eller  Gudstjenesten  bliver,  da  dette  dog  i  Længden  ikke 
lader  sig  gere,  afvekslende  forrettet  af  I^ræstcr,  der 
tilherer   forskellige  Kirkesamfund.     Til  Gengæld  venter 

man,  at  alle  Studenter  er  tilstede  ved  Gudstjenesten  om 
Søndagen  og  de  daglige  Andagtsøvelser,  hvilket  de  i 
Almindelighed  ogsaa  er.  Selv  de  seneste  Universitets- 
Fundatser,  Leland-Stanford  Universitetet  i  Kalifornien 
og  Rockefellers  Udstyrelse  af  Universitetet  i  Chicago? 
indeholder  bestemte  Fastsættelser  i  saa  Henseende. 


AMERIKANSK  LITERATUR 


Ved  Udtrykket  „amerikansk  Literatur",  saaled«« 
som  det  er  brugt  i  Overskriften  over  dette  Kapitel,  maa 
man  ikke  forstaa:  alt  li  vad  der  er  skrevet  og  trykt  i 
Amerika.  Den  videnskabelige  Literatur  er  udelukket, 
skønt  Robert  Fultons  Dampbaad  er  et  af  de  'n 
drigste  og  virksomste  Hjælpemidler,  der  nogen  Si  ni 
er  bleven  stillet  Civilisationens  Udvikling  til  Raadig- 
hed  af  Videnskaben.  Politiken  er  udelukket,  skønt 
Painés  „Crisis"  og  „Common  sense"  tilligemed  en  hel 
Række  af  lignende  Afhandlinger,  skrevne  af  Alexander 
Hamilton,  James  Madison  og  John  Jay,  og  forst  trykte 
i  forskellige  Aviser,  men  senere  samlede  i  Bogform  under 
Titlen  «The  Federalist*  1788,  i  Almindelighed  betragtes 
og  omtales  som  en  Fremstilling  af  og  Redegørelse  for 
den  amerikanske  Forfatning,  der  n»ppe  er  overgaaet 
af  noget  andet  Værk  af  den  Art,  hverken  i  Kraft  eller 
i  Klarhed,  og  skønt  amerikansk  Politik,  baade  dens 
Formaal  og  dens  Fremgangsmaade,  ofle  er  Genstand 
for  en  meget  livlig  Interesse  I  Evropa.  Narmest  og 
vel  egentligt  vil  njerværcndc  Kapitel  kun  give  sig  af 
med  Literaturen,  forsaavidt  den  har  et  Klcment  af  Kunst 
i  sig,  det  vil  sige,  forsaavidt  den  er  Skøn-Li tcratur. 

For  straks  at  sætte  Foden  paa  fast  Grund,  vil  vi 
begynde  med  James  Fenimore  Cooper,  1789 — 1851. 

Der  var  skrevet  adskillige  Bøger  i  Amerika  før  hans 
Tid,  endnu  i  det  attende  Aarhundrede.  Saaledes  Char- 
les Brockes  Brownes  Noveller,  men  de  læses  kun  af 
Literaturhistorikerne  og  kun  for  Fuldstændighedens 
Skyld.  Eller  Benjamin  Franklins  „Autobiography",  der 
afsluttedes  i  1788,  skønt  den  først  blev  trykt  i  1817; 
men  skønt  denne  Bog  endnu  læses  af  saa  at  sige  alle 
og  enhver,  er  det  dog  ikke  paa  Grund  af  dens  literære 
Fortjenester. 

Man  bliver  her  bekendt  med  en  Karakter  saa  ren 
og  ædel  i  sine  Hensigter,  saa  rig  og  saa  skarpsindig  i 
sine  Midler,  at  man  optager  den  som  et  Formaal  i  sin 
Samvittighed,  og  bliver  glad  hver  Gang  man  møder  en 
Afglans  af  den  i  det  amerikanske  Folk,  hvilket  man 
ofte  gør.  Men  det,  man  kunde  kalde  Benjamin  Frank- 
lins Muse,  er  dog  ikke  just  en  bedaarende  Dame.  Hun 
siger  fortræffelige  Ting:  „Man  spiser  for  at  leve,  men  man 
lever  ikke  for  at  spise"  —  „Hvis  Du  vil  have  en  Tjener, 
Du  holder  af,  saa  betjen  Dig  selv"  —  „Den,  der  strør 
Torne  foran  sig,  skal  ikke  gaa  barbenet"  — ,  men  hun 
vækker  aldrig  Nysgerrighed,  og  Nysgerrighed  er  dog  et 
væsentligt  Element  i  det,  man  kalder  Interesse. 

I  ethvert  Tilfælde  var  Coopers  Romaner  de  første 
amerikanske  Bøger,  der  virkelig  gjorde  Rejsen  over  At- 
lanterhavet; i  Midten  af  forrige  Aarhundrede  hørte  de 
i  Danmark  til  den  faste  Stok  i  ethvert  Lejebibliotek  og 
blev  læste  af  enhver  Skolediscipel.  Nu  læses  de  min- 
dre, i  al  Fald  i  Amerika. 

Grunden  hertil  er  formodentlig,  at  der  den  Gang 
laa  „noget"  i  Luften,  som  drev  Walter  Scott,  Cooper, 
Ingemann  osv.  hen  i  den  samme  Retning,  uden  at  det 
kan  siges,  at  den  ene  har  haft  nogen  paaviselig  Ind- 
flydelse paa  den  anden.  Nu  er  dette  „noget"  forsvun- 
det, og  Følgen  deraf  er,  at  Nutidens  Læsere  finder  en 
ensformig  Vidtløftighed  hos  Scott,   en  ensformig  Senti- 

mentalitet  hos  Ingemann,  og  en  ensformig  Gentagelse 
hos  Cooper.  Man  kender  Indianerne  bedre  nu  end  paa 
Coopers  Tid,  og  man  kan  ikke  undgaa  at  lægge  Mærke 
til,  hvor  ofte  han  gentager  sig  selv  i  Skildringen  af 
dem. 

Dertil  kommer,  at  han  synes  ikke  just  at  have 
yæret,  hvad  man  kalder  en  elskværdig  Mand.  Han  til- 
bragte Slutningen  af  sit  Liv  paa  en  stor  og  smuk  Land- 
ejendom ved  Coopersto\NTi  i  Nærheden  af  den  natur- 
skønne Otsego-Sø,  men  det  lader  til,  at  hans  Forhold 
der  til  Naboer  og  Genboer  ikke  var  bedre  end  hans 
Forhold  i  New  York  til  Anmældere  og  Kritikere. 

Lidt  ældre,  men  med  noget  ved  sig,  som  om  han 
var  lidt  yngre,  kom  saa  Washington  Irwing,  1783 — 
1859. 

Han  var  fadt  og  opdraget  i  New  York,  studerede 
Jura  og  tog  en  Haand  med  i  Faderens  Forretning,  men 
folte  sig  ikke  rigtigt  hjemme  hverken  paa  det  ene  Sted 
eller  det  andet;  han  var  Forfatter.  1  sil  otteogtyvende 
Aar  forelskede  han  sig  i  en  ganske  ung  Pige,  men  hun 
døde  kort  efter,  og  han  giftede  sig  aldrig.  Man 
véd,  at  det  Tab  rystede  ham  dybt,  og  at  han  egenligt 
aldrig  forvandt  det;  men  i  hans  Forfatter- Virksomhed 
mærker  man  det  ikke.  Derimod  rejste  han  meget,  op- 
holdt sig  flere  Aar  i  England,  var  amerikansk  Gesandt 
i  Madrid  1842—46,  osv.,  hvad  man  kan  ae  af  hans 
Skritter.  Slutningen  af  sit  Liv  tilbragte  han  paa  en 
lille  Ejendom  i  Tarrytown  ve<l  H udson- Floden.  Han 
elskede  denne  Flod,  og  han  siger  etsteds,  at  det  er  en 
Lykke  for  et  Menneske  at  have  et  stort  Naturfænomen, 
et  Bjærg,  en  Flod,  osv.  til  daglig  Omgang. 

Alle  hans  Skrifter  —  ikke  blot  de  mindre  Skitser 
som  ,Tour  on  the  prairies",  ,Astoria",  »Abbotsford', 
•Newstead  Abbey*,  osv.,  men  ogsaa  hans  store,  om- 
hyggeligt udarbejdede  Vcrker  som  .Spanish  voyages  of 
discovery",  .The  Alhambra",  ,Moorish  Chronicles*, 
•Mahomet  and  his  successors*  osv.    —  har  noget  ved 

sig,  som  minder  om  Rejsebeskrivelser  og  Rejseindtryk. 
Ikke  i  den  Forstand,  at  de  lader  sig  nøje  med  en 
flygtig  Forestilling  om  Tingen,  dannet  i  Forbigaaende ; 
en  og  anden  af  dem  er  endogsaa  lidt  vel  tungt-ladede 
med  lærde  Undersøgelser.  Men  i  den  Forstand,  at  han 
søgte  det  fremmede,  det  mest  paafaldende  fremmede, 
for  at  se,  hvorledes  en  National-Følelse,  en  National- 
Aand  udtrykte  sig  i  Handlinger,  og  det  gjorde  han, 
fordi  han  følte  noget  saadant  røre  sig  i  ham  selv. 

Efter  ham  følger  naturligt,  om  end  ikke  just  nøj- 
agtigt i  Overensstemmelse  med  Fødselsaarenes  Række, 
den  berømte  Historieskriver  William  Hickling  Prescott, 
1796—1859. 

Han  var  født  i  Salem,  Massachusetts,  men  i  1808 
flyttede  hans  Fader,  der  var  Prokurator  og  en  meget 
rig  Mand,  til  Boston,  og  Sønnen  blev  opdragen  ved  Har- 
vard Universitet.  I  sin  tidlige  Ungdom  blev  han 
ramt  af  en  frygtelig  Ulykke.  Noget,  der  kastedes  — 
et  Stykke  tørt  Brød,  siges  der  —  traf  hans  højre  Øje 
saa  haardt,  at  Synsnerven  aldeles  dødedes,  og  kort  Tid 
efter  begyndte  det  venstre  at  svækkes,  til  han  næsten 
ikke  kunde  se. 

Hvorledes  nu  en  Mand,  der  var  mere  end  halvt 
blind,  kunde  samle  sig  en  saadan  Masse  af  fortrinlige 
Kundskaber,  som  han  var  i  Besiddelse  af,  og  ud- 
give det  ene  store  Værk  efter  det  andet,  synes  aldeles 
ubegribeligt.  Men  han  var  taalmodig,  ihærdig  og  op- 
findsom. Han  havde  en  Forelæser,  og  foruden  Latin 
og  Græsk  forstod  han  Fransk,  Spansk  og  Italiensk 
saa  vel,  at  intet  gik  tabt  for  ham  ved  Oplæsningen; 
han  forsøgte  det  samme  med  Tysk,  men  det  lykkedes 
ikke.  Han  opfandt  ogsaa  et  Apparat,  hvorved  han 
kunde  skrive  uden  at  sé,  og  saa  stærk  var  hans  Hu- 
kommelse, at  han  kunde  have  seksten  trykte  Sider  lig- 
gende fuldt  udarbejdede  i  den  og  saa  komme  langsomt 
frem  med  dem  ved  Diktering  uden  at  begaa  en  eneste 
Fejltagelse.      Dertil   kom,     at    han    af   Naturen    var    et 

muntert  og  elskværdigt  Menneske  og  vedblev   at  være 
det  til  sin  Ded.     Han  var  meget  lykkelig  gift. 

I  alle  hans  Værker:  « Ferdinand  and  Isabella*",  „The 
Conquest  of  Nfexico*,  ,The  Conquest  of  Peru",  „Philip 
fhc  Second*  osv.,  er  der  en  Farvepragt  i  Skildringen, 
N  )m  sommetider  er  lidt  for  stærk  og  gør  et  Indtryk, 
s<>m  om  Forfatteren  slet  ikke  var  andet  end  Øje  og 
havde  ladet  sig  nøje  med  at  se  Tingene  udenpaa.  Det 
er  dog  en  Fejltagelse.  Hans  Fremstilling  af  Philip  den 
anden  er  et  Mesterværk  af  psykologisk  Intuition  og 
Analyse,  og  hans  Beskrivelse  af  Aztekerne,  de  oprinde- 
lige Beboere  af  Mexiko,  har  ikke  lidt  ved,  at  en  senere 
Tids  Undersøgelser  har  havt  Sagen  til  kritisk  Be- 
handling. 

Omtrent  paa  Prescotts  Tid  møder  man  i  den  ameri- 
kanske Literatur  for  første  Gang  en  samlet  Optræden, 
der  angiver  en  bestemt  Retning,  en  Kreds  af  Mænd, 
der  paa  Grund  af  Fællesskab  i  Forudsætninger  slutter 
sig  sammen  om  et  fælles  Formaal.  Det  rent  praktiske 
Udslag  af  denne  Bevægelse,  Brook  Farm  Eventyret,  viste 
sig  at  være  en  fuldstændig  Fejltagelse,  ikke  ganske  fri 
for  et  vist  Spor  af  det  latterlige,  hvorimod  det  Syn  paa 
Sagen,  der  laa  bagved  og  som  almindeligt  gaar  under 
Navnet  „The  transcendentalism  of  New  England *",  udøvede 
en  fm  og  forædlende  Indflydelse,  der  blev  synlig  paa 
mange  Punkter  af  den  amerikanske  Literatur. 

Den  egentlige  P'ører  for  Brook  Farm  Eksperimentet, 
om  just  ikke  derfor  den  egcnlige  Repro^sentant  ior 
Transcendental  ismen,  var  George  Risley,  1802—1880. 

Han  var  født  i  Greenfield,  Massachusetts,  opdraget 
ved  Harvard-Universitetet  og  ordineret  Præst  for  „thc 
Unitarian  Society  of  Boston",  1826.  I  1836  stiHedc  han 
,the  Transcendental  Club*,  til  hvilken  hørte  Emenon, 
James  Frccman  Clarke,  A.  B.  Abott,  Theodore  Parker, 
Margaret  Fullcr  osv.  Man  samledes  i  hans  Hus, 
og  Samtalen  drejede  sig  udelukkende  om  flloioflske 
Æmner.    Han  folte  imidlertid  snart,  at  denne  fllotoflske 

Klub  ikke  stod  i  fuldkommen  Harmoni  med  hans  Virk- 
somhed som  Præst,  og  i  1840  nedlagde  han  sit  Embede 
og  begyndte  Udgivelsen  af  et  filosofisk  Tidsskrift  „The 
Diar. 

Tidsskriftet  var  imidlertid  simpelt  hen  Klubbens 
Samtaler  paa  Prent.  Carlyle,  til  hvem  det  første  Num- 
mer blev  sendt,  skrev  tilbage:  „Det  er  jo  ikke  andet 
end  rosenfarvede  Drømme;  der  er  ikke  én  Kendsgerning 
i  det,  og  det  er  da  vel  med  Forstaaelsen  og  Behand- 
lingen af  Kendsgerningerne,  at  Filosofien  har  at  gøre". 
Det  tilfredsstillede  hverken  Forfatterne  eller  Læserne, 
og  1845  gik  det  ind.  Derefter  tog  Risley  praktisk  fat, 
og  Eksperimentet  med  Brook  Farmen  blev  sat  igang. 
Efterat  det  ligeledes  var  mislykket,  tog  han  Ophold  i 
New  York,  hvor  han  beskæftigede  sig  med  literært  Ar- 
bejde af  enhver  Art. 

Man  maa  nu  ingenlunde  tro,  at  denne  „Brook  Farm 
Association  for  Education  and  Agriculture"  var  en  blot 
og  bar  Udflugt  i  det  idylliske  eller  fantastiske.  Som 
alt,  hvad  Amerikanerne  foretager  sig,  blev  den  under 
deres  Hænder  til  en  Forretning.  Den  ejede  200  Tønder 
Land,  Ager  og  Eng,  der  blev  udmærket  dyrket,  og  ejede  en 
stor  Mængde  velindrettede  Bygninger :  Køkken  og  Vaskeri, 
Spisestue  og  Konversationsværelse,  Bibliotek  og  Læse- 
værelse, Gymnastiksal  og  Soveværelser  osv.,  og  —  de, 
der  havde  sat  Penge  i  Foretagendet,  havde  Pant  i  Ejen- 
dommen og  fik  Renter  af  deres  Laan.  Medlemmerne, 
hvis  Antal,  da  Institutionen  stod  i  sin  fulde  Glands, 
var  firsindstyve,  betalte  5  Dollars  om  Ugen  for  Kost, 
Logi  og  Vask,  men  —  hvis  de  deltog  i  Arbejdet,  det 
fine  eller  det  grove,  blev  de  betalte  derfor. 

Der  er  meget  i  alt  dette,  som  minder  om  St.  Si- 
mon, Fonsier,  Proudhon  i  Frankrig,  Lasalle  i  Tyskland 
og  navnlig  om  Robert  Owen  i  England.  Denne  sidste 
havde  i  1825  anlagt  en  Koloni  ved  New  Harmony  i 
Staten  Indiana,  men  den  mislykkedes  og  slugte  hele 
Stifterens     ikke     ubetydelige    Formue.      Nu    meddeler 

rigtignok  Sprogforskerne,  at  med  denne  Koloni  i  Indiana 

Ordet    ^socialism**    ind    i    det    amerikanske  Om- 

-      -^sp^og.     Med  Ordet  fulgte  naturligvis  Begrebet,  men 

Brook   Farm    havde    ikkedestom indre    intet    socialistisk 

Den  var  et  Barn  af  New  Englands  Transcen- 

iiie  og  ikke  andet. 

For  et  Øjeblik  saa  det  unægteligt  ud,  som  om  den 
hele  Institution  stod  i  Begreb  med  at  forvandle  sig  til 
en  Slags  Opdragelsesanstalt;  Forældre  satte  Pris  paa  at 
kunne  sende  deres  Børn  derhen,  men  i  det  store  og 
hele  blev  den  sit  Program  tro.  „Vi  vil  nok  være  rige," 
siges  der,  „men  den  Kigdom,  som  tælles  op  paa  Bordet 
i  blanke  Guldmenter,  bryder  vi  os  ikke  om.  Hvad  vi 
tragter  efter,  er  den  Rigdom,  som  bestaar  i  alle  sjæle- 
lige Ævners  frie  og  fulde  Udvikling**.  Ret  mærkeligt  er 
det  ogsaa,  at  enkelte,  f.  Eks.  Nathaniel  Ha^lborne,  der 
havde  været  et  aktivt  Medlem  af  Brook  Farm,  i  deres 
senere  Forfatter- Virksomhed  ikke  viste  det  mindste  Spor 
af  Berøringen,  medens  andre,  f.  Eks.  Emerson  og  selv 
Longfellow,  skønt  de  personligt  ikke  havde  noget  med 
Brook  Farm  at  gøre,  dog  alligevel  bærer  umiskendelige 
Mærker  af  denne  Institutions  Tilværelse.  Der  er  vist  Syg- 
domme, som  man  aldrig  bliver  fuldkomment  af  med 
uden  ved  at  gennemgaa  dem. 

Dette  havde  imidlertid  Nathaniel  Hawthorne,  1804 
— 1864,  og  det  er  unægtelig  ikke  med  nænsomme 
Fingre,  han  tager  paa  denne  Institution;  han  betegner 
den  som  en  „Illusion,  en  Maskerade,  et  forlorent  Ar- 
cadia,  i  hvilket  Menneskene  brugte  de  Aar,  de  havde 
at  leve  og  arbejde  i,  til  at  spille  Komedie.* 

Hawthorne  var  født  i  Salem,  Massachusetts,  paa 
den  store,  nationale  Festdag  »Fourth  of  July".  Hans 
Fader  var  Skibskaptajn,  men  døde  nogle  Aar  senere  af 
gal  Feber  i  Sydamerika,  og  derefter  trak  hans  Moder 
sig  tilbage  fra  Verden  og  levede  saa  ensomt  og  inde- 
sluttet, at  han  forst  som  voksen  saa  den  Kvinde,  han 
senere    æ^'tede,    Sophia    Peabody,   skønt    de   som    Børn 

boede  i  samme  Gade,  skraas  overfor  hinanden.  Nathaniel 
Hawthorne  var  opdragen  i  Bowdoin  College,  hvor  han 
havde  Joseph  Worcester,  af  Lexicon-Berømmelse,  til 
Lærer  og  Longfellow  til  Klassekammerat. 

Han  var  en  flink  Discipel  og  gjorde  sig  bemærket 
ved  den  Ihærdighed,  hvormed  han  undersøgte  enhver 
Ting,  han  fik  i  Haanden:  en  Frugt,  en  Plante,  et  Dyr, 
en  Bog,  osv.,  indtil  han  kendte  den  ud  og  ind.  Man 
mærker  denne  Intensivitet  i  Iagttagelsen  og  Beskrivelsen 
overalt  i  hans  Bøger,  og  det  skal  naturligvis  være  en 
Kompliment,  naar  Longfellow  siger  om  dem :  „De  er 
gode,  men  ikke  saa  gode  som  Forfatteren".  Efterat 
have  gennemgaaet  Universitetet,  fik  Hawthorne  Ansættelse 
i  Toldvæsenet  i  Salem,  Boston,  Glasgow  osv.,  og  var  en 
nøjagtig  og  omsigtsfuld  Embedsmand,  men  ligefra  først 
af  var  Literaturen  hans  Opgave  og  hans  Kald. 

Paa  det  Punkt  havde  han  imidlertid  sine  egne 
Vaner.  Midten  af  hans  Hus  i  Salem  bestod  af  et  Taarn. 
Forneden  var  Forstuen  og  Opgangen,  foroven  hans 
Studereværelse.  Dette  sidste  kom  man  op  i  gennem  en 
Lem  i  Loftet,  og  naar  han  selv  var  deroppe,  blev  Lem- 
men lukket  til,  og  Bordet  flyttet  hen  paa  den.  I  og 
for  sig  er  der  ikke  noget  saa  forunderligt  sært  heri ;  alt 
intensivt  Arbejde  kræver  Ensomhed,  navnlig  da,  naar 
det  er  af  aandelig  Natur.  Hans  første  Bøger  synes  ikke 
ved  deres  Udgivelse  at  have  gjort  noget  stærkt  Indtryk, 
men  det  følger  af  sig  selv:  efter  Udgivelsen  af 
„The  scarlet  letter",  1850,  „The  house  of  seven  gables", 
1851,  osv.,  var  der  ingen,  som  ikke  følte,  at  han  her 
stod  overfor  Ævner,  der  baade  med  Hensyn  til  Stof- 
fets Omordning,  Karakterernes  psykologiske  Frem- 
stilling og  selve  Stilens  Kraft  og  Ynde  vilde  skabe  sig 
Plads  i  første  Klasse  i  enhver  Literatur,  og  i  den  ameri- 
kanske Literatur  egentligt  ingen  Nabo  fandt  i  anden 
Klasse. 

Derimod  fremtræder  denne  Aandsretning  eller 
Aandsform,  som  man  betegner  med  Navnet  „New  Eng- 

land  Transcendentalism*,  meget  skarpt  hos  RalphWaldo 
Fnierson,  1803—1882;  man  kunde  nsesten  fristes  til  at 
Ittf^ne  ham  som  dens  Inkarnation. 

Han  var  fodt  i  Boston  og  nedstammede  fra  en  lang 
Hække  af  Præster,  tilhørende  den  unitarianske  Kon- 
fession, og  han  blev  opdraget  ved  Harvard  Universitet. 
Hans  Fader  dede  tidligt,  og  Familiens  Kaar  blev  saa 
knaj)pe,  at  han  og  hans  Broder  kun  havde  én  Over- 
frakke, som  de  maatte  enes  om  at  hjælpe  sig  med. 
Det  tog  han  imidlertid  meget  roligt,  som  et  simpelt 
Livsvilkaar,  der  maa  bæres  og  bruges  efler  bedste  Ævne, 
men  dog  altid  saaledes,  at  man  ikke  bliver  sjæleligt  og 
aandeligt  afhængigt  af  det;  og  ganske  paa  samme 
Maade  tog  han  disse  Forhold  senere,  da  han  blev  en 
rig  Mand :  det  var  Grunden,  man  stod  paa,  og  den  maatte 
som  saadan  behandles  med  Omsigt,  men  det  var  ikke 
Sagen  selv,  ikke  det  man  levede  for.  Han  var  en  flink 
Student,  navnlig  i  Latin  og  Græsk,  men  tiltrak  sig  ingen 
synderlig  Opmærksomhed.  Man  vidste  om  ham,  at  han 
vilde  være  Digter,  og  det  blev  han  jo  paa  en  vis  Maade 
ogsaa,  skent  hans  Vers  rigtignok  næsten  altid  ger 
Indtryk  af  at  være  sammentalte  paa  Fingrene. 

Ian  begyndte  sin  Karriere  som  Præst  ved  .Second 
i.iiurch"  i  Boston,  1820,  og  asgtede  Ellen  Louise 
Tucher.  Hun  var  svagelig  og  døde  et  Par  Aar 
efter.  I  1832  nedlagde  han  sit  Embede,  fordi,  som 
han  oflenligt  erklærede,  han  ikke  bett  ^  den 
hellige    Nadver    som    et   Sakramente   og    fi)  il<kc 

kande  uddele  den   som  saadant.     Derefter  for<  i 

sin    forste    Udenlandsrejse.       Den    gik    til    "< 
Italien  og  førte  til  et  længere  Ophold  i  En^ 
traf  han  sammen  med  Thomas  Carlyle,  og  af  dette  Mode 
fremsprang  et  livsvarigt  og  meget  intimt  Venskab. 

Der  er  en  vis  Lighed  mellem  de  to  Msnd,  skønt 
Emerson  er  saa  ganske  fri  for  Carlyles  Voldsomhed, 
som  han  ikke  kunde  frigøre  sig  fra  uden  at  løbe  Fare 
for  at  blive  lidt  kedelig.     Der  er  hos  dem  begge  noget 

vist  springende  baade  i  Tankegangen  og  Udtrykket 
forhindrer  Læseren  fra  at  komme  til  fuldstændig  Ro. 
Men  medens  dette  hos  Carlyle  fremkommer  derved,  at 
han  kaster  sig  over  sit  Æmne  som  et  Rovdyr  over  sit 
Bytte,  og  sætter  sine  Tænder  netop  paa  det  Sted,  som 
Byttets  Vridninger  og  Vendinger  gør  belejligst  for  Bidet, 
fremkommer  det  hos  Emerson  derved,  at  han  gaar  til 
et  Æmne,  som  man  gør  en  Spasetur  i  Skoven  eller 
paa  Marken,  ved  hvilken  Lejlighed  det  ofte  er  den 
Stemning,  man  selv  medbringer,  der  afgør  baade,  hvad 
man  ser,  og  hvorledes  man  opfatter  det.  En  Athand- 
ling  af  Emerson  faar  af  og  til  et  Udtryk,  som  var  den 
mere  en  Række  Billeder  af  den  Person,  der  ser,  end  af 
den  Genstand,  der  ses. 

Kort  efter  Emersons  Hjemkomst  fra  den  første  Uden- 
landsrejse tilfaldt  der  ham  en  betydelig  Arv.  Han  gif- 
tede sig  igen  (med  Lydia  Jacobsen  fra  Plymouth),  ned- 
satte sig  i  Concord,  ikke  langt  fra  Boston,  hvor  han 
købte  sig  et  stort  Hus  i  ægte  New  England  Stil,  og  be- 
skæftigede sig  med  sine  Digte,  sine  Forelæsninger  — 
dels  som  Professor  i  Literatur  ved  Harvard  Universitet, 
dels  ved  hyppige  Foredrags-Ture,  der  gik  helt  ud  i 
Vesten  —  og  sine  Skrifter,  der  vel  i  mange  Tilfælde  er 
Omstøbninger  af  disse  Forelæsninger.  Om  det  Indtryk, 
han  gjorde,  kan  man  danne  sig  en  Forestilling  ved 
følgende  Omstændighed :  Da  han  flere  Aar  senere  gjorde 
sin  anden  Udenlandsrejse,  fandt  han  ved  sin  Hjem- 
komst det  gamle  Hus,  der  begyndte  at  forfalde,  revet 
ned,  og  et  nyt,  større  og  prægtigere,  men  i  samme  Stil, 
opført  i  dets  Sted.  Det  var  Læsernes  og  Tilhørernes 
Svar  paa  hans  Tiltale. 

I  1836  udgav  han  sit  første  Arbejde:  „Nature", 
men  skønt  det  hele  Oplag  kun  bestod  af  500  Eksem- 
plarer, slog  det  dog  til  for  12  Aar,  hvilket  imidlertid 
slet  ikke  synes  at  have  gjort  noget  Indtryk  paa  ham. 
I  1841  udkom  hans  første  Samling  af  „Essays",  der 
blev  meget  læst,    hvilket  nok  ogsaa  var  Tilfældet  med 

hans  , Digte',  1846.  Efter  et  nyt  Beseg  i  England  ud- 
-,'av  han  i  1850  .Representative  Men",  og  i  1826  ,Eng- 
lish  Traits",  der,  uagtet  det  sidste  Arbejde  modtes  med 
adskillig  Modsigelse  i  England,  dog  begge  blev  læst 
overalt,  hvor  det  engelske  Sprog  blev  talt. 

For  det  komiske  havde  Emerson  ingen  Sans.  Han  lo 
aldrig  selv  og  holdt  ikke  af  at  here  eller  se  andre  le; 
han  har  tilstaaet,  at  han  ikke  kunde  læse  en  Side  af 
,Don  Quixote"  eller  af  Charles  Dickens  uden  at  gabe. 
Alligevel  er  hans  Afhandling  om  «the  Comic"  nok 
værd  at  læse.  Han  havde  en  livlig  Felelse  for  det 
betegnende,  og  han  greb  det  sikkert,  selv  om  det  traadte 
frem  igennem  Overdrivelse,  men  det  var  kun  det  logiske 
eller  Mangelen  derpaa,  han  fik  fat  paa;  det  lattervæk- 
kende i  Fejltagelsen  undgik  ham.  Man  maa  imidlertid 
heraf  ikke  lade  sig  forlede  til  at  forestille  sig  ham  som 
en  Højtidelighedens  Paradehest.  Tværtimod,  han  var 
et  fint,  ligefrem,  venligt  Menneske,  men  det  inderste  i 
ham  var  Transcendalismens  Troes-Sætning :  „Der  er  en 
Gud  i  ethvert  Menneske"  og  den  deraf  felgende  Moral- 
sætning: .Sørg  for,  at  den  Gud  bliver  aabenbar  i  dit 
Liv.- 

Ikke  saa  stærkt  fremtrædende,  men  ikke  dcsto- 
mindre  kendelig  nok  var  denne  Aandsretnings  Indflydelse 
paa  Henry  Wadsworth  Longfellow,  1807—1882. 

Han  var  fedt  i  Portland,  Maine,  og  opdragen  i 
Bowdoins  College,  og  blev  tidligt  enig  med  sig  selv 
om,  at  ban  vilde  være  ^eminent"  i  noget,  men  da  han 
„intet  Talent  havde"  som  Sagfører,  ikke  „var  god  nok" 
til  at  blive  Præst,  og  „hadede"  Matematik  og  N  : 
Videnskab  som  Pesten,  fulgte  det  af  sig  selv,  al  !.• 
tnren  maatte  blive  hans  Vej  til  det  eminente.  Eflerat 
have  gennemgaaet  sit  Universitets-Kursus,  opholdt  han 
sig  et  Aarstid  hjemme  og  arbejdede  paa  Kontoret  hos 
Faderen,  der  var  en  anset  Sagfører.  Resultatet  af  hans 
Arbejde  var  imidlertid  blot  nogle  Overietteiier  fra 
Horats  og  nogle   mindre  originale  Digte,    men  det  var 

nok  til  at  bringe  ham  frem.  Bowdoin  College  sto 
Begreb  med  at  oprette  et  Professorat  i  fremmede  Sprog 
og  Literaturer,  og  man  tilbød  ham  Posten  med  en  Frist 
af  tre  Aar  til  at  forberede  sig  og  et  tilstrækkeligt  Sti- 
pendium til  Foretagelse  af  en  Udenlandsrejse. 

Som  alle  Amerikanere  den  Gang  besøgte  han 
først  Spanien,  og  Spanien  henrykte  ham.  Grunden 
dertil  er  det  nu  lidt  vanskeligt  at  forstaa.  Italien  be- 
søgte han  ogsaa,  men  det  synes  ikke  at  have  in- 
teresseret ham  synderligt.  Størst  Udbytte  havde  han 
af  sit  Ophold  i  Tyskland,  navnlig  i  Dresden  og 
Gottingen.  Efter  Hjemkomsten,  1829,  tog  han  saa  fat 
paa  sin  Universitets-Gerning,  giftede  sig  med  Mary 
Potter,  begyndte  at  skrive  i  „North  American  Review", 
udgav  et  lille  Bind  Vers,  for  Størstedelen  Oversættelser 
fra  Spansk,  og  et  større  Arbejde  i  Prosa,  „Outre  Mer", 
en  Slags  Rejsebeskrivelse,  der  betragtes  som  det  bedste 
af  hans  prosaiske  Skrifter. 

I  1834  modtog  Longfellow  et  Kald  som  Professor  i 
fremmede  Sprog  og  Literatur  ved  Harvard,  og  denne 
Omflytning  gav  ham  igen  en  Ferie  paa  et  Aar.  Den 
meste  Tid  opholdt  han  sig  i  København  og  Stock- 
holm, og  derfra  skriver  sig  hans  for  en  fremmed 
helt  mærkelige  Indsigt  i  dansk  og  svensk  Sprog  og 
Literatur,  der  visselig  heller  ikke  var  ganske  uden 
Indflydelse  paa  hans  Udvikling  som  Digter.  Men  paa 
denne  Tur  mistede  han  sin  Hustru,  og  han  vendte  til- 
bage med  et  tungt  Savn  at  bære  paa. 

Han  lagde  imidlertid  snart  Mærke  til,  at  hans 
Virksomhed  som  Universitetslærer  stillede  Hindringer  i 
Vejen  for  hans  Udvikling  som  Digter,  og  han  tog  sine 
Forholdsregler  derimod.  I  1839  udkom  „Hyperion", 
en  Roman  i  Prosa,  der  blev  meget  læst,  og  „Voices 
of  the  night",  der  danner  det  første  Bind  af  hans 
Digte  og  blev  læst  af  alle.  I  1843  trak  han  sig  al- 
deles    tilbage     fra     Universitetet,     ægtede    Frances    E. 

Appleton,  købte  det  beromte  Craigie-House  i  Cambridge, 

o^     herfra     udsendte    han    ,  Evangel  i  ne*,     »Hiawatha", 

Miles     Standish's    Courtship",     det     ene     store    Værk 

tier     det     andet,     der     gjorde     ham     ikke    blot    til 

rikas  største  Digter,  men  til  Amerikanernes  første 
Nutional-Digter. 

Herved  maa  dog  gøres  et  Par  Bemærkninger.  Hans 
Fantasi  er  livlig  og  klar,  men  den  gør  ingen  Op- 
dagelser. Man  faar  overalt  et  Indtryk  af,  at  han 
kender  Tingene  mindre  af  Selvsyn  end  fra,  hvad  han 
har  læst  om  dem.  Hans  Vers  er  flydende  og  fine;  de 
synger,  men  de  faar  ingen  til  at  danse.  I  Klasse  med 
Shakespeare  og  Goethe,  med  Oehlenschlåger  og  Victor 
Hugo  hører  han  ikke. 

Ganske  udenfor  den  aandelige  Bevægelse,  der  gaar 
under  Navn  af  New  England  Transcendental  isen  —  en 
ensom  Fugl,  der  skar  Luften  med  et  sært  Vingeslag  — 
staar  Edgar  Allan  Poe,  1809—1849. 

Han  var  født  i  Boston.  Hans  Moder  var  en  yndet 
Skuespillerinde,  der  ægtede  en  Kammerat  ved  Trupen, 
Hr.  Poe,  tre  Maaneder  efter  at  hun  havde  begravet  sin 
første  Mand.  Begge  Forældrene  døde  tidligt,  og  af 
deres  tre  Børn  blev  Edgar  adopteret  af  en  Mr.  John 
Allan  fra  Virginia.  Efter  et  Ophold  i  London,  hvor 
han  besøgte  en  god  Skole,  vendte  han  tilbage  til 
Amerika  og  blev  indskrevet  ved  Virginia  Universitet. 
Hni  var  ingen  daarlig  Student,  men  Studenter-Soldet 
tilt.  i  i  te  ham  mere  end  Studiet,  og  saa  meldte  hans 
Lidenskab  for  Hasardspil  sig.  En  Dag  blev  der  præ- 
senteret hans  Adoptivfader  en  Regning  paa  2500  Dol- 
lars, hvilket  foranledigede  ham  til  at  tage  Edgar  ud 
af  Universitetet  og  anbringe  ham  i  sin  egen  Forret- 
ning. 

Dette  lod  sig  imidlertid  ikke  gøre.  En  skøn  Dag 
forsvandt  han,  fik  i  Boston  udgivet  sin  .Tamerlane  and 
other  poems"    og   lod  sig  saa  hverve  til  Soldat  for  at 

opholde  Livet.  Ogsaa  denne  Gang  traadte  hans  Adop- 
tivfader til,  løste  ham  ud  af  alle  Vanskeligheder  og  an- 
bragte ham  paa  Officers-Skolen  i  West  Point.  Men 
Disciplin  og  Reglementer  laa  ikke  for  en  ung  Mand, 
der  allerede  tilstod  for  sig  selv  og  andre,  at  „der  var 
intet,  der  i  den  Grad  bragte  hele  hans  Indre  i  Oprør 
som  den  Tanke,  at  han  ikke  var  det  mest  begavede 
Menneske,  der  for  Øjeblikket  levede".  Han  forlod 
Akademiet. 

Derefter  begyndte  han  sit  forunderligt  rastløse  og 
omflakkende  literære  Liv  som  Medarbejder  og  Udgiver 
af  mange  forskellige  Magaziner;  det  var  den  Gang 
Magazin-Literaturens  Ungdomsdage.  Men  samtidig,  dels 
i  Magazinerne,  dels  selvstændigt,  udkom  hans  Digte,  af 
hvilke  adskillige  gjorde  et  dybt  Indtryk,  og  hans  For- 
tællinger, af  hvilke  de  fleste  blev  læste  med  spændt 
Opmærksomhed.  Efter  hans  Hustrus  Død  i  1847  saa 
det  ud,  som  om  han  hurtigt  faldt  sammen,  og  naar 
han  sagde  om  sin  sidste  Bog,  „Eureka,  a  Prose-Poem", 
at  den  vilde  vende  op  og  ned  paa  alt,  hvad  Verden 
havde  af  fysisk  og  metafysisk  Videnskab,  saa  gik  dette 
rigtignok  ikke  i  Opfyldelse.  Tværtimod,  det  varede  over 
tyve  Aar,  inden  nogen  tænkte  paa  at  sætte  en  Minde- 
sten paa  hans  Grav. 

Det,  der  karakteriserer  Edgar  Poe,  saavel  hans 
Digte  som  hans  Fortællinger,  „The  råven"  ikke  mindre 
end  „Menders  of  the  Rue  Morgue",  er  en  brændende, 
om  end  ikke  just  flammende  Fantasi,  forbunden  med 
en  Analyse,  der  selv  i  Ubetydeligheder  gaar  lige  til  det 
inderste.  Nu  er  der  vel  næppe  nogen,  som  vil  falde 
paa  heri  at  finde  et  Udslag  af  selve  den  amerikanske 
National-Karakter.  Tværtimod,  Edgar  Poe  stod  for  sin 
Samtid  og  staar  endnu  den  Dag  i  Dag  som  et  Særsyn 
i  den  amerikanske  Literatur.  Alligevel  har  han  dog  i 
Walt  Whitman,  1819  —  1892,  en  Fælle,  der  ligner  ham 
uden  paa  nogen  Maade  at  have  efterlignet  ham. 

Walt  Whitman  var  fodt  i  West-Hills,  Long  Island, 
hvor  hans  Forældre  ejede  og  drev  en  lille  Jordlod. 
Hans  ældre  og  to  yngre  Bredre  var  alle  tre  Idioter, 
men  han  selv  var  et  Vidunder,  strejfende  omkring  tra 
Morgen  til  Aften  paa  Strandbredden  og,  som  han  selv 
fortæller,  deklamerende  Homer  og  Shakespeare,  Dante 
og  Niebelongenlied.  Hans  Fader  flyttede  senere  til 
Brooklyn,  og  han  selv  blev  Dreng  i  en  Prokurators  Kon- 
tor. Senere  blev  han  Bogtrykker,  og  paa  Professionens 
Vegne  gjorde  han  en  Tur  gennem  forskellige  Dele  af 
Unionen.  Men  endelig  bestemte  han  sig  til  at  blive 
Digter  og  indvie  en  ny  Tid  i  dette  nye  Land  med  en 
ny  Poesi. 

Det  lykkedes  ham  nu  ikke.  Han  har  skrevet  en- 
kelte smukke  Digte,  og  hans  ^ leaves  of  grass**  inde- 
holder adskilligt,  der  er  værd  at  læse.  Men  hans 
Mangel  paa  Sans  for  kunstnerisk  Form  gor  ham  tit 
klodset,  og  hans  Indl)ildskhed  faar  ham  ofte  til  at  tro, 
at  de  simpleste  Bemærkninger  om  de  simpleste  Ting 
faar  en  stor  Betydning,  naar  de  blot  geres  af  ham. 
Hans  Skrifter  læses  nu  ikke  mere  i  Amerika. 

En  anden  stærkt  udpræget  Enkeltmand  i  den  ame- 
rikanske Literatur,  men  rigtignok  udpræget  i  en  helt 
anden  Retning  end  Edgar  Poe,  var  William  Cullen 
Bryant,  1794—1878. 

Han  var  fodt  i  Cummington,  Massachusetts.  Hans 
Fader  var  Læge  og  havde  et  stort  Bibliotek,  som  Dr<  n 
gen  nok  fik  Lov  til  at  læse  i  ganske  paa  egen  Hannd, 
der  var  i  ethvert  Tilfælde  noget  vist  sammenpakket  i 
den  unge  Mands  Bevid.sthcd.Hliv,  som  selv  den  gninT<* 
Mand  aldrig  kom  helt  af  med.  I  1810  blev  han  sM  \ 
Williams  College  som  en  Forberedelse  til  et  Kursus  i 
Yale  Universitet.  Men  hans  Fader  havde  ikke  Raad  til 
at  genncmfore  denne  Plan.  I  1812  tog  han  Plads  paa 
en  Prokurators  Kontor,  og  i  1814  fik  han  selv  sin  Eka- 
amen  og  Beatalling  som  Prokurator  og  begyndte  at 
praktisere  paa  egen  Uaand. 

Det  lykkedes  ret  vel,  og  i  1821  giftede  han  sig  med 
Fanny  Fairchild,  men  Ægteskabet  tilfredsstillede  ham 
ikke,  og  i  1825  flyttede  han  til  New  York  som  Redaktør 
af  „Literary  Review",  hvorfra  han  senere  flyttedes  over 
til  „New  York  Evening  Post".  Han  gjorde  ikke  mindre 
end  seks  tildels  lange  Rejser  til  Evropa,  og  dette  Selv- 
syn paa  Verden  i  Forbindelse  med  hans  praktiske  Ar- 
bejder gjorde  ham  klarere  og  lysere. 

Som  Politiker  ^  nød  han  megen  Tillid,  thi  han  saa 
paa  Sagen,  ikke  paa  Personen,  knapt  nok  paa  Partiet. 
Som  Kritiker  var  han  venlig  og  mild;  han  kunde  nok 
til  sine  Tider  sige  skarpe  Ting,  men  deraf  fulgte  ikke 
altid,  at  de  tillige  var  træffend'^.  Hans  Oversættelse  af 
Homer  læser  man  med  Fornøjelse,  men  hans  Digte  — 
ikke  blot  de  berømte  som  „Thanatopsis",  skrevet  i  hans 
syttende  Aar,  „To  a  Waterfowl",  skrevet  i  hans  nittende 
Aar,  o.  s.  v.,  men  dem  alle  sammen  —  hører  til  det 
største  og  ejendommeligste,  den  amerikanske  Liter atur 
ejer.  Hans  Vers  synger  ikke,  og  hans  Udtryk  glimrer 
ikke  med  de  sidste  Nyheder  fra  den  største  Galanteri- 
handel, men  hans  Digte  bugner  alligevel  under  Stem- 
ninger og  svulmer  af  Forestillinger,  som  —  én  Gang 
følte  og  forstaaede,  siden  aldrig  glemmes. 

Vi  vender  nu  tilbage  til  den  Klynge  af  Digtere  og 
Forfattere,  der  groede  op  omkring  Emerson  og  Long- 
fellow,  og  som  uden  at  være  fremkaldte  eller  dannede 
af  dem  dog  sammen  med  dem  ligesom  lagde  Grunden 
for  et  literært  Liv  i  Amerika. 

Til  dem  hørte  først  og  fremmest  Oliver  Wendell 
Holmes,  1809—1894. 

Hans  Fader  var  Præst  i  Cambridge,  Massachusetts, 
og  i  sit  Hjem  saa  og  studerede  han  den  ægte  Type  af 
Datidens  New  Englands  Præster :  lange,  tynde  Mennesker 
med  Lommetørklædet  omhyggeligt  knyttet  om  den  tørre, 
hostende  Strube,  altid  i  hæftig  Debat  om  Trosbeken- 
delser og  Dogmer,  men  aldrig  berørende  Moralloven, 
der    for    ham    tidlig    blev    og    altid  var  Menneskelivets 


225 

egentlige  Hjærteblod.  .Jeg  kunde  saamænd  gerne  selv 
være  bleven  Præst,**  sagde  han  senere,  ^hvis  ikke  alle 
disse  Mennesker  havde  set  ud  som  Graverkarle." 

Han  sluderede  Medicin  i  Harvard  Universitet  og 
senere  i  Paris;  under  sit  Ophold  der  gjorde  han  en 
Gang  den  Bemærkning  i  et  Brev  til  sin  Fader,  at  naar 
man  rejser,  har  man  ikke  Raad  til  at  spare.  Efter  sin 
Hjemkomst,  1836,  begyndte  han  at  praktisere  i  Boston; 
i  1840  giftede  han  sig  med  Amelia  Lee  Jackson,  og  i 
1847  blev  han  ansat  som  Professor  ved  Harvard  Uni- 
versitet. Men  i  al  denne  Tid  havde  han  en  ejendomme- 
lig Vanskelighed  at  kæmpe  med.  Der  forelaa  fra  ham 
paa  den  ene  Side  et  Bind  livlige  og  morsomme  Vers  og 
et  Par  interessante  Noveller,  og  paa  den  anden  Side  et 
Par  vel  ansete  lægevidenskabelige  Afhandlinger  og  en 
Række  Forelæsninger,  der  hertes  af  alle  Studenterne. 
Men  hvorledes  lader  de  to  Ting  sig  forene?  Spergs- 
maalet  er  hverken  dumt  eller  uberettiget,  og  det  tog 
ham  nogen  Tid  at  lede  Besvarelsen  frem. 

Men  i  1857  begyndtes  der  i  Boston,  og  tildels  under 
hans  Avspicier,  et  nyt  Magazin:  „The  Atlantic  Monthly**, 
og  heri  oflentliggjorde  han:  „The  Autocrat  of  the 
breakfast  table",  „The  Professor  of  the  breakfast  table" 
og  „The  Poet  of  the  breakfast  table*",  og  de  faldt  paa 
det  amerikanske  Folk  som  en  Solstraale  paa  en  Blomst, 
der  ventede  den  for  at  aabne  sig.  Man  siger  om 
hans  Vers,  at  de  vil  blive  glemte,  og  om  hans  Noveller: 
,Klsie  Venner**,  „The  Guardian  Angel**  o.  s.  v.,  at  der 
er  et  fysiologisk  Underlag  for  Karakterskildringen,  der 
ikke  hører  Kunsten  til  o.  s.  v.,  men  hans  „Tabictalk** 
er  en  Aabenbaring  af  amerikansk  Dannelse,  Smag,  Lune 
og  Vid,  som  vil  gaa  Verden  rundt. 

Meget  ulig  ham  i  Karakter  og  ganske  uden  lietyd- 
ning  paa  det  egentlig  digteriske  Omraade,  men  rigtig- 
nok en  af  Amerikas  fortrinligste  Historieskrivere,  var 
Johan  Lothrop  Motley,  1814—1877. 

Ftocb«r-Haas«n :    Fra  Ammtkm.  15 

Han  var  født  i  Dorchester,  Massachusetts,  og  op- 
draget ved  Harvard  Universitet,  hvor  han  navnlig  lagde 
sig  efter  Studiet  af  Sprog.  I  1832  gik  han  til  Tyskland 
og  sluttede  under  sit  Ophold  i  Gottingen  et  varmt  Ven- 
skab med  Bismarck,  der  varede  for  Livet.  Efter  sin 
Tilbagekomst  i  1834  begyndte  han  at  studere  Jura, 
men  det  smagte  ham  ikke;  hans  Drift  og  Ævner  førte 
til  Literaturen.  I  1837  ægtede  han  Mary  Benjamin, 
og  i  1839  udgav  han  sin  første  Fortælling:  „Moxton 
Hope".  Men  der  var  ingen,  som  læste  den,  og  samme 
Skæbne  ramte  ogsaa  hans  anden  Fortælling:  „Mary 
Maunch",  der  udkom  i  1849.  Imidlertid  havde  han 
betraadt  den  diplomatiske  Løbebane.  Han  var  først 
ansat  i  St.  Petersborg,  senere  i  Wien,  endelig  i  London, 
og  det  var  rimeligvis  disse  Beskæftigelser,  der  ledede 
ham  ind  paa  Studiet  af  Historien  og  gjorde  ham  til 
Historieskriver. 

I  1856  udgav  han  sit  første  Værk:  „The  rise  of 
the  Dutch  Republic";  i  1860  fulgte  det  andet:  „The 
United  Netherlands"  og  i  1874  det  tredje:  „John  of 
Barneveld".  Ved  Udgivelsen  af  det  første  maatte  han 
selv  staa  inde  for  alle  Omkostningerne  ved  Sætningen, 
Trykningen,  Papir,  Fordeling  o.  s.  v.,  men  det  tog  snart 
det  hele  Publikum  saavel  i  England  som  i  Amerika. 
Man  mærker  nok  Digteren  baade  i  Opfattelsen  af  Ka- 
raktererne og  i  Beskrivelsen  af  Begivenhederne,  men 
det  hele  hviler  paa  en  dyb  Indsigt  i  de  nationale,  po- 
litiske Tilstande,  deres  Aarsag  og  deres  Virkning;  og 
det  er  jo  dog  det,  man  kalder  Historie. 

En  anden  ensom  Skikkelse  i  den  amerikanske  Lite- 
ratur,  men  som  dog  tiltrods  for  sit  ensomme,  tilbage- 
trukne Liv  gør  et  lige  saa  stærkt  Indtryk  af  at  være  en 
Ekstravagance  som  Poe  eller  Whitman,  er  Henry  David 
Thoreau,  1817—1862. 

Han  var  født  i  Concord,  Massachusetts.  Hans 
Fader  var  en  simpel  Haandværker;  han  lavede  Blyanter, 

og  det  lærte  Sennen  da  ogsaa.  Men  i  sin  Opvækst  til- 
bragte han  sin  meste  Tid  med  at  strejfe  omkring  i 
Mark  og  Skov,  til  Lands  og  til  Vands  ior  at  samle  Dyr 
og  Planter  til  Agossiz.  Et  Par  Aar  tilbragte  han  i 
Huset  hos  Emerson,  der  holdt  meget  af  ham.  Han  gik 
igennem  Harvard  Universitet  og  tog  sin  Grad;  men  Viden- 
skaben interesserede  ham  lige  saa  lidt  som  Hverdags- 
livet i  Almindelighed.  I  1845  trak  han  sig  helt  tilbage 
og  levede  i  stille  Ensomhed.  I  Walden  ejede  Emerson 
et  lille  Stykke  Land,  som  han  forærede  ham,  og  her 
byggede  han  sig  med  egen  Haand  en  lille  Hytte,  der 
kostede  en  Snes  Dollars,  og  naar  han  ved  Markarbejde 
om  Sommeren  havde  tjent  en  halv  Snes,  strakte  det  til. 
Saadanne  Sager  som  Kaffe,  The,  Sukker,  Mælk,  fersk 
Kad  o.  s.  V.  brugte  han  ikke,  og  Omgang  med  andre 
Mennesker  undgik  han. 

I  1849  udgav  han  „a  week  on  the  Concord  and 
Merrimac  rivers**  og  i  1854  „Walden**,  men  de  tiltrak  sig 
ingen  synderlig  Opmærksomhed.  Ved  sin  Død  efterlod  han 
sig  imidlertid,  foruden  højst  værdifulde  naturhistoriske 
Samlinger,  store  Masser  af  Manuskript,  og  hvad  der  er 
blevet  udgivet  deraf,  „Excursions  in  lield  and  forest**, 
«The  Maine  woods**,  „Early  spring  in  Massachusetts ** 
o.  s.  V.,  er  ikke  blot  blevet  læst,  men  har  vakt  betyde- 
lig Interesse.  Hans  Iagttagelser  er  korrekte  og  udtøm- 
mende, og  hans  Slutninger,  skønt  sære  og  sommetider 
lidt  kunstlede,  slaar  ofte  stærkt.  Der  var  et  Fund 
af  Lyrik  i  den  Mand,  hvilende  paa  et  Underlag  af 
stor  og  ubønhørlig  Alvor,  der  ikke  let  fejler  sin  Virk- 
ning. 

En  skarp  Kontrast  til  Thoreau  —  og  der  var  da 
heller  ingen  love  lost  mellem  de  to  Mænd  —  danner 
James  Russell  Lowell,  1819—1891. 

Han  var  født  i  Lowell,  Massachusetts,  der  var  op- 
kaldt efter  en  af  hans  F'orfædrc,  og  hvor  hans  Fader 
var  Præst.     Han  var  opdraget  ved  Harvard  Universitet, 

studerede  Jura,  tog  sin  Grad,  aabnede  et  Kontor  i  1840, 
men  der  kom  ingen  Klienter,  hvorimod  en  lille  Sam- 
ling Digte:  „A  year's  life"  samlede  sig  et  Publikum, 
hvilket  foranledigede  ham  til  at  gøre  en  Drejning.  I 
1843  begyndte  han  Udgivelsen  af  et  Magazin,  „The 
Pioneer".  Det  lykkedes  imidlertid  heller  ikke,  hvor- 
imod et  andet  lille  Bind  Vers:  „A  legend  of  Brittany", 
1844,  atter  samlede  Opmærksomheden  om  ham.  I 
samme  Aar  giftede  han  sig  med  Maria  White,  nedsatte 
sig  i  Cambridge,  i  det  Hus,  i  hvilket  han  var  opdraget, 
og  aabnede  denne  interessante  og  brillante  Forfatter- 
Karriére,  halvt  som  Digter  og  halvt  som  Kritiker,  der 
danner  en  lysende  Stribe  i  den  amerikanske  Literatur. 
Han  var  senere  amerikansk  Gesandt  i  Madrid  og  derefter 
i  London,  men  dette  synes  ikke  at  have  havt  nogen  sær- 
egen eller  ualmindelig  Indflydelse  paa  hans  aandelige 
Udvikling.  I  1869  udgav  han  et  nyt  Bind  Digte:  „Under 
the  willows"  og  det  noget  vel  stærkt  reflekterende  Digt: 
„The  Cathedral",  men  imidlertid  havde  hans  kritiske 
Skrifter:  „Among  my  hooks",  1870,  og  „My  study 
Windows",  1872,  og  navnlig  hans  Bidrag  til  forskellige 
Magaziner:  „Biglow  Papers",  givet  ham  en  aldeles  ene- 
staaende  Stilling  i  den  amerikanske  Literatur.  Disse 
„Biglow  Papers"  er  halvt  Poesi,  stemningsfulde  Skil- 
dringer i  Lunets  Form,  men  med  et  Underlag  af  skarp, 
stærk  og  følt  Alvor,  halvt  Prosa  ligeledes  i  Lunets 
Form,  men  med  gennemborende  Kritik  af  Lidenskaber 
og  Illusioner,  der  ingen  Ret  har. 

Alle  disse  forskellige  Bestræbelser  danner  tilsammen, 
hvad  man  en  Gang  i  Tidernes  Løb  vil  betegne  som 
Indledningen  til  den  amerikanske  Literaturs  Historie. 
De  er  blevet  skildrede  her  i  Katalog-Maner  efter  Tids- 
følgen, thi  man  maa  vente  og  se  Udslaget,  før  man 
virkeligt  kan  indlade  sig  paa  at  bedømme  Forberedel- 
serne. Der  er  dog  i  disse  Værker  lagt  Vægt  paa 
visse  Aandsretninger,   som  f.  Eks.  Transcendentalismen, 

paa  visse  lokale  Ejendommeligheder,  som  f.  Eks.  den 
foldere  sociale  Udvikling  i  New  England  o.  s.  v.,  og  der 
kunde  fremhæves  flere  saadanne  Punkter. 

Bevægelsen  var  i  fuld  Fart  i  Midten  af  det  nittende 
Aarhundrede.  Saa  kom  Borgerkrigen,  og  med  ét  Sæt 
sprang  Slavesporgsmaalet  op  i  enhver  Amerikaners 
Tanke.  Der  var  i  Norden  ingen,  som  forsvarede  Slave- 
riet. Selv  de  roligste  og  sindigste  Mennesker  følte  det 
som  en  Skamplet  paa  Nationens  Ære,  og  da  det  kom 
til  Kamp,  var  snart  alle  og  enhver  enig  med  sig  selv 
om,  at  nu  skulde  det  væk.  Saa  slog  Mrs.  Harriet 
Beecher-Stowe  med  sin  Roman:  „Uncle  Tom's  Cabin** 
et  Slag,  som  det  vist  aldrig  før  er  faldet  i  nogen  enkelt 
Bogs  Lod  at  slaa. 

Bogens  literære  Værd  er  det  ikke  nødvendigt  at 
undersage.  Men  der  var  Ild  i  den  Fantasi,  der  digtede 
den,  og  svulmende  Fart  i  den  Haand,  der  skrev  den. 
I  Amerika  blev  den  læst  af  Bedstefaderen  og  Sønne- 
sønnen med  lige  Begærlighed,  og  det  samme  var  nok 
ogsaa  Tilfældet  i  Evropa,  hvor  den  blev  oversat  paa 
alle  Sprog.  Ret  betegnende  er  det  dog,  at  medens  vi 
aldrig  har  truffet  nogen  amerikansk  Forfatter,  end  ikke 
mellem  Videnskabsmændene,  som  ikke  paa  en  eller 
anden  Maade  kommer  til  at  nævne  Slaveriet  og  Borger- 
krigen, hører  man  nu  til  Dags  sjældent  „Unde  Tom's 
Cabin"  omtalt,  selv  ikke  i  en  Avis,  uden  med  en  lille 
Snært. 

Det  var  ligeledes  den  meksikanske  Krig  og  tildels 
ogsaa  Borgerkrigen,  der  gjorde  Amerikanerne  opmærk- 
somme paa,  at  Amerika  har  en  Stilling  mod  Vest  ved 
det  stille  Havs  Kyst,  der  næppe  har  mindre  Betydning 
end  dets  Stilling  mod  Øst  ved  Atlanterhavets  Kyst.  Det 
er  navnlig  Bret  Harte's  Skildringer,  der  har  givet  den 
amerikanske  Literatur  denne  Udvidelse.  Han  skildrer 
det  fremmede,  f.  Eks.  Kineserne,  og  det  raa,  f.  Eks. 
Guldgraveren,    med    et  Lune,    der   gør    hans  Skildring, 

skønt  den  handler  om  Kælderen,  meget  velkommen  paa 
første  Sal. 

Om  de  nulevende  Forfattere  vilde  det  naturligvis 
være  lidt  voveligt  og  ligeledes  i  denne  Sammenhæng 
udenfor  Rammen  at  tale  nærmere;  et  nyt  Værk  af  en 
eller  anden  kunde  jo  i  Morgen  aldeles  forandre  Synet 
paa  ham  og  Dommen  om  ham. 


BØRSSPEKULATIONEN 


Jr  ra  England  har  Amerika  importeret  den  Teori, 
at  Lotterispil  er  umoralsk.  Det  er  derfor  forbudt  under 
enhver  Form.  Lovgivningen  gaar  endog  saa  vidt,  at 
den  under  stræng  Straf  forbyder  Benyttelsen  af  Post- 
væsenet til  Befordring  af  Breve  og  Aviser,  indeholdende 
Trækningslister    fra  Lotterier   eller   Præmieobligationer. 

Men  Spillepassionen  kan  selvfølgelig  ikke  udryddes 
eller  holdes  nede  ved  Forbudslove,  og  naar  Folk  ikke  kan 
friste  Lykken  ved  Lotterispil,  saa  bliver  Følgen,  at  de 
paa  anden  Vis  bejler  til  Fru  Fortuna.  Spekulationen 
paa  Børserne  og  ved  Hestevæddeløb  florerer  i  Amerika  i  et 
Omfang,  som  sikkert  ikke  nær  naas  noget  andet  Sted  i 
Verden,  og  denne  Jagt  efter  „the  almighty  dollar"  anses 
for  den  naturligste  Ting,  hvoraf  man  aldeles  ikke  gør 
nogen  Hemmelighed. 

I  New  York  Stat  er  Spekulation  paa  det  Terræn, 
hvor  Hestevæddeløbene  forcgaar,  vel  ikke  ligefrem  til- 
ladt, men  Lovgivningen  indskrænker  sig  til  at  forbyde 
,thc  bookmaker"  under  Straf  at  udstede  Beviser  for,  at 
han  har  indgaaet  Væddemaal.  Elndvidere  hjemler  Loven 
de  spillende  Ret  til  at  tilbagefordre  de  af  dem  til  „the 
bookmaker"  betalte  Penge.  Det  er  imidlertid  kun  den 
mindste    Del    af   Spekulationen    i    Hestevæddeløb,    som 

gøres  paa  selve  Væddeløbsterrænet.  Overalt  i  de  større 
Byer  findes  Pladser,  de  saakaldte  „pool  rooms",  hvor 
man  kan  „holde"  paa  Heste  i  de  Væddeløb,  som  næsten 
hver  Søgnedag  Aaret  rundt  afholdes  snart  her,  snart  der 
i  Amerika.  Aviserne  indeholder  Beskrivelser  af  Hestene, 
der  skal  deltage,  og  disses  Chancer,  og  det  er  paa 
Grundlag  heraf  og  i  Henhold  til  „velvillige"  Raad,  at 
Folk  risikerer  Indsatsen,  som  kan  andrage  fra  $  1. 
Det  tager  ikke  lang  Tid,  efter  at  Indsatsen  er  gjort, 
førend  Telegrafen  melder  Resultatet  af  Løbet  paa  Vædde- 
løbsbanen, og  dette  Resultat  forkyndes  straks  (ved  Op- 
slag i  Lokalet)  for  Spillerne.  Ny  Indsatser  gøres  for  det 
næste  Løb,  og  saa  fremdeles.  Det  er  ganske  vist  for- 
budt at  drive  saadanne  Etablissementer,  og  betydelig 
Fængselsstraf  er  foreskrevet;  men  Spillet  gaar  alligevel 
for  sig  Dag  ud  og  Dag  ind  efter  en  aldeles  forbavsende 
Maalestok,  og  Tusinder  af  Smaakaarsfolk  og  unge  Men- 
nesker tager  i  disse  pool  rooms  Afsked  med  en  altfor 
stor  Del  af  deres  Ugeløn.  Det  er  forøvrigt  meget  om- 
tvistet, om  Staten  har  Ret  til  at  erklære  en  Handling 
for  strafbar,  naar  den  foretages  udenfor  Væddeløbs- 
terrænet,  men  ikke  strafbar,  naar  den  foretages  paa 
selve  Væddeløbsterrænet.  Der  paastaas,  at  en  saadan 
Gøren-Forskel  er  i  Strid  med  Unionens  Konstitution,  og 
der  verserer  nu  for  sammes  Højesteret  en  Sag  herom, 
hvis  Afgørelse  kan  faa  vidtrækkende  Følger  for  Vædde- 
løbssporten. 

Børstransaktionerne  bør  naturligvis  ikke  stilles  i 
Klasse  med  Spekulationerne  ved  Hestevæddeløbene,  om- 
endskønt  det  hyppigt  er  Lykken  og  ikke  Forstanden,  som 
bringer  det  gode  Resultat.  Førend  Aaret  1856  betragtede 
Lovgivningen  disse  Transaktioner  nærmest  som  Spil,  og 
Mæglerne  i  New  York  kunde  ikke  indtale  deres  Krav 
mod  Kunderne;  nu  er  Børsforretningerne  fuldt  ud  be- 
skyttet af  Lovgivningen. 

Der  findes  Børser  i  alle  de  større  Byer  i  Amerika, 
men  højt  over  dem  alle,  saavel  i  Henseende  til  Rigdom, 

Anseelse  og  Betydning  for  Landet  som  til  Transaktionernes 
Omfang,  rager  New  York  Stock  Exchange  (Aktie-  og 
Obligationsbersen  i  New  York).  Spiren  til  denne  Børs 
blev  lagt  i  1792,  da  fire  og  tyve  Personer,  som  kaldte 
sig  selv  ^Mæglere  for  Køb  og  Salg  af  offentlige  Fonds", 
underskrev  en  Overenskomst,  hvorved  de  forpligtede  sig 
til  ikke  at  beregne  mindre  end  V*  pCt.  i  Provision  for 
saadanne  Transaktioner;  men  selve  Børsen  blev  først 
organiseret  i  1817.  Da  der  ikke  den  Gang  eksisterede 
Aktieselskaber  og  følgelig  heller  ikke  Aktier,  var  For- 
retningen i  alt  væsentligt  indskrænket  til  Handel  med 
Obligationer  for  Statsgælden,  som  daandr9g  $  108,510,000. 
Denne  Gæld  blev  imidlertid  Aar  efter  Aar  nedbragt,  og 
i  1835  var  Andrew  Jackson,  de  Forenede  Staters  Præ- 
sident, i  Stand  til  i  sit  aarlige  Budskab  til  Kongressen 
at  meddele,  „at  hele  Statsgælden  er  enten  bleven  ind- 
friet, eller  Penge  er  bleven  deponeret  for  Indfrielsen". 
Hvis  man  derfor  ikke  allerede  havde  paabegyndt  Byg- 
ningen af  Jærnbaner  og  Udstedelsen  af  de  i  Forbindelse 
dermed  staaende  Jærnbaneobligationer  og  Aktier,  hvilke 
Værdipapirer  afgav  et  godt  Materiale  for  Børsforret- 
ninger, vilde  Mæglerne  have  været  temmelig  ilde  farne. 

Kfter  den  Tid  har  Transaktionerne  paa  Børsen  holdt 
nøje  Trit  med  den  stedfundne  vidunderlige  Udvikling 
af  Jærnbanerne,  og  det  kan  med  fuld  Føje  paastaas,  at 
denne  Udvikling  for  en  væsentlig  Del  skyldes  Børsen, 
der  frembyder  et  i  enhver  Henseende  velordnet  Marked 
for  de  af  Jærnbaneselskaberne  udstedte  Obligationer  og 
Aktier,  —  et  Marked,  paa  hvilket  disse  Værdipapirer  til 
f'nhver  Tid  har  været  i  Stand  til  at  finde  Købere. 
Heiler  ikke  vilde  de  gigantiske  industrielle  Foretagender 
have  været  mulige  uden  Borsen,  som  har  forstaact  at 
skabe  og  bevare  en  stærk  Interesse  iblandt  det  spe- 
kulationslystne  og  det  kapitalanbringende  Publikum  for 
Aktieselskabernes  Obligationer  og  Aktier. 

New  York  Stock  Exchange  er  en  fuldstændig  privat 

Institution  og  er  ikke  underkastet  noget  som  helst  Op- 
syn eller  Kontrol  af  det  offentlige.  Omsætningen  be- 
sørges udelukkende  af  dens  Medlemmer  —  the  brokers  — 
og  disses  Medhjælpere.  Medlemsantallet  er  1099,  hvilket 
næppe  vil  blive  torøget  i  en  nær  Fremtid.  Den  eneste 
Maade,  hvorpaa  nogen  nu  kan  vente  at  blive  optaget 
som  Medlem  —  erhverve  et  Sæde  (a  seat),  som  det 
hedder  —  er  derfor  ved  at  købe  et  af  de  eksisterende 
Sæder  enten  af  et  Medlem,  som  ønsker  at  trække  sig 
tilbage,  eller  af  et  Medlems  Døds-  eller  Fallitbo.  Prisen 
paa  et  Sæde  retter  sig  naturligvis  meget  efter  „Tiderne". 
I  de  sidste  Aar,  hvor  Børsomsætningen  er  tiltaget  enormt, 
er  Prisen  ogsaa  gaaet  betydelig  op,  nemlig  fra  omkring 
$  40—50,000  til  $  70—80,000,  altsaa  til  over  Vi  Million 
Kroner.  Desuden  maa  der  betales  et  Optagelsesgebyr  til 
selve  Børsen  af  $  1000.  Det  er  derfor  en  Selvfølge,  at 
kun  meget  velhavende  Folk  kan  blive  brokers  (Mæglere) 
ved  New  York  Stock  Exchange.  For  at  blive  Medlem 
maa  vedkommende  være  fuldmyndig  (21  Aar)  og  Borger 
i  de  Forenede  Stater.  Et  Sæde  kan  kun  blive  over- 
draget, naar  to  Tredjedele  af  Børsens  „Committee  of 
Admission"  samtykker  deri,  og  dette  Samtykke  vil  ikke 
blive  givet,  førend  Komitéen  har  forsikret  sig  om  An- 
søgerens Hæderlighed  og  Intelligens.  Men  naturligvis 
kan  det  ikke  undgaas,  at  et  sort  Faar  nu  og  da  slipper 
ind  i  Pengetemplet.  I  Almindelighed  tager  det  dog 
ikke  lang  Tid,  førend  det  bliver  udjaget  fra  disse  yderst 
respektable  Enemærker.  Den  styrende  Komité  har  i 
saa  Henseende  temmelig  omfattende  Myndighed.  Da 
der  ved  ethvert  Medlems  Død  skal  udbetales  til  hans 
Bo  eller  Arvinger  $  10,000  —  hvilket  Beløb  tilveje- 
bringes ved  at  paaligne  hvert  Medlem  et  Bidrag  af  $  10 
for  hvert  Dødsfald  — ,  saa  fordres  der  tillige  af  An- 
søgeren, at  han  skal  være  i  Besiddelse  af  et  godt  Helbred. 
Skønt  Handlerne,  som  Mæglerne  indgaar  paa 
Børsen,  er  mundtlige  og  ofte  afsluttes  i  allerstørste  Hast 

og  tilsyneladende  under  grænseløs  Tummel  og  Forvir- 
ring, opfylder  de  dem  altid  med  den  strængeste  Sam- 
vittighedsfuldhed. 

Udadtil  har  disse  Mæglere  Ord  for  at  være  gav- 
milde, yderst  liberale  og  alt  andet  end  smaalige,  og 
de  plejer  som  Regel  at  nyde  Livet  i  fulde  Drag,  del- 
tagende i  al  Slags  Sport  og  rede  til  at  give  Penge  ud 
ved  alle  mulige  Lejligheder.  Standen  rekrutteres  i  alt 
væsentligt  med  Sønner  af  rige  New  Yorkerfamilier. 

Nogle  af  Mæglerne  er  Medlemmer  af  Bankhuse, 
andre  opererer  paa  Børsen  for  egen  Regning  —  de  saa- 
kaldte  ^room  traders*",  hvoraf  igen  en  Del  kaldes 
„scalpers",  hvis  Operationer  gaar  ud  paa  at  købe  eller 
sælge  til  den  udbudte  Pris,  i  Forventning  om  at  blive 
i  Stand  til  i  Løbet  af  Dagen  at  sælge  lidt  dyrere,  hvad 
de  har  købt,  eller  at  indkøbe  lidt  billigere,  hvad  de  har 
solgt.  I  Almindelighed  afslutter  en  saadan  „scalper**  sine 
Engagementer  den  samme  Dag,  han  har  indgaaet  dem, 
og  gaar  hjem  rigere  eller  fattigere  end  Dagen  forud,  men 
uden  løbende  Forpligtelser,  for  atter  den  næste  Dag  at 
tage  fat.  Disse  „scalpers"  er  rede  til  naar  som  helst 
at  handle  i  og  at  betale  for  et  hvilket  som  helst  Beløb 
af  Aktier,  som  maatte  blive  udbudt  paa  Børsen,  og  de 
danner  derfor  et  meget  vigtigt  Element  i  Wall  Street. 
Under  Panik-Tider  virker  de  som  Bølgebryderne  for 
financielle  Kriser.  De  fleste  af  „the  brøkers"'  Virk- 
somhed bestaar  imidlertid  i  at  drive  Forretninger,  be- 
staaende  i  Køb  og  Salg  af  Aktier  og  Obligationer  for 
deres  Kunders  Regning,  og  hyppigst  begrænser  de 
deres  Virksomhed  til  saadanne  Kommissionsforretninger 
alene. 

Da  en  saadan  Kommissionsforretning,  naar  den  er 
af  nogenlunde  Størrelse,  udkræver  en  større  Driftskapi- 
tal end  den,  Enkeltmand  sædvanligvis  er  i  Besiddelse 
af,  plejer  Mæglerne  at  drive  den  i  Interessentskab  med 
én  eller  flere  Deltagere,  hvis  samlede  Indskud  udgør 
passende  Driftskapital,  og  hvis  samlede  Formuer  sikrer 

Forretningen  den  nødvendige  Anseelse  hos  Bankerne  og 
det  spekulerende  Publikum. 

Nuomstunder  kræver  Driften  af  en  velanset  Kom- 
missionsforretning, at  et  meget  betydeligt  og  kostbart 
Apparat  sættes  i  Scene.  Den  maa  ikke  alene  kunne 
gøre  Forretning  paa  selve  New  York  Stock  Exchange, 
men  ogsaa  paa  Chicago  Kornbørs  og  helst  ogsaa  paa 
Bomuldsbørsen  hér  og  i  New  Orleans,  og  den  maa 
helst  have  Filialer  rundt  omkring,  særlig  i  Washing- 
ton —  for  Kongresmedlemmerne  — ,  ved  Badestederne 
og  i  de  ledende  østlige  Byer,  og  helst  maa  Forretningen 
have  sin  egen  telegrafiske  Forbindelse  med  disse  Filialer 
og  med  Chicago,  foruden  selvfølgelig  med  selve  New 
York  Stock  Exchange. 

Forretningen  paa  Børsen  begynder  Kl.  10  og  varer 
til  Kl.  3.  Førend  et  Papir  kan  blive  Genstand  for 
Handel,  maa  Andragende  derom  indgives  til  Børsens 
Bestyrelse  („the  Committee  on  Stock  List"),  som  efter 
nærmere  Undersøgelse  at  Selskabets  Stiftelse  og  Status 
afgiver  en  Bapport  med  Oplysninger  om  Selskabets 
Aktiekapital,  Antallet  af  Aktierne,  Resourcer  etc.  til  Bør- 
sens „Governing  Committee",  der  saa  afgør,  om  Papiret 
maa  blive  noteret  („placed  upon  the  Stock  List").  For- 
uden i  de  „listed"  Papirer  kan  der  ogsaa  ske  Handel  i 
„unlisted"  Papirer.  Forskellen  mellem  „listed"  og  „un- 
listed"  Papirer  er  den,  at  ingen  indgaaende  Under- 
søgelse af  vedkommende  Selskab  har  fundet  Sted,  naar 
Papiret  kun  er  „unlisted".  Mange  Selskaber  holder  ikke 
af  at  give  de  Oplysninger,  som  forlanges,  holder  med 
andre  Ord  ikke  af  at  blive  kigget  for  meget  i  Kortene, 
og  de  foretrækker  derfor  kun  at  indgive  Begæring  om 
at  faa  deres  Papirer  noteret  mellem  de  „unlisted".  Da 
Børsen  intet  som  helst  Ansvar  vil  have  med  Hensyn  til 
de  ukontrollerede  Papirer,  skelnes  disse  i  Kursnoterin- 
gerne  fra  de  „listed"  Børspapirer  ved  Angivelse  af  en 
Stjærne,  for  at  Publikum  kan  tage  sig  iagt.  Blandt  de 
ukontrollerede  Papirer  skal  nævnes: 

Navn.  Aktiekapital. 

Amalgamated  Copper  Co $  153,887,900 

American  Ice  Co 36,249,100 

Linseed  Co 33,500,000 

Locomotive  Co „     49,100,000 

Smelting  &  Refining  Co ,   100,000,000 

Sugar  Refining  Co 90,000,000 

Distilling  Co.  of  America 73,914,590 

International  Silver  Co „     16,052,200 

Metropolitan  Street  Ry  Co ,     52,000,000 

National  Biscuit  Co „     53,061,100 

Lead  Co 29,809,400 

Republic  Iron  &  Steel  Co „     47,497,900 

Rubber  Goods  Mfg.  Co „     24,993,100 

United  States  Leather  Co .   125,164,600 

Enhver  Handel  i  Børsens  Aktieafdeling  omfatter  100 
Aktier,  med  mindre  anderledes  opgives.  Et  mindre  An- 
tal Aktier  er  vanskeligere  at  handle  med,  hvilket  vil 
sige,  at  man  maa  betale  lidt  mere  end  den  herskende 
Kurs  for  Køb  og  faar  lidt  mindre  ved  Salg.  Mange 
Mæglere  vil  aldeles  ikke  handle  i  mindre  Partier  end 
100  Aktier.  Næsten  alle  Aktier  lyder  paa  $  100  hver, 
saa  at  en  Handel  af  100  Aktier  til  pari  Kurs  andrager 
I  10,000.  Aktierne  i  følgende  Selskaber  lyder  kun  paa 
$  50  hver: 

Delaware,  Lackawanna  &  Western  Railroad  Comp. 
Pennsylvania  , 

Reading  Comp. 
Long  Island  Railroad  Comp. 

Enhver  Handel  i  Børsens  Obligationsafdeling  om- 
fatter Obligationer  lydende  paa  $  10,000,  med  mindre 
anderledes  opgives.  Da  saa  godt  som  alle  Obligationer 
lyder  paa  $  1000  hver,  er  10  Obligationer  Genstanden 
for  en  ordinær  Handel. 

Naar  ikke  andet  er  aftalt,  betragtes  en  Handel 
altid  som  sket  paa  den  regulære  Maade  („the  regular 
way"),  hvorved  menes,  at  Aktierne  eller  Obligationerne, 
saaledes  købt,  skal  leveres  til  Køberen  mellem  Kl.  10 
og  2,15  den  følgende  Dag.  Da  Lørdag  er  en  halv  Hellig- 
dag (Helligdag  fra  Kl.  12  Middag),  skal  dog  Papirer, 
solgt  om  Fredagen,  først  leveres  til  Køberen  om  Man- 
dagen. Næsten  alle  Transaktioner  afsluttes  „regular 
way".  Med  Hensyn  til  Betalingen  af  de  købte  Papirer 
er  Reglen  den,  at  den  skal  ske  samtidig  med  Papirernes 
Aflevering ;  men  i  Praksis  finder  Afvikling  af  Mæglernes 
Mellemværende  Sted  gennem  Børsens  Clearing-House. 
Dette  blev  oprettet  i  1892  og  arbejder  ganske  som 
Bankernes  Clearing-House.  I  Stedet  for  at  betale  til 
hver  af  de  Mæglere,  hvoraf  en  Mægler  har  købt  Dagen 
forud,  sender  han  til  Clearing-Huset  sin  Check  for  For- 
skellen mellem,  hvad  han  har  købt  og  solgt,  eller  han 
trækker  paa  Clearing-Huset  for  Forskellen,  hvis  han  har 
solgt  mere,  end  han  har  købt. 

Foruden  Handel  „regular  way"  sker  Forretninger 
nu  og  da  paa  en  af  de  følgende  Maader:  „Køber  3", 
hvorved  Køberen  faar  Ret  til  at  tage  Aktierne  paa 
Købedagen  eller  en  af  de  følgende  tre  Dage  uden  Rente. 
Ved  „Sælger  3"  faar  Sælgeren  Ret  til  at  levere  Papirerne 
paa  Salgsdagen  eller  en  af  de  følgende  tre  Dage  uden 
Rente.  „Køber  3"  er  et  lidt  ringere  Bud  og  „Sælger  3" 
et  lidt  højere  Bud  end  Køb  „regular  way",  naar  Markedet 
er  i  normal  Tilstand,  men  hvis  der  er  Mangel  paa 
Aktier,  o:  stærkt  Begær  paa  Aktier,  saa  er  „Sælger  3" 
lavere,  fordi  Sælgeren  vil  foretrække  at  udsætte  Leve- 
ringen og  følgelig  maa  være  villig  til  at  sælge  billigere 
end  ad  „regular  way"  for  at  have  Fordelen  af  den 
senere  Levering;  under  disse  Forhold  maa  Budet  „Køber 
3"  være  lidt  højere,  fordi  Køberen  sikrer  sig  Ret  til  at 
fordre  Papiret  allerede  paa  Købedagen.  Disse  Kondi- 
tioner er  dog  eksceptionelle.  Naar  der  er  stor  Knaphed 
paa  Aktier,   vil   en  Mægler,   som   spekulerer  i  Kursned- 

gang,  sælge  „Sælger  10"  eller  „Sælger  30"  eller  „Sælger 
60",  hvilket  er  det  længste  Tidsrum,  en  Kontrakt  maa 
løbe.  Sælgeren  har  i  saa  Tilfælde  Ret  til  at  levere 
Papiret  naar  som  helst  efter  en  Dags  Varsel  til  Keberen 
indenfor  det  om  kontraherede  Tidsrum.  Naar  Pengene 
er  dyre,  købes  der  nu  og  da  „Køber  10",  „Køber  30" 
eller  „Køber  60".  Saadanne  Kontrakter  giver  Køberen 
Ret  til  at  forlange  Aktierne  naar  som  helst  med  en 
Dags  Varsel.  I  alle  Tilfælde,  hvor  Handelen  omfatter 
et  længere  Tidsrum  end  tre  Dage,  skal  Køberen  betale 
Renter  6  pCt.  pro  anno. 

Tidligere  foregik  Forretningen  paa  Borsen  paa  den 
Maade,  at  Formanden  adskillige  Gange  om  Dagen  op- 
raabte  („called")  det  ene  Aktiepapir  efter  det  andet,  og 
de,  som  ønskede  at  købe  eller  sælge,  maatte  passe  paa 
at  gøre  det,  medens  Opraabet  af  vedkommende  Papir 
varede.  Men  efterhaanden  voksede  Omsætningen  saa 
meget,  at  man  i  1875  blev  nødsaget  til  at  opgive  denne 
Forretningsgang  for  saa  vidt  angik  alle  de  aktive  Aktie- 
papirer, og  Handel  med  dem  sker  nu  under  hele  Børs- 
tiden efterhaanden  som  Ordrerne  strømmer  ind. 

De  stedfundne  Transaktioner  bringes  med  en  for- 
bavsende Hurtighed  til  Publikums  Kundskab  ved  Hjælp 
af  den  saakaldte  „ticker",  et  Apparat,  som  ikke  alene 
fT  anbragt  i  Mæglernes  Lokaler,  men  ogsaa  rundt  om- 
kring paa  de  fleste  Kaféer  og  Restavrationer,  og  som 
avtomatisk  aftrykker  paa  Papirlister,  lignende  de,  der 
bruges  af  Telegrafen,  Transaktionerne  efterhaanden  som 
de  afsluttes  paa  Børsen  (angivende  Navn  af  Papiret, 
Antal  af  Aktier  og  Prisen).  Oplysningerne  herom  ind- 
hentes af  Drenge,  som  er  placeret  ved  de  forskellige 
(irupper  af  Mæglere,  og  som  øjeblikkelig  rapporterer 
Handlerne  til  et  i  Børslokalet  værende  Telegrafbureau, 
ivorfra  Rapporterne  uopholdeligt  gaar  videre  ud  til  de 
lange  „tickers",  som  del  vedkommende  Telegrafkom- 
igni  har  udlejet  og  anbragt  i  Mæglernes  og  andres 
»kaier.    I   Mæglernes   Kontorer   er  endvidere  anbragt 


240 

store  Tavler  med  Rubriker  for  hver  af  de  mest  aktive 
Aktiepapirer,  og  paa  disse  Tavler  angives  saa  Priserne 
paa  de  afsluttede  Transaktioner,  efterhaanden  som  „the 
ticker"  melder  dem.  Paa  nogenlunde  travle  Dage  ar- 
bejder „the  ticker"  uafbrudt  under  hele  Børstiden,  og 
unge  Mennesker  er  travlt  beskæftigede  med  at  markere 
de  nye  Kurser  paa  Tavlen,  foran  hvilken  de  af  Kun- 
derne, som  hver  Dag  besøger  „Wall  Street",  sidder  for 
at  iagttage  de  vekslende  Kursforandringer.  Disse  Kunder 
holdes  paa  den  Maade  a  jour  med  Begivenhederne  og 
Stemningen  paa  Børsen  og  sættes  i  Stand  til  paa  ethvert 
Tidspunkt  at  benytte  den  herskende  Situation  ved  at 
give  Ordrer,  som  straks  telefoneres  til  Mægler-Husets 
Repræsentant  paa  Børsen.  Paa  den  samme  Tavle  mar- 
keres ogsaa  Priserne  paa  Hvede,  Majs,  Havre,  Fedt  og 
Flæsk  efterhaanden  som  de  telegrafisk  gennem  „the 
ticker"  kommer  fra  Chicago-Børsen  (Chicago  Board  of 
Tråde);  ligeledes  Priserne  paa  Bomuld  fra  Bomuldsbørsen 
i  New  York. 

Som  Regel  forlanger  Mægleren,  at  Spekulanten  ind- 
betaler et  Beløb  til  Sikkerhed  for  Risikoen,  der  løbes 
ved  Ordrens  Udførelse.  Dette  Beløb,  som  kaldes  „Margin", 
andrager  gerne  10  pCt.,  eller  dog  i  det  mindste  5  pCt., 
af  de  købte  eller  solgte  Aktiers  Paalydende.  Naar  det 
er  et  Køb,  der  er  foretaget,  eller,  som  det  hedder  i 
Wall  Street  Jargonen,  Spekulanten  er  gaaet  „long"  af 
et  Papir,  o:  spekulerer  i  en  Opgang,  saa  maa  vedkom- 
mende Mægler,  som  oplyst,  betale  Købesummen  den 
næste  Dag,  imod  at  erholde  Papirerne  af  den  Mægler, 
der  har  solgt  dem.  Er  Papiret  et  saadant,  i  hvilket  be- 
tydelig Omsætning  finder  Sted  daglig,  kan  han  i  Al- 
mindelighed faa  80  pCt.  af  Markedsprisen  til  Laans  i 
Bankerne,  og  han  maa  altsaa  selv  forstrække  Kunden 
med  omkring  10  pCt.  af  Købesummen.  Hvis  det  er  et 
spekulativt  Salg,  der  er  foretaget,  eller,  som  det  hedder, 
Spekulanten  er  gaaet  „short"  af  Markedet,  hvilket  vil 
sige,    at    han    har   solgt   et  Papir   uden   at  have  det  og 

spekulerer  i  en  Nedgang,  saa  maa  hans  Msegler  den 
næste  Dag  skaffe  saa  mange  Aktier,  som  der  er  solgt, 
idet  han  jo  har  at  levere  disse  til  Keberen,  og  dette  gør 
han  ved  at  laane  disse  Aktier.  Der  er  et  betydeligt 
Marked  paa  Børsen  for  saadanne  Udlaan.  For  at  laane 
Aktierne,  maa  Laantageren  betale  til  Laangiveren  Ak- 
tiernes Markedspris  paa  Udlaanstiden;  saa  Forretningen 
ligner  mere  et  Salg  end  et  Laan.  Naturligvis  faar  han 
det  betalte  Beløb  tilbage,  naar  han  tilbageleverer  Ak- 
tierne. I  Almindelighed  kan  Baissisterne,  „the  bears" 
som  de  kaldes,  laane  de  til  deres  Spekulationer  nød- 
vendige Aktier,  men  alligevel  hænder  det  undertiden,  at 
saa  mange  Ejere  paa  en  og  samme  Tid  forlanger  de 
udlaante  Aktier  tilbageleveret,  at  „the  bears"  kun  er  i 
Stand  til  at  erholde  den  fortsatte  Brug  af  Aktierne  mod 
at  betale  et  betydeligt  Vederlag,  „premium",  til  Aktie- 
ejerne. 

Indbyrdes  er  Mæglerne  sikrede  derved,  at  Provenuet 
af  et  Medlems  Sæde  først  og  fremmest  skal  anvendes 
til  Dækning  af  hans  Forpligtelser  til  de  andre  Med- 
lemmer. 

Mæglerprovisionen,  „the  commission",  er  Vs  pCt. 
for  Køb  og  det  samme  for  Salg.  Provisionen  beregnes 
af  Aktiernes  Paalydende  og  ikke  som  i  Danmark  at 
Købe-  eller  Salgssummen. 

Omsætningen  paa  New  York  Stock  Exchange  er 
ligefrem  enorm,  og  den  er  steget  til  en  fænomenal  Højde 
i  de  sidste  fire  Aar,  hvilket  vil  ses  af  følgende  Liste: 

Omsætning  i  Aktier:  Omsætning  i  Obligationer: 

1891 . . .  69,031,689  Aktier.  1891 ...  $  388,650,900 

1892...  86,726,410  „  1892...  „502,507,000 

1893...  77,984,965  ,  1893...  „301,303,777 

1894...  49,275,736  „  1894...  „352,741,950 

1895...  66,440,576  „  1895...  „519,142,100 

1896...  56,663,023  .  1896...  „394,329,000 

1897 . . .  78,210,655  ,  1897 ...  „  544,669,930 

FUcher-Hansen :   Fra  Amerika.  1^ 

Omsætning  i  Aktier: 
1898...      112,160,166  Aktier. 
1899...     175,073,855 
1900...     138,312,266 
1901 . . .     265,577,354 


Omsætning  i  Obligationer: 
1898...  $  922,514,410 
1899...  „  836,451,130 
1900...      „  578,359,230 


1901. 


999,182,920 


Da  næsten  alle  Aktier  lyder  paa  $  100  hver,  saa 
beløb  altsaa  Omsætningen  sig  i  1901  til: 

omtrent 26,557  Millioner  Dollars  i  Aktier  og 

til 999         „  ,         i  Obligationer, 

tilsammen  ....   27,556  Millioner  Dollars. 

Hvis  der  var  beregnet  Provision  for  alle  Trans- 
aktioner, vilde  følgelig  Mæglernes  Bruttofortjeneste  i 
Aaret  1901  have  andraget  $  68,890,000  eller  gennem- 
snitlig $  62,627  til  hver  Mægler.  Men,  som  omtalt,  er 
der  mange  Medlemmer  af  Børsen,  som  gør  Forretninger 
for  egen  Regning  („the  room  traders"),  saa  Provisions- 
fortjenesten  maa  reduceres  noget;  men  selv  om  en 
Tredjedel  fradrages,  bliver  den  gennemsnitlige  Provisions- 
fortjeneste  alligevel  over  $  40,000  til  hver  Mægler.  Det 
er  derfor  let  forstaaeligt,  at  Prisen  paa  et  Sæde  nu  er 
henved  $  80,000. 

I  ikke  saa  faa  af  de  mest  aktive  Papirer  omsættes 
Aktiekapitalen  flere  Gange  aarligt.  I  1901  var  saa- 
ledes  Omsætningen   i   de   følgende  Kompagniers  Aktier: 


Aktiekapital  Omsætning  i 

i  Dollars.  1901  i  Dollars. 

Chicago,  Milw.  St.  Paul  R.  R.  Go 55,821,800  1,254,124,000 

Union  Pacific                         ,          104,051.400  2,244,496,300 

American  Sugar  Refining  Go 45,000,000  817,416,200 

Atchison,  Topeka  &  Sta  Fee  R.  R.  Go.  102,000,000  1,193,697,700 

Manhattan  Elevated  R.  R.  Go 48,000,000  611,853,800 

Brooklyn  Rapid  Transit  R.  R.  Go 45,000,000  540,314,000 

Erie  R.  R.  Go 112,378,900  1,137,432,500 

Amalgamated  Gopper  Go 153,887,900  1,184,393,800 

Missouri  R.  R.  Go 76,050,000  544,340,700 


■ 

Akttekmpital  OnisætQlng  I 

i  Dollars.  1901  i  DoUars. 

Southern  Pacific  Co.                                  197,900,000  1,133,204,500 

Southern  R.  R.  Go 119,900,000  572,084,700 

U.  S.  Steel  CorporaUon 508,478,000  i;298,792,800 

Reading  Co 69,900,000  563,242,000 

Pennsylvania  R.  R.  Co 203,466,650  577,877.600 

I  New  York  findes  der  to  Fondsberse.  Foruden 
den  store  New  York  Stock  Exchange  er  der  the  Conso- 
lidated Stock  Exchange,  hvor  Omsætningen  andrager 
henimod  $  4,000,000,000  aarligt  og  i  alt  væsentligt  om- 
fatter de  samme  Papirer,  som  omsættes  paa  New  York 
Stock  Exchange.  De  fleste  Handler  paa  denne  Børs 
angaar  mindre  Partier  end  100  Aktier  (odd  lots),  og 
dens  Mæglere  beregner  kun  Vie  pCt.  for  Køb  og  Vie  pCt. 
for  Salg,  altsaa  kun  det  halve  af,  hvad  Mæglerne  paa 
New  York  Stock  Exchange  fordrer. 

Hver  Søgnedag  vil  man  i  Broad  Street  i  New  York, 
nær  ved  New  York  Stock  Exchange,  under  Bør.stiden 
se  en  Hob  Mennesker  raabende,  gestikulerende  og  no- 
terende. Deres  Forretning  bestaar  i  at  handle  med 
Aktier  og  Obligationer,  udstedt  af  saadanne  Kompagnier, 
der  ikke  har  indhentet  Tilladelse  til  at  faa  deres  Papirer 
noteret  paa  selve  Børsen,  hvad  enten  nu  Grunden  er 
den,  at  de  slet  ikke  har  forsøgt  —  fordi  de  ikke  ønsker 
at  give  de  Oplysninger,  som  Børskomitéen  forlanger  — , 
eller  den,  at  de  har  faaet  Afslag,  eller  endelig  den,  at 
vedkommende  Selskab  lige  er  bleven  sti  flet  og  Børs- 
komitéens  Undersøgelse  endnu  ikke  er  tilendebragt. 
Denne  Forretning  kaldes  Handel  „on  the  curb* ;  den  be- 
sørges af  Repræsentanter  for  Medlemmer  af  F'ondsbørserne 
og  omfatter  ikke  saa  faa  Aktier  og  Obligationer,  bl.  a. 
ogsaa  Aktierne  i  det  rige  Standard  Oil  Company. 

Foruden  paa  de  to  Fondsbørser  gaar  Spekulationen 
her  i  New  York  navnlig  for  sig  paa  the  Cotton  Ex- 
change (Bomuld),  the  CalTee  Exchange  (KafTe)  og  the 
Produce  Exchange  (Korn  og  andre  Handelsvarer)  og 
udenfor  New  York  paa  følgende  Børser:  Chicago  Ik>ard 

16* 

of  Tråde  (Børsen  for  Korn,  Fedt  og  Flæsk),  Chicago^ 
Boston,  Philadelphia,  Baltimore  og  Pittsburg  Fondsbørser, 
St.  Louis  Board  of  Tråde  (Varebørs)  og  New  Orleans 
Bomuldsbørs.  Med  Bjærg  vær  ksaktier  handles  navnlig 
i  Boston,  St.  Francisco,  Colorado  Springs  og  Denver. 
Paa  New  York  Børserne  har  disse  Aktier  kun  et  meget 
ringe  Marked,  men  i  New  York  udenfor  Børserne  købes 
der  uden  Tvivl  store  Kvantiteter,  særlig  af  godtroende 
Folk,  som  tager  svulmende  Lovtaler  og  glimrende  Løfter 
fra  mer  eller  mindre  samvittighedsløse  Fiscai-Agenter 
for  gode  Varer,  indtil  de  meget  hyppigt  lidt  senere  hen 
faar  noget  andet  at  vide. 

Spekulationen  i  Aktier,  Korn,  Fedt,  Flæsk  og  Bom- 
uld drives  fremdeles  i  de  saakaldte  „bucket  shops". 
Disse  Pladser  ser  ganske  ud  som  Lokalerne  hos  en 
Mægler;  der  er  „the  ticker",  som  næsten  ustanseligt 
bringer  Kurserne  fra  de  forskellige  Børser  —  navnlig 
fra  New  York  Stock  Exchange  og  Chicago  Board  of 
Tråde  — ,  der  er  den  store  Tavle,  hvor  Kursfor- 
andringerne  markeres,  og  der  er  Spekulanterne,  siddende 
foran  denne  Tavle  for  at  iagttage  Bevægelserne.  For- 
skellen mellem  en  egentlig  Mæglerforretning  og  en 
bucket  shop-Forretning  bestaar  bl.  a.  deri,  at  Mægleren 
er  Spekulantens  Repræsentant,  medens  Indehaveren  at 
en  bucket  shop  er  selve  Parten,  med  hvem  Spekulanten 
handler,  og  deri,  at  Spekulationen  først  løber,  hvis  det 
lykkes  Mægleren  at  udføre  Kundens  Ordre,  medens  i  en 
bucket  shop  Spekulanten  kan  indgaa  Engagementet, 
saasnart  „the  ticker"  melder  en  Pris,  opnaaet  paa  Børsen. 
Indehaveren  af  en  bucket  shop  staar  med  andre  Ord 
altid  rede  til  at  indgaa  et  Engagement,  være  sig  Køb 
eller  Salg,  til  den  Pris,  „the  ticker"  melder.  Speku- 
lanten har  Valget,  hvorvidt  han  vil  købe  eller  sælge  og 
hvor  meget  han  vil  engagere  sig  med.  Naar  som  helst 
han  ønsker  det,  kan  han  afslutte  sit  Engagement  til  den 
første  Kurs,  som  meldes.  Forretningen  kan  gøres  ved 
at    indbetale    saa   lidt   som  1  pCt.  som  „Margin".     Har 


245 

Spekulanten  købt,  og  „the  ticker**  melder  saa  megen 
Fald  i  Prisen,  at  Marginen  er  udtømt,  saa  ophører  En- 
gagementet, Spekulanten  bliver,  som  det  hedder,  „wiped 
out",  og  han  har  tabt  den  indbetalte  Margin.  Hvis  han 
kun  indbetaler  1  pCt,  kan  han  muligvis  blive  „wiped 
ouf  i  Løbet  af  nogle  Sekunder.  Den  ubønhørlige  ,ti- 
cker**,  der  melder  Kursnedgangen,  afgør  Engagementets, 
eller,  om  man  vil,  Væddemaalets  Skæbne. 

Bucket  shop-Forretningen  var  for  nogle  Aar  siden 
en  særdeles  profitabel  Forretning  for  Indehaverne, 
og  den  var  ganske  overordentlig  udbredt  over  hele 
Amerika.  Men  i  de  sidste  4 — 5  Aar  er  mange  af  disse 
Forretninger  bukket  under  ved  Tidernes  Ugunst.  Sagen 
er  nemlig  den,  at  det  store  Publikum  er  mest  tilbøjeligt 
til  at  spekulere  a  la  hausse.  Under  opadgaaende  Kon- 
junkturer er  derfor  Publikum  i  Almindelighed  den  vin- 
dende Part,  og  Indehaveren  af  bucket  shop-Forret- 
ningen, der  jo  tager  den  anden  Ende  af  Spekulationen, 
maa  følgelig  tabe.  Da  nu  Aktier  gennemgaaende  er 
gaaet  op  i  de  senere  Aar,  har  bucket  shop-Forretnin- 
ningerne  maattet  „bløde"  til  Publikum,  og  de  fleste  af 
disse  Forretninger,  der  kun  var  baseret  paa  ringe  Drifts- 
kapital, har  derfor  maattet  „lukke".  Her  i  New  York 
Stat  —  saavelsom  i  de  fleste  andre  Stater  —  er  den 
Slags  Forretninger  forbudt  ved  Lovgivningen,  og  Po- 
litiet har  nu  og  da  foretaget  en  Razzia  imod  dem, 
hvilken  Forfølgning  ogsaa  har  foraarsaget,  at  mange  af 
dem  er  forsvundne  fra  Wall  Street. 

I  det  foregaaende  er  omtalt  de  uhyre  Omsætninger, 
som  finder  Sted  paa  de  to  Fondsbørser  i  New  York,  og 
som  i  1901  beløb  sig  til  henved  115,000,000,000  Kr., 
eller  noget  nær  400  Millioner  i  Gennemsnit  dagligt. 
Det  er  let  forstaaeligt,  at  Deltagelsen  i  di.s.se  spekulative 
Forretninger  maa  være  temmelig  almindelig,  for  at  en 
saa  kolossal  Omsætning  kan  opnaas,  og  at  lieretningcrne 
om  de  mange  Formuer,  som  virkelig  tjenes  ved  denne 
Spekulation,  saavel    som    om    de   endnu  talrigere   For- 

muer,  som,  i  Strid  med  Sandheden,  siges  at  være  for- 
tjent, virker  i  høj  Grad  fristende  paa  mange  og  gør 
dem  til  villige  Ofre  for  Bedragere,  der  ret  forstaar  ved 
Tale  og  Skrift  at  faa  Folk  til  at  se  Rigdommen  ligge 
lige  udenfor  deres  Dørtærskel.  „Ræk  blot  Haanden  ud 
og  betro  mig  en  lille  Sum,  og  en  stor  Gevinst  er  sikker!" 
siger  the  Wall  Street  shark  („Hajen")  —  og  Folk  gaar 
i  massevis  i  Nettet.  De  Metoder,  som  disse  „Hajer" 
bruger,  er  højst  forskellige  og  mer  eller  mindre  geniale, 
men  Resultatet  bliver  saa  godt  som  altid  det  samme: 
Daaren  tager  Afsked  med  sine  Penge  og  ser  dem  aldrig 
mere,  endsige  den  lovede  store  Gevinst. 

I  lange  Tider  var  det  det  diskretionære  eller  blinde 
„pool"  System,  som  var  i  Mode,  og  endnu  —  skjønt 
ofte  afsløret  —  er  det  istand  til  at  lokke  uvidende  Folk 
paa  Limpinden.  En  eller  flere  Svindlere  lavede  et  In- 
teressentskab og  averterede  i  stor  Stil  om  de  glimrende 
Bedrifter,  de  havde  øvet  med  Folks  Penge,  fortalte, 
hvorledes  de  ved  Hjælp  af  nøje  Kendskab  til  Aktie- 
eller  Kornmarkedet  og  til  dettes  Koryfæer  havde  tjent 
store  Summer  paa  Spekulationer,  og  tilbød  nu  det 
„højtærede"  Publikum  ved  smaa  eller  store  Indskud  at 
blive  Deltagere  i  en  ny  Forretning,  „deal",  som  de 
efter  grundig  Undersøgelse  og  Overvejelse  og  venskabe- 
lige Vink  fra  rette  vedkommende,  „the  insiders",  havde 
besluttet  at  gøre  i  et  eller  andet  Aktiepapir,  hvorved 
de  var  absolut  sikre  paa  at  gøre  et  storartet  Kup  til 
Fordel  for  Deltagerne.  Et  saadant  Avertissement  havde 
næsten  altid  den  forønskede  Virkning.  Pengene  strøm- 
mede ind,  og  nogen  Tid  efter  fik  Deltagerne  Meddelelse 
om,  at  „the  pool"  nu  var  bleven  afsluttet  og,  som  be- 
budet, med  et  fortrinligt  Resultat.  Indskud  og  Gevinst 
blev  enten  sendt  til  Indskyderne,  eller  man  skrev  til 
dem,  at  Pengene  selvfølgelig  stod  til  Disposition,  men 
da  Kompagniet  allerede  havde  en  anden  Spekulation  i 
Kikkerten,  som  utvivlsomt  vilde  give  et  endnu  bedre 
Resultat,     forespurgte    man,     om    Kunderne    ikke    og- 

saa  vilde  gaa  med  til  den.  Som  Regel  gik  Kunderne 
i  Tøjet,  ja  skrabede  endog,  om  muligt,  flere  Penge 
sammen  og  afleverede  dem  til  disse  „dygtige,  prompte 
og  hæderlige''  Folk,  idet  de  endvidere  berettede  det 
ypperlige  Resultat  til  Venner  og  Bekendte  med  den 
Virkning,  at  ogsaa  disse  skyndte  sig  med  at  blive  del- 
agtige i  denne  storartede  Forretning.  Naar  Svindlerne 
paa  denne  Maade  —  undertiden  gennem  flere  Akter  — 
havde  spillet  tilstrækkelig  Komedie  og  faaet  samlet  en 
anselig  Formue,  saa  udeblev,  til  Kundernes  store  For- 
undring, Meddelelserne  om  Resultatet  af  „the  pool",  og 
ved  Henvendelse  paa  Selskabets  Kontor  erfarede  man, 
at  Fuglene  var  fløjne,  ingen  vidste  hvorhen. 

Naturligvis  drives  denne  indbringende  Forretning 
med  mange  Variationer.  Under  en  kriminel  Sag  blev 
det  fornyligt  oplyst,  at  en  særlig  dreven  Bedrager  en 
Dag  paa  ét  Brædt  havde  købt  flere  Tusinde  Sukker- 
aktier (Købesummen  for  1000  Aktier  androg  omkring 
$  150,000)  og  samtidigt  havde  givet  Ordre  til  at  sælge 
dem.  De  eneste  Penge,  som  var  nødvendige  til  denne 
„Forretning'',  var  naturligvis  til  Mæglerens  Provision. 
Af  Mægleren  havde  han  saa  faaet  en  Slutseddel,  der 
udviste  Købet,  og  en  anden,  der  viste  Salget.  Naar  saa 
Kunderne  indfandt  sig  for  at  høre,  hvorledes  den 
bebudede  store  „poor  løb  af,  forevistes,  til  F'ore- 
spørgerens  udelte  Glæde,  den  af  Slutsedlerne,  som 
viste  Gevinst,  medens  det  klogeligen  fortiedes,  at  For- 
retningen samtidigt  var  afsluttet  uden  nogen  som  helst  Ge- 
vinst. Kunderne  blev  tillige  underrettet  om,  at  man  endnu 
ikke  vilde  afslutte  denne  saa  vel  begyndte  Spekulation, 
idet  endnu  større  Udbytte  ventedes,  og  med  denne  op- 
livende Besked  blev  de  anmodet  om  at  gaa  hjem  og 
med  største  Ro  afvente  Meddelelse  om  Afslutningen  af 
„the  poor.  En  saadan  Meddelelse  indtraf  dog  aldrig, 
idet  Svindleren  kort  efter  forsvandt. 

Dette  „blind  pooP-System  kulminerede  i  det  saa- 
kaldte    Millers  Syndikat.      En   ganske   ung  Mand  ved 

Navn  Miller  (Møller)  averterede  en  Dag  i  New  York 
Herald,  at  hans  nøje  Kendskab  til  Markedet  og  hans 
indgaaende  Forbindelser  med  de  ledende  Folk  i  Wall 
Street  satte  ham  istand  til  at  spekulere  med  saa  stor 
Fordel,  at  han  med  Lethed  kunde  betale  enhver  Ind- 
skyder 10  pCt  ugentlig  i  Udbytte  af  de  Penge,  som  de 
maatte  betro  ham,  hvilken  Gevinst  prompte  vilde  blive 
tilsendt  Deltagerne.  520  pro  Cent  aarligt  var  jo  et 
meget  fristende  Tilbud,  og  Indskudene  begyndte.  Hver 
Uge  blev  Udbyttet  meget  rigtigt  tilsendt  Deltagerne,  og 
Folk  fik  derved  Beviser  i  Hænde  for,  at  Systemet 
virkelig  arbejdede  som  lovet.  I  Virkeligheden  var  det 
naturligvis  ikke  noget  Udbytte  af  en  Gevinst,  som  ud- 
betaltes, thi  de  indskudte  Penge  blev  aldeles  ikke  an- 
vendt til  Spekulationer.  „Udbyttet"  betaltes  ved  Hjælp 
af  de  nye  Indskud,  som  gjordes.  Disse  ugentlige  „Ud- 
bytte"-Betalinger  havde  samme  Virkning,  som  den  en 
Sten  foraarsager,  naar  den  kastes  ud  i  en  stille  Sø. 
Det  rygtedes  ude  omkring,  og  fra  at  have  nogle  faa 
Medarbejdere  i  et  lille  Lokale  maatte  Hr.  Møller  efter 
et  Par  Ugers  Forretning  leje  et  helt  Hus  og  antage  en 
Hærskare  af  Assistenter.  Pengebreve  strømmede  ind 
fra  hele  Landet  i  et  umaadeligt  Antal,  og  Folk  stod 
taalmodigt  opstillet  i  lange  Rækker  for  at  indskyde 
deres  Spareskillinger  i  dette  „lukrative"  Foretagende.  Et 
Par  Maaneder  varede  Svindelen  —  saa  brast  den  stærkt 
opsvulmede  Ballon,  og  det  viste  sig,  at  Hr.  Møller  kun 
var  Straamanden  i  dette  kolossale  Bedrageri,  at  den 
egentlige  Ophavsmand  og  Leder  af  Foretagendet  var 
flygtet  til  Tyskland  med  en  hel  Sæk  fuld  af  Penge,  og 
at  de  faa  Hundrede  Tusinde,  som  han  „generøst"  havde 
ladet  blive  tilbage,  var  bleven  anbragt  paa  forskellige, 
mer  eller  mindre  mystiske  Måader,  saa  at  der  intet  var 
tilbage  til  de  utallige  Indskydere.  Det  lykkedes  dog 
senere  at  faa  fat  paa  det  meste  af  den  tilbageladte 
Kapital,  saa  at  Kreditorerne  alligevel  fik  en  ringe  Divi- 

dende.  Hr.  Miller  fik  sig  en  Fængselsstraf  paa  en 
Del  Aar. 

Som  Bevis  paa  saadanne  Svindleres  F'rækhed  skal 
nævnes,  at  det  er  bleven  konstateret,  at  Indehaverne 
af  et  „blind  pool" -Kompagni,  efter  at  være  forsvundne, 
under  Navn  af  et  privat  Opdagelsesbureau  har  sendt 
deres  gamle  Kunder  et  Cirkulære,  hvori  foregaves,  at 
det  Hverv  var  bleven  dem  betroet,  at  opsnuse  Inde- 
haverne af  det  vedkommende  ^ blind  pool** -Kompagni 
(o :  dem  selv),  og  at  man  var  overbevist  om  ikke  alene 
at  kunne  faa  fat  paa  disse  Svindlere,  men  ogsaa  paa 
de  franarrede  Penge,  og  derfor  tilbød,  mod  Indbetaling 
af  et  godt  Vederlag,  at  handle  ogsaa  for  Adressaten. 
Mange  bed  paa  Krogen,  og  for  anden  Gang  havde  Ban- 
ditterne en  rig  Høst,  idet  „Opdagerne"  naturligvis  og- 
saa forsvandt. 

Nu  og  da  ser  man  i  Bladene  et  lille,  beskedent 
Avertissement,  hvori  den  averterende  foregiver,  i  en 
eller  anden  konfidential  Stilling  at  have  opsnuset  Oplys- 
ning om  en  Slagplan,  som  ledende  Finansmænd  i  al 
Hemmelighed  har  lagt,  vedrørende  et  vist  bestemt 
Børspapir,  men  da  han  ikke  selv  har  Penge  til  at  ud- 
nytte den  værdifulde  Viden,  tilbyder  han  at  betro 
den  til  andre  imod  at  faa  en  passende  Andel  i  den 
sikre  Gevinst.  Ikke  sjældent  melder  der  sig  Reflek- 
tanter. Den  første,  som  kommer,  bliver,  under  Løfte  om 
strængeste  Tavshed  baade  om  Planen  og  om  den  aver- 
terende, der  ellers  udsætter  sig  for  at  miste  sin  Post, 
sat  ind  i  Situationen,  og  da  Vederlag  kun  fordres,  hvii 
der  bliver  Gevinst  paa  Spekulationen,  betragtes  Op- 
lysningen gerne  som  troværdig,  og  Tilbudet  ærlig  ment, 
og  Forretningen  kommer  istand  gennem  en  eller  anden 
Mægler.  Den  reflekterende  tænker  ikke  paa,  at  Del- 
tageren har  opnaaet  en  god  Chance  til  at  vinde  uden 
nogen  som  helst  Risiko  eller  anden  Udgift  end  Omkost- 
ningerne til  Avertissementet.  Hvis  en  anden  Keflektant 
melder    sig,    faar   han    samme   Historie,    kun   med 

væsentlige  Forskel,  at  det  meddeles  ham  —  hvis  den 
første  har  faaet  den  Oplysning,  at  Planen  gaar  ud  paa 
at  lade  Papiret  stige  (ved  store  Opkøb  gennem  Finans- 
mændene og  ved  Udbredelse  af  gode  Nyheder)  —  at 
Papiret  er  bestemt  til  at  gaa  ned.  Beslutter  Nr.  2 
sig  i  Henhold  hertil  at  sælge,  o:  spekulere  i  en 
Nedgang,  har  Fyren  Spillet  gaaende.  Da  han  som 
Regel  har  valgt  et  af  de  mest  aktive  Børspapirer 
for  Operationen,  og  da  der,  som  hidtil,  selvfølgelig 
vil  komme  betydelig  Bevægelse  i  Papiret,  er  han  nemlig 
aldeles  sikker  paa  i  Løbet  af  kort  Tid,  sammen  med 
en  af  de  reflekterende,  at  faa  en  god  Fortjeneste.  Den 
af  Spekulanterne,  som  vinder,  knytter  han  derhos  som 
Regel  til  sig  og  „udnytter"  ham  ved  en  senere  Lejlig- 
hed. Den  anden  Spekulant  holder  han,  saavidt  mu- 
ligt, hen  med  Snak,  indtil  Kursbevægelsen  har  vendt 
sig,  saa  at  Fyren  maaske  kan  opnaa  at  se  dem  begge 
vinde  og  derved  faa  sin  Avtoritet  yderligere  befæstet. 

Med  mange  Reflektanter  bliver  „Høsten"  særdeles 
betydelig  for  Svindleren. 

Ogsaa  mellem  Folk,  der  gaar  og  gælder  for  Gentle- 
men og  har  en  vis  Anseelse  i  Wall  Street,  finder  nu 
og  da  „Uregelmæssigheder"  Sted,  som  strejfer  stærkt 
ind  paa  det  kriminelle  Gebet.  Saaledes  oplystes  det  for 
ganske  kort  Tid  siden,  at  Kursen  paa  et  nyt  industrielt 
Børspapir  —  the  International  Power  Go.  —  var  dreven 
op  derved,  at  „the  insiders"  havde  givet  Ordrer  baade 
til  at  købe  og  sælge  det,  med  andre  Ord  til  at  fingere 
et  Marked  for  dette  Papir,  i  Haab  om  at  det  skulde 
lykkes  at  lokke  Publikum  til  at  komme  som  Køber. 
En  eller  flere  Mæglere  fik  Købeordrerne,  medens  Salgs- 
ordrerne gik  til  andre  Mæglere.  Paa  denne  kunstige 
Maade  gik  Aktierne,  under  tilsyneladende  store  Omsæt- 
ninger og  ivrig  Efterspørgsel,  i  Løbet  af  et  Par  Uger 
mere  end  100  pCt.  op,  indtil  pludselig  en  Dag,  da  Kursen 
havde  naaet  199,  en  Nedgang  af  over  50  pCt.  fandt 
Sted  ved  Udbud   af  kun  et  Par   Tusinde   Aktier,    idet 

ingen  Købere  meldte  sig.  Utvivlsomt  ved  en  Fortalelse 
af  en  „insider"  kom  det  derefter  frem,  at  Grunden  til 
dette  fatale  Kursfald  var  den,  at  „man"  havde  forglemt 
at  give  Købeordrer  svarende  til  Salgsordrerne.  Dag 
efter  Dag  faldt  saa  Papiret  mere  og  mere  og  kom  helt 
ned  til  50.  Endvidere  oplystes  det,  at  der  var  bleven 
erklæret  Dividende,  svarende  til  10  pCt.  aarligt,  skjønt 
kun  nogle  faa  Procent  var  bleven  fortjent. 

Det   er   den  Slags  Affærer,    der  i  høj  Grad  skader 
Børserne  i  Publikums  Omdømme. 


HÆRVÆSENET 


11  vis  nogen  fra  de  militære  Uniformer,  man 
i  de  amerikanske  Byer  og  rundt  omkring  paa  Landet, 
vil  slutte  sig  til  Størrelsen  af  de  Forenede  Staters  Armé, 
maa  Resultatet  absolut  blive  det,  at  der  saa  godt  som 
intet  Militær  findes  i  Amerika;  thi  Soldateruniformer  er 
her  lige  saa  sjældne  som  Sne  i  Sommertiden.  Vil  han 
derimod  slutte  fra  de  militære  Titulaturer,  han  hører 
dér  —  ja,  saa  maa  han  nødvendigvis  naa  til  det  Re- 
sultat, at  der  eksisterer  en  uhyre  Militærstyrke;  thi 
Titlerne  General,  Oberst,  Major  o.  s.  v.  summer  én  om 
Ørerne  alle  Vegne  her  i  Landet.  Enhver  af  disse  Slut- 
ninger er  dog  fuldkommen  fejlagtig,  thi  vel  er  den  re- 
gulære Hærstyrke  ganske  forsvindende  i  Sammenligning 
med,  hvad  de  evropæiske  Lande  stiller  paa  Benene, 
men  den  udgør  dog  81,107  Mand,  nemlig  3820  Officerer 
og  77,287  Underofficerer  og  Menige.  Den  væsentligste 
Del  af  denne  Hærstyrke  er  imidlertid  garnisoneret  rundt 
omkring  i  Forter,  beliggende  langs  med  Landets  vidt- 
strakte Grænser  og  ved  the  Indian  Territory  og  de 
andre  Egne,  hvor  Indianerne  endnu  har  Tilhold  (paa 
de  saakaldte  reservations),  —  altsaa  langt  fra  de  Steder, 
hvor  civile  færdes,  og  en  Soldat  er  derfor  et  helt  Sær- 
syn blandt  disse. 

Den  regulære  Armé  bestaar  af  30  Infanteriregiroenter, 
15  Kavalleriregimenter,  et  Artillerikorps,  en  General- 
løjtnant, seks  Generalmajorer,  femten  Brigadegeneraler, 
et  Generaladjutant-Departement,  et  Generalavditør-De- 
partement,  et  Kvartermester-Departement,  et  Subsistents- 
Departement,  et  medicinsk  Departement,  et  Betalings- 
Departement,  et  Ingeniørkorps,  et  Artillerikommissions- 
Departement,  et  Signalkorps,  et  Arkiv-  og  Pensions- 
Departement  samt  Lærerne  og  Kadetterne  ved  Unionens 
militære  Akademi,  hvilket  er  beliggende  i  West  Point  i 
Staten  New  York  ved  Hudson-Floden. 

En  Generalstab  eksisterer  ikke. 

Ethvert  Infanteriregiment  bestaar  af  3  Batailloner, 
som  igen  bestaar  af  4  Kompagnier,  og  etl^vert  Kavalleri- 
regiment  bestaar  af  3  Eskadroner,  og  hver  Eskadron 
har  4  „troops''.  Hvert  Regiment  har  sin  Oberst,  Oberst- 
løjtnant og  3  Majorer  foruden  det  reglementerede  Antal 
Underofficerer  og  et  Musikkor.  Hvert  Kompagni  har 
sin  Kaptajn,  en  Førsteløjtnant  og  en  Andenløjtnant 
samt  det  reglementerede  Antal  Underofficerer  (Sergenter 
og  Korporaler). 

I  Fredstid  bestaar  et  Infanterikompagni  af  65  Mand, 
og  det  samme  Antal  har  en  Kavalleri-„troop'*.  I  Krigs- 
tid kan  Præsidenten  forøge  Antallet  til  henholdsvis  150 
Infanterister  og  100  Kavallerister. 

Artillerikorpset  bestaar  af  Kystartilleriet  og  Felt- 
artilleriet. Under  Kystartilleriet  sorterer  Land-  og  Kyst- 
forsvaret, undersøiske  Miner  og  Torpedoer  indbefattet. 
Feltartilleriet  ledsager  Arméen  i  Marken  og  omfatter 
Belejringsvæsenet,  Bjærgartilleriet  og  Feltbatterier.  Der 
er  126  Kystartilleri-Kompagnier  og  30  Feltbatterier  med 
en  samlet  Styrke  af  18,862  Mand. 

Artilleriets  Chef  vælges  af  Præsidenten  blandt  Ar- 
tilleriets Oberster  til  at  tjene  i  den  kommanderende 
Generals  Stab. 

Ingeniørkorpset  bestaar  af  en  Oberst  med  Brigade* 

generals  Rang,  omtrent  180  andre  Officerer  samt  2  Ba- 
tailloner  Mand. 

Artillerikommissionen  bestaar  af  en  øverstbefalende 
med  Brigadegenerals  Rang,  70  andre  Officerer  og  en 
lille  Styrke  af  Mandskab. 

Signalkorpset  bestaar  af  en  øverstbefalende  med 
Brigadegenerals  Rang,  34  andre  Officerer  og  750  Mand. 

De  andre  Departementer  har  hver  en  øverstbefalende 
og  et  passende  Antal  Officerer. 

I  det  medicinske  Departement  findes  foruden  Offi- 
cererne et  organiseret  Hospitalskorps  af  hvervede 
Mænd  og  et  Sygeplejer  korps,  der  bestyres  af  en  Super- 
intendent. For  at  blive  antaget  som  Sygeplejer  maa 
man  bestaa  en  Eksamen  ved  en  Hospitals-Skole  for 
Sygepleje. 

Som  omtalt  bestaar  Hæren  af  3820  Officerer  og 
77,287  Mand,  heraf  udgør: 

Infanteriet 1500  Officerer  og  38,520  Mand, 

Kavalleriet 750         „  „    15,840 

Artilleriet 651         „  „    18,862       „ 

Hærloven  bestemmer,  at  hele  den  samlede  Styrke 
ikke  maa  overstige  100,000  Mand. 

Almindelig  Værnepligt,  som  i  Danmark,  hersker 
ikke  her.  Hæren  rekruteres  ved  Hvervning  af  sunde, 
velskabte  Mænd,  maadeholdne  og  hæderlige,  i  Stand  til 
at  tale,  læse  og  skrive  det  engelske  Sprog,  ikke  under 
18  Aar  og  ikke  over  35  Aar.  Personer  mellem  18  og 
21  Aar  kan  ikke  blive  antaget,  med  mindre  skriftligt 
Samtykke  foreligger  fra  Fader  eller  Værge.  Hverv- 
ningen gælder  3  Aar. 

For  at  blive  Infanterist  eller  Kystartillerist  maa 
man  have  en  Højde  af  mindst  5  Fod  4  Tommer  og  en 
Vægt  af  mindst  120  og  ikke  over  190  Pund.  Kavalle- 
rister    og  Feltartillerister  maa  være  mindst  64  og  ikke 

over  70  Tommer  høje,  og  Vægten  maa  ikke  overstige 
165  Pund.  Ingen  Minimumsvægt  er  loreskreven,  men 
Brystmaalet  maa  være  tilfredsstillende. 

I  Nødstilfælde  kan  Hæren  blive  forøget  derved,  at 
enhver  sund  og  velskabt  Borger  indenfor  en  vis  Alder 
kan  tages  til  Soldat.  Det  samme  er  Tilfældet  med  de 
Indbyggere,  der  vel  ikke  endnu  er  bleven  Borgere,  men 
som  har  erklæret,  at  det  er  deres  Hensigt  at  blive  det 
(har  udtaget  deres  „første  Papir"). 

Officerernes  Lønninger  er  aarlig:  Generalløjtnanten 
$  11,000,  Generalmajor  $  7500,  Brigadegeneral  $  5500, 
Oberst  $  3500,  Oberstløjtnant  $  3000,  Major  $  2500, 
Kaptajn  til  Hest  $  2000,  ellers  $  1800,  Første  Løjtnant 
til  Hest  $  1600,  ellers  $  1500,  Anden  Løjtnant  til  Hest 
$  1500,  ellers  $  1400.  Tillæg  efter  5  Aars  Tjeneste  10 
pCt.,  efter  10  Aar  20  pCt,  efter  15  Aar  30  pCt.  og  efter 
20  Aar  40  pCt.  Afskedigede  Officerer  faar  et  aarligt 
Vederlag,  der  omtrent  svarer  til  tre  Fjerdedele  af  den 
reglementerede  Tjeneste-Gage. 

En  Menigs  Løn  er  $  13  maanedlig  foruden  Kost 
og  Logis;  Korporaler  faar  $  15,  Sergenter  $  18  om 
Maaneden. 

Sygeplejerne  lønnes  med  $  480  aarlig  og  $  600, 
naar  de  er  i  Tjeneste  udenfor  Landets  Grænser. 

Under  almindelige  Forhold  sker  Udnævnelse  til 
Anden-Løjtnant  enten  fra  Kadetkorpset  eller  fra  Hæren. 
Kongressens  Medlemmer  udnævner  Kadetterne.  Hvert 
Medlem  udnævner  én  Kadet,  som  maa  have  Bopæl  i 
Medlemmets  Valgkreds.  Endvidere  har  Præsidenten  Ret 
til  at  antage  30.  Antallet  af  Kadetter  ved  det  militære 
Akademi  er  ialt  481.  De  gennemgaar  et  lireaarigt 
Kursus  og  er,  naar  de  bestaar  de  anordnede  Eksaminer, 
kvalificerede  til  Udnævnelse  som  Anden-I>ojtnant.  Ka- 
detterne erholder  et  aarligt  Vederlag  af  $  540. 

Uden  at  have  gennemgaaet  Kadet-Akademiet  kan 
en  Mand  i  Hæren  blive  forfremmet  til  Anden  løjtnant, 
forudsat    han    er  Borger   af  de  Forenede  Stater,    ugåft. 

mellem  21  og  30  Aar  gammel  og  af  god  moralsk  Ka- 
rakter. Han  maa  først  underkaste  sig  en  foreløbig 
Eksamen  og  derpaa  en  Eksamen  blandt  Konkurrenter. 
Hvis  hån  derefter  anbefales  til  Forfremmelse,  vil  han 
som  Regel  blive  udnævnt,  saasnart  en  Post  er  ledig. 

Ogsaa  civile  Personer  kan  blive  udnævnte  til  Løjt- 
nanter. De  maa  være  Borgere  i  de  Forenede  Stater  og 
bestaa  en  anordnet  Eksamen. 

Efter  Krige,  i  hvilke  frivillige  har  deltaget,  er  der 
hyppigt  sket  Officersudnævnelser  uden  Hensyn  til  de 
ovenfor  omtalte  Betingelser.  Dette  skal  blive  nærmere 
omtalt  nedenfor. 

Forfremmelser  i  Officerskorpset  foregaar  efter  Alder. 
Udnævnelse  til  General  indenfor  det  lovbestemte  Antal 
og  Forfremmelser  indenfor  Generalstanden  foretages  dog 
af  Præsidenten,  og  hans  Myndighed  i  saa  Henseende  er 
ubegrænset. 

I  Krigstid  bliver  Arméen  organiseret  i  Brigader, 
Divisioner,  Armékorps,  ja  endog  i  særskilte  Arméer, 
ganske  som  Skik  og  Brug  er  i  andre  Lande.  Men  i 
Fredstid  bevares  disse  Organisationer  ikke. 

I  hver  Stat  eksisterer  der  en  militær  Institution, 
kaldet  Militsen  (^the  Militia"),  for  hvilken  Statens  Gu- 
vernør er  øverstkommanderende.  Den  bestaar  af  alle 
i  Staten  boende  Mænd,  som  er  Borgere,  sunde  og  vel- 
skabte og  mellem  18  og  44  Aar  gamle,  idet  dog  und- 
tages de,  som  henhører  til  Unionens  regulære  Armé 
eller  som  er  bleven  afskediget  derfra  med  Hæder.  End- 
videre er  undtaget  alle,  som  i  fem  Aar  paa  en  hæder- 
lig Maade  hai'  tjent  i  den  aktive  Del  af  Militsen  (Na- 
tionalgarden), Brandmænd,  Præster,  Læger,  Togførere, 
Jærnbanekonduktører,  Sømænd  og  enkelte  andre. 

Militsen  bestaar  af  to  Afdelinger,  nemlig  den  ak- 
tive Milits,  kaldet  Nationalgarden  („the  National  guard"), 
der  dannes  af  frivillige  blandt  de  til  Militsen  hørende 
Mænd,  og  Reserve-Militsen,   som    omfatter   alle  de,    der 

er  pligtig  til  at  tjene  i  Militsen,  og  som  ikke  henhører 
til  Nationalgarden. 

Skant  Indrullering  i  Nationalgarden  er  en  fuld- 
stændig frivillig  Sag,  bliver  dog  den  paagældende, 
saa  snart  han  har  ladet  sig  indrullere,  pligtig  til  at 
tjene  i  samme  i  fem  Aar  og  at  underkaste  sig  den  her- 
skende Disciplin  i  enhver  Henseende  under  Straf  af 
Bøder  eller  Fængsel,  eller  begge  Dele.  De  indrullerede 
har  at  møde  én  Gang  ugentlig  —  i  Almindcligheil  fra 
Kl.  8  til  10  om  Aftenen  —  i  Tøjhusene  (,the  armories"), 
hvor  de  gennemgaar  en  Militærskole.  Mange  Steder  er 
disse  Tøjhuse  meget  imponerende  Bygninger,  fortrinligt 
indrettede  og  flot  udstyrede  i  alle  Retninger.  Flyppigt 
tilhører  Etablissementerne  Staten,  men  undertiden  ejes 
de  af  vedkommende  Regimenter,  navnlig  de  Regimenter, 
som  i  alt  væsentligt  bestaar  af  Pengearistukrutiets 
Sønner.  Staten  forsyner  Nationalgardens  Medlemmer 
med  Voaben  og  Uniform,  men  alligevel  køber  mange 
deres  egen  Uniform.  Uniformen  maa  ikke  bæres  uden- 
for Tjenesten.  Nationalgardisterne  faar  ingen  som  helst 
Lønning  eller  andet  Vederlag  for  deres  Tjeneste,  und- 
tagen i  de  to  Uger  i  Sommertiden,  i  hvilke  de  er  i 
Lejr,  og  medens  de  er  indkaldt  til  Statens  Tjeneste, 
hvilket  nu  og  da  sker,  navnlig  for  at  undertrykke  Uro- 
ligheder under  Strejker,  idet  Garden  nærmest  benyttes 
som  et  Reservepolitikorps. 

Nationalgardister  har  hyppigt  deltaget  i  Krigene; 
dog  ikke  i  Egenskab  af  Militstropper,  men  som 
frivillige  i  den  regulære  Hær.  Undertiden  er  endog 
et  Nationalgarde-Regiment  helt  og  holdent  gaaet  mc<l  I 
Krigen  og  har  beholdt  sit  Navn  og  sine  Officerer,  men 
dette  er  ikke  sket,  fordi  Regimentet  har  nogen  som 
helst  Ret  dertil,  idet  Regimentets  enkelte  Medlemmer  i 
Virkeligheden  overgik  til  „United  States  Voluntcer  Sol- 
diers"  (frivillige  Soldater),  men  kun  af  Opmærksomhed 
fra  Krigsbestyrelsens  Side. 

Fischer-Hansen:   Fra  Amerika.  *' 

Nationalgarden  er  en  Institution  af  stor  Vigtighed 
for  den  Stat,  til  hvilken  den  hører,  idet  det  er  den 
eneste  Militærstyrke,  som  Staten  kan  paakalde  i  Til- 
fælde af  indre  Forstyrrelser,  og  det  tør  paastaas,  at 
Uroligheder  ved  Strejker  vilde  finde  Sted  meget  hyp- 
pigere og  antage  en  ganske  anderledes  alvorlig  Karakter 
end  Tilfældet  nu  er,  hvis  ikke  Nationalgarden  fore- 
byggede dem. 

Ogsaa  for  Unionen  er  Nationalgarden  af  megen 
Vigtighed,  idet  den  i  Krigstilfælde  yder  et  meget  stort 
Kontingent  af  frivillige,  der  vel  at  mærke  allerede  har 
faaet  militær  Uddannelse.  Dette  paaskønner  Unionen 
ogsaa,  thi  den  betaler  aarlig  en  Million  Dollars  til 
Hjælp  til  Nationalgardens  Ekvipering  og  Uddannelse. 
Dette  Bidrag  fordeles  mellem  de  enkelte  Stater  i  For- 
hold til  Antallet  af  Senatorer  og  Repræsentanter,  idet 
dog  ingen  Stat  kan  deltage  i  Bevillingen,  med  mindre 
den  har  100  uniformerede  Nationalgardister  for  hvert 
Kongresmedlem. 

De  Mænd,  hvoraf  Nationalgarden  bestaar,  er  som 
Regel  intelligente,  velopdragne  og  besjælede  af  varm 
Fædrelandskærlighed.  Den  højeste  Orden  og  Disciplin 
hersker  blandt  dem,  og  de  faar  en  god  militær  Ud- 
dannelse. Som  Regel  staar  de  i  stor  Yndest  hos  Be- 
folkningen. 

Alle  Staternes  og  Territoriernes  Nationalgarder  havde 
ved  Udgangen  af  1901  en  Styrke  af  952  Officerer, 
111,641  Infanterister,  5574  Kavallerister  og  5842  Ar- 
tillerister, og  den  hele  avtoriserede  Styrke  androg  ialt 
187,204  Mand.  De  enkelte  Stater  bevilgede  i  1901  ialt 
$  3,286,407  til  Bestridelse  af  Udgifterne  ved  deres  Na- 
tionalgarder. 

Antallet  af  Mænd,  pligtige  til  at  gøre  Militstjeneste, 
androg  ved  Udgangen  af  1901  10,880,707  —  et  impo- 
nerende Tal,  men  da  Reservemilitsen  ikke  siden  Krigen 
i  1812  har  havt  anden  Organisation  end  paa  Papiret, 
vil  Tallet  næppe  imponere  nogen  krigsførende  Magt. 


259 

I  Henhold  til  Unionskonstitutionens  Art.  I,  §  8,  har 
Kongressen  Ret  til  „at  anordne  Militsens  Indkaldelse 
for  at  fuldbyrde  Unionens  Love,  undertrykke  Oprør  og 
tilbageslaa  Qendtlige  Angreb"  og  Ret  til  „at  bestemme 
Militsens  Organisation,  Bevæbning  og  Disciplin,  samt 
Bestyrelsen  af  den  Del  af  den,  som  maatte  blive  be- 
nyttet i  de  Forenede  Staters  Tjeneste,  idet  Udnævnelsen 
af  Officerer  og  Uddannelsen  af  Mandskabet  overlades 
til  de  respektive  Stater  i  Overensstemmelse  med  den  af 
Kongressen  foreskrevne  Disciplin".  Da  imidlertid  Kon- 
gressen i  April  1812  vedtog  en  Lov,  der  bemyndigede 
Præsidenten  til  at  indkalde  100,000  Militsmænd,  afslog 
Guvernørerne  i  de  tre  Ny  England  Stater,  Connecticut, 
Rhode  Island  og  Massachusetts,  at  efterkomme  Præsi- 
dentens paa  denne  Lov  baserede  Ordre  til  at  indkalde 
Mandskabet  i  deres  respektive  Stater,  idet  de  hævdede, 
at  de,  og  ikke  Præsidenten,  havde  at  afgøre,  om  noget 
af  de  i  Konstitutionen  nævnte  tre  Tilfælde  —  Fuld- 
byrdelse af  Unionens  Love,  Undertrykkelse  af  Oprør  og 
fjendtlige  Angreb  — ,  i  hvilke  Indkaldelse  alene  kunde 
ske,  virkelig  forelaa. 

Vel  omstødte  Unionens  Højesteret  ved  en  Dom  i 
1820  denne  forunderlige  Fortolkning  —  der  forøvrigt  i 
Mellemtiden  var  bleven  godkendt  baade  af  de  paa- 
gældende Staters  Domstole  og  af  deres  lovgivende  For- 
samlinger — ;  men  Bestemmelsen  blev  alligevel  uden 
fremtidig  praktisk  Betydning,  fordi  man  allerede  den 
Gang  var  kommet  paa  det  rene  med,  at  fuldstændig 
uindøvede  Mænd  er  af  overmaade  ringe  Værdi  overfor 
en  Fjende.  Som  General  Washington  saa  træffende 
sagde  i  en  Rapport  til  Kongressen:  „Mænd,  lige  trukket 
fra  den  hjemlige  Arne,  uvant  til  Krigens  Tummel  og 
fuldstændig  ubekendt  med  al  militær  Tjeneste,  er  frygt- 
somme og  rede  til  at  flygte  for  deres  egen  Skygge.** 
Da  saa  oven  i  købet  Milits-Soldaterne  nægtede  at  gaa 
udenfor  deres  egen  Stat,  i  ethvert  Tilfælde  udenfor 
andets  Grænser,  imod  Fjenden,  idet  de  gjorde  gjældende, 

at  Konstitutionen  kun  beordrede  dem  til  Forsvar,  men 
ikke  til  Angreb,  blev  Militsen  ganske  ignoreret  af  den 
federale  Regering,  og  ingen  Præsident  har  senere  ind- 
kaldt den,  men  i  Stedet  for  i  Krigstilfælde  tyet  til  Op- 
raab  til  vaabenføre  Mænd  om  at  gaa  med  som  frivillige, 
der  i  alt  Fald  havde  det  forud  for  de  tvungne  Milits- 
soldater, at  de  gik  med  af  Lyst  til  at  kæmpe  for 
Fædrelandet.  I  den  spansk-amerikanske  Krig,  hvor 
Hæren  bestod  af  274,717  Mand,  var  saaledes  216,029 
frivillige  (volunteers),  medens  kun  58,688  var  regulært 
hvervede  Tropper. 

Naar  man  sammenligner  de  Forenede  Staters  Hær- 
styrke med  de  evropæiske  Magters,  er  det  svært  at 
undgaa  at  blive  forbavset  over,  hvor  let  det  amerikanske 
Folk  har  taget  Spørgsmaalet  om  Oprettelsen  og  Ved- 
ligeholdelsen af  en  passende  og  vel  organiseret  staaende 
Hær. 


Indbyggere 

Hær 

Antal 

Forhold  til 
Indbygger- 
antal i  pCt. 

Frankrig   

Tyskland 

Østrig-Ungarn 

Italien 

Rusland 

England 

Danmark 

De  Forenede  Stater .... 

38,641,000 
56,343,000 
47,102,000 
32,450,000 
128,932,000 
41,455,000 
2,288,000 
76,295,000 

1,981,000 

2,151,000 

732,000 

501,000 

1,124,000 

358,000 

12,000 

81,000 

5„ 

3,8 

1,« 
0,« 

Militærvæsenet,  navnlig  en  staaende  Hær,  har  imid- 
lertid aldrig  været  rigtig  populært  i  Staterne,  undtagen 
saa  længe  Krigene  staar  paa. 

I  1781  skrev  John  Adams,  som  senere  (i  1797)  blev 
Præsident:  „Jeg  er  sikker  paa,  at  De  vil  prise  Folket, 
fordi  det  holder  et  vaagent  Øje  med  Hæren  i  den  Hen- 

sigt  at  passe  paa,  at  den  ikke  fraraner  det  Friheden**, 
og  i  1784  vedtog  Delegerede  fra  Ny  England  en  Reso- 
lution, som  erklærede,  at  ^staaende  Arméer  i  Fredstid 
er  uforenelige  med  Principerne  for  en  republikansk 
Regering,  farlig  for  et  frit  Folks  Frihed  og  bliver  i 
Almindelighed  benyttet  til  Despotismens  Indførelse**. 
Paa  den  anden  Side  har  saa  fremragende  Mænd  som 
Georg  Washington,  John  Calhoun,  Krigsminister  fra 
1817  til  1825,  og  mange  andre  advaret  Folket  mod  al 
for  stor  Ligegyldighed  overfor  et  saa  vigtigt  Spergs- 
maal  og  har  indtrængende  tilraadet  i  Fredstid  at  for- 
berede sig  paa  Krig  og  ikke  lade  det  hele  vente,  indtil 
Krigen  begynder.  En  Lære,  som  vistnok  alle  nu  er 
enig  om,  men  som  det  har  kostet  det  amerikanske 
Folk  uhyre  meget,  baade  af  Menneskeliv  og  Penge,  at 
tilegne  sig.  Og  alligevel  følger  det  endnu  ikke  denne 
Lære.  Saa  længe  Krigen  staar  paa,  sidder  Militær- 
væsenet i  Højsædet;  alt  er  man  villig  til  at  ofre  for  at 
vinde  Sejrsglorien;  men  ikke  saa  snart  er  Krigen  forbi, 
saa  fordunster  de  krigerske  Tanker,  og  Politiken  og 
Tilbedelsen  af  „the  almighty  dollar"  kommer  atter  i 
første  Række.  Man  gør  gældende  og  undskylder  sig 
med,  at  de  Forenede  Stater  er  saaledes  beliggende,  at 
de  ikke  er  udsat  for  en  øjeblikkelig  Invasion  af  en  stor 
Krigsmagt,  og  at  det  derfor  ikke  er  nødvendigt  at  holde 
en  stor  Hær  paa  Benene.  Men  vi  har  i  de  sidste  Par 
Aar  set,  hvorledes  England  i  en  forbavsende  kort  Tid 
har  været  i  Stand  til  at  kaste  en  uhyre  Hær  med  alt 
nødvendigt  Krigsmateriel  ind  i  et  saa  fjærntliggende 
Land  som  Transvaal,  og  en  saadan  Bedrift  burde 
mane  Amerika  til  alvorlig  Eftertanke.  De  Forenede 
Stater  har  ved  sine  vidunderlige  Fremskridt  paa  Han- 
delens og  Industriens  Omraade  umulig  kunnet  undgaa 
at  opvække  E^vropas  Misundelse,  og  derfra  og  til 
aabenbar  Fjendskab  er  der  i  Virkeligheden  ikke  saa 
overmaade   langt.     Det  er  naturligvis  ikke   nødvendigt 

at  bringe  den  staaende  Hær  op  paa  Højde  med  de  ev- 
ropæiske  Magters,  idet  vor  fjærne  Beliggenhed  altid  vil 
være  os  til  stor  Nytte,  men  den  bør  forøges  saaledes,  at 
Misforholdet  ikke  bliver  saa  skrigende  som  det  er  for 
Tiden. 

Man  tør  haabe,  at  Krigskunst  og  ikke  Politik  — 
særlig  ikke  Partipolitik  —  i  Fremtiden  vil  faa  Lov  til 
at  lede  i  dette  vigtige  Spørgsmaal,  saa  at  vi  ikke  — 
saaledes  som  Tilfældet  var  i  den  sidste  Krig  —  staar 
uforberedte,  naar  Krigsluren  næste  Gang  gjalder  over 
Landet,  men  at  vi  da  maa  have  en  Hær,  værdig  en  saa 
rig,  mægtig  og  livskraftig  Nation  som  den  amerikanske. 


Skønt  Antallet  af  Officerer  i  den  regulære  Armé  i 
Forhold  til  Landets  Størrelse  og  Rigdom  er  latterligt 
ringe,  er  dog  Antallet  af  Personer,  som  bærer  Tittel 
af  General,  Oberst,  Major,  Kaptain  o.  s.  v.  legio.  Det 
er  Krigene,  som  er  Skyld  heri.  Under  og  umiddelbart 
efter  Borgerkrigen  blev  disse  Titler  givet  til  en  stor 
Mængde  Mennesker,  som  havde  deltaget  —  mer  eller 
mindre  —  i  Krigen.  I  Nordstaterne  blev  der  i  1865 
udnævnt  2136  Generaler,  hvoraf  kun  736  blev  virke- 
lige Generaler,  der  fik  Gage  som  saadanne  saalænge 
Krigen  varede,  medens  Resten,  1400,  kun  fik  litlen  som 
en  Belønning  for  Tapperhed  eller  anden  god  Tjeneste 
under  Krigen.  Senere  hen,  baade  under  og  efter  Krigen, 
blev  dette  store  Tal  yderligere  forøget.  I  Sydstaterne 
rasede  Titelepidemien  endnu  hæftigere.  De  titulære 
Generaler  dannede  en  hel  Hær,  og  det  følger  af  sig 
selv,  at  de  ringere  Titler,  som  Oberst,  Major,  Kaptain 
o.  s.  V.,  blev  udstrøet  i  et  langt  større  Antal.  Tale- 
maaden  „saa  talrig  som  Oberster  i  Kentucky"  er  fuld- 

kommen  betegnende  for  denne  mærkelige  Massepro- 
duktion. 

Efter  Krigen  vendte  alle  disse  betitlede  Krigere  til- 
bage til  det  civile  Livs  Sysler,  og  vi  finder  dem  i  alle 
mulige  Livsstillinger  —  Bankierer,  Journalister,  Land- 
mænd, Købmænd,  Sagførere,  Hotelværter,  Værtshus- 
holdere o.  s.  V.  o  s.  V.;  allevegne  grasserede  de  med 
deres  martialske  Skilt.  Altid  blev  de  tiltalt  og  omtalt 
som  General,  Oberst  etc;  undertiden  kunde  det  lyde 
rigtig  pænt  og  passe  rigtig  godt,  men  sommetider  latter- 
liggjorde Titlen  Stillingen  og  sommetider  var  det  Stil- 
lingen, som  latterliggjorde  Titlen.  —  Selvfølgelig  er  en 
Mængde  af  disse  Krigsmænd  nu  vandret  til  „den  store 
Brigade" ;  men  en  ikke  ringe  Del  er  endnu  ilive  og  til 
dem  er  bleven  føjet  en  Del  nye,  men  ganske  vist  ikke 
mange,  som  den  spansk-amerikanske  Krig  har  skabt. 

Vi  har  tillige  en  anden  Fabrik  for  militære  Titler: 
Guvernørerne  i  de  45  Stater  omgiver  sig  med  en  „mili- 
tær" Stab  af  „Æresoberster",  i  Almindelighed  i  et  Antal 
af  otte.  Disse  Mænd  tages  tra  det  civile  Liv,  hyppigst 
iblandt  Politikerne,  og  de  mangler  som  Regel  fuldstæn- 
dig militær  Opdragelse.  Naturligvis  gælder  Titlen  som 
Oberst  kun  saalænge  den  paagældende  virkelig  er 
Medlem  af  Guvernørens  Stab,  men  ikke  destomindre 
plejer  den  —  mærkeligt  nok!  —  haardnakket  at  klæbe 
ved  Personen  for  bestandig.  Da  Guvernøren  i  Alminde- 
lighed kun  vælges  paa  2  Aar  og  sjældent  genvælges,  og 
da  den  nye  Guvernør  næsten  altid  udnævner  nye  „Æres- 
oberster",  vil  det  forstaas,  at  der  efterhaanden  er  bleven 
bragt  til  Eksistens  et  anseligt  Antal  af  disse  titulære 
Oberster,  som  forøvrigt  i  daglig  Tale  kaldes  for  „Papir- 
oberster". 

Foruden  ved  de  omtalte  militære  Titler  betaler 
Landet  sin  Taknemmelighedsgæld  med  en  Ælresmedaille, 
et  Hæderstegn,  hvoraf  Bæreren  burde  have  Grund  til  at 
være  stolt,  thi   ifølge  Loven,  der   indstiftede  den,   raaa 

den  kun  uddeles  til  saadanne  Personer,  som  har  udført 
en  Bedrift  med  Fare  for  eget  Liv.  I  den  spansk-ameri- 
kanske Krig  blev  kun  meget  faa  uddelt,  idet  man  i  de 
senere  Aar  meget  samvittighedsfuldt  har  holdt  sig  inden- 
for Lovens  Forskrifter,  men  i  og  efter  Borgerkrigen 
foregik  Uddelingen  af  disse  Medailler  en  gros,  og  intet 
Hensyn  blev  taget  til  de  lovbestemte  Kvalifikationer.  I 
Medaille-Regnen  var  et  Regiment  fra  Maine  særlig  hel- 
digt. Dette  Regiment  —  det  22.  Maine  Infanteri-Regi- 
ment —  bivouakerede  paa  Arlington  Højene  lige  Syd 
for  Hovedstaden  Washington  i  Juni  1863,  paa  hvilken 
Tid  Tjenestetiden  for  de  fleste  af  Regimentets  Mandskab 
var  ved  at  udløbe.  Da  det  just  paa  den  Tid  saa  ud 
som  om  det  skulde  lykkes  Sydstaternes  berømte  Gene- 
ral, Robert  E.  Lee,  at  trænge  ind  i  den  nærliggende 
Pennsylvania  Stat,  var  det  særdeles  ønskeligt,  at  Mand- 
skabet endnu  en  kort  Tid  forblev  i  Tjenesten,  og  Præsi- 
dent Lincoln  udlovede  derfor  Æresmedaillen  til  alle, 
som  vilde  forblive  i  Trøjen.  I  særlig  høj  Kurs  har 
Medaillen  næppe  staaet  blandt  Mandskabet,  thi  560 
Mand  foretrak  at  aflevere  Vaaben  og  Uniform  og  gaa 
hjem  til  deres  kære  Maine,  og  kun  300  blev  tilbage. 
De  fik  saa  allesammen  Medaillen,  omendskønt  ingen  at 
dem  tidligere  havde  været  i  Kamp  og  heller  ikke  kom, 
thi  nogle  faa  Dage  derefter  stod  Slaget  ved  Gettysburg, 
i  hvilket  de  ikke  deltog,  men  ved  hvilket  Nordstaternes 
Tropper  vandt  en  saa  glimrende,  om  end  frygtelig  dyr- 
købt,  Sejr,  at  det  ikke  længer  var  nødvendigt  at  beholde 
de  300  i  Tjenesten. 

En  af  disse  Æresmedailler  blev  givet  til  Cornelius 
Vanderbilt,  fordi  han  forærede  Regeringen  et  Dampskib. 
En  særdeles  prisværdig  Handling,  men  næppe  nogen  vil 
kalde  det  en  Heltedaad.  En  anden  Medaille  blev  givet 
til  en  kvindelig  Militærlæge,  Marry  Walker,  som  gjorde 
sig  bekendt  ved  at  bære  Mandsklæder.  Det  paastaas, 
at  hun  ikke  fik  Medaillen  for  denne  Daad.  Den  offi- 
cielle Aar  sag  angaves  at  være:    „Tjenester  udvist  i  Kri- 

gen'*.  29  Officerer,  som  ledsagede  Lincolns  Lig  fra 
Washington  til  Springfield  i  Staten  Illinois,  blev  for 
denne  ærefulde,  men  ganske  farefri  Ligfærd  belonnct 
med  Medaillen.  Hvis  de  har  kendt  Lovens  Bestemmel- 
ser, maa  det  sikkert  have  været  med  andre  Felelser  end 
Stolthed,  at  de  har  taget  mod  dette  officielle  Vidnesbyrd 
om  overordentlig  Tapperhed. 

Det  Latterlighedens  Skær,  som  disse  Misbrug  ved 
Uddelingen  har  kastet  over  Æresmedaillen,  er  yderligere 
bleven  forstærket  ved  den  Omstændighed,  at  en  entre- 
prenant Mand  i  Washington  lod  Medaillen  eflergere  og 
solgte  en  stor  Mængde  falske  Medailler  for  5  Dollars 
Stykket.  Da  Kongressen  i  sin  Tid  vedtog  Loven  for 
Medaillens  Uddeling,  blev  det  glemt  at  forbyde  en 
Eftergøreise  og  da,  mærkeligt  nok,  ingen  anden  Lov 
belægger  en  slig  Handling  med  Straf,  saa  var  der  intet 
herved  at  gøre.  Nu  anstrænger  et  Departement  i  Krigs- 
ministeriet sig  nok  efter  bedste  Ævne  for  at  faa  fat  i 
disse  falske  Heltedaads-Medailler. 


TRYKFEJL 


Side      1,  Linie    1  f.  o.  west,  læs  West 
,        „       ,        3     ,     Mountain,  læs  mountain. 
„         „       ^        3     „      into,  læs  unto. 

23,      „        2     „     Mississipi,  læs  Mississippi. 
^      25,     ^      11   og  12  f.  o.   en   Skilsmissedom,   Ises   Skilte 

missedommen. 
„        „      14  f.  o.  bebor,  læs   ejer  og  benytter  som  sit 
Hjem. 
,       32,      „      17     „     st.,  læs  St. 

34,  „        4'f.  n.  Steder,  læs  Stater. 

„        «        1     „     star-spangled,  læs  starspangled. 

35,  „      18  f.  o.  here,  læs  hen. 

„      13  f.  n.  moun,  læs  main. 

„        4     „     quitem,  læs  quietem. 

36,  „      19  f.  o.  sempre,  læs  semper. 

44,  „      17  f.  n.  fme,  læs  frie. 

45,  „      20  f.  o.  Tin  og  Zink,  læs  Nickel. 

46,  „        1  f .  n.  næsten,  læs  Resten. 
49,      .        2  f.  o.  6  pc,  læs  6  pCs. 

3     „     det  første  Ord:  i  udgaar. 
56,      „        3  f .  n.  occount,  læs  account 
,        „      17  f.  o.  kens,  læs  kernes. 

60,  „        2  f .  n.  Million,  læs  Millioner. 

n  yt  ■,,  i-  rt  n  r>  w 

61,  „        8  f.  o.  med,  læs  for. 

n  n  Tt  n         n  n  r»»i 

65,      .       5     „     Kreditforeningerne,  læs  DiiM. 
6     y,     dem,  læs  Kreditforeningerne. 
.      67,      „      12  f.  n.  Aktier,  læs  Aktiver. 
,       70,      „      16     „     Nationalbanken,  læs  NationillMUllMnM. 

77,  17     ^     Henteme,  læs  Reserven. 


Side    82,  Linie    3  f.  o. 

184, 

202, 

9  f .  o 

203, 

4  f.  n. 

205, 

7  „ 

naturligvis,  læs  naturligere. 
Intet    Bindetegn     mellem    „Intet"    og 
„Trust". 

Farmer,  læs  Farmers*. 
Lov,  læs  Love. 
:,  læs  o: 

efter  Ordene  „Her  betales"  tilføjes  „i 
Almindelighed", 
disse,  læs  Universiteterne. 
Councellot,  læs  Councellor. 
realestate,  læs  real  estate. 
Repræsentantselskabet,  læs  Repræsen- 
tantskabet. 

Dessmer,  læs  Bessmer. 
Aktioner,  læs  Aktiver. 
Assistent,  læs  Assistant. 
d.  B.,  læs  D.  B. 
Berkeby,  læs  Berkeley, 
kavde,  læs  havde. 
Oklahama,  læs  Oklahoma. 

n  n  n 

New,  læs  North. 

Susquekana,  læs  Susquehana. 

John,  læs  Johns. 

Strandfordje,  læs  Stanford  junior. 

vanien,  læs  vania. 

Astor,  læs  Arbor. 

Gol,  læs  Gal. 

Uni  ver  city,  læs  University. 

John,  læs  Johns. 

skolarships,  læs  scholarships. 

Sopbo,  læs  Sopho. 


HENRIK  CAVLING 

FRA  AMERIKA 

I— IL 

16  Kr.,  eleg.  indb.  22  Kr. 
Af  Pressens  Dom: 

Berl.  Tidende.  Amerika  er  samtidig  let  og  vanskelig  for  en  Forfatter 
at  skildre.  Let,  fordi  der  kun  behøves  en  ringe  Grad  af  Opfindsombi«!  for 
at  gengive,  hvad  Alt,  som  Tanken  ejer,  i  Forvejen  er  opfundet,  og  Tmosk«l%t, 
fordi  Fantasien  hurtig  tager  Flugt,  aegget  og  drevet  fremad  af  de  ftor- 
stilede  Omgivelser  til  alle  Sider,  saa  Billedet  bliver  en  Virkelighedsskildriof 
mere  eller  mindre  Qernt. 

Efler  de  foreliggende  Hefter,  synes  Hr.  Cavling  heldigt  at  ville 
løse  den  satte  Opgave.  Meningen  er  jo  ingenlunde  med  tør  S^oodskab 
at  fordybe  sig  i  Talstørrelser,  at  rubricere  eller  skematisere,  mao  i  UrUpy 
underholdende  Form  at  gengive  Indtryk  og  Stemninger  fra  det  firemmMe 
Land,  hvis  Rigdom  er  saa  stor  og  uendelig,  ikke  blot  i  DoUarena  Skik* 
kelse.  Et  hurtigt  Øje  og  en  flink  Fen  er  Alt,  hvad  der  behøves  for,  at 
Bogen  bliver,  hvad  den  skal  være,  hurtige  Øjehliksfotografler  der,  naar 
de  samles  og  ordnes  med  Smag,  breder  Amerika  som  et  broget,  intereseant 
og  let  overskueligt  Kort  ud  for  Tilskueren. 

Man  faar  Indtryk  af,  at  dette  vil  lykkes,  naar  man  gennembladar 
de  alt  udkomne  Hefter,  der  i  Teksten  ere  forsynede  med  et  rigt  Bfllød- 
stof.  ,Fra  Amerika"  er  i  hvert  Fald  en  underholdende  Bog,  der  for- 
tæller om  Meget,  og  oplyser  om  Adskilligt. 

Den  bekendte  Kritiker,  Daniel  KUham  Dodge  (Pro- 
fessor i  Literatur  ved  Chicago  Universitet),  skriver  om 
Cavlings  Amerika  følgende  i  „Americana  Germanica**  (Vol. 
II  Nr.  4,  Pag.  80): 

Som  en  behagelig  Modsætning  til  forsk.  Forfii.  Ukorrektheder  i  Op- 
fattelsen af  vort  Fødeland  kan  nævnes  Cavlings  Bog  .Amerika*.  HoTød- 
kilden  til  denne  Forfatters  Viden  om  amerikanske  Solder  og  InatitatiOQør 
er,  snurrigt  nok  ingen  ringere  end  Præsident  OroTer  QeTeland.  for 
fatteren   viser  sig  paa  hver  Side  i  sin   Bog  at  være  Joamalist,  og 


journalistisk  Dristighed  har  han  interviewet  Møod  i  De  forønødø  SUtør 
fra  Politibetjente  i  Chicago  til  Landets  Prsnideot  I  det  bvidø  B«ø  HM^d« 
tog  Cleveland  ham  og  gav  ham  følgende  Raad  og  Anvisiiiogør  (ForftUtmoø 
Avdiens  hos  Præsidenten  gengives),  og  Cavling  bar  ikke  blot  fUgt  diøø 
Raad.  Han  har  overlegent  brugt  sine  Øjne  og  Øren,  og  ban  bør  raødtort 
sig  med  uangribelige  Forfatteres  Værker,  som  han  nømør,  Og  bfor  bøB 
ikke  har  kunnet  modstaa  Fristelsen  til  at  drage  Slntniøgør  øUørSøaiBiD- 
ligninger  mellem  Forholdene  i  Amerika  og  Evropa,  bar  bøn,  MØ  fMl  wi 
ser  ikke  gjort  sig  skyldig  i  en  falsk  Paastand.    Eokoltø  FiJHøføløør  '    ' 


i  hans  Bog,  men  Flertallet  af  dem  er  Skrivefirfl,  øom  møøøkø  øoddø  ikfldøø 
en  daarlig  Korrektur.   I  Sammenligning  med  bøkøodlø  fraiMkø  ForbHøfif 


Ligegyldighed,  hvor  Talen  er  om  Gengivelse  af  fremmede  Nationers 
mest  kendte  Navne  eller  Fremstillingen  af  almindelige  Kendsgærninger, 
er  disse  Fejltagelser  næppe  værd  at  paatale.  Cavlings  Fremstilling  af  vor 
nationale  Literatur  er  ligesaa  omfangsrig,  som  den  er  forbavsende  nøj- 
agtig. Vel  omtaler  han  ikke  Whittier,  Curtis,  G.  D.  Warner,  Howells,  James, 
Stoddard  .og  Aldrich,  men  Grunden  synes  at  være  den,  at  han  særlig  vil 
behandle  Forfattere,  der  har  Navn  i  Danmark,  saasom  Longfellow,  Bret 
Harte,  Harriet  Beecher  Stowe  og  Mark  Twain. 

For  fremmede  Læsere  vil  Bogens  interessanteste  Parti  utvivlsomt 
blive  Fremstillingen  af  det  amerikanske  Regeringsmaskineri,  for  hvis  Klar- 
lægning Forfatteren  staar  i  Gæld  til  Bryce.  Cavling  gaar  i  sin  Beundring 
for  vort  politiske  Liv  adskilligt  videre,  end  mange  af  os  selv  er  tilbøjelige 
til  at  gaa.  Men  denne  Henrykkelse  for  demokratiske  Eksperimenter  har 
sin  naturlige  Forklaring  deri,  at  han  i  sit  Hjemland  er  fast  knyttet  til 
„Politiken",   der  er  ledende  Blad  for  det  radikale  Parti  i  Danmark. 

Hvor  Forfatteren  behandler  vort  højere  Skolevæsen,  har  han  fore- 
trukket i  Stedet  for  at  skildre  hele  det  amerikanske  Universitetsvæsen, 
hvilket  vanskeligt  vilde  lade  sig  gøre  i  et  Kapitel  at  skildre  et  enkelt 
Universitet.  Det  er  Harvard  Universitetet,  hvoraf  han  giver  en  levende  og 
i  de  alier  fleste  Henseender  korrekt  Fremstilling.  Hans  Opfattelse  af  den 
amerikanske  Cambridge-Student  passer  paa  en  Prik.  Almueskolen  be- 
handler han  paa  samme  Maade,  idet  han  her  har  udvalgt  sig  H.  G. 
Andersens  Skole  i  Chicago,  der  vel  har  tiltrukket  ham  ved  sit  danske 
Navn.  Mange  af  Bogens  Sammenhgninger  er  paafaldende  slaaende, 
f.  Eks.  Sammenhgningen  mellem  Pennsylvanien  og  Belgien,  skønt  en  Penn- 
sylvania-Mand dog  maaske  vilde  rejse  Indvendinger  mod  Cavlings  Konklusion. 

Men  meget  interessantere,  end  Forfatterens  Fremstilling  af  ameri- 
kanske Tilstande,  er  —  ialt  Fald  for  amerikanske  Læsere  —  hans  Ophold 
hos  de  danske  Farmere  i  Vestens  Settlementer  og  hans  Beskrivelse  af 
deres  Liv  ..." 

(Anmældelsen  er  paa  8  Sider,  men  vi  stopper  her). 

Social-Demokraten.  „En  mere  underholdende  Fører  gennem 
Amerikas  Vidundere  kan  man  ikke  ønske  sig." 

Politiken.  „Cavling  har  aldrig  opført  for  sig  selv  et  større  Skue- 
spil end  dette  hans  Amerika  og  med  en  munter  Levedygtighed  og 
en  amerikansk  Sensationsforstand  skabt,  bearbejdet  og  iscenesat  sit  Stot." 

Adresse-Avisen.  „Man  maa  yde  Forfatterens  elegante  og  smidige 
Pen,  hans  fine  lagttagelsessands  og  fremragende  Evne  til  at  male  et 
Billede  i  Ord  al  Anerkendelse." 

København.  „Hvad  Hr.  Cavling  byder  paa,  er  en  SamHng  af 
rige  Billeder,  opfattede  af  en  hurtig  og  intelligent  Iagttagers  Øjne  og  gen- 
givne med  en  fortrinhg  Journalists  flotte  Pen." 

Heimdal  (Aabenraa).  „Cavling  er  en  overordenthg  livlig  Fortæller. 
Han  forstaar  at  skaffe  sig  Adgang  til  alle  Kredse,  at  underholde  og  more 
Læserne." 

Jyllandsposten.  „Cavlings  Bog  vil  blive  populair,  derom  kan  ingen 
Tvivl  være;  der  er  over  den  en  Flugt  og  Fart,  et  spillende  og  sprællende 
Liv,  en  Friskhed,  der  uimodstaaeligt  river  med." 

Vejle  Amts  Dagblad.  „Cavling  fortæller  om  Alt,  hvad  der  er 
interessant  og  ejendommeligt  derovre,  om  Lyssiderne  og  om  Skyggesiderne. 
Han  har  brugt  sin  Tid  vel  i  det  Aar,  han  har  været  i  Amerika." 

